
Acest număr este ilustrat cu lucrări ale artistului MIRCEA ROMAN 


MIRCEA ROMAN 


n. 1958, Târgu Lăpuș 


Mircea Roman este unul 
dintre cei mai importanţi sculp- 
tori români contemporani. 
Format la Cluj în anii '80, 
Roman este renumit pentru 
lucrările sale iconice, distinctive 
prin personajele hibrid-umane, 
arhaice și totodată moderne, și 
prin tehnica sa specifică de 
lucru în lemn și bronz. A partici- 
pat la Bienala de la Venetia în 
1995 și a avut expoziţii persona- 
le la Riverside Studios în 
Londra, proiecte de instalaţii 
urbane pe râul Tamisa sau În 
curtea Muzeului Ţăranului 
Român. Lucrările sale au fost 
expuse in muzee și galerii 
importante de la București la 
Kobe, de la Londra la Perugia și 
Bochum. Laureat al Trienalei de 
Sculptură de la Osaka precum și 
a prestigiosului Premiu Delfina, 
la Londra, distins în 2000 cu 
Ordinul Serviciul Credincios de 
către Preşedintele României, în 
2008 cu Medalia de aur a 
Uniunii Artiștilor Plastici din 
Chişinău si cu Premiul UAP 
Pentru Sculptură în 2017. 
Trăieşte și lucrează in 
București, iar din 2011 colabo- 
rează cu galeria AnnArt, unde a 
participat în șase expoziții colec- 
tive și două solo show-uri: 
Trupuri și chipuri (2011) și 
2*0*1*7 (2017). 

Lucrările lui Mircea Roman 
sunt eminamente atemporale și 
libere de erezia post-modernis- 
mului și de tacticile șocante ale 
prea multor artiști contemporani 
care se lasă prea ușor influenţaţi 
de mișcările artistice la modă. 
Priviţi cu atenţie sculpturile lui 
Mircea Roman și o să descope- 
riti dragostea sa pentru cioplitul 
și pictarea lemnului în milenara 
manieră tradițională a artei 
românești. (Richard Demarco) 


Personajele cioplite și 
construite de Mircea Roman sunt 
Îîmplinite din punctul de vedere al 
semnului plastic. Anatomia lor 
„Suferă” adesea, dar privirea 
receptorului nu e alarmată, spre 
exemplu, de lipsa unui braț ori a 
amândurora, pentru că structura 
formală, în ansamblul ei, are o 
coerență aparte, cuceritoare, 
însă independentă de adevărul 
realităţii fizice. Interpretam adop- 


Mircea Roman 


tarea acestui recurs la viziunea 
„body in pieces” în sculptura 
neoexpresionistă a generaţiei '80 
(din care face parte Mircea 
Roman) Înainte de 1990 și ca 
fiind un răspuns polemic la o 
situaţie politico-socială mutilantă. 
(Adrian Guţă) 


Mircea Roman este unul 
dintre puținii care au câștigat 
Marele premiu pentru sculptură 
al Trienalei de sculptură de la 
Osaka, Japonia, cel mai mare” 
premiu de acest fel din lume. In 
Anglia, unde locuiește din 1992 
când a câștigat prestigiosul pre- 
miu Delfina, este probabil cunos- 
cut cel mai bine pentru lucrarea 
Omul - Vas — o figură monumen- 
tală orizontală ce pare a se lupta 
pentru a se elibera, lucrare fixată 
pe un ponton pe Tamisa, astfel 
încât se îneacă și reînvie în fie- 
care zi odată cu fluxul și refluxul. 
(John McEwen) 

2013 „[en]counterpoint”, Pop-up Gallery The Art of 

București 

2012-2013 „Mica Artă Mare”, AnnArt Gallery, 
București 

2012 „artZoom de vară_01”, AnnArt Gallery, 
București 


Galeria Chrom, Bochum, Germania 
2011 „Caiet de planuri”, AnnArt Gallery, București, 
România 


2008 Saloanele Moldovei, Bacău, România 
și Chișinău, Republica Moldova 
„Mitologii subiective”, Perugia, Italia 
2007 „Sculpture contemporaine roumaine”, 
Musee lanchelevici, La Louviere, Belgia 
2004 Renaissance Museum, Kobe, Japonia 
2001 Trienala de la Osaka 
1999 „Fin de siècle”, Riverside Studios, Londra 
1998, 1995, 1992 Trienala de sculptură, Osaka, 
Japonia 
1996, 1993 Trienala de pictură, Osaka, Japonia 
1995 Bienala de la Venetia, Italia 
1994 Trienala de grafică, Osaka, Japonia 


Premii, medalii, burse 


2017 Premiul Uniunii Artiștilor Plastici din România 
pentru sculptură 

2008 Medalia de aur a Uniunii Artiștilor Plastici 
din Chișinău 
Premiul Muzeului de Artă din Chișinău 

1993-1994 Bursa Delfina Studios, Londra 

Lucrări în colecţii publice 

Centenarul Marii Uniri 


ILEANA MATEESCU 


Regele Ferdinand, supranumit 
„Cel Loial sau „întregitorul”, 
făuritorul Marii Uniri 


Conform Constituţiei din 1866, „Româ- 
nia era monarhie constituțională ereditară 
(în linie coborâtoare directă și legitimă a 
măriei sale principelui Carol | de Hohen- 
zollern-Sigmaringen, din bărbat în bărbat. 
prin ordinul de primogenitură și cu exclusi- 
unea perpetuă a femeilor și coborâtorilor 
lor (Constituţia din 1866 - Art. 82) . 

Fiindcă unicul copil al primului nostru 
cuplu regal, Carol | de Hohenzollern =- Eli- 
sabeta de Wied, a fost o fetiță, Măriuca, 
decedată la vârsta de aproape 4 ani, suc- 
cesiunea a revenit lui Ferdinand-Victor-Al- 
bert-Meinard, cel de-al doilea fiu al princi- 
pelui Leopold de Hohenzollern (fratele lui 
Carol | al României) și al principesei An- 
toaneta, infanta Portugaliei. Ani la rând 
cuplul regal și românii au nădăjduit la un 
urmaș direct de sex masculin în familia lui 
Carol |, dar această speranță nu s-a 
împlinit. In lipsa unui moștenitor direct, 
coroana României urma să rămână în 
familia de Hohenzollern-Sigmaringen. 

Prin „pactul de familie” din 18 mai 1881 
=- patronat de însuși împăratul Germaniei, 
Wilhelm |, șeful familiei de Hohenzollern, 
Ferdinand de Hohenzollern, nepotul lui 
Carol |, a fost confirmat ca moștenitor al 
tronului României. La 19 aprilie/1 mai 
1889, principele Ferdinand, moștenitorul 
Coroanei, s-a stabilit în România. El a luat 

cuvântul în Senat, la 9/21 mai, exprimân- 
du-și dorinta de a studia ,in toate amănun- 
tele sale” mecanismul politic al tării pe care 
urma s-o conducă. Tânărul Ferdinand nu 
era pasionat de politică, nu-și dorise să 
ajungă rege, știa câtă responsabilitate pre- 
supune această demnitate, dar, ca un prinț 
de Hohenzollern adevărat, a trebuit să se 
supună și să-și accepte soarta. 

Carol |, care-și închinase viața efor- 
turilor de modernizare a statului pe care l-a 
condus 48 de ani, și-a dorit ca nepotul său să 
cunoască bine limba română dar și cultura 
Si istoria acestui popor, pentru a-i fi un 
demn urmaș. Tocmai de aceea Ferdinand 
a primit permanent lecţii de limba romănă, 
de istoria și geografia României, a fost pus 
în contact cu realitatea diversă a tării. In 
același timp, ca toti bărbaţii din familie, și-a 
urmat pregătirea militară, asemenea unui 
ostaș de rând. A parcurs toate treptele ie- 
rarhiei militare, de la sublocotenent la ge- 
neral de corp de armată, precum și toate 
funcţiile — de la comandant de pluton la co- 
mandant de corp de armată și de inspector 
general de armată. 

Contemporanii au observat că principe- 
le Ferdinand era pasionat de lectură, dor- 
nic să se cultive, și-a completat conștiin- 
cios cunoștințele de literatură, artă, mu- 
zică, chimie, și-a însușit limbile vechi 


(greaca, latina), precum Si cele moderne 
(engleza, rusa, franceza). Dar lucrul de 
care tânărul principe a fost cel mai încântat 
la sosirea în România se pare că a fost bo- 
gatia și diversitatea florei românești, pasi- 
unea vieții sale fiind botanica. Din punct de 
vedere fizic, Principele Ferdinand era un 
tânăr destul de frumos, înalt de statură, 
zvelt, blond, cu fruntea lată, ochii albaștri- 
verzui. Venit în România în calitate de prin- 
cipe moștenitor, Ferdinand a reușit destul 
de repede să cunoască bine sufletul și 
mentalitatea poporului român, să se aco- 
modeze cu ambianța societății în care trăia. 

La 29 decembrie 1892/ 10 ianuarie 
1893, Ferdinand s-a căsătorit cu Maria de 
Edinburgh, nepoata reginei Victoria a Marii 
Britanii, după tată, și a țarului Rusiei, 
Alexandru al II-lea, după mamă. A fost o 
căsătorie aranjată, așa cum se obișnuia în 
acele vremuri, când sentimentele erau 
abia pe planul Il, primând interesele 
politice. Cei doi s-au logodit imediat după 
cea de-a doua întâlnire pusă la cale de 
părinți când, după cum nota Regina Maria 
în „Povestea vietii mele”, „aproape nu ne 
cunoșteam”. Majoritatea documentelor 
vremii vorbesc despre frumusețea viitoarei 
Regine Maria ca fiind ieșită din comun, 
avea o ținută naturală de regină, era 
cuceritoare prin felul de a fi, așa că 
principelui Ferdinand nu i-a fost greu să se 
îndrăgostească de soția sa, care-i va 
deveni cu vremea și cea mai de încredere 
sfătuitoare. Regina îi va dărui lui Ferdinand 
șase copii, trei băieți și trei fete. 

Meticulos și grijuliu peste măsură, 
Carol | se pare că se amesteca destul de 
mult în viata tinerei familii a lui Ferdinand, 
spre disperarea Principesei Maria. 

Un moment de cumpănă în viata 
viitorului rege Ferdinand a fost în mai 


Regele Ferdinand | de Hohenzollern-Sigmaringen al 
României (n. 24 aug. 1865 - d. 20 iulie 1927) 


1897, când principele, bolnav de febră 
tifoidă, s-a aflat la un pas de moarte. 
Crezând că Ferdinand este în agonie, 
Maria a fost trezită din somn să-și ia 
rămas-bun de la sotul ei, căruia i se dădea 
cuminecătura. Totuși, ca prin minune, 
Ferdinand și-a revenit. 

In 27 septembrie / 10 octombrie 1914, 
Carol | înceta din viaţă la Castelul Peleș, 
după o domnie lungă de aproape o jumă- 
tate de secol, cea mai lungă din toată isto- 
ria Țării Românești, dezamăgit că nu-i 
putuse convinge pe români să se alăture 
țării sale de origine în războiul care tocmai 
începuse. 

Șansa prințului Ferdinand în a se iniția 
în problemele de conducere a ţării a fost 

Regele Ferdinand în inspecții pe front, 1916-1917 


aceea că a beneficiat de o lungă, foarte 
lungă chiar, perioadă de „ucenicie” a tronu- 
lui. Intre anul 1889 (când el, la 24 de ani, a 
devenit moștenitor oficial al Regatului 
României) și anul 1914 (când a preluat 
Coroana de Otel, ca succesor al unchiului 
Carol |) au trecut 25 de ani! Un timp sufi- 
cient pentru a se maturiza el însuși și pen- 
tru a-i cunoaște pe români. In prealabil, își 
făcuse în Germania educația militară și 
științifică (la școli din Kassel, Leipzig, 
Tubingen), astfel încât se poate spune, 
printre altele, că Ferdinand a fost, cate- 
goric, cel mai educat dintre regii noștri. In 
plus, unchiul Carol | a avut grijă ca, încă 
din Germania, Ferdinand să fie iniţiat în 
tainele limbii române și ale istoriei și culturii 
românești — o pregătire de care el nu avu- 
sese parte înainte de 1866, dar ale cărei 
avantaje le știa. 

Imediat după urcarea lui Ferdinand pe 
tron, politicienii români au crezut că-l vor 
putea manipula mai ușor pe tânărul rege, 

pentru că nu avea firea rigidă și spiritul cri- 
tic al unchiului său. Au avut însă doar în 
foarte mică măsură dreptate. Ferdinand 
era prietenos, nu brusca și nu repezea pe 
nimeni, încerca să-i asculte atent pe toți 
cei cu care venea în contact, dar nu se 
lăsa manipulat. Se hotăra greu să ia o 
decizie, dar când o lua, era în concordanță 
cu propria voință, deși uneori se credea că 
este mult influențat de Regină și de primul 
ministru lonel Brătianu. 

Ferdinand | a devenit rege într-o pe- 
rioadă tensionată, generată de con- 
fruntarea între tabăra filoantantistă și cea 
germanofilă, vizând intrarea României în 
Primul Război Mondial. Era momentul în 
care românii de pretutindeni sperau să-și 
realizeze visul de veacuri: unirea tuturor 
într-un stat mare, puternic și independent. 

Este bine știut faptul că unirea tuturor 
românilor într-un singur stat a fost făcută în 
două etape: prima etapă, în 1859 - unirea 
cea mică — s-a făcut fără vărsare de 

Regele Ferdinand și Regina Maria la încoronarea de la Alba lulia, 15 octombrie 1922 


sânge, în virtutea dreptului maselor popu- 
lare de a-și hotărî destinul. „Unirea, nati- 
unea a făcut-o!” spunea atunci cu mândrie 
marele om de stat Mihail Kogălniceanu. A 
doua etapă, Marea Unire de la 1 decem- 
brie 1918, s-a făcut tot prin voinţa și sacri- 
ficiul naţiunii, dar în urma unui război lung 
și greu, avându-l în frunte pe conducătorul 
ei, Regele Ferdinand. 

Evenimentele care au precedat Marea 
Unire au început pentru români în 1914, 
imediat după izbucnirea primului război 
mondial. Pe 3 august 1914 Regele Carol | 
al României a convocat Consiliul de 
Coroană de la Sinaia pentru a stabili po- 
ziția României fată de războiul mondial 
care tocmai începuse. La acest Consiliu s-a 
hotărât că România va rămâne neutră, în 
ciuda voinței Regelui Carol |, care voia 
intrarea imediată în război de partea 
Puterilor Centrale cu care încheiase în 
1883 un pact de aderare. Ca rege consti- 
tutional, Carol | a fost obligat să cedeze în 


fața voinței naţionale și a decis ca Româ- 
nia să rămână neutră. Vreme de doi ani s-a 
negociat cu reprezentanții celor două 
blocuri militare realizarea obiectivului pe 
care românii îl așteptau de veacuri: unirea 
într-un singur stat. In acest răstimp Regele 
Carol | murise și-i succedase la conducere 
nepotul său, Ferdinand. 

Fără a se lăsa intimidat de presiunile 
marilor puteri, șeful statului și cel al guver- 
nului român, Regele Ferdinand și Ionel 
Brătianu, au pus la punct, în detaliu, condi- 
tiile politice și militare ale participării Ro- 
mâniei la război. Regele Ferdinand și lonel 
Brătianu decid să intre în război de partea 
Antantei, numai după ce au negociat „la 
sânge” cu aliaţii. Până când nu le-au fost 
date în scris garanţii semnate de toate cele 
patru mari puteri — Franta, Anglia, Italia și 
Rusia, nu au semnat tratatul de intrare a 
României în război. 

În ziua de 14/27 iulie 1916, guvernul 
român a prezentat Antantei punctele sale 

de vedere: România va declara război 
numai Austro-Ungariei, deoarece cu alti 
membri ai coaliției adverse nu avea nici un 
contencios teritorial; asigurări că nu vor 
semna pacea până când nu se vor atinge 
obiectivele vizate de România; garanția 
Marii Britanii, Franţei, Rusiei și Italiei 
asupra integrității teritoriale a Regatului și 
a participării statului român, cu drepturi 
egale, la Conferinţa de pace; indepen- 
denta de comandament militar; ofensive 
Aliate în sudul Balcanilor și în Galiţia, 
primirea ritmică a cantităților necesare de 
arme și muniții de la aliaţi. După încheierea 
cu succes a negocierilor, s-a trecut la 
redactarea documentelor convenite. Rege- 
le și primul ministru au pregătit cu toată 
grija întâlnirea cu reprezentanţii Antantei 
care a dus la semnarea Convenţiei militare 
ce avea să pecetluiască intrarea României 
în război. 

După doi ani de neutralitate, în urma 
deciziei din 14/27 august 1916 a Consiiului 
de Coroană, prezidat de Rege, România a 
intrat în război, la 14/27 august, alături de 
Antanta (Franța, Marea Britanie, Rusia, 
Italia). Regele Ferdinand va fi numit „cel 
Loial“ pentru că, deși născut german și 
rudă apropiată a Impăratului Germaniei, a 
așezat interesul României mai presus de 
legătura lui de sânge și a luptat împotriva 
țării lui de origine. Profund religios, sensibil 
şi cu un înalt simt moral, Regele a luat 
această hotărâre printr-un mare sacrificiu 
personal, respectându-și astfel promisi- 
unea de a fi „un bun român“, făcută prin 
jurământul depus în fața Parlamentului, la 
întronare. In preziua Consiliului de Coroa- 
nă decisiv, Regele îi spunea lui Titu 
Maiorescu, om politic conservator filoger- 
man, care încerca să îl convingă să nu 
aleagă alianța cu Antanta: „După lupte teri- 

bile care s-au dat în mine, sacrific totul 
pentru binele patriei. Nu mai putem sta în 
neutralitate. Eu, după matură reflectie Si 
după lupte interne, am ieșit biruitor asupra 
mea. In hotărârea ce iau sunt călăuzit 
numai de sentimentul poporului român.” 
Un sacrificiu regal, care îi va face în veci, 
cinste. El n-a șovăit, a declarat război țării 
în care s-a născut și a crescut, condusă de 
membrii ai familiei sale, Hohenzollern-Sig- 
maringen. Germania l-a pedepsit exemplar 
pe fiul rătăcitor. Lui Ferdinand i-a fost 
retras numele Hohenzollern-Sigmaringen 
iar rudele sale l-au renegat. Regele Ferdi- 
nand se va numi de atunci „de România“ și 
având-o pe Regina Maria alături vor îndura 
alături de soldaţi toate vicisitudinile impuse 
de război. Amândoi au fost pe front în cea 
mai mare parte a timpului, până la încheie- 
rea ostilităților. 

Regele Ferdinand nu și-a sacrificat 
pentru România numai familia, ci și cre- 
dința. Constituţia românească preciza că 
urmașii Regelui trebuie să fie crescuţi în 
religia românilor, adică ortodoxă, iar Fer- 
dinand s-a supus acestei prevederi. Din 
cauză că nu își botezase copiii în rit catolic, 
a fost excomunicat de Papă, lucru dureros 
pentru un catolic fervent ca el, care interi- 
orizase perfect deviza familiei regale a 
României: Nihil sine Deo („Nimic fără 
Dumnezeu“). Dar, așa cum spunea Eugen 
Wolbe: „Regii României se trag dintr-un 
neam princiar pentru care a aduce sacrificii 
unor valori ideale a însemnat, de când se 
știu ei, ceva ce se înțelege de la sine.“ 

Imediat ce ostilitățile militare au 
început, cuplul regal a fost trup și suflet 
alături de ostași. Prezența Regelui Ferdi- 
nand și Reginei Maria alături de soldaţi, pe 
front, a dus la ridicarea moralului ostașilor, 
dar și la sudarea legăturii dintre ostași și 


M. S. Regina Maria 
LIFOS 
Regina Maria călare (n. 29 oct. 1875 - d. 18 iulie 1938) 


suveranii României. Mobilizatoare erau 
discursurile Regelui către ostași. Exem- 
plific cu cel din data de 22 martie 1917: 
„Ostași, cu inima plină de nădejde vă salut 
azi pe voi, ostași din armata a Il-a care de 
mai multe luni aţi opus o rezistență nebi- 
ruită tuturor încercărilor vrăjmaşilor de a 
rupe liniile noastre. Voi staţi aici la un post 
de onoare păzitori neobosiți ai hotarului 
tării, expuși la atacurile unui vrăjmaș care 
în trufia lui crede că toti trebuie să se 
închine lui, că toate drumurile, toate ușile 
sunt deschise lăcomiei sale de stăpânire, 
prin vitejia voastră bărbătească l-aţi învățat 
să priceapă că „Pe aci nu se trece. 
Dincolo de ținuturile bogate dar pustiite 
acuma stau frații noștri și suferă sub jugul 
nemilos al unui vrăjmaș care fără crutare a 
cotropit o mare parte a iubitei noastre tări 
și care suge până la cea din urmă picătură 
de viață a unei populatii chinuite: „Am venit 
mereu între voi să vă aduc prinosul meu de 


recunoștință pentru modul cum v-aţi luptat 
până acuma și să împart acelor care s-au 
distins îndeosebi, răsplățile lor, dar multu- 
mirea mea vă îmbrățișează pe voi toti care 
v-aţi condus ca niște ostași vrednici de 
dragostea ce țara vă poartă , și de la care 
tara și Regele vostru mai așteaptă multe 
fapte eroice. 

Și batjocorite în cele mai sfinte senti- 
mente ale ei. Acolo zac sub țarinele sfințite 
de sângele lor mii de viteji care și-au dat 
viața pentru mărirea patriei, ei toți vă chea- 
mă, ei toți așteaptă de la voi să goniti din 
pământul românesc armatele vrăjmașe, să 
înfigeți drapelele voastre victorioase iarăși 
în pământul strămoșesc. 

Vă mai așteaptă lupte grele, căci dru- 
mul este lung, dar cu ajutorul lui Dumne- 
zeu îl veti străbate ca biruitori. 

Vouă fiilor de țărani care aţi apărat cu 
brațul vostru pământul unde v-aţi născut, 
unde ați crescut, vă spun Eu, Regele vos- 

tru, că pe lângă răsplata cea mare a izbân- 
dei care vă asigură fiecăruia recunoştinţa 
neamului nostru întreg, ati câștigat toto- 
dată dreptul a stăpâni într-o măsură mai 
largă pământul pe care v-aţi luptat. Eu, 
Regele vostru, voi fi întâiul a da pildă. Vi se 
va da și o largă participare la treburile 
statului. Arătaţi — scumpii mei ostași — 
demni de încrederea ce tara și Regele 
vostru pun în voi și împliniți-vă ca până 
acuma datoria voastră cu sfințenie. Să 
trăiască scumpa noastră tară și viteaza ei 
armată, nădejdea și fala ei”. 

Comportamentul Regelui în timpul Ma- 
relui Război de Reintregire Naţională a do- 
vedit că angajamentul pe care și-l luase la 
încoronare de a fi „un bun român” n-a fost 
apă de ploaie. El a fost unit în cuget și sim- 
tiri cu supușii săi din toate provinciile aflate 
de o parte și alta a Carpaţilor. Urarea pe 
care |-0 făcuse la încoronare Regelui Fer- 
dinand omul politic Nicolae Filipescu s-a 
împlinit, cu glorie: „Mărirea ce ţi-o urăm, 
Sire, este: „Să te încoronezi la Alba lulia 
sau să mori pe Câmpia Turzii”. Aluzia era 
făcută, prin asociere, la fapta legendară și 
la jertfa lui Mihai Viteazul, primul unificator, 
în 1599-1600... 

Mobilizarea efectivelor combatante ale 
României, în vara lui 1916, s-a făcut într-o 
atmosferă de puternic elan patriotic. Apelul 
către tară al Regelui, prilejuit de intrarea 
noastră în război, sub care s-a desfășurat 
ofensiva eliberatoare a Transilvaniei, che- 
ma ostașii să poarte „steagurile peste ho- 
tarele unde fraţii noștri îi așteaptă cu 
nerăbdare și cu inima plină de nădejde“. El 
a găsit un răspuns prompt și edificator în 
rândul maselor, în special țărănești, care 
dădeau grosul combatanților. Un memoria- 
list arată că „...mobilizarea s-a făcut în cea 

mai mare ordine Si cu un entuziasm ce nu 
se poate descrie. Șirul celor care se 
prezentau la arme cu ce au avut pe acasă, 
ca altădată, nu se mai sfârșea. Inaintea 
boilor mergea țăranul nostru, cu pasul rar 
și apăsat, cu liniștea lui augustă. Mergea la 
război. Ai fi crezut că merge la arat. Ai fi 
crezut că săvârșea unul din acele gesturi 
simple și solemne prin care se deschid 
venele pământului darnic. Nici o emotie nu 
i se citea pe fată. De unde venea atâta 
liniște simplă? De la strămoși!.” (Constan- 
tin Căzănișteanu, Dorina Rusu - Pe aici nu 
se trece!, Ed. Memoria Pământului Româ- 
nesc, București, 1982, p. 52) 

Potrivit statisticilor, aproape un milion 
de români au căzut eroic la datorie pe câm- 
pul de onoare, au fost răniţi, mutilati, ori au 
fost daţi dispăruți. Referindu-se la eforturile 
românilor în numele înaltului ideal al rein- 
tregirii naționale, analistul străin T.W. Riker 
consemna într-o lucrare de specialitate: 
„Nici un popor n-a luptat mai mult ca 
românii pentru susținerea idealurilor sale 
naționale.” (T.W. Riker — „Cum s-a înfăptuit 
România. Studiul unei probleme inter- 
naționale”., București, 1944, p. 61). 

In vederea participării ei la războiul 
drept, eliberator și întregitor, comandantul 
suprem al armatei, Regele Ferdinand, a 
reușit să mobilizeze circa 830.000 de mili- 
tari, încadraţi în 336 batalioane, 104 esca- 
droane, 317 baterii de artilerie, 4 escadroa- 
ne de observaţie și recunoaștere numărând 
28 de avioane de diferite tipuri, etc. 

In afara efectivelor mobilizate, armata 
română mai putea conta, la nevoie, pe 
încă 430.000 de luptători mobilizabili. Ca 
urmare, la momentul intrării României 
efectiv în război, armata dispunea de circa 
1.250.000 de oameni, ceea ce reprezenta 


16 % din populația de atunci a României și 
23% din populația masculină a tării. Era 
deci o armată de care trebuia să se țină 
seama! (Florian Tucă, Nicolae Ionescu, 
Romulus Raicu - Epopeea anilor 1916- 


1918. Războiul pentru Făurirea României 


mari, Ed. Sylvi, București, 1998, p. 15) 

Ofensiva eliberatoare a armatei româ- 
ne a început în interiorul arcului carpatic pe 
un front larg de peste 250 km. ce începea 
din Valea Bicazului în Moldova, până la 
Orșova, în Mehedinți.” 

În însemnările, sale zilnice, Mareșalul 
Alexandru Averescu spunea că toti soldaţii 
cântau „Ardealul, Ardealul” și „Pe- al nostru 
steag e scris — Unire. În acestă atmosferă 
deosebită, la 15 august 1916, armata ro- 
mână a pătruns în Transilvania prin 18 
puncte, dând peste cap apărarea inamică 
de la frontieră, beneficiind şi de surpriza 
realizată. De peste tot li se alăturau alţi sol- 
dati. Până la sfârșitul lunii august au execu- 
tat o înaintare foarte rapidă și adâncă, de 
peste 120 de km., în interiorul Transilvaniei. 

Această înaintare peste Carpaţi, a fost 
simţitor facilitată de atitudinea locuitorilor. 
Nici-un gest dușmănos sau ostil n-au întâmp- 
inat ostașii noștri în Transilvania. Dimpotrivă, 
erau primiţi cu flori, cu căldură, cu alimente și 
informaţii utile. În cele mai diverse forme, 
populația transilvană a înțeles să grăbească 
scuturarea jugului străin. Un ofițer din 
Regimentul 29 infanterie scria că „prin sate e 
sărbătoare când ne văd. Ne sunt cei mai buni 
conducători prin ascunzișurile muntilor.“ 
Aproximativ 30.000 de oameni, din cei ce au 
ieșit în întâmpinarea armatei române au cerut 
înrolarea lor imediată. Populaţia Transilvaniei, 
împreună cu toată obștea tării, afirma cu 
putere și concepea lupta care începuse ca o 
mișcare generală a întregului popor. 


Cu tot entuziasmul din faza inițială a 
războiului, favorizat de înaintarea rapidă în 
Transilvania, dotarea precară a armatei ro- 
mâne, cu tehnică depășită, precum și in- 
trarea Bulgariei în război, a făcut ca situ- 
atia de pe câmpul de luptă să se întoarcă 
rapid, o bună parte din teritoriul României 
fiind ocupat de către trupele Puterilor Cen- 
trale. În armată, pe fondul incompetentei 
manifestate de o bună parte din corpul 
superior de comandă, începuse să se ma- 
nifeste o atitudine defetistă și resemnată, 
pe care regele a încercat să o combată cu 
fermitate. 

„In situaţia actuală nu admit să se vor- 
bească de retragere. Trebuie ca toată 
lumea, începând cu generalul comandant 
de armată să desfășoare o energie 
extremă (...) Orice defectiune, orice idee 
de retragere nemotivată de presiunea 
reală a inamicului, trebuie reprimată imedi- 
at cu pedepse capitale. Armata de Nord, 
într-o situație dificilă și în faţa atacurilor 
unor forțe superioare, a contraatacat admi- 
rabil, 10 zile de-a rândul și a reușit să izgo- 
nească pe inamic peste frontieră. Aștept 
același lucru Si de la celelalte armate”. 
(Regele Ferdinand |, Ordinul Coman- 
damentului de Căpetenie nr. 2262 din 11 
octombrie 1916) 

Greutățile prin care cuplul regal a tre- 
buit să treacă încă din primii ani ai intrării 
României în război au fost multe, deosebit 
de grele și de dureroase. In condiţiile în 
care la sfârșitul anului 1916 marea parte a 
României se afla sub ocupație străină, 
Regele Ferdinand rămânea garanţia inde- 
pendenței țării, sprijinul moral al soldaţilor 
și al populației civile afectate de înfrân- 
gere, epidemii si foamete. În pragul dezas- 
trului militar, renegat de familia sa din Ger- 

mania Si confruntat cu moartea propriului 
copil, Mircea, în 1916, Regele Ferdinand 
nu și-a pierdut credința în forța de redre- 
sare a națiunii sale. In Iașii refugiului a fost 
creată Fundaţia „Regele Ferdinand l”. 

După înfrângerile în serie suferite de 
Armata României în Oltenia și Muntenia, 
pierderea bătăliei pentru București com- 
promitea definitiv situația șefului Marelui 
Cartier General al Armatei, generalul de 
brigadă Dumitru Iliescu. Ferdinand inter- 
vine cu hotărâre și îi cere primului ministru 
destituirea protejatului său și să lase de 
acum înainte conducerea efectivă a opera- 
tiunilor armatei Marelui Cartier General, 
fără imixtiunea Ministerului de Război pe 
care îl conducea. 

Ferdinand și întregul guvern român, 
armata, administraţia și o parte din populația 
civilă s-au refugiat, în decembrie 1916, în 
Moldova. Atunci, din cauza mizeriei, a 
suprapopulării Moldovei, a lipsei de alimente 
și a frigului din iarna anului 1916/ 1917, 
România era confruntată cu ravagiile făcute 
de tifosul exantematic. 

Dinspre Basarabia se infiltrau agi- 
tatori bolșevici care îndemnau militarii demo- 
ralizati să abandoneze lupta și să se ridice 
împotriva „clasei asupritoare”. In acest con- 
text, Ferdinand și-a luat legământul de a 
înfăptui după război o reformă agrară, 
reușind astfel să curme aceste tendințe 
centrifuge. Cu ajutorul misiunii militare fran- 
ceze conduse de generalul Berthelot armata 
română, echipată corespunzător și instruită, 
s-a refăcut în iarna anului 1917. Au urmat 
celebrele bătălii de la Mărăști, Mărășești și 
Oituz, din vara anului 1917, unde ostașii 
români s-au acoperit de glorie, stârnind 
admiraţia întregii lumi. Regele rămăsese, pe 
tot parcursul războiului, alături de armata sa. 
Prin prezența aproape permanentă pe front 

și repetatele încurajări și promisiuni in legă- 
tură cu schimbările majore care aveau să fie 
înfăptuite, după încheierea conflictului, a 
crescut moralul ostașilor. La 13 august 1917, 
într-o proclamaţie adresată armatei și 
poporului, Regele spunea: „Oricât am suferi, 
trebuie să urmăm soarta și să asigurăm 
menirea neamului nostru.“ Incă de la 26 
septembrie/9 octombrie 1916, Regele insti- 
tuise cel mai înalt ordin militar de război din 
România, Ordinul „Mihai Viteazul“. 

Dar, când Rusia a încheiat pace sepa- 
rată cu Germania și a ieșit din război, armata 
română rămâne singură pe frontul de vest, 
într-un adevărat triunghi al morții. Guvernul 
se resemnează și, în lipsa altor opțiuni, 
decide să înceapă negocierile pentru o pace 
separată, deși erau conștienți că odată 
încheiată o astfel de pace, în conformitate 
cu prevederile tratatului din august 1916, 
România se autoexcludea din Antantă și 
implicit ar fi fost în imposibilitatea de a putea 
participa ca țară aliată la conferința de pace, 
în cazul unei victorii a Antantei. Regina 
Maria s-a opus cu vehemenţă semnării 
acestei păci. Ferdinand a făcut tot ce i-a stat 
în putință și în final n-a semnat tratatul umil- 
itor care fusese încheiat la Buftea-București 
în 24 aprilie 1918. De aceea, potrivit 
Constituţiei României, acesta nu avea un 
caracter legal. 

Regele nu a ratificat pacea separată cu 
Puterile Centrale, soluţie la care apelase 
guvernul de la București din cauza pierderii 
sprijinului Rusiei, ce intrase în nefasta zodie 
a revoluțiilor. Acest lucru a permis armatei 
române să reintre în luptă și sfârșitul 
războiului să o găsească din nou lângă aliaţii 
din Antantă. Mersul războiului a schimbat 
soarta României, aducându-i victoria Si 
alipirea provinciilor istorice aflate în afara 
statului român. 


După „Declaraţia lui Woodrow Wilson” 

din ianuarie 1918 și după victoria Antantei 
în război, românii din provinciile aflate în 
afara granițelor firești încep lupta pentru 
unirea cu țara. Situaţia internaţională era 
favorabilă înfăptuirii marelui vis al 
românilor!. 
„După război, Ferdinand |, supranumit și 
„Intregitorul”, a fost părtaș la împlinirea vi- 
sului românilor, prin Unirea succesivă a 
Basarabiei, Bucovinei și Transilvaniei cu 
tara. 

In urma prăbușirii Imperiului tarist, 
Sfatul tării de la Chișinău a votat, la 27 
martie/9 aprilie 1918, cu 86 de voturi pen- 
tru, 3 contra și 36 de abţineri, alipirea 
Basarabiei la România, act confirmat prin 
Decretul Regal din 9 aprilie 1918. Se 
împlinea astfel dorința patrioților români 
din Basarabia și a românilor de pretutin- 
deni. Regele Ferdinand | marca evenimen- 
tul astfel: „Sărbătorim astăzi înfăptuirea 
unui vis, care demult zăcea în inimile tutur- 
or Românilor de dincolo și de dincoace de 
apele Prutului; din graniță aţi făcut punte, 
unindu-vă cu țara mumă și de aceea vă zic 
- Bine aţi venit printre noi! V-aţi alipit în 
timpuri grele pentru țara mumă ca un copil 
tânăr, însă cu inimă adevărat românească. 
Salutăm în voi o parte frumoasă a unui vis, 
care niciodată nu se va șterge”. 

Congresul General al Bucovinei, din 
Cernăuţi, vota alipirea Bucovinei la Româ- 
nia în 15 noiembrie 1918, act confirmat de 
Regele Ferdinand, prin Decretul Regal din 
18 decembrie 1918; printre fruntașii 
unioniști din Bucovina s-au aflat: lancu, 
cavaler de Flondor, Sextil Pușcariu, Dioni- 
sie Bejan, lon Nistor. 

Adunarea Naţională de la Alba lulia, la 
care au participat 1.228 de delegaţi și au 


asistat peste 100 000 de români, a expri- 
mat vocea națiunii. La 18 noiembrie/1 
decembrie 1918, se hotăra unirea Transil- 
vaniei, Banatului, Crișanei, Sătmarului și 
Maramureșului cu ţara, act confirmat de 
Rege, prin Decretul Regal de la 13 decem- 
brie 1918. Printre personalitățile care au 
lucrat pentru Unirea Transilvaniei cu tara s-au 
numărat luliu Maniu, Alexandru Vaida- 
Voevod, Gh. Pop de Băsești, Vasile Goldiș, 
Ștefan Cicio Pop, lon Flueraș, Theodor 
Mihali și Aurel Vlad. Primind, în 14 decem- 
brie 1918, delegaţia Marelui Sfat Naţional 
ales la Alba lulia, Regele Ferdinand a 
subliniat „Ne-aţi adus nu numai dorul 
împlinit a câtorva milioane de suflete, ne- 
aţi adus inimile lor, și în primirea plină de 
dragoste frățească ce aţi găsit-o la noi, ati 
putut simți pulsul țării mume ce bate în 
același ritm cu al vostru... După Basa- 
rabia, după Bucovina, mai lipsea o piatră 
din cele scumpe: Ardealul cu ținuturile din 
Ungaria locuite de români. Azi ne-ati adus 
şi această ultimă piatră clădirii, care 
încoronează marea operă de unire. Putem 
privi cu încredere în viitor, căci temeliile 
sunt puternice.” 

Toate cele trei alipiri au fost ratificate de 
Parlamentul României, la 31 decembrie 1919. 

Astfel se desăvârșea formarea Româ- 
niei Mari. Noul stat românesc avea o 
suprafață de 295.049 km pătraţi (fată de 
137.000 înainte) și o populaţie de 18 mili- 
oane locuitori. El a fost recunoscut pe plan 
internațional prin tratatele de pace în- 
cheiate la Paris în anii 1919-1920. 

In ziua de 15 octombrie 1922, după 
serviciul religios desfășurat în Catedrala 
de la Alba lulia, recent și special constru- 
ită, numită Catedrala Incoronării, regele 
Ferdinand și-a pus pe cap vechea coroană 

de oțel a unchiului său, căreia i s-au adău- 
gat însemnele Basarabiei, Bucovinei și 
Transilvaniei. Pentru Regina Maria a fost 
confecţionată o coroană din aur după indi- 
cațiile sale, în stil bizantin. Ospăţul încoro- 
nării a avut loc pentru oficialități în Sala 
Unirii și pe platoul din fata cetăţii pentru 
circa 30.000 de participanţi. A doua zi 
ceremoniile s-au continuat la București. Au 
fost prezenți invitaţi din 12 state europene, 
plus Japonia. Prezenţa oficialilor din aces- 
te state echivala cu recunoașterea inter- 
națională a constituirii Statului Naţional 
Unitar Român. 

Acest fapt i-a adus Regelui Ferdinand 
cel de-al doilea supranume (primul fiind 
„Cel loial!) și anume „INTREGITORUL”, 
sub sceptrul său realizându-se Marea 
Unire din 1918 - cel mai important act din 
istoria poporului român. A devenit primul 
rege al tuturor românilor. 

A fost omul reformei agrare -„regele 
tăranilor'- al celei electorale și al acțiunilor 
vizând consolidarea statului național unitar 
român. Dintr-o țară mică, România a ajuns 
un stat de mărime medie în Europa. În cei 
13 ani de domnie ai lui Ferdinand, Româ- 
nia a cunoscut mari progrese pe toate pla- 
nurile (cultural, politic, economic), un dina- 
mism cu adevărat remarcabil, care a 
demonstrat în mod grăitor vocaţia con- 
structivă și inteligența poporului român, cu 
care Regele Ferdinand s-a identificat. 
Alături i-a fost în permanență Regina 
Maria, cel mai fidel Si energic colaborator 
al său. Maria a fost cea mai îndrăgită dintre 
toate reginele pe care acest popor le-a 
avut. A fost supranumită „Mama răniților”, 
„Regina-soldat”, „Soacra Balcanilor” și a 
fost apreciată, admirată și respectată 
peste tot în lume. 

România Mare se deosebea de cea 
existentă înainte de război Si de aceea 
pentru integrarea perfectă a noilor provincii 
erau necesare tot felul de decizii în plan 
economic, politic, cultural, religios, admini- 
strativ, juridic. Problemele erau multe, 
urgente, importante și toate l-au solicitat la 
maximum pe Rege. Având sprijinul sincer 
Si devotat al poporului, Ferdinand a reușit 
să rezolve aceste probleme conform prin- 
cipiului de bază al Casei Regale: „Nimic 
pentru sine, totul pentru tară!” 

Din punct de vedere demografic s-a ivit 
o situație nouă. Alături de cei 71,9 % ro- 
mâni locuiau acum în granițele României și 
alte naționalități. In sarcina Regelui intrau 
o multitudine de probleme noi, care-și 
cereau o urgentă rezolvare. Ferdinand și-a 
respectat întru totul promisiunile pe care le 
făcuse soldaţilor pe front. Cea mai strin- 
gentă a fost problema agrară. Realizarea 
ei a început chiar de la încheierea războiu- 
lui. Reforma agrară a fost legiferată în 
1921 și a fost cea mai amplă reformă de 
acest fel din Europa acelei perioade. A fost 
expropriată 66% din suprafaţa arabilă 
deținută de moșieri. Apoi s-a rezolvat și 
problema electorală. Era anulat votul cen- 
sitar și înlocuit cu vot universal, egal, 
direct, obligatoriu. Se producea o lărgire 
considerabilă a drepturilor politice, o de- 
mocratizare a vieții publice din România. 

Statul naţional unitar avea nevoie de o 
nouă constituţie. După 1918, societatea 
românească avea de rezolvat problema 
integrării provinciilor noi în structurile și 
instituţiile unui stat național modern, per- 
fecționat. Noua Constituţie, care să cores- 
pundă noilor realități din România a fost 
ratificată de Regele Ferdinand și publicată 
în Monitorul Oficial în 29 martie 1923. Era 


una dintre cele mai democratice constituții 
din Europa acelei vremi. 

In domeniul administrativ, cea mai 
importantă lege a fost adoptată în 14 iunie 
1925. Ea avea la bază criteriul „păstrării 
caracterului naţional unitar al tării și, 
înlăuntrul acestui principiu, aplicarea des- 
centralizării administrative." 

In 1924 a fost adoptată Legea învătă- 
mântului care preciza că învățământul pri- 
mar este unitar, obligatoriu și gratuit, dura- 
ta învățământului obligatoriu fiind de 7 ani. 
Legea pentru organizarea judecătorească 
a fost votată în 25 februarie 1925 și adapta 
vechile dispoziţii din domeniul juridic noilor 
realități postbelice. In domeniul bisericesc 
au fost adoptate legi în 1925 astfel încât 
fiecare naţionalitate să se bucure de liber- 
tăți depline. In toamna anului 1920 s-a 
făcut unificarea monetară, leul fiind mone- 
da naţională. In domeniul economic legis- 
latia și reformele au avut în vedere progre- 
sul economic al noului stat român, suveran 
și independent. 

În afara problemelor de stat, în perioa- 
da interbelică Regele Ferdinand a avut de 
rezolvat și alt fel de probleme care i-au 
zdruncinat serios sănătatea. Cea mai deli- 

cată a fost actul renunțării principelui Carol 
la calitatea de moștenitor al Coroanei. În 
30 decembrie 1925 a avut loc la Sinaia un 
Consiliu de Coroană prin care s-a acceptat 
propunerea Regelui Ferdinand de a pro- 
clama pe Mihai, fiul lui Carol II și al Prin- 
cipesei Elena, în vârstă atunci de 4 ani, ca 
moștenitor al tronului. La 4 ianuarie 1926 
Adunarea Naţională Constituantă a emis 
un act prin care se legifera acest lucru. 

Moartea Regelui Ferdinand a survenit 
destul de repede după actul de la 4 ianua- 


rie 1926, în 20 iulie 1926. Trei zile mai târ- 
ziu era înmormântat la Curtea de Argeș, 
lângă unchiul său. 

Sfârșitul Regelui Ferdinand a fost pre- 
matur, la 62 de ani, precedat de o lungă 
suferință, receptată de opinia publică cu un 
sentiment de compasiune pentru regele 
bun și apropiat de popor, omul drept, con- 
ducătorul loial, care era măcinat de o boală 
incurabilă. Dispariţia lui era privită cu îngri- 
jorare, deoarece la tron urma un copil, 
tutelat de o Regenţă, care nu putea să se 
bucure de autoritatea și prestigiul su- 
veranului. În tară nu era linişte nici în priv- 
inta dinastiei, nici a vieții politice î în general, 
dar el ca rege iși făcuse datoria fată de 
tară, punând interesele României mai pre- 
sus de cele personale și lăsând o operă 
durabilă. Sub conducerea lui, de doar 13 
ani, România a cunoscut o perioadă de 
mare progres din toate punctele de 
vedere. 

Precizări privind „războiul 
informațional” contemporan 


La finele Primului Război Mondial și în 
perioada imediat următoare (1918-1920) 
s-au conturat două mari grupuri de state și 
națiuni în Europa: unele multumite de 
destrămarea imperiilor dominatoare Si 
multinaționale (german, austro-ungar, rus, 
turc) și de formarea statelor naţionale sau 
federale pe ruinele acestora; altele 
nemulțumite și frustrate, în urma pierderii 
forței și influenţei de altădată, a imenselor 
teritorii și a numeroaselor popoare și etnii. 
Nemultumiti s-au regrupat treptat și au 
condus la Al Doilea Război Mondial, după 
care, în linii mari, ordinea politico-teritorială 
a rămas, cu unele modificări, ca aceea 
interbelică. Marele profitor a fost URSS, 
care a trăit momentul destrămării in perioa- 
da lui Gorbaciov și mai ales în 1989-1991. 
Statele care se formaseră în 1918, prin 
voința popoarelor și care fuseseră consfin- 
tite prin Conferinta de Pace de la Paris 
(1919-1920), au rămas aproape cum au 
fost (chiar dacă Iugoslavia și Cehoslovacia 
s-au destrămat), adică formate tot pe crite- 
rii naţionale, state ale polonezilor, români- 
lor, cehilor, slovacilor, sârbilor, croaților, 
slovenilor, lituanienilor, letonilor, estonilor 
etc. Și frustrările au rămas aproape la fel, 
de aceea este firesc ca, la un secol de 
atunci, unii să sărbătorească și altii să fie 

nostalgici Si triști. Vocile nemultumite de 
formarea României întregite se regru- 
pează acum, cu ocazia centenarului și 
recurg la forme variate de exprimare. Pe 
fondul unei crase lipse de cultură istorică a 
opiniei publice actuale, forțele interne care 

cultivă relativismul istoriei și care combat 
ideea de unitate românească sunt dublate 
de unele din exterior. 

+ 

Pentru a pregăti sărbătoarea centena- 
rului Marii Uniri, statul român a creat în 
2016 un organism guvernamental, condus 
de un secretar de stat. Intre timp, deja s-a 
schimbat structura acestui „departament”, 
dar strategia și tactica sa nu sunt clare, 
mai ales că nu are încă un buget aprobat 
și nici precizate modalitățile de a procura 
fonduri din alte surse. Intre timp, în Un- 
garia, „Grupul de cercetători ştiinţifici ai 
Academiei de Științe Ungare - Elan- 
Trianon 100”, deși nu figurează ca un orga- 
nism guvernamental, este, în fapt, puternic 
susținut de autorităţi, este format dintr-o 
redutabilă echipă de istorici, istorici de 
artă, istorici literari și sociologi, beneficiind 
de substanţiale fonduri, eșalonate pe cinci 
ani. Echipa are scopul să elucideze în prin- 
cipal condițiile în care s-au încheiat tratate- 
le de pace și, mai ales cel de la Trianon, 
tratate care au condus la „pedepsirea” 
Ungariei, la privarea sa de „două treimi din 
teritoriu și din populaţie”. Cel puţin acestea 
sunt expresiile discursului oficial din 
Ungaria contemporană, țară care, deși 
aliată cu România în NATO și membră, ca 
și România, în UE, și-a oprit, în 2016, 
diplomații să participe la celebrarea Zilei 
Naţionale a României! Eu nu mai cunosc 
un caz similar de inamiciţie, de ofensă 
directă și oficială în cadrul UE! 

Din păcate, arsenalul de idei pentru 
cercurile ungare care deplâng Marea Unire 
românească de la 1918 sunt oferite, în 
mare parte, de românii înșiși, de acei 
români care cultivă blamarea istoriei natio- 
nale, care resping unitatea românească, 

care cer felurite autonomii istorice, care 
condamnă „miticismele” și „balcanismele” 
cu scopul subminării României. Prevăd că, 
scoțând lucrurile din context, România va fi 
criticată pentru naționalism, pentru prea- 
mărirea actului de la 1918 prin politica sa 
de stat, iar Ungaria va fi lăudată pentru 
obiectivitate, pentru cercetările istorice cri- 
tice, pentru elucidarea dezinteresată a 
umbrelor trecutului. 

Pe fondul ideii că românii au trăit până 
în secolul al XIX-lea în două tări distincte și 
în provincii istorice cuprinse în imperii 
străine, se cultivă destul de insistent ideea 
dezbinării românești, a „inventării” numelui 
de România, a noutăţii ideii de unitate 
politică și a civilizaţiei diferite din Transil- 
vania în raport cu ceea ce era în regiunile 
extracarpatice. Din arsenalul unor epoci pe 
care le credeam apuse și al unor ideologii 
totalitare condamnate de istorie, se revita- 
lizează idei teoretice precum: majorităţile 
etno-demografice sunt relative și voinţa lor 
nu mai contează astăzi; popoarele fără 
statalitate veche sunt popoare fără istorie 
şi, prin urmare, au drepturi limitate; auto- 
nomiile teritoriale pe criterii etnice au 
rădăcini vechi, verificate de istorie etc. In 
mod concret, despre trecutul românilor și 
despre realităţile românești, se insinuează 
vechi sloganuri, actualizate prin adaptări 
recente: românii sunt un popor nou, intrat 
târziu în istorie; valahii și românii sunt 
popoare diferite; Transilvania nu are 
legătură cu istoria românilor; numele lui 
lancu de Hunedoara trebuie schimbat în 
loan de Hunedoara; particula Napoca tre- 
buie scoasă din numele municipiului Cluj- 
Napoca; imnul de stat - care ar exprima 
idei retrograde și în care este vorba și des- 
pre Corvini — trebuie înlocuit etc. Unele 


dintre aceste ,indreptar par inofensive: a 
spune loan în loc de lancu nu schimbă 
mare lucru, decât că ne îndepărtează de 
esenta unei forme românești diminutivate 
(lancu provine tot din loan) și de apropie- 
rea de numele unui erou național româ- 
nesc - Avram lancu; scoaterea particulei 
Napoca din numele orașului Cluj-Napoca 
ar șterge mai mult de un mileniu de istorie, 
adică tocmai rădăcinile daco-romane ale 
românilor (atâtea câte sunt ele). 

Unele dintre aceste „propuneri” prind la 
publicul larg, mai ales în străinătate, și 
datorită curentului dacist (tracist), care-i 
așază pe daco-geti și pe traci la temelia 
tuturor popoarelor europene, cu o limbă 
primordială din care s-ar trage latina, cu 
priorităţi în toate domeniile, de la scris și 
astronomie până la arhitectură și medicină 
etc. Denigrarea istoriei și vieţii românilor 
este astfel ușor de făcut, mai ales că date- 
le sale esenţiale sunt oferite de cealaltă 
extremă din cultura românească, aceea 
care acceptă doar nimicnicia românilor, 
spiritul lor gregar, de popor fără voință, de 
masă informă, „umbră fără schelet”, 
formată din „fete patibulare”, cu „guri vul- 
gare”, „puturoși”, cu un „amestec apos” în 
loc de creier, cu o istorie în care toți „au uri- 
nat” peste noi și din care a rezultat limba 
română, „bună numai pentru înjurături” etc. 
O altă variantă a acestei extreme afirmă că 
nu ne cunoaștem corect trecutul, fiindcă 
toți marii istorici și oameni de cultură 
români au operat doar cu mituri nationa- 
liste. Pe acest fundal trist — pregătit de unii 
dintre noi înșine - este foarte ușor ca 
anumiți factori din afară să combată unita- 
tea românească, actul de la 1 Decembrie 
1918, ideea de solidaritate a românilor ca 
popor și ca națiune. 


Precizez că mesajul meu pe această 
temă, de la Academia Română, era menit 
să sensibilizeze factorii de răspundere din 
România în legătură cu pregătirea inadec- 
vată centenarului Marii Uniri și să ofere un 
exemplu de ,eficienta în tratarea chestiu- 
nii secolului trecut de la finele Primului 
Război Mondial. „Eficiența” se referea la 
vecinii maghiari, care, desigur, nu se 
pregătesc să celebrez unirea Transilvaniei 
cu România! Este clar, după toate sem- 
nalele pe care le avem, că mesajele venite 
dinspre Ungaria și chiar din România nu 
sunt și nu vor fi prietenești. Presa scrisă și 
vorbită, unele televiziuni au preluat însă — 
așa cum se întâmplă mai nou peste tot — 
mesajul meu trunchiat și i-au dat o 
amploare și o dimensiune pe care nu le-a 
avut. Prin poziţia mea nu am jignit pe 
nimeni, ci am atras atenţia asupra unor 
realităţi care, netratate la timp și în mod 
înțelept, pot învenina Si mai mult rapor- 
turile româno-ungare. 

Dezinformarea 


şi centenarul Marii Uniri 


În contextul „războiului informaţional” 
purtat cu metode tot mai sofisticate, se cu- 
vin luate măsuri de contracarare a propa- 
gandei neprietenoase. Factorii de decizie 
din România au menirea și obligația de a 
scoate adevărul (atât cât este omenește 
posibil) la lumină și de a-l face cunoscut. 
De aceea, salutăm lansarea de către Aca- 
demia Română a LARICS (Laboratorul de 
Analiză a Războiului Informational și Co- 
municare Strategică), care funcționează 
sub coordonarea Institutului de Științe Poli- 
tice și Relaţii Internaţionale „lon |. C. Bră- 
tianu” (al Academiei Române), condus de 
prestigiosul expert Dan Dungaciu, profesor 
la Universitatea din București. Cercetătorii 
Si analiștii cooptați în această structură 
academică urmează să se ocupe de anali- 
za metodelor și strategiilor folosite în răz- 
boiul informaţional care afectează România 
și Uniunea Europeană și care vin în special 
dinspre Rusia și Ungaria. Concentrarea 
muncii laboratorului pe zonele și mediile în 
care aceste mesaje de propagandă care 
pot destabiliza România prind cel mai bine, 
adică acolo unde încrederea în instituţii și în 
lideri este cea mai scăzută, poate corecta 
percepția acelei părți amăgite a opiniei 
publice românești. O direcţie a destabilizării 
prin propaganda ostilă se referă chiar la fău- 
rirea statului naţional unitar român în 1918. 

Trecutul, dincolo de orice formă de 
manipulare și de propagandă este dificil de 
cunoscut. Dificultatea vine dintr-o chestiu- 
ne relativ simplă: istoria-cunoaștere (unii îi 
zic și istorie-discurs) nu se poate suprapu- 
ne niciodată perfect peste istoria-realitate. 
Cu alte cuvinte, realitatea de demult nu mai 
poate fi niciodată reînviată, revitalizată, co- 
piată întocmai, ci poate fi doar reconstituită 
în mod aproximativ, în funcţie de izvoarele 
păstrate și cunoscute. În plus, mai sunt și 
viziunile diferite ale istoricilor asupra vietii, 
viziuni care generează și interpretări diferi- 
te asupra trecutului (care este tot o dimen- 
siune a vieții). Istoricii sunt și ei oameni, cu 
idei moștenite din familie, cu o anumită 
educație, cu opinii politice și filosofice, cu 
interese etc. Se produc, astfel, fresce dife- 
rite ale lumii și se multiplică nevoia per- 
manentă de noi investigații istorice. 

Trecutul, fiind de fapt viață revolută, 
este foarte tentant, are multi fani ca ar vrea 
să-l cunoască fără să aibă instrumentarul 
necesar. Cei care descifrează trecutul în 
acest fel nu sunt, de regulă, specialiști, ci 
amatori. Amatorismul se manifestă însă și 
în rândul unora dintre specialiști, adică al 
unor istorici de meserie, care au învățat 
temeinic cum se poate reconstitui trecutul, 
dar, din varii motive, nu-l mai studiază în 
funcţie de mesajele izvoarelor. Pe de o 


parte, unii reușesc să mai ajungă la izvoa- 
re, fiindcă accesul la surse presupune o 
pregătire superioară, dificilă, insistentă, 
continuă, pe care aceștia nu o au; pe de 
altă parte, alţii ar putea să ajungă ușor la 
mărturiile despre trecut — mai ales la cele 
din epocile mai recente, elaborate necriptat 
și în limbi accesibile — dar preferă să nu o 
facă. Motivele pentru care unii dintre spe- 
cialiști nu mai merg la surse se leagă de 
anumite concepții filosofice. De exemplu, 
ideea lui Francis Fukuyama despre „sfârși- 
tul istoriei” le deschide unora apetitul pentru 
speculaţii gratuite, în condiţiile în care 
lumea nu se mai află la zenit, ci la amurg 
sau la apus. In altă cuprindere, tratarea 
post-modernă a realităţii contemporane 
este de ajuns adepților post-adevărului 
pentru repudierea reconstituiri veridice a 
frescelor trecutului. 

In cercurile filosofice actuale se discută 
mult despre natura comunicării. Pentru 
acești teoreticieni, comunicatorii de-acum 
nu mai au menirea să explice lumii realita- 
tea care există ori s-o facă accesibilă, 
cunoscută, ci să construiască o nouă reali- 
tate / noi realităţi, în funcţie de ideile co- 
manditarilor lor, ale grupurilor de interese, 
ale liderilor comunităţilor. De-a lungul tim- 
pului, s-a schimbat și abordarea noțiunii de 
adevăr: 

Adevărul-corespondență (sau echiva- 
lentă) = discursul sau teoria trebuie să se 
adecveze cât mai exact cu realitatea; ideile 
specialiștilor reflectă realitatea așa cum 
este ea, o descriu și o prezintă oamenilor în 
mod cât mai apropiat de felul cum este ea. 

Adevărul-coerență (de la Kant încoace) 
= ideile sunt adevărate dacă sunt compati- 
bile cu ansamblul ideilor considerate la un 
moment dat adevărate, dacă nu contravin 
acestora. 


Adevărul-semnificaţie = semnele Si 
codurile prin care se comunică făuresc ele 
însele realitatea, iar această realitate 
virtuală devine adevăr; adevărul se mani- 
festă în funcţie de utilitate. Prin urmare, 
adevărul poate să fie diferit pentru fiecare 
grup de oameni și chiar pentru fiecare indi- 
vid, după principiul că un leu înseamnă 
ceva pentru cel care nu are decât cincizeci 
de bani și cu totul altceva pentru cel care 
are un milion de lei. 

Această relativizare fără limite a 
adevărului în general a condus, implicit și 
inevitabil, la relativizarea adevărului istoric, 
care, pentru unii, nici nu mai există și, prin 
urmare, nu mai trebuie căutat. De aici 
decurge și modalitatea de a face istorie ori- 
cum, după impresii de moment, după 
comanda socială, după interesul cuiva, 
după gustul publicului, după cota de vânza- 
re a cărților de istorie pe piată etc. Numai 
că astfel de discurs despre trecut nu mai 
este produsul muncii specialistului, ci al 
imaginaţiei amatorului (chiar dacă cel care 
scrie istorie este istoric cu diplomă/ diplo- 
me). Altfel spus, și specialistul de formaţie 
poate să fie amator prin modalitatea de ela- 
borare a discursului. 

Construirea de adevăruri alternative ca 
fresce noi ale vieţii de odinioară relativizea- 
ză trecutul de o asemenea manieră încât îl 
bagatelizează, îl ironizează, îl coboară în 
ochii publicului. Una este însă să greșești 
involuntar — fiindcă errare humanum est — 
în reconstituirea unui fragment din trecut și 
cu totul altceva este să pui „eroarea” ca 
premisă și să spui că orice tablou despre 
trecut este bun, este de acceptat, deoarece 
totul este relativ. 

Unii adepţi ai adevărului-semnificație îl 
acceptă involuntar, fără să știe teoria aces- 
tuia, doar pentru că sunt la modă ignoranta, 

incultura și tupeul. Dispretul fată de recon- 
stituirea veridică a trecutului se vede mai 
ales din cultivarea astăzi a celor două 
viziuni extreme despre istoria românilor: 

Noi, românii, nu am fost nimic sau mai 
nimic în trecut și, ca urmare, ar fi de preferat 
să recunoaștem asta în studii, cărţi, mono- 
grafii, sinteze, manuale și să prezentăm 
oamenilor și, mai ales, generațiilor tinere, 
nimicnicia noastră. 

Noi, românii, am fost totul în lume, dar, 
din prostie, modestie, miopie sau datorită 
unor comploturi bine orchestrate contra 
noastră, nu ne prezentăm lumii în lumina 
„adevărată”, de „genii ale omenirii”, de „pă- 
rinfi ai civilizației”. 

In primul set de abordări intră o serie de 
idei minimaliste, sustinute prin extragerea 
din scrisul istoric românesc a unor exemple 
selectate anume și prin obturarea, ignora- 
rea, ocultarea altor fapte și procese istorice. 
Adepții acestor opinii spun că trecutul româ- 
nilor a fost alterat iremediabil de mituri iden- 
titare și, mai ales, naţionaliste, care trebuie 
eliminate. Aceste mituri ar străbate scrisul 
istoric românesc de la cronicari până astăzi, 
aproape fără nicio excepție. Cu alte cuvinte, 
toti istoricii români, mari și mici, ar fi greșit, 
de cele mai multe ori intenționat, ca să 
scoată în evidență măreția românilor, ca să 
răspundă unor comenzi sociale, ca să se 
plieze politicului etc. Ce propun acești cri- 
tici? Paradoxal, nu propun căutarea și rele- 
varea adevărului, ci rescrierea relativizantă 
a istoriei. Ei ar dori ca istoricii români să 
susțină că românii nu au o origine clară, 
fiindcă nu sunt nici daci, nici romani, nici 
daco-romani, nici slavi, dar pot fi cumani, 
amestecuri ciudate etc., că romanizarea și 
continuitatea nu au existat, că poporul 
român nu are un loc precis de formare, că 
nu a avut nici coeziune și nici identitate. In 

consecință, în Evul Mediu, românii ar fi fost 
supuși cu totul regatelor și imperiilor vecine, 
voievozii noștri ar fi fost mereu înfrânți pe 
câmpurile de luptă și nu ar fi contribuit cu 
nimic la apărarea Occidentului și nu i-ar fi 
ocrotit pe făuritorii catedralelor etc. In 
dreaptă consecință, Mihai Viteazul nu ar fi 
decât un condotier, arondat conducătorilor 
care plăteau mai bine; ideea de unitate 
românească nu ar fi existat niciodată în 
mințile românilor de rând; unirea s-ar fi făcut 
prin vointa marilor puteri, ajutate de o elită 
locală excentrică și exaltată, care ar fi copiat 
gesturile popoarelor occidentale. 
Naţionaliști ar fi — după judecățile acestor 
exegeţi — nu numai istoricii, ci și aproape 
toate categoriile de mari intelectuali, de la 
poeți precum Mihai Eminescu, George 
Coșbuc și Octavian Goga până la artiști 
plastici, muzicieni, teologi etc. In concluzie, 
românii nu ar fi nici generoși, nici primitor, 
nici harnici, nici inventivi, ci doar niște jalnici 
supraviețuitori, niște trecători anonimi prin 
viață, răi cu străinii, chiar xenofobi, egoiști, 
animați de spirit gregar, lași, masă 
gelatinoasă ușor de modelat, fără voință și 
fără idealuri. 

Al doilea set de abordări este opus celui 
dintâi, el extrăgând din istorie doar măr- 
turiile glorioase, cele care ar reprezenta 
priorităţi românești absolute în lume, cele 
care ar evidenția grandoarea noastră ca 
popor unic și chiar ales. Mulţi pornesc în 
susținerile lor de acest fel de la surse, inter- 
pretate însă distorsionat. Ei observă toate 
criticile aduse la adresa destinului români- 
lor, se simt frustrati de cei care combat con- 
tinuitatea, romanizarea, participarea la cru- 
ciadele târzii etc. și oferă explicaţii care să 
facă toate aceste critici superflue. Astfel, 
pornind de la o faimoasă apreciere, mai 


mult metaforică, a lui Herodot - geții erau 
din neamul tracilor, iar tracii erau cel nume- 
ros popor din lume după indieni - acești 
„exegeți” de pripas sustin că daco-geţii au 
dominat lumea europeană, cel puţin de la 
Atlantic la Urali și că românii sunt daci 
adevăraţi, care vorbeau latinește înainte de 
romani, că dacii ar fi fost creștini înainte de 
Hristos, că ei ar fi creat un imperiu și o 
civilizație superioară, unică, irepetabilă, cu 
savanți care știau medicină, botanică, astro- 
nomie etc. Prin urmare, românii nu ar fi avut 
nevoie în istoria lor nici de romani, nici de 
romanizare și nici de continuitate. Una din- 
tre cărțile jenante care susţinea, în urmă cu 
vreo două decenii, astfel de idei hilare se 
chema „Noi nu suntem romani, romanii sunt 
noi!”. Dar românii, în viziunea menţionată, 
sunt mai vechi și decât dacii, fiindcă sunt 
creatorii mondiali ai scrisului, în acord cu 
„tăblițele de la Tărtăria”, cu „tablele de la 
Sinaia”, cu faimosul codice „Rohonczi/ 
Rohonczy/Rohonc” etc. Deși istoricii de 
meserie s-au pronunțat de nenumărate ori, 
în mod științific — adică utilizând metodele 
consacrate și verificate - în legătură cu 
toate aceste izvoare, demonstrându-le 
importanța reală, relativitatea și chiar falsita- 
tea, apărătorii primordialismului românesc 
nu se lasă, își continuă marșul triumfal, spre 
marea pagubă a poporului român, văzut 
adesea de către occidentali ca unul nese- 
rios, aplecat spre spectacular și speculație, 
spre ignoranță și minciună. 


De unde provin oare cele două viziuni, 
privilegiate adesea de presă, tocmai pentru 
că nu sunt „pe linie”, pentru că stârnesc 
interes în largi categorii de cititori ignoranti 


1 . . v v . A 
Nimeni nu făcea recensăminte exacte, în lumea 
barbară, înainte de Hristos! 


sau mai putin instruiti, pentru că aduc suc- 
ces de vizibilitate? Ele sunt exagerări — 
câteodată până la caricatură — ale celor 
două mari curente de gândire din cultura 
modernă românească: 

Curentul europenist, deschis spre lume 
și prooccidental, care constata, cu regret și 
spirit critic, întârzierea sau defazarea româ- 
nilor în raport cu civilizaţia și cultura etalon 
din vestul Europei. 

Curentul protocronist, autohtonist și 
răsăritean, care descoperea farmecul 
tradițiilor noastre, ritmul nostru propriu de 
viață, „veșnicia născută la sat”, forța 
ţăranului român, vietuirea prin supraviețuire 
și stagnare etc. 

Ambele aceste curente au avut 
reprezentanți de seamă, intelectuali de prim 
rang în fruntea lor. Pentru prima orientare, 
este de ajuns să-i evocăm pe Titu 
Maiorescu — cu faimoasa sa „teorie a forme- 
lor fără fond” — și pe Eugen Lovinescu — cel 
care vedea în sincronizarea noastră cu 
Europa occidentală secretul modernizării 
României. Pentru cea de-a doua abordare, 
îi avem pe Eminescu, pe lorga și pe Blaga, 
care sunt, totuși, atipici, fiindcă în elogiile lor 
aduse românilor și românităţii, în paseismul 
și conservatorismul lor se regăsesc și incon- 
testabile idei moderne, de integrare euro- 
peană, de prețuire și receptare a valorilor 
general-umane. Exacerbarea, vulgarizarea 
Si caricaturizarea acestor două curente, 
onorabile și sustenabile amândouă, a înce- 
put în secolul al XX-lea, dar s-a manifestat 
plenar după Al Doilea Război Mondial, mai 
întâi sub regimul comunist. 

* 


Atunci când tratarea trecutului se face 
însă tendentios în mod voluntar, datorită 
unor interese politice, cu scopul influentarii 
opiniei publice, intervine propaganda. 

Pe măsură ce se apropie centenarul 
Marii Uniri, se aud tot mai multe voci critice 
privind actele din 1918, voci venite din exte- 
riorul României, dar și din interior. Să le 
luăm pe rând! 

La 1 decembrie 1918, s-ar fi unit doar o 
singură provincie — Transilvania - pe când 
România era veche, mare și independentă 
de mai înainte. Trebuie observat că teritorii- 
le unite la 1 decembrie reprezintă circa 
40% din suprafața și din populaţia Româ- 
niei actuale și nu un cuantum infim, cum s- 
a insinuat. 

,Miracolu din 1918 a fost nemeritat, 
fiindcă românii ar fi luptat abia doi ani 
(1916-1918) — cu „pauze” și aceștia - și ar 
fi luat la urmă totul, mai mult decât ar fi 
visat. Fals! Majoritatea românilor - adică 
înaintașii noștri din Basarabia, Bucovina, 
Transilvania, Banat, Crișana, Maramureș și 
de la sud de Dunăre — au intrat în război, în 
chip direct ori indirect și fără să fie întrebaţi 
dacă vor, în vara anului 1914, odată cu 
imperiile și țările din care făceau parte și s-au 
sacrificat cu sutele de mii până în 1918. 
„Miracolul” se referă și la următorul fapt: 
toată lumea știa înainte de război că dacă 
România se alătură Triplei Ințelegeri 
(Antantei) și Antanta câștigă trebuia să 
renunțe la Basarabia Si că dacă se alătură 
Triplei Alianțe (Puterilor Centrale) Si aceas- 
ta câștigă trebuia să-și ia adio de la 
Bucovina, Transilvania, Banat, Crișana și 
Maramureș. Or, România, prin vointa na- 
țională, a luat tot ce se putea imagina 
atunci, adică toate provinciile cu majoritate 
absolută sau relativă românească (Bucovi- 
na era singura care, în urma politicii masive 
de deznaționalizare austro-ungare, avea 
doar majoritate relativă românească). 

Mai importantă decât unirea de la 1 
decembrie ar fi independența de la 1877. 

Numai că independenta proclamată la 9-10 
mai 1877 se referea doar la 130 000 de km 
pătrați, adică la cu ceva mai mult de o trei- 
me din suprafata României Mari. Firește, 
independența României de la 1877 a fost 
foarte importantă Si pentru românii din Do- 
brogea, Transilvania, Banat, Crișana, Săt- 
mar, Maramureș, Bucovina Si Basarabia (ei 
s-au și jertfit pentru această independență 
a țării-mamă!), dar nu i-a atins direct și ime- 
diat atunci, fiindcă erau cuprinși în alte 
state. 

Data de 1 decembrie ar privi, totuși, 
prea puțini români, în raport cu masa 
populaţiei și cu teritoriile alăturate Rega- 
tului României în 1918. Stricto sensu poate 
să fie adevărat acest lucru, numai că Ziua 
Naţională de la 1 Decembrie nu celebrează 
doar unirea Transilvaniei, ci marchează tot 
ceea ce s-a întâmplat atunci, adică este un 
simbol al întregului an de cumpănă 1918. 
In acel an, s-au unit cu ţara, prin decizii 
luate de adunări reprezentative și recunos- 
cute, trei mari provincii istorice, și anume: 
Basarabia, Bucovina și Transilvania. La 1 
decembrie, s-a desăvârșit un proces larg, 
în urma căruia România a ajuns de la 137 
000 de km pătraţi și de la circa 7,2 milioane 
(în 1914) la 296 000 de km pătrați și la 15 
milioane de locuitori (în 1918-1919). Cu 
alte cuvinte, pornind numai de la realităţi, s- 
ar putea spune foarte bine că, în 1918, nu 
provinciile s-au unit cu România, ci invers, 
că România s-a unit cu provinciile sale isto- 
rice (cam 160 000 de km pătraţi). Astfel, în 
Ziua Naţională ne amintim de întreagă 
acea „oră astrală” de la finele Primului 
Război Mondial, prin care românii și-au luat 
soarta în mâini și au decis să trăiască în 
România. 

Ziua de 1 decembrie nu este potrivită ca 
sărbătoare, fiindcă în acel moment din an 


este iarnă și frig, iar românii vor să meargă 
la iarbă verde când sunt veseli! Este rizibil! 
și Crăciunul pică iarna, când este frig. De 
ce să nu-l mutăm, după o astfel de logică, 
mai spre vară!? Pe de altă parte, zilele de 
24 ianuarie, de 10 mai sau de 31 august 
(Ziua Limbii Române) pot să fie sărbătorite 
foarte bine, la fel ca data de 1 decembrie. 
Sunt tări în jurul nostru care au câte trei zile 
naţionale și nu se supără nimeni. 

Ziua Naţională actuală a României i-ar 
jigni pe conlocuitorii maghiari, care — după 
ce că nu au fost consultaţi la 1918 — se simt 
frustrati și jigniti de sărbătoarea noastră, 
fiindcă Transilvania a fost ruptă din Ungaria 
de-atunci. Tehnic așa este: pe când Româ- 
nia aproape și-a triplat teritoriul la 1918, 
Transleitania (adică jumătatea de răsărit, 
declarată „ungară”, a imperiului bicefal) s-a 
destrămat; să ne reamintim că Ungaria nu 
exista ca țară independentă și subiect de 
drept internaţional de la 1541 până la 1920 
și că, între anii 1918-1920, a pierdut două 
treimi din teritoriul său. Lăsăm la o parte 
faptul că acea Ungarie a pierdut în 1918 
Croaţia, Slovacia, Transilvania etc., adică 
teritorii fără majoritate ungară, pe când 
România a obținut numai provincii istorice 
cu majoritate (absolută sau relativă) 
românească. Dar, după cum există o mă- 
sură în lucruri, nici marea sărbătoare natio- 
nală a maghiarilor de pretutindeni, de la 15 
martie, nu este un prilej de bucurie istorică 
pentru români, fiindcă atunci (în 15 martie 
1848), la Bratislava, dieta revoluționară a 
decis (fără consultarea românilor și împotri- 
va voinței lor) „unirea Transilvaniei cu 
Ungaria”. Cu alte cuvinte, ambele zile de 
sărbătoare au efect bumerang pentru fieca- 
re din cele două popoare, dacă este să 
luăm în calcul numai semnificaţiile istorice. 
Așa se întâmplă cam peste tot între vecini. 


Cele decise de maghiari la 15 martie 1848 
nu s-au putut înfăptui la scara istoriei 
(fiindcă ungurii și secuii erau atunci cam 
24% din populaţia Transilvaniei), pe când 
cele decise de români la 1 decembrie 1918 
s-au transpus în practică (deoarece românii 
reprezentau două treimi din populația pro- 
vinciei). lar hotărârea românilor a fost 
confirmată (recunoscută) în mai multe rân- 
duri prin tratate internaţionale. Unde este 
nedreptatea? Firește, nu este vorba nici 
despre dreptate absolută, dar pe aceasta 
nu o mai caută astăzi nici filosofii. Oricum, 
dacă românii ar fi greșit la 1918, prin deci- 
ziile luate la Chișinău, Cernăuţi și Alba lulia, 
marile puteri i-ar fi sancționat, fiindcă nu se 
omorau nici atunci de mare dragoste pen- 
tru români și România. Or, marile puteri nu 
au făcut în 1919-1920 decât să aprobe 
ceea ce deciseseră românii la 1918. 

Românii ardeleni nu ar fi dorit unirea cu 
Tara, înapoiată și balcanică, ei fiind fas- 
cinati de „cultura superioară ungară” sau 
austro-ungară, astfel că unirea ar fi fost 
făcută de un grup de intelectuali cam 
naționaliști. Răspunsul la această aserţiune 
orgolioasă a elitei ungare a fost dat în 
epocă, prin vocea lui Alexandru Vaida- 
Voevod, auzită în parlamentul de la Bu- 
dapesta, în 1914: „și în ceea ce privește 
cultura maghiară, și aceasta e încă frage- 
dă, ca și cultura română. Dar și în cazul 
dacă ar fi vorba nu de cultura maghiară, ci 
de cea franceză, germană sau engleză, în 
zadar aţi voi să ne-o acordati. E adevărat, 
cultura noastră e încă în dezvoltare, își 
trăiește abia anii copilăriei, dar ea se mani- 
festă foarte frumos și această cultură nouă 
ne e mai scumpă decât orice altă cultură 
străină, pentru că ea e manifestarea vieții 
noastre sufletești, ea re-oglindește viata 
sentimentelor noastre”. 

Toate datele de care dispunem în pre- 
zent arată că majoritatea românilor au dorit 
unirea Transilvaniei cu România și că au 
exprimat ferm acest lucru, la nivelul 
exigențelor democratice de atunci. Este 
evident că unii dintre românii ardeleni 
(după calculele noastre, cam 10%), nu au 
dorit unirea cu România, dar asta nu 
schimbă cu nimic datele problemei. Mai 
mult, comunitatea internaţională a apreciat 
actul de voință națională a românilor, for- 
mulat în anul 1918, și a recunoscut 
realităţile decise de români. Atunci când a 
fost posibil, mai ales în Bucovina, dar și în 
Basarabia și Transilvania, minoritățile au 
fost întrebate, iar unii membri ai lor au și 
susținut (în 1918 și după asta) apartenența 
la România. Insinuarea că numai un grup 
de intelectuali a impus unirea este ridicolă. 
Mai întâi, este o jignire la adresa masei de 
intelectuali români care au militat sincer 
pentru actul unirii. În al doilea rând, nu este 
nimic neobișnuit ca poporul să fie condus 
de elite și să le urmeze. Românii ardeleni 
au fost condamnaţi de asupritorii lor să nu 
aibă în fruntea lor lideri politici și economici 
puternici, ci, până târziu, doar preoți și 
dascăli, adică intelectuali iesiti din sânul lor 
și apropiaţi de ei. Dar ei — românii ardeleni 
— nu au rămas nicio clipă fără elite și aceas- 
ta le-a fost salvarea. Decenii la rând înainte 
de unire, preoții și dascălii nu-și încheiau 
slujbele, respectiv lecţiile, fără să spună 
adunărilor în care vorbeau că „soarele 
românilor la București răsare”. Este de 
ajuns să fie urmărite documentele existen- 
te, rapoartele autorităților, procesele verba- 
le ale ASTREI, protocoalele partidelor poli- 
tice, asociaţiilor profesionale, școlilor etc. 
pentru a dovedi cum s-a pregătit unirea de 
jos în sus și din cele mai sofisticate și 
savante cercuri academice până la nivelul 

satelor. Este clar că intelectualii au stimulat 
unirea, că i-au conștientizat intens pe 
oameni in spiritul unirii, că i-au convins de 
binele care avea să vină, dar cine poate să 
condamne acest lucru și de ce? Lozinca eli- 
tei ardelene de atunci a fost: „Tineti cu 
poporul, ca să nu rătăciti!”. Prin urmare, 
conducătorii, desprinsi din popor, se ghidau 
după aspiraţiile poporului, le justificau și le 
susțineau, iar poporul își urma con- 
ducătorii. Nici căile alese de popor (grupuri 
mari de oameni) nu erau infailibile, dar eli- 
tele Si plebea, cel puțin din 1848 până la 
1918, au mers concordant. 

„Noile puncte de vedere” evocate mai 
sus nu sunt fabricate acum — când se apro- 
pie sărbătoarea centenarului Marii Uniri — 
dar nici nu se reciclează acum din pură 
întâmplare. Acestea au o lungă istorie în 
urmă. Pe de o parte, ele provin din arsena- 
lul naționaliștilor revizioniști (mai ales 
ungari), care au cultivat mereu, în secolul 
care a trecut de la 1918, ideea „nedreptăţii 
istorice” făcute Ungariei de către marile 
puteri, care ar fi dat cadou României 
„înapoiate și balcanice” înfloritoarea provin- 
cie numită Transilvania, „iluminată” timp de 
un mileniu de „civilizatorii Bazinului 
Carpatic”, adică de unguri. Limbajul detrac- 
torilor unirii nu este acum tocmai acesta — 
între timp formulele de exprimare s-au cize- 
lat, s-au europenizat — , dar el se poate 
descifra ușor printre rânduri. Odată cu 
această ușoară tâlcuire, se vede limpede și 
sorgintea lui revizionistă, neprietenoasă la 
adresa poporului român. Pe de altă parte, 
după crearea de către Moscova leninistă a 
unei secţii a partidului său comunist la 
București, în 1921, periodic, mai ales cu 
ocazia meteoricelor congrese ale acestei 
formațiuni politice de extremă stângă, se 
dădea cuvânt de ordine comuniștilor 


români să lupte pentru destrămarea 
României, denumită „stat imperialist, 
multinational”. La fel s-a întâmplat în primul 
deceniu efectiv comunist (1948-1958) — 
„obsedantul deceniu” din literatură — când 
tezele lui Roller exprimau aceleași idei anti- 
românești. Cu alte cuvinte, până nu tocmai 
demult, hulirea Marii Uniri se făcea, în mod 
organizat și disciplinat, de către URSS și de 
către coloana sa a cincea, Partidul Comu- 
nist din România. Punctele comune ale 
celor două asalturi sunt ușor de sesizat: 
unirea s-a făcut pe nedrept, de către un 
grup de intelectuali (nationalisty burghezi), 
dar mai ales de către marile puteri (învingă- 
toare occidentale/ imperialiste). Readu- 
cerea în atenţie a acestor clișee ale propa- 
gandei de odinioară se explică prin apro- 
pierea centenarului Unirii, după cum spu- 
neam. Numai că apropierea acestui cente- 
nar se produce: 1. în condițiile unei pericu- 
loase recrudescențe a naţionalismului în 
Ungaria acestor ani, recrudescență con- 
damnată chiar și de organismele europene 
din care Ungaria face parte; 2. în toiul unui 
acut conflict teritorial între Ucraina și 
Federația Rusă (moștenitoarea URSS), pe 
fondul căruia Pactul Ribbentrop-Molotov 
este valorizat pozitiv de către unii și din 
cauza căruia securitatea granițelor din 
regiune este amenințată. Lăsăm la o parte 
apropierea ciudată dintre Ungaria și Rusia, 
pe care inamicii unirii din 1918 o socotesc 
pur și simplu întâmplătoare. 


Vocile nemultumite de formarea 
României întregite se regrupează acum, cu 
ocazia centenarului și recurg la forme 
variate de exprimare. Pe fondul unei crase 
lipse de cultură istorică a opiniei publice 
actuale, forțele interne care cultivă relativis- 
mul istoriei și care combat ideea de unitate 


românească sunt dublate de unele din 
exterior. Pentru a pregăti sărbătoarea cen- 
tenarului Marii Uniri, statul român a creat în 
2016 un organism guvernamental, condus 
de un secretar de stat. Intre timp, deja s-a 
schimbat structura acestui „departament”, 
dar strategia și tactica sa nu sunt clare, mai 
ales că nu are încă un buget aprobat și nici 
precizate modalitățile de a procura fonduri 
din alte surse. Intre timp, în Ungaria, 
„Grupul de cercetători ştiinţifici ai Acade- 
miei de științe Ungare - Elan-Trianon 100”, 
deși nu figurează ca un organism guverna- 
mental, este, în fapt, puternic susținut de 
autorităţi, este format dintr-o redutabilă 
echipă de istorici, istorici de artă, istorici 
literari și sociologi, beneficiind de un 
substanțial fond bănesc, eșalonat pe cinci 
ani. Echipa are scopul să elucideze în prin- 
cipal condiţiile în care s-au încheiat tratate- 
le de pace și, mai ales cel de la Trianon, 
tratate care au condus la „pedepsirea” 
Ungariei, la privarea sa de „două treimi din 
teritoriu și din populaţie”. Cel puțin acestea 
sunt expresiile discursului oficial din 
Ungaria contemporană, țară care, deși 
aliată cu România în NATO și membră, ca 
și România, în UE, și-a oprit, în 2016, 
diplomaţii să participe la celebrarea Zilei 
Naţionale a României! Din păcate, arsena- 
lul de idei pentru cercurile ungare care 
deplâng Marea Unire românească de la 
1918 sunt oferite, în mare parte, de românii 
înșiși, de acei români care cultivă blamarea 
istoriei naţionale, care resping unitatea 
românească, care cer felurite autonomii 
istorice, care condamnă „miticismele” și 
„balcanismele” cu scopul subminării Româ- 
niei. Prevăd că, scoțând lucrurile din con- 
text, România va fi criticată pentru nationa- 
lism, pentru preamărirea actului de la 1918 
prin politica sa de stat, iar Ungaria va fi 

lăudată pentru obiectivitate, pentru 
cercetările istorice critice, pentru elucidarea 
dezinteresată a umbrelor trecutului. 

Pe fondul ideii că românii au trăit până 
în secolul al XIX-lea în două tări distincte și 
în provincii istorice cuprinse în imperii 
străine, se cultivă destul de insistent ideea 
dezbinării românești, a „inventării” numelui 
de România, a noutăţi ideii de unitate 
politică și a civilizației diferite din Transil- 
vania în raport cu ceea ce era în regiunile 
extracarpatice. Din arsenalul unor epoci pe 
care le credeam apuse și al unor ideologii 
totalitare condamnate de istorie, se revitali- 
zează idei teoretice precum: majoritățile 
etno-demografice sunt relative și voinţa lor 
nu mai contează astăzi; popoarele fără sta- 
talitate veche sunt popoare fără istorie și, 
prin urmare, au drepturi limitate; autonomii- 
le teritoriale pe criterii etnice au rădăcini 
vechi, verificate de istorie etc. In mod con- 
cret, despre trecutul românilor și despre 
realitățile românești, se insinuează vechi 
sloganuri, actualizate prin adaptări recente: 
românii sunt un popor nou, intrat târziu în 
istorie; valahii și românii sunt popoare dife- 
rite; Transilvania nu are legătură cu istoria 
românilor; numele lui lancu de Hunedoara 
trebuie schimbat în loan de Hunedoara; 
particula Napoca trebuie scoasă din nume- 
le municipiului Cluj-Napoca; imnul de stat — 
care ar exprima idei retrograde - trebuie 
înlocuit etc. Unele dintre aceste „îndreptări” 
par inofensive: a spune loan în loc de lancu 
nu schimbă mare lucru, decât că ne 
îndepărtează de esența unei forme româ- 
nești diminutivate (lancu provine tot din 
loan) și de apropierea de numele unui erou 
național românesc — Avram lancu; scoate- 
rea particulei Napoca din numele orașului 
Cluj-Napoca ar șterge mai mult de un mile- 


MEMORIA 


niu de istorie, adică tocmai rădăcinile daco- 
romane ale românilor. 

Unele dintre aceste „propuneri” prind la 
publicul larg, mai ales în străinătate, și 
datorită curentului dacist (tracist), care-i 
așază pe daco-geti și pe traci la temelia 
tuturor popoarelor europene, cu o limbă 
primordială din care s-ar trage latina, cu 
priorităţi în toate domeniile, de la scris și 
astronomie până la arhitectură și medicină 
etc. Denigrarea istoriei și vieţii românilor 
este astfel ușor de făcut, mai ales că datele 
sale esențiale sunt oferite de cealaltă 
extremă din cultura românească, aceea 
care acceptă doar nimicnicia românilor, spi- 
ritul lor gregar, de popor fără voință, de 
masă informă, „umbră fără schelet”, 
formată din „feţe patibulare”, cu „guri vulga- 
re”, „puturoși”, cu un „amestec apos” în loc 
de creier, cu o istorie în care toți „au urinat” 
peste noi și din care a rezultat limba 
română, „bună numai pentru înjurături” etc. 
O altă variantă a acestei extreme afirmă că 
nu ne cunoaștem corect trecutul, fiindcă toți 
marii istorici și oameni de cultură români au 
operat doar cu mituri naționaliste. Pe acest 
fundal trist — pregătit de unii dintre noi în- 
șine — este foarte ușor ca anumiţi factori din 
afară să combată unitatea românească, 
actul de la 1 Decembrie 1918, ideea de so- 
lidaritate a românilor ca popor și ca 
națiune. 

Dar, oare cum și de când au vrut româ- 
nii intracarpatici să facă parte dintr-o Țară 
Românească, să trăiască în structuri politi- 
ce românești, sub oblăduirea unor instituţii 
românești? Pentru că sub comunismul nos- 
tru original, mai ales în ultimul deceniu de 
existență a regimului Ceaușescu, se exa- 
gera cu sloganul „luptei de veacuri a popo- 
rului român pentru unitate, permanenţă și 


continuitate”, dar și din alte motive, aseme- 
nea idei au fost, după 1989, complet res- 
pinse, bagatelizate, ironizate. Cu alte 
cuvinte, s-a spus și s-a scris ditirambic că 
nu au existat niciodată astfel de idei în min- 
tea românilor. De fapt, orice popor, din 
momentul constituirii sale, tinde să-și for- 
meze structuri politice proprii, numite gene- 
ric state, cu scopul organizării și conservării 
comunităţii etnice respective. Românii au 
făcut și ei același lucru, începând cu 
sfârșitul mileniului | d. Hr., făurindu-și astfel 
de formaţiuni numite tări, judecii/cnezate, 
ducate/voievodate, domnii etc. Popoarele 
nu erau atunci conștiente de necesitatea 
unității lor politice globale, astfel că unele 
au rămas să trăiască în mai multe nuclee 
politice. Altele și-au realizat unitatea 
politică prin voința elitelor lor, a unor 
conducători energici. Românii au reușit în 
secolul al XIV-lea (ceva mai târziu decât 
unii dintre vecinii lor) să-și formeze două 
voievodate cvasi-independente sau două 
„libertăți românești” — cum le-a botezat in- 
spirat Nicolae lorga - anume Țara Româ- 
nească și tara Românească a Moldovei. 
Restul românilor, deopotrivă la nord și la 
sud de Dunăre -in ciuda unor înjghebări 
politice proprii trecătoare — au ajuns să 
trăiască în state străine, în frunte cu 
stăpâni de altă limbă și credință. Este evi- 
dent că românii nu au fost „animaţi” perma- 
nent de „dorința făuririi statului lor unitar, 
național și independent”, din moment 
atunci erau alte priorități de vietuire și de 
supraviețuire. Cu timpul însă, situaţia se 
schimbă. Pe fondul acestei fărâmiţări, pe la 
finele Evului Mediu și la începuturile Epocii 
Moderne, apar tendințe de unitate (parțială 
sau generală), stimulate de conştientizarea 
comunităţii etnice. Asemenea atitudini nu 


mai sunt atunci, pe la 1500-1600, rezultatul 
exclusiv al unor conducători luminaţi, 
ambitiosi sau clarvăzători, ci ele provin și 
din voința poporului de jos, a comunităților 
grupate în anumite nuclee politice. 

Cu alte cuvinte, românii trăgeau la 
români cel puţin încă din secolul al XVI-lea 
(sunt mărturii ale unor astfel de acţiuni încă 
din secolele XIII-XIV). In secolul al XVII-lea, 
Grigore Ureche și Miron Costin, ca și Cons- 
tantin Cantacuzino Stolnicul arată unitatea 
de origine, de limbă și de credință a româ- 
nilor extracarpatici cu cei transilvăneni. La 
începutul secolului al XVIII-lea, Dimitrie 
Cantemir este primul savant român de talie 
europeană care face cunoscută latinitatea 
și unitatea românilor cu argumente știin- 
țifice, în lucrări de mare anvergură, scrise 
în limba latină. In secolul al XVIII-lea începe 
lupta de emancipare naţională a românilor 
din Transilvania, desfășurată pe plan reli- 
gios (unirea cu Biserica Romei), pe plan 
politic (memoriile adresate Curţii de la 
Viena și altor cancelarii și foruri europene; 
mișcarea Supplex Libellus Valachorum), pe 
plan social (Răscoala lui Horea), pe plan 
cultural (școala Ardeleană). In această 


* Dacă în privința ideilor de unitate, lucrurile sunt 
încă, în mintea unor necunoscători sau răuvoitori, 
sub semnul îndoielii, ideile romanităţii românilor sunt 
atestate clar ca existând în conștiința românească în 
Evul Mediu. Cu alte cuvinte, unii dintre români - și 
nu numai dintre cei educati — au știut mereu că nea- 
mul lor se trage din romani, „de la descălecatul din- 
tâi, sub Traian, împăratul Râmului”. Vezi lucrările lui 
Șerban Papacostea (Geneza statului în Evul Mediu 
românesc. Studii critice, Cluj-Napoca, 1988), Adolf 
Armbruster (Romanitatea românilor. Istoria unei idei, 
ediția a II-a revăzută și adăugită, București, 1993), 
Stelian Brezeanu (Identități și solidarități medievale: 
controverse istorice. București, 2002), loan-Aurel 
Pop (Natiunea română medievală. Solidarităţi etnice 
românești în secolele XIII-XVI, București, 1998). 

etapă a luptei naționale din Transilvania și 
poate fi vorba, firește, de unirea Transil- 
vaniei cu România, fiindcă nu exista încă 
România. Este vorba, de aceea, de ob- 
tinerea în Transilvania și Ungaria a dreptu- 
rilor politice naţionale ale românilor din 
Transilvania și Ungaria, numai acolo unde 
acești români alcătuiau majoritatea popu- 
laţiei. Nu este vorba despre drepturi pre- 
ferențiale ale acestor români, ci pur și sim- 
plu despre egalitatea lor cu membrii 
națiunilor oficiale și ai confesiunilor recu- 
noscute („recepte”). Totuși, legăturile între 
românii transilvăneni și cei olteni, munteni 
și moldoveni sunt continue. 

In secolul al XIX-lea se desfășoară 
mișcarea de emancipare naţională a pro- 
vinciilor aflate sub dominație străină și de 
formare a statului național unitar. Toată 
acțiunea era bazată acum pe ideologia 
daco-românismului. |n această mișcare 
panromânească, românii din interiorul 
Carpaţilor au jucat un rol fundamental: 
astfel, îi găsim pe Gheorghe Lazăr, care 
introduce limba română la Sfântul Sava, în 
Țara Românească, pe Florian Aaron ca 
profesor al lui Bălcescu și apoi al Univer- 
sităţii din București, pe călugărul mara- 
mureșean Gherman Vida, ca învățător al 
lui Kogălniceanu și Alecsandri pe baza 
cronicii lui șincai, pe loan Maiorescu la 
Craiova, pe Damaschin Bojincă ca profe- 
sor la Academia Mihăileană din lași, pe 
Bărnuţiu, pe Ștefan Micle, pe Laurian, pe 
Papiu-llarian și pe toți care au predat la 
universităţile României moderne și au pus 
temeliile Academiei Române. Mișcarea de 
unire a Transilvaniei cu România a putut 
prinde contur abia după formarea Ro- 
mâniei și mai ales după afirmarea Româ- 
niei independente, devenite, la scurtă 
vreme, regat. 

Astfel, dacă românii nu au luptat „de 
secole pentru unitatea natională”, ei s-au 
înscris În mișcarea europeană care promo- 
va statele naţionale împreună cu celelalte 
națiuni. Nu au făcut acest lucru nici mai 
bine și nici mai rău ca alte naţiuni. In seco- 
lul al XIX-lea și la începutul secolului al XX- 
lea cele mai progresiste mișcări erau cele 
menite să elibereze națiunile de sub robia 
imperiilor multinaționale și să le îndrepte 
spre formarea statelor naţionale unitare. 
Cea mai puternică mișcare de emancipare 
naţională a românilor din provinciile aflate 
sub stăpâniri străine s-a desfășurat în 
Transilvania. Astfel, se vede clar că ideile 
de unitate și lupta pentru emancipare 
națională și unire nu s-au născut între 
români în mod spontan și instantaneu, prin 
imitație sau prin efortul unor lideri exaltati 
sau interesaţi. Că nu a fost unanimitate în 
aceste procese, că au fost și șuvoaie 
abătute, că intelectualii și oamenii politici 
au potentat ideile de unitate românească, 
că poporul a fost dirijat și condus de liderii 
săi, acestea sunt lucruri cunoscute, recu- 
noscute și valabile în istoria tuturor popoa- 
relor. Istoricul însă, înainte de a releva 
excepţiile, aspectele marginale, curiozitățile 
din trecut, are obligația profesională de a 
preciza liniile magistrale ale mersului 
societății. Sau, dacă nu se ocupă de aceste 
constante ori linii predominante, atunci are 
datoria morală și intelectuală să le enunte， 
pentru a nu da impresia că lumea ar fi putut 
sau ar fi trebuit să facă ceea ce, de fapt, nu 
a făcut. Menirea primă a istoricului de 
meserie este să studieze ceea ce a fost, nu 
ceea ce ar fi putut să fie, dacă nu s-ar fi 
întâmplat cutare lucru. Istoria contrafac- 
tuală - în vogă astăzi — poate oferi necu- 
noscătorilor convingerea unor realități ficti- 
ve, imaginate, inventate. 


Linia magistrală a istoriei românilor la 
începutul secolului al XX-lea, în ajunul 
Primului Război Mondial, era făurirea statu- 
lui naţional unitar român, prin unirea cu Ro- 
mânia a tuturor provinciilor istorice care 
aveau majorități etnice românești. Același 
ideal, de făurire a statelor lor naţionale, îl 
nutreau toate popoarele din regiunea cen- 
tral-sud-est europeană, care se aflaseră de 
secole sub stăpâniri străine. Românii din 
Transilvania s-au identificat treptat cu idea- 
lul libertăţii și al unităţii naționale, ideal pe 
care l-au trăit, în forme și cu intensități dife- 
rite, începând cu finele Evului Mediu și du 
debutul Epocii Moderne. Ca și românii din 
Vechiul Regat, ca și basarabenii și bucovi- 
nenii, românii ardeleni s-au înscris în ma- 
rea lor majoritate pe traiectoria formării 
României întregite, considerând, prin 
educația oferită de liderii lor, că cel mai bun 
cadru de organizare, coordonare Si prote- 
jare a naţiunii era statul unitar român. 
Acest ideal s-a înfăptuit în urmă cu nici un 

secol, iar realitatea care a rezultat în 
urma marelui efort de-atunci — România — 
nu și-a dat încă măsura deplinei valori în 
Europa și în lume’. 


” Precizez că mesajul meu pe această temă, de la 
Academia Română, era menit să sensibilizeze facto- 
rii de răspundere din România în legătură cu 
pregătirea inadecvată centenarului Marii Uniri și să 
ofere un exemplu de „eficienţă” în tratarea chestiunii 
secolului trecut de la finele Primului Război Mondial. 
„Eficiența” se referea la vecinii maghiari, care, desi- 
gur, nu se pregătesc să celebreze unirea Transil- 
vaniei cu România! Este clar, după toate semnalele 
pe care le avem, că mesajele venite dinspre Ungaria 
și chiar din România nu sunt și nu vor fi prietenești. 
După rostirea unor fragmente din acest text, în 26 
aprilie 2914, în Aula Academiei, presa scrisă și 
vorbită, unele televiziuni au preluat însă - așa cum 
se întâmplă mai nou peste tot — mesajul meu trun- 
chiat și i-au dat o amploare și o dimensiune pe care 
nu le-a avut. Prin poziția mea nu am jignit pe nimeni, 
ci am atras atenția asupra unor realități care, netrata- 
te la timp și în mod înțelept, pot învenina și mai mult 
raporturile româno-ungare. 

ANA BLANDIANA 


În epicentrul centenarului 


Universitatea „1 Decembrie 1918” din Alba lulia a acordat marţi, 15 mai, titlul de 
Doctor Honoris Causa, doamnei Ana Blandiana. 
Redăm mai jos discursul susținut de dna Ana Blandiana cu această ocazie. 


Sunt convinsă că nu există un mod mai 
potrivit, mai util și mai onest de a participa 
la profunda sărbătoare a Centenarului 
decât încercând să ne comparăm, și să 
tragem concluziile comparației, noi cei de 
azi, cu cei ce în urmă cu 100 de ani au 
reușit nu numai să realizeze unirea — acest 
proiect latent al românilor de totdeauna — 
ci și să construiască pe temelia ei un stat 
democratic: schimbând tot ce era de 
schimbat în felul în care funcţionaseră 
lucrurile până atunci, având puterea să 
recunoască răul și să-l îndrepte, înfăptuind 
cea mai mare și mai adâncă schimbare din 
istoria poporului român. 

Suferințele inimaginabile până atunci 
ale primului război mondial făcuseră tabula 
rasa din toate nedreptăţile și tabuurile 
vechii lumi, demascate de cruda lumină 
dintre viață și moarte, iar ei au avut pute- 
rea de a-și asuma și înfăptui transformările 
oricât de dificile, care le-au permis să-și 
ocupe locul în Europa. Ca într-o oglindă 
ironică, ne-a fost și nouă dat peste șapte 
decenii un moment asemănător cu un 
sfârșit de lume, pe al cărui loc pustiit — de 
suferințele comunismului — ar fi trebuit con- 
stituit un stat de drept care să ne reașeze 

în propriul nostru continent. Poate exista 
oare vreo justificare că încă nu am reușit 
cu adevărat? 

O sărbătoare nu trebuie în mod nece- 
sar să fie veselă, dimpotrivă, ea poate fi un 
dureros prilej de exorcizare a răului ai cărui 
prizonieri obișnuiți suntem. Compararea cu 
cei de acum 100 de ani presupune nu 
numai îndrăzneala de a înfrunta rezultatul 
care ne este evident defavorabil, ci și cura- 
jul de a încerca să înțelegem cauzele și de 
a ne asuma realitatea degradării. Să 
începem simplu punând alături numele 
premierilor de la începutul anilor 1918 și 
2018. 

Atunci era lon I.C. Brătianu. 

Dacă - așa cum scria Arnold Toynbee 
- „politica este prezentul istoriei”, atunci 
această simplă alăturare de nume vor- 
bește nu numai despre degradarea clasei 
politice din România în acești 100 de ani, 
ci chiar despre degradarea istoriei noastre. 

Fiul acelui prim-ministru, marele istoric 
Gheorghe Brătianu, cel care avea să moa- 
ră la 54 de ani în închisoarea din Sighet — 
după ce refuzase să se salveze infirmân- 
du-și ideile — a scris o carte care se nu- 
meste „O enigmă Si un miracol istoric: 


E 


Ana Blandiana, „Doctor Honoris Causa” la Alba-lulia 


poporul român”. Dacă încercăm să ase- 
zăm acest ciudat de exact diagnostic, 
peste suta de ani pe care vrem să o sărbă- 
torim și încercăm să o înțelegem, în mod 
evident miracolul - ca fenomen de dea- 
supra speranțelor și posibilităților obișnuite 
- se află la începutul secolului trecut, iar 
enigma — ceva ce nu poate fi înțeles pentru 
că este în afara logicii firești a lucrurilor — 
ne caracterizează pe noi cei de azi. Evi- 
dent Gh. Brătianu se referă la istoria noas- 
tră de până la această sută de ani, o istorie 
în care cele două noţiuni nu se succed, ci 
se împletesc, miracolele fiind enigmatice și 
enigmele miraculoase. De-a lungul seco- 
lelor lucrurile s-au petrecut ca și cum cine- 
va de deasupra lumii noastre și-ar pierde 
din când în când răbdarea urmărindu-ne și 
— cuprins de remușcări pentru că ne 
așezase unde se bat munții în capete — ar 
interveni să ne salveze. Pot, oare, să-mi 
permit, ducând mai departe această 


supoziție, să trag concluzia că în cele din 
urmă a obosit s-o mai tot facă și ne-a lăsat 
plictist la discretia adversarului său? Cu 
siguranță nu, pentru că Dumnezeu nu 
obosește niciodată să ne ajute și o face 
chiar și acum, în măsura în care vom fi în 
stare să folosim acest moment centenar 
pentru a ne descoperi cu adevărat înain- 
tașii Si a încerca să le semănăm. Este 
destul să pornim de la cutremurătorul ade- 
văr că principalii făuritori ai Unirii și ai Ro- 
mâniei Mari s-au sfârșit în închisorile 
românești din timpul comunismului ca să 
înțelegem nu numai cum a fost istoria ale 
cărei consecințe încă le suportăm, ci și 
cum au fost, cât de puternici au fost, acei 
oameni care au preferat să-și plătească 
ideile cu viața decât să renunţe la ele. 
Primul lucru pe care trebuie să-l 
înțelegem și — dacă suntem în stare — să-l 
învăţăm de la ei, este curajul de a-și 
asuma fiecare pe cont propriu soarta po- 

porului căruia îi aparține. Cei care aveau în 
anii următori să devină înalți demnitari ai 
României pe care au creat-o au fost în acel 
incredibil an 1918 simpli particulari, abia 
întorși de pe front sau din marile univer- 
sități apusene, întorși hotărâți să-și trans- 
forme destinul într-o piatră de temelie a 
tării care nu exista decât în visul lor. Pentru 
că ce altceva decât un simplu particular, a 
fost luliu Maniu, atunci când, sublocote- 
nent al armatei în dizoluţie a unui imperiu 
care nu mai exista, a hotărât să încoloneze 
soldații români, din fosta armată austro- 
ungară de pe frontul italian, cu care a 
restabilit și asigurat ordinea în Viena 
cuprinsă de haosul dintre capitolele isto- 
riei. Un simplu particular în care mulțimile 
de pe tot cuprinsul Transilvaniei aveau să-și 
recunoască liderul care va organiza și 
conduce Marea Adunare de la Alba lulia. 
Ce altceva decât un simplu particular, pro- 
fesor al Universităţii din Viena, a fost lon 
Nistor când a format comitetul de organi- 
zare a Adunării Naţionale de la Cernăuţi 
care a hotărât Unirea cu România și în 
numele căruia a redactat actul Unirii? Sau 
Pan Halippa, care - în confuzia infernului 
declanșat de prăbușirea ţarismului, printre 
popoare care se urau între ele și idei în 
numele cărora se ucidea - a avut puterea, 
el și lon Inculeț și Daniel Ciugureanu, o 
mână de oameni, să strângă românii la un 
loc, să formeze Sfatul Țării și să hotărască 
primii, fără nici un precedent istoric, unirea 
cu țara? 

Noţiunea de civism nu se inventase 
încă, dar în mod evident ei sunt cele mai 
înalte exemple de civism care ne pot 
deveni modele, iar centenarul poate de- 
veni nu numai prilejul, ci și școala care să 
ne convingă că istoria poate fi suma actiu- 
nilor noastre individuale, dacă avem cura- 

jul să ne-o asumăm după ce am analizat-o 
cu propriul nostru cap, dacă avem curajul 
să o girăm cu propriul nostru destin. 

Nu mă îndoiesc că toate popoarele 
sunt, mai mult sau mai puțin, stranii, 
fiecare în felul său. Obsedant pentru mine 
este însă doar felul în care este ciudat 
poporul român. 

S-a scris mult și eu însămi am scris 
adesea despre neobișnuit de redusa 
capacitate a românilor de a se solidariza, 
despre înclinația lor spre mărunțire, fărâ- 
mitare, dizolvare. De la ,Miorita la „capra 
vecinului” trecând prin parile boierilor la 
Inalta Poartă și mult mai recentele turnă- 
torii la Securitate, istoria noastră sufle- 
tească și istoria noastră propriu-zisă ilus- 
trează abundent această teză, despre care 
au scris autocritic numeroși intelectuali 
români, intelectualii fiind, de altfel, chiar 
subiecţii predilecti ai fenomenului. De altfel 
elanul autocritic ne face să subliniem com- 
parativ trăsăturile de sens opus ale altora 
Si să ne singularizăm în defect. Nu sunt 
deloc convinsă că e așa. Cu cât m-am 
apropiat de un popor, cu cât i-am citit 
cărțile și istoria, cu cât l-am cunoscut la el 
acasă și mi-am făcut prieteni, am des- 
coperit la toți perspective la fel de auto- 
critice sprijinite pe exemple mai mult sau 
mai puțin asemănătoare. 

Ceea ce ne singularizează într-adevăr 
nu este lipsa de coeziune, ci dimpotrivă, 
felul în care noi, cei atât de rar solidari între 
noi, am dovedit o solidaritate milenară, 
ieșită din comun, cu propriile noastre 
rădăcini, ca şi cum ceea ce nu reușea să 
se închege orizontal pe axa absciselor s-ar 
fi solidificat pe axa verticală a ordonatelor. 

Am fost împărţiţi fără a fi întrebaţi în trei 
părți, care timp de secole au fost stăpânite 
de imperii dușmane și dușmane între ele. 


Am fost astfel, timp de veacuri (și de fapt 
încă mai suntem) „locul în care se bat 
munții în capete” cum atât de profund și de 
exact ne-am definit în basme. Și totuși n-am 
uitat — deși totul ne împingea să o facem — 
că suntem una, aducând la judecata isto- 
riei proba de netăgăduit, aproape miracu- 
loasă a limbii unice. Țăranii din Veneto 
abia dacă se pot întelege cu cei din 
Toscana și nu înțeleg aproape nimic din 
siciliană, deși diversele provincii italiene au 
fost în evul mediu - cu excepția Siciliei — 
state stăpânite de nobilii locului, în timp ce 
ardelenii, muntenii, moldovenii, cu tot cu 
basarabenii Si bucovinenii, stăpâniţi o 
întreagă istorie de trei imperii care păreau 
de neînfrânt, au continuat să se țină strâns 
legaţi unii de alţii prin aceeași limbă care 
nu i-a lăsat nici o clipă s-o uite sau să se 
uite unii pe alții. Intre timp cele trei imperii 
au dispărut, unul dintre ele chiar de două 
ori, spre deosebire de limba care prin sim- 
pla ei existență li s-a opus. 

Dar nu am început să scriu această 
pagină doar pentru a înălța o odă limbii 


române, ci pentru a încerca să înțeleg 
paradoxul potrivit căruia un popor format 
din indivizi înclinați să se descurce fiecare 
pe cont propriu, cum spunea un filosof 
interbelic, dă dovadă, istoric vorbind, de o 
capacitate de a nu uita și a nu renunţa la 
propria sa definiţie care i-a asigurat o 
coeziune oarecum uimitoare. Se împlinesc 
o sută de ani din momentul în care această 
coeziune subterană a găsit prilejul, sperat 
de veacuri, de a primi forme instituționale 
şi recunoscute internațional. A fost consi- 
derat un miracol, o victorie edificată din 
nenumărate înfrângeri, dar un miracol care 
nu ar fi avut cum să se nască fără mira- 
colul mult mai adânc al încăpățânării de a 
nu ne îndoi niciodată de unitatea noastră. 
In pofida a tot ce trăiam și a tot ce ni se 
întâmpla și demonstra caracterul utopic al 
speranței noastre, am fost convinși că, 
împărțiți între imperii cu interese diver- 
gente, noi rămâneam un singur popor, 
care vorbea o singură limbă, purtător al 
unui adevăr indubitabil și care nu avea 
nevoie de confirmările realităţii. 

Aceasta este enigma Si acesta este 
miracolul. Nu România și-a anexat Tran- 
silvania, Bucovina, Basarabia, ci Basa- 
rabia, Bucovina, Transilvania s-au unit cu 
România, întregind nu doar geografia și 
bogățiile statului român, ci întregindu-i 
istoria cu o vocaţie a dăruirii neobișnuită 
în istorie. Dionisos din Halicarnas spunea 
că „istoria este filosofia prezentată prin 
exemple”. Uluitoarele hotărâri din 1918 
sunt exemplele care ne-au schimbat des- 
tinul de tară și care pot deveni modele tării 
de acum, în măsura în care suntem în 
stare să formulăm filozofia care le-a făcut 
posibile, pentru a putea crede în ea. In 
epoca noastră „post-adevăr'— numită așa 
pentru că nimeni nu mai crede în nimic, 
iar adevărul este întotdeauna o idee în 
care crede cineva - singura noastră șansă 
este să reînvățăm de la cei de acum 100 
de ani să credem în destinul nostru 
comun. 

Aceasta a fost filozofia faptelor care au 
ilustrat istoria de la 1918. Au crezut în des- 
tinul european al țării lor Si au crezut că 
este datoria lor, a fiecăruia în parte, să-l 
realizeze. 

Suntem în stare — în condiţii, oricât ar 
părea de ciudat,destul de asemănătoare — 
să facem același lucru? Pentru că, aureo- 
lată de optimism și fără urmă de tragism, 
mondializarea a reușit să schimbe istoria 
recentă a lumii, cel puțin la fel de dramatic 
cum a schimbat primul război mondial 
istoria contemporană. In deruta unei lumi, 
pe care viteza schimbărilor a făcut-o să-și 
uite criteriile și să nu mai știe deosebi 
binele de rău,anul centenarului ar trebui 
să fie pentru noi un recurs la bunul simţ, 
pentru că întoarcerea privirilor înapoi, spre 
înaintași, este întotdeauna o soluție de 
bun simț. 

Nu cred că a existat in istoria omenirii 
vreo epocă în care să fie mai greu de sta- 
bilit decât azi unde e binele și unde e 
răul,cum este binele și cum este răul,ce 
este bine și ce este rău. Si asta nu pentru 
că alte epoci ar fi fost mai simple și mai 
puțin confuze, ci pentru că niciodată con- 
fuzia nu a avut la îndemână atâtea mij- 
loace de exprimare, atâţia subiecţi dornici 
să se exprime și atâtea posibilități de a 
manipula această dorință de exprimare. 

De altfel de cele mai multe ori — și asta 
este o caracteristică specifică numai 
epocii noastre - confuzia nu este natu- 
rală,nu este autentică, ci construită cu 
migală, inventată cu nerușinare în așa fel 
încât problema nu mai este aceea a 
deosebirii binelui de rău, ci, mai radical, a 
travestirii binelui în rău și a răului în bine, 
a schimbării numelui unei noțiuni în timp 
ce conținutul ei rămâne neschimbat, sau, 
invers, a păstrării numelui unei noţiuni al 
cărui continut este înlocuit treptat până la 
a deveni opusul său. In acest sens, 
perioadele electorale oferă în viaţa tuturor 
democraţiilor largi arii de observaţie a felu- 
lui în care binele poate fi transformat în 
rău. 

Democraţia - care presupune impli- 
carea prin vot a tuturor în deciziile esen- 
tiale ale conducerii cetății — nu este per- 
fectă,dar până acum nu s-a descoperit 
ceva mai bun pe pământ. Formularea îi 
aparține lui Winston Churchill, dar ade- 
vărul era cunoscut încă din Grecia antică. 
Imperfecțiunea democraţiei constă în fap- 
tul că majoritatea celor care o practică nu 
sunt pregătiți pentru ea. Ei au obținut 
dreptul de a alege,dar nu și știința de a 
alege, în condiţiile în care profesioniștii 
demagogiei (cuvântul provine tot din 
Grecia antică) fac tot ce pot pentru a-i 


împiedica să deosebească binele de rău, 
travestindu-le unul într-altul. 

Vă amintiţi perfida fată a Impăratului 
Roșu din „Harap Alb”, care apărea în două 
făpturi din care numai una era cea ade- 
vărată, sau chiar numele poveștii sim- 
bolizând însăși confuzia între negru și alb? 

De fapt, confuzia - indusă sau nu de 
interese vinovate - nu se petrece doar 
intre bine și rău, ci și , de exemplu, între 
prostie și rea credință. 

Niciodată, privind personajele incredi- 
bile care locuiesc majoritar peisajul politic 
al țării și al lumii, nu am știut daca prostia 
sau reaua lor credință sunt prioritare, dacă 
felul în care distrug în loc să construiască 
și degradează tot ce ating dovedește exis- 
tenta unui plan diabolic sau doar o jalnică 
incapacitate de a gândi un plan. 

In cazul nostru, prostia și răutatea se 
confundă simplu și pe înțeles cu egoismul 
și nepăsarea, dusă până la crimă, fată de 
ceilalți. Dar cum se poate explica faptul că 
o bună parte a populației, mai ales tinerii, 
nu se duc la vot, deși, în mod evident, ei 
urmează să fie beneficiarii sau victimele 
rezultatelor lui? Pentru că, de data aceas- 
ta, este vorba de o nepăsare nu față de 
ceilalţi, ci fată de ei înșiși, fată de propriul 
lor destin căruia îi opun o violentă și 
iresponsabilă formă de prostie, izvorâtă din 
incapacitatea de a deosebi binele de rău. 
Ei renunță cu inconștiență - sau, și mai 
grav, cu indiferență — la partea lor de pute- 
re și de gândire, care ar putea influența 
lucrurile,rămânând spectatori ai unui răz- 
boi în care nu le pasă că li se hotărăște 
soarta, dacă sunt în stare să înțeleagă că 
este vorba de un război. 

Dar nu cumva nepăsarea se transfor- 
mă în unitate de măsură a confuziei tocmai 
din cauza renunțării la a mai deosebi 


binele de rău, după ce în atâtea rânduri au 
fost, cu bună credință și în mod catastrofal, 
confundate? Poate că da, dar aceasta nu 
este o scuză este cel mult o explicaţie. 

Democraţia nu înseamnă că 10 proști 
sunt mai importanţi decât un deștept sau 
10 hoti mai importanți decât un om cinstit. 
Democraţia este valoarea supremă doar în 
măsura în care se exercită în sprijinul sta- 
tului de drept. Statul de drept este con- 
strucția, fagurele în care se toarnă mierea 
democrației care altfel se împrăștie și se 
strică. O democraţie care se opune statului 
de drept, își pierde substanta și devine 
falsă, simplu rezultat al unei manipulări. 
Pentru că „asemenea libertăţii, democraţia 
poate deveni toxică dacă este pusă în sluj- 
ba răului. Dar tot ea este singura forță care 
poate duce popoarele înainte,atunci când 
este lăsată să funcţioneze corect în 
numele adevărului, al dreptății și al iubirii. 

Unirea din 1918 a fost realizată profund 
democratic prin voința centripetă a unor 
populaţii tinute separate de secole și care 
au devenit, prin această formă de iubire 
istorică, un popor. Căci Unirea a fost o 
formă de credință, speranță și iubire, 
creștină prin alăturarea, în numele acelo- 
rași idealuri, mai străvechi și mai impor- 
tante decât dezbinarea,a celor două bise- 
rici românești, cea unită cu Roma și cea 
ortodoxă, majoritară, biserici care au luptat 
împreună și s-au aflat împreună pe câmpul 
de la Alba lulia. Acea lumină a iubirii unifi- 
catoare s-a păstrat vie în deceniile care au 
urmat, dovadă că în perioada interbelică 
se spunea că poporul român se înalță spre 
Dumnezeu pe două aripi: cele două bise- 
rici româneşti.. 

Sunt fiica unui preot ortodox, iar sotul 
meu era urmaşul unor adevărate dinastii 
de preoti ortodocși din Mărginimea Sibiului 

și — cum mulți dintre Dumneavoastră poate 
mai știți 一 de aici, din Alba lulia. În această 
calitate simt nevoia să mărturisesc că știu 
că și înființarea si desființarea Bisericii 
greco-catolice au fost acte politice legate 
de voința marilor puteri dintr-o epocă și 
alta Si nu de sâmburele neschimbat al 
credinței creștine. Așa cum au fost și cu 
toate suferințele pe care le-au produs, la 
sfârșitul secolului 17 sau la mijlocul secolu- 
lui 20, aceste acte aparțin istoriei noastre 
pe care avem obligaţia să o privim și să o 
analizăm cu onestitate. lar în această 
onestitate trebuie să se cuprindă respectul 
reciproc și un adânc omagiu adus Școlii 
Ardelene, aparținând Bisericii Unite și 
reprezentând un moment crucial al culturii 
noastre, momentul în care ne-am desco- 
perit și demonstrat rădăcinile comune și 
latine, prin aducerea dovezilor științifice 
care aveau să fie armătura teoretică a re- 
cunoașterii internaționale a unirii provinci- 
ilor românești și a omologării noului stat pe 
baza principiilor wilsoniene. 

Suntem urmașii a tot ce s-a întâmplat 
în această ultimă sută de ani, începută prin 
miraculosul efort care a dat sens mileniilor 
anterioare. Suntem urmașii românilor care 
au înfăptuit România Mare și suntem 
urmașii românilor care i-au întemnițat și i- 
au îngropat în Cimitirul Săracilor din Sighet 
pe aceștia. Centenarul nu este o festivi- 
tate, el este prilejul care ne obligă și ne dă 
șansa să optăm pe cine vrem să conti- 
nuăm, cui vrem să semănăm în continua- 
re, care sunt modelele pe care vrem să le 
urmăm. Dar asta presupune înainte de 
toate cunoașterea conținutului celor 100 
de ani Si asumarea istoriei pe care o 
cuprind. 

Deocamdată mă îndoiesc că un sondaj 
de opinie care ar intreba cum se numesc 

făuritorii Unirii sau cine sunt luliu Maniu, 
Aurel Vlad, llie Lazăr, lon Nistor, Daniel 
Ciugureanu, luliu Hossu, George Gri- 
gorovici, lon Flueraș, Pantelimon Halippa, 
Sever Bocu, Zenovie Pâclișanu, Rudolf 
Brandsch, losif Jumanca, Alexandru Balta- 
ga, Alexandru Lapedatu, Hans Otto Roth, 
loan Lupaș, Silviu Dragomir, lon Miha- 
lache, ar recolta mai mult de câteva pro- 
cente de răspunsuri corecte. 

Deocamdată, în anul Centenarului, 
Alba lulia nu este legată printr-un tren 
direct de București, ceea ce nu se întâm- 
plase nici în anii 50, când nu mai era capi- 
tală de regiune pentru că fusese capitala 
încoronării și se afla în subordinea Devei, 
orașul primului ministru de tristă amintire. 

Deocamdată, în timp ce sărbătorim 
patetic Centenarul Unirii cu Basarabia, 
șoseaua spre Albita, principalul punct de 
frontieră cu Republica Moldova este im- 
practicabilă din cauza gropilor. 

O indiferență generată de repetatele 
dezamăgiri și manipulări, de sentimentul 
neputinței în fata rețelei atotputernice — 
înainte comunistă, acum mafiotă — care 
acoperă tara, ne face orbi și iresponsabili, 
obosiţi de a ne descoperi mereu trași pe 
sfoară și lipsiți de minima mândrie și 
inteligență de a nu ne mai lăsa manipulati. 

Trăim într-o lume în care valorile se 
dau peste cap și se transformă uneori în 
opusul lor, o lume în centrul căreia nu se 
mai află de mult Europa pe care am visat-o 
sute de ani, ci doar un sat planetar în care 
performanțele tehnicii pot să ne prezinte în 
direct revoluții și războaie, atentate,crime 
și cancanuri de pe tot globul în timp real, 
dar nu pot să ne apere de teroarea unor 
fanatisme de tip medieval. Nu numai la noi, 
ci pe tot globul, dificultatea de a înțelege 
aceste transformări, în care binele și răul 


sunt redefinite adesea de pe poziţii con- 
trare,este enormă. In confuzia generată, 
uneori intenționat, de viteza și radicalitatea 
schimbării, singura soluție mi se pare 
întoarcerea, cu speranță și bună credință, 
spre memoria modelelor de acum o sută 
de ani. Patriotismul lor european și demo- 
cratic poate fi și azi salvarea, la fel de efi- 
cientă în nebuloasa satului planetar ca și 
în haosul din care se năstea noua istorie 
universală de acum un secol. Nu trebuie 
decât să avem puterea să credem în 
„rădăcinile creștine ale Europei”, căreia îi 
aparținem nu numai geografic, ci și juridic 
prin statul pe care ei l-au creat. Pentru a 
continua să existe, acest stat trebuie 
asumat de fiecare nouă generaţie în parte 
şi salvat din ghearele răului care, din isto- 
rie în istorie, își schimbă numele, dar nu și 
dorința de a ne stăpâni și de a ne împiedi- 
ca să fim noi înșine. 

Mulţumesc Facultăţii de Teologie a 
Universității din Alba lulia pentru marea 
onoare pe care mi-a făcut-o, dându-mi 


prilejul acestei mărturisiri de credință pen- 
tru tot ceea ce reprezintă centenarul al 
cărui epicentru — asemenea epicentrului 
unui cutremur - este la Alba lulia. O măr- 
turisire pe care sunt convinsă că a auzit-o 
și Tatăl meu de la care am învăţat să nu 
uit, și Mama mea, care doarme, alături de 
părinții ei, la câţiva kilometri în Blandiana, 
şi soțul meu bălgrădean al cărui nume e 
scris nu numai pe zeci de cărți și pe 
zidurile Memorialului de la Sighet, ci și — 
grație Consiliului Municipal Alba - pe o 
străduță din orașul copilăriei sale și al 
liceului din Dealul Furcilor. 

Vă mulțumesc tuturor că m-ati ascultat 
de la o tribună de unde cuvântul poate 
avea „Un răsunet” pe măsura primului 
vers din imnul naţional. 


http:/Amww.memorialsighet.ro/ana-blandiana-în-epi- 
centrul-centenarului-discurs-rostit-la-primirea-titlu- 
lui-de-dr-h-c-al-universităţii-din-alba-iulia/ 

Vrem Ardealul! 
Av. IOAN AVRAM 


Puia Maria, o martiră 


pentru unitatea 


neamului românesc 


Ziua de 1 Decembrie, înălțătoarea săr- 
bătoare a Neamului Românesc ne amin- 
tește cu sfințenie că la acea dată s-a îm- 
plinit visul de aur nutrit multisecular de po- 
porul nostru, înfăptuindu-se cea mai mă- 
reață operă din istoria sa: Statul Naţional 
Unitar Român - România Mare. 

Desigur această slăvită înfăptuire nu s-a 
realizat întâmplător. Pentru ea s-au jertfit 
multe vieți de eroi în decursul veacurilor, 
mulți dintre ei fiind cunoscuți, dar foarte 
mulți au rămas cufundaţi în anonimat și 
troieniți de pulberea uitării. 

De aceea aș dori ca din marea cohortă 
a martirilor anonimi să evoc amintirea unei 
eroine care şi-a sacrificat tânăra viață în 
lupta pentru dezrobirea Poporului român 
din Ardeal și unirea lui cu Patria mumă. 

Figura ei fiind azi foarte puţin cunos- 
cută voi arăta că purta numele de PUIA 
MARIA" și era fiica unei familii modeste cu 
cinci copii din orașul Blaj. 

Povestea eroismului său este indis- 
cutabil legată de apariţia poeziei „Vrem 
Ardealul”, scrisă de poetul Radu Cosmin și 
care a fost publicată în ziarul Adevărul din 
ziua de 2 iunie 1916, poezie devenită cele- 
bră la timpul său și care, prin conţinutul ei 
incendiar patriotic și forța mobilizatoare în 

care a fost scrisă, dat fiind contextul istoric, 
îmi permit să o invoc în continuare: 

Cunoaștem din istorie că în vara anului 
1914 a izbucnit primul război mondial, în 
care taberele ce se înfruntau erau, de o 
parte, Puterile Centrale, formate din 
imperiul austro-ungar și imperiul german, 
iar în tabăra adversă, numită „Antanta”, 
erau Puterile Aliate, formate din Franţa, 
Anglia, Italia, Rusia, lugoslavia și Grecia. 

Regatul României deși avea tot intere- 
sul să participe la acest război, având de 
eliberat pe românii aflaţi sub stăpâniri străi- 
ne a adoptat, în prima parte, starea de neu- 
tralitate, deoarece regele Carol |, împreună 
cu Brătianu, au încheiat în anul 1883, la 
Viena, un pact militar secret mai puțin 
cunoscut, cu Austro-Ungaria și Germania. 

Conducătorii țării au purtat aprige dis- 
cutii referitoare la partea căreia să i se 
alăture, în scopul de a se putea obține 
maximum de folos pentru tară și neamul 
românesc. 


Av. loan Avram este veteran de război și Cavaler al 
Ordinului Coroana României. Acest articol a fost pre- 
luat de pe blogul Istorie adevărată (http.//istorie-ade- 
varata.blogspot.ro/2010/01/puia-maria-o-martiră- 
pentru-unitatea.htmi). 


Regele Carol |, fiind de origine ger- 
mană ar fi dorit să se alăture Puterilor 
Centrale, dar majoritatea fruntașilor români 
susțineau participarea României și tabăra 
Puterilor Aliate, cu scopul eliberării Ar- 
dealului, Banatului și Bucovinei. 

In această stare de puternică tensiune 
politică, masele populare, nerăbdătoare să 
sară în ajutorul fraților subjugaţi de puterile 
centrale, au manifestat furtunos pe străzile 
Bucureștiului și ale altor orașe mari din tară, 
cerând intrarea imediată în acţiune a Ro- 
mâniei alături de Puterile Aliate. Mulțimea 
manifestanților, cuprinsă de un adevărat 
delir patriotic, a cerut trecerea imediată a 
Carpaţilor și dezrobirea Ardealului. 

Desigur, această înălțătoare stare de 
spirit supăra orgoliul și interesul teutonic al 
regelui Carol |, fapt ce l-a determinat să 
ordone scoaterea armatei în stradă pentru 
împrăștierea nesfârșitelor manifestări ale 
spiritului românesc de solidaritate cu pute- 
rile gintei latine, precum și cu frații români 
de sub stăpâniri străine. 

Atitudinea ostilă simțămintelor româ- 
nești a revoltat profund sentimentul patrio- 
tic al populaţiei mai ales când fortele arma- 
te au fost scoase „în stradă”. 

Poetul Radu Cosmin a cuprins în ver- 
surile poeziei sale „Vrem Ardealul”; cu o 
magistrală vigoare, voința și revolta 
românilor, făcând un adevărat rechizitor 
regelui Carol |. lată poemul scris în 1914: 


„Maiestăţii Sale Regelui 


Sire, am văzut în noapte regimentele pe 
stradă, 

Baionete, săbii, goarne și-am gândit că-i vreo 
paradă 

Am crezut, că merg oștenii mânarei noastre 
artilerii, 


Să salute-n glas de tunuri ceasul sfânt al 
învierii... 
Am crezut la miezul nopții, că oștenii înarmaţi 
I-ai chemat la ceasul ăsta să-i repezi peste 
Carpaţi! 
Dar la sunetul de goarnă, în loc munţii să se 
sfarme 
Oștile Măriei Tale au scos sabia să sfarme 
Și să-năbușe în pieptul tinerimei idealul 
Celor ce strigau În noapte: “Vrem Ardealul! 
Vrem Ardealul!” 
Nu știu cine-a dat porunca și barbară și 
nedreaptă, 
Dar socot, că nu-i măsura cea mai bună 
și-n-țăleaptă 
Să se-năbușe cu spade tot ce-avem mai sfânt 
în noi, 
Sufletul întregii naţii, care strigă: „Vrem război!” 
Patru luni, de când se schimbă rostul lumii la 
hotare, 
Patru luni, de când ai noștri, robii hoardelor 
barbare, 
Fraţii umiliti de veacuri pier sub pajure străine, 
Așteptând și-n ceasul morții clipa, care nu mai 
vine... 
Mor sub steagul lui Attila, milioanele de fraţi 
Si-n zadar privesc în friguri coasta mânarilor 
Carpaţi... 
Vulturii Măriei Tale nu le zboară-ntr-ajutor, 
Deși stau gătaţi de moarte și cu arme la picior! 
Plâng pe văile Carpate, de pe lângă Tisa, de pe 
lângă Murăș, 
Văduve atâtor vetre, că s-au dus flăcăii gureși 
Să-și dea viața pentru alții, în năpraznicul 
război, 
Când puteau să și-o păstreze, pentru ei și 
pentru noi, 
Gârbove în pragul vetrei plâng femeile și torc, 
Așteptând în van pe cei ce poate nu se mai 
întorc, 
Gem la sân pruncii palizi, pe când tatăl 
moare-n șanțuri, 
lar prin temniţi zebrelite, câţi de-ai noștri gem 
în lanţuri 
Geme Doamne tot Ardealul, să vaietă 

Bucovina 
Aruncând asupra noastră toată lacrima și vina 
Că în clipa ce-o ameninţă s-o răpească alt 
stăpân, 
Noi, plecaţi Măriei Tale, stăm cu mâinile în sân! 
Ori am vrea ca alte neamuri dezrobind-o să 
ne-o deie 
Și să scrim din mila altor marea noastră 
epopee?! 
Dar la lespedea din Putna, umbra lui Stefan cel 
Mare 
Tremură să se mai vadă insultată de sub 
umedul pământ. 


Poezia „Vrem Ardealul” a devenit un 
adevărat material incendiar pentru crearea 
elanului de luptă, atât pentru cei care 
cereau trecerea Carpatilor dar mai ales 
pentru ceri ce îi așteptau în Ardeal, cu 
speranţa lor de izbăvire din robia străină. 

Poezia a fost transmisă în mod conspi- 
rativ, ca hrană sufletească și speranță 

ardelenilor, printr-un mecanic de locomo- 
tva român, care făcea cursa cu trenul la 
punctul de frontieră Predeal. Poezia a fost 
adusă, pe ascuns, în „tureacul cizmei me- 
canicului de locomotivă”. 

Orașul cel mai potrivit unde trebuia pre- 
dată poezia a fost stabilit Blajul, care era o 
localitate a românismului din Ardeal și care 
avea un mare număr de intelectuali și tineri 
studioși. 

Blajul era cel mai potrivit mediu prin 
care se putea stimula și înteţi lupta rezis- 
tentei din Ardeal, în vremea aceea. 

Poezia ajunsă la Blaj, în modul arătat 
mai sus, trebuia multiplicată și difuzată în 
marea masă de elevi și profesori din școlile 
locale și în împrejurimi, așa cum s-a proce- 
dat și în partea premergătoare revoluției 
române din Transilvania din anul 1848. 

Multiplicarea a ridicat probleme grave 
și esențiale, deoarece nu se putea executa 


decât la mașina de scris, acestea găsindu- 
se doar la câteva instituţii, operațiune care 
putea deconspira întreaga actiune. 

Pentru rezolvarea acestei probleme 
importante și riscante s-a oferit tânăra dac- 
tilografă de la biroul judiciar al Mitropoliei 
Blajului, Maria Puia în vârstă de 22 de ani, 
care cu îndrăzneală și mult curaj și-a 
asumat în mod tineresc sarcina multi- 
plicării și difuzării materialului respectiv. 

Una din legăturile ei cu liceul de băieți 
Sf. Vasile a fost elevul din clasa a-V-a 
Răhăianu Oliviu, al cărui tată a fost coleg 
de birou cu tânăra Maria Puia. 

Acest elev, Răhăianu Oliviu, după ter- 
minarea studiilor superioare a ajuns un 
distins avocat în orașul Alba lulia, sub 
îndrumarea căruia am avut norocul să-mi 
fac ucenicia profesională de avocat. 
Datorită acestor relații și împrejurări, am 
ajuns și eu în posesia poeziei „Vrem 
Ardealul” și a scrisorii de adio a martirei 
Maria Puia. 

Acţiunea tinerei dactilografe a fost 
încununată de succes, iar poezia a ajuns 
la sute de persoane care o transmiteau de 
la om la om. Intelectualii și elevii aproape o 
știau pe de rost, producându-se astfel o 
mare înflăcărare și îmbărbătare a româ- 
nilor ardeleni care așteptau pe fraţii lor de 
peste Carpaţi, ca să-i dezrobească. 

In această perioadă, când atenţia 
organelor austro-ungare de represiune era 
la maximum, s-a găsit asupra numitului 
Popa loan poezia pe care a primit-o de la 
Maria Puia și pe care a și denunțat-o, el 
dovedindu-se a fi un trădător de neam. 

Tânăra Maria Puia a fost arestată și 
supusă unor chinuri și presiuni sălbatice. 
Cu toate acestea tânăra de la Blaj a 
refuzat cu îndârjire să divulge date sau 


persoane implicate în acţiunea respectivă, 
preferând să le ia cu ea în mormânt, ca pe 
cel mai petios secret socotit de ea, mai 
presus chiar de viața ei. 

Așa se explică faptul că în singurătatea 
celulei în care a fost închisă tânăra Maria 
Puia, în vârstă de numai 22 de ani, cu fran- 
juri rupte din rochia ei pe care le-a adăugat 
bogatelor sale cozi, a reușit să-și frângă 
firul vieții prin spânzurare. 

In modul acesta „scoarțele” odiosului 
dosar al anchetatorilor, s-au închis, fără a 
se obține rezultatul urmărit, adică supri- 
marea din luptă a rezistenţei românilor din 
Blaj. 

In scrisoarea de adio adresată mamei 
sale, fraților și prietenilor săi, găsită asupra 


Vasile Moldovan, fără ceremonial și fără cuvântări 
interzise de autoritățile austro-ungare. 


MEMORIA 45 
e pi eee] 


ALBA 


O5,IUNIE.2008 


nr 一 E 
4 MONUMENT ISTORIC 
ES 
5 s 
n 


| ris CLADIRE DaS CAPAT y 
: Ac AITA DIN ALBA-IULIA, SI-A p= 5-1915) F 
| | PENITENCIA E NUMAL30 ANI (188 


J LIBERTA 
i ÎN GRUPUL CELOR CARE AU RA 


TRANSILVANIA POE 
DE RADU COSMIN, ÎN ANUL 1915, 


MILITÂND PENTRU UNIREA TUTUROR ROMÂNILOR 


ZIA «VREM ARDEALUL” 


ETERNĂ SĂ-I FIE MEMORIA! 


CONSILIUL JUDEŢEAN FUNDAȚIAALBA IULIA 1918 


PENTRU UNITATEA 
ŞI INTEGRITATEA ROMÂNIEI” 9 


Pe clădirea unde a fost închisoarea în care a murit eroina Maria Puia, Fundaţia „Alba lulia 1918 pentru Unitatea și integri- 
tatea României“ a așezat o placă comemorativă, în 5 iunie 2008. 


sa, prin rândurile respective, tânăra eroină 
se roagă de iertare pentru supărarea pe 
care le-a făcut-o, spunându-le ca o conso- 
lare că: „Am socotit că e mai bine să mor eu 
singură decât alţii o sută”. 

lată scrisoarea: 


Un ultim adio vă zic, căci oricum mai 
târziu tot trebuia să mor. Nu fiți trişti deloc, 
fiţi cu nădejdea la Dumnezeu. Grijiţi de ce 
aveți. Mama să plătească, dacă poate, 
încă în anul acesta, mașina, ca Ștefan să 
o aibe. Lui Pilu te rog să-i scri să-ţi trimită 
bani, că el are... Tot ce am e a Aureliei. 
Lanţul cel mic de aur e aici la Tribunal și 
Brazleta, un inel și cerceii. 

Te rog scrie la Lugoj, la Prepandie un 
adio tuturor. Pe Anaida încă so anunti. 
La Aurelia Fodor și Cornelia Gabriș le 
doresc fericire. Lui Vili, Vodă, Becriu să le 
trimită Aurelia câte un ultim salut. Pe 

toate prietenile și cunoștințele mele le 
sărut. 

Tiță dragă pe tine te rog să grijești de 
mama și Aurelia. De vei fi luat și tu 
cătană, aranjază tot ce poţi ca mașina să 
fie plătită de tot, pe când tu meri, că 
mama nu știe. Mă doare inima, dar ce să 
fac, am căpătat dela Gruița poezia Vrem 
Ardealul și acum trebue să mor pentru 
aceasta, fiindcă am dat-o lui Pop loan și 
el ne-a trădat. Eu sunt foarte liniștită și 
împăcată cu această fericită moarte. 

Eu sunt Împăcată cu toate, numai după 
voi cei ce rămâneți trişti pentru mine mă doa- 
re, dar decât să moară o sută, mai bine eu. 

La Anicuţa dă-i mamă toate hainele 
mele. La Pipi dăi hainele mele cele albe. 
La Anicuţa, verigheta cea de aur. La 
Aurelia lanţul cel de aur dela Cadia și 
brațelele. Un inel lui Titi și lanţul cel de la 
mine. lar la mama (...) (urmau câteva rân- 
duri șterse, n. red.). 


La revedere în lumea cealaltă, dacă aci 
nu ne-am putut bucura de o altă fericire. 
Pe mine să mă îmbrăcaţi în costumul meu 
de Pădureancă, că sunt româncă, cu 
opinci, cu cârpa și straița mea roșie. Dacă 
mamei îi e dorința să mă îmbrace în haina 
albă, da, dar să nu facă cheltuieli. li sărut 
mâinile mamei pentru creșterea bună pe 
care mi-a dat-o. Am greșit și eu odată fără 
să fiu ertată. Un ultim sărut vă depun tutu- 
ror, pe aceste mătănii, pe care eu m-am 
rugat mult aci în închisoare. 

Nu pot să zic nimic în contra celor de 
aici, toți m-au cinstit și primit cu vorbe bune. 

Aș dori mamă să mor în patul meu, dar 
așa mi-a fost soartea. Cred că de aici voi fi 
așezată, barami, în căruța dumitale mică, 
cu care am lucrat mult și eu. Nu cred dacă 
va fi ertat să fiu înmormântată cu preot dar 
deși nu, roagă-l pe domnul Coltor, ori Ghia- 
ja sau alții să le rostească un adio tuturor 
celor ce mi-au făcut calea presărată cu 
flori, iar mie merit pentru neam. 

Scumpă mamă sărut mânile, nu te 
supăra, o Stefane și Pile cum mi-i de dor 
de voi, că sunteţi departe și nu mă vedeți, 
cu gândul la voi trebue să mor. 

A voastră fiică, soră care vă dorește. 
Aș fi dorit să mă mărturisesc, dar aici nu se 
poate, nici la Biserică nu am fost.” 


Tot prin scrisoare i-a rugat pe ai săi să 
o îmbrace cu frumosul ei costum țărănesc 
de „Pădureancă” cu opinci și traistă 
țărănească. 

Prin eroicul său gest, tânăra Maria 
Puia, cu o sublimă dăruire și totală abne- 
gatie și-a jertfit viața pe altarul dragostei de 
neam, dovedind că este un exemplu de 
elită al neamului românesc. 

De aceea se cuvine să o așezăm în rân- 
dul marilor eroi ai neamului românesc, pen- 


tru a fi cinstită de-a pururi, așa cum și eroii 
din tragediile antice, care prin strălucirea 
virtuților lor au reușit să străbată mileniile, 
ajungând până în timpurile noastre. 

Pentru jertfa sa socotesc că i se cuvine 
un pios omagiu de admiraţie și mulțumire 
din partea Națiunii române, iar tinerilor ast- 
fel de exemple ar trebui promovate în 
viitor. 


Născută pe 4 octombrie 1885, Maria 
Puia murea, la doar 30 de ani, pentru idealul 
unirii Ardealului cu România, în închisoarea 
Tribunalului din Alba lulia, actualul Palat 
Administrativ. 

Dactilografă în biroul avocaţilor fratii 
Nestor ea a copiat și multiplicat poemul 
„Vrem Ardealul” al lui Radu Cosmin - un 
adevărat manifest pentru luptătorii unioniști, 
un îndemn pentru armata română să treacă 
Carpaţii unde-i așteptau frații de-o limbă, de- 
o credinţă și de-un neam. 

Poezia a circulat în sute de exemplare în 
Transilvania stârnind entuziasmul ardele- 
nilor care credeau că venise ceasul dezro- 
birii. In urma unui denunt autoritățile o 
arestează Si o închid la Alba lulia. După 7 
luni de anchetă și tortură ea va muri cu câte- 
va luni înainte de data procesului, fixat pen- 
tru 5 martie 1916. A fost trădătă de un 
anume loan Popa, unul dintre cei care a 
primit poezia de la tânăra dactilografă. 
Imediat Maria Puia a fost arestată și supusă 
unor chinuri și presiuni sălbatice. Cu toate 
acestea tânăra de la Blaj a refuzat cu îndâr- 
jire să divulge date sau persoane implicate 
în acțiunea de răspândire a poemului „Vrem 
Ardealul“. 

Andrei Vișan 
(http://evz.ro/vrem-ardealul-tragica-poveste.html) 

SMULUI 


CLARA-LILIANA DRAGOS 


Profesorul Gheorghe Dragoș 


Evocări 


Descoperirea și promovarea valorilor, 
varietatea și profunzimea materialelor din 
cuprinsul revistei „Memoria - revista gândi- 
rii arestate” a fost și rămâne cea mai 
pătrunzătoare rază de lumină, o adevărată 
binecuvântare pe sufletele celor năpăstuiți 
de soartă, nu puțini la număr. 

Nu întâmplător revista a ajuns la 
numărul 100, chiar depășindu-l cu unul sau 
două numere și cu certitudine își va conti- 
nua tradiţia editorială, noi putând-o consi- 
dera cea mai consistentă hrană spirituală 
de care foarte mulți cititori au nevoie. 

In contextul actual al evenimentului 
istoric al anului — „100 de ani de la Marea 
Unire din 1918” — m-am străduit să selec- 
tez și să evoc semnificative momente din 
viața și activitatea dascălului, patriotului și 
politicianului — Profesorul Gheorghe Dra- 
goș — unchiul meu. 

Un model de dăruire pentru familie și 
profesie, căutând cu răbdare și tact să 
descopere numai frumosul din mintea și 
sufletul celor care l-au cunoscut, apreciat, 
iubit și stimat. 

Pentru tot ceea ce a întreprins în viaţă, 
materialele scrise de el și apărute în revis- 
tele de prestigiu ale vremii de atunci, 
cărțile și caietul intitulat „Autobiografie și 
date asupra activității și realizărilor Stiinti- 
fice, culturale și social-economice” le-am 


cuprins în volumul intitulat: „Cu și despre 
Gheorghe Dragoș. Incursiune în timp” 
apărută în anul 2014 în Cluj-Napoca la 
Editura Risoprint. 

Din selectarea materialelor existente în 
cartea amintită, consider necesar să evoc 
câteva aspecte din viaţa lui, ca o restituire 
științifică a unei existente și a unei „file de 
istorie” ce se cer luate ca exemple. 


„Nici anii mulţi, nici părul alb, nici 
averea, nici rudele, nici slujbele înalte nu 
fac pe cineva mare. Mare este omul 
învățat. Țara noastră a avut și are încă 
nevoie de patrioţi, de oameni înţelepţi cu 
pregătire, excepționali, așa cum a fost 
Profesorul Gheorghe Dragoș, capabili să 
asigure intrarea specificului nostru naţional 
în universalitate pe poarta proprie.” 

Prof. univ. dr. Dumitru Rusu, lași, 1997 


Citatul de mai sus face parte din artico- 
lul intitulat „Profesorul Universitar Dr. Gheor- 
ghe Dragoș - distins reprezentant al învă- 
tământului și culturii economice românești”. 

Autorul articolului a fost elevul unchiului 
meu la Satu Mare, mai târziu rector al Uni- 
versității din lași. 

Stau mărturie materialele scrise de 
Profesor, prezență activă în pregătirea 
Unirii, după cum urmează: 

Gheorghe Dragoș (1898 - 1972) 


Acţiunea pentru participarea 
Săcelelor la pregătirea Unirii 


În toamna anului 1918 am desfășurat o 
acțiune intensă pentru pregătirea Unirii. In 
acest scop am contribuit la organizarea 
„Sfatului naţional român" din Satulung și 
am organizat „Gărzile naţionale române” 
din Săcele - (Satulung, Cernatu, Turcheș, 
Baciu, Tărlungani, Purcărani, Zizin) — fiind 
ales comandant al „Gărzii Naţionale” din 
Satulung și în același timp și comandantul 
tuturor „Gărzilor Naţionale Române” din 
toate cele 7 comune săcelene, care for- 
mau secţia a 9-a a Gărzilor Naţionale din 
Țara Bârsei. 

In Țara Bârsei „Gărzile Naţionale 
Române” erau organizate în 9 secții, eu 
fiind comandantul secţiei a IX-a Săcele, 
depinzând de Comandamentul Central al 
„Gărzilor Naţionale Române” din tara 

Bârsei, care avea sediul în Brașov, având 
de comandat pe căpitanul în rezervă Aurel 
Ciortea, profesor la liceul Șaguna din 
Brașov. 

Date privind aceste actiuni și înfăptuiri 
ale mele se găsesc în procesele verbale 
ale „Sfatului național român” din Satulung, 
pe care le-am păstrat și le-am predat în 
original, Muzeului Culturii Românești de la 
biserica „Sf. Nicolae” din șcheii Brașovului, 
la data de 30 iunie1969, prin mijlocirea 
prof. Dr. Emil Micu, directorul muzeului. 

In numerele ziarului „Glasul Ardea- 
lului”, care a apărut la Brașov în toamna și 
iarna 1918/1919 de asemenea se găsesc 
date privitoare la „Sfaturile” și „Gărzile 
Naţionale” din Săcele. 

Despre acţiunea mea de organizare a 
„Gărzilor Naţionale” din Săcele eu am pu- 
blicat în revista „Astra”, Brașov, Nr.10/1968 
un articol intitulat: „Participarea Săcelelor 
la acţiunea de pregătire a Unirii”. 

„„„Venisem în octombrie 1918 în 
concediu de pe frontul italian, din Tirol. 
Izbucnind între timp revoluţia înainte de 
terminarea concediului meu, eu m-am 
înapoiat la unitatea mea de pe front. In 
schimb, ascultând de porunca sufletului 
meu și a conștiinței mele, m-am dedicat 
actiunii de organizare a Sfaturilor și 
Gărzilor Naţionale în comunele Săcelene. 

In acest scop am luat legătura cu cât 
mai multe persoane, din toate categoriile 
sociale: țărani, muncitori, intelectuali, 
meseriași etc. persoane însuflețite Si 
hotărâte să acţioneze pentru libertatea, 
dreptatea și unitatea Națiunii Române. 

„Garda a luat ființă, membrii ei au 
depus jurământul dar nu a putut să 
funcționeze imediat, din lipsa armelor. 
Pentru a ni le procura, am dezarmat - la 
marginea dinspre Bratocea a comunei - o 


coloană de soldaţi germani, care se re- 
trăgea din România. Printr-o acțiune ra- 
pidă și curajoasă și printr-o stratagemă in- 
genioasă am reușit să luăm de la soldații 
germani de trei ori mai multe arme decât 
erau necesare Gărzii din Satulung. Sur- 
plusul l-am dăruit altor Gărzi din Săcele, 
care aveau nevoie de arme. 

Merită amintită, cu această ocazie, 
următoarea întâmplare: In retragerea lor, 
nemții au luat de rechizitie țărani din 
comunele de pe Valea Teleajunului, îm- 
preună cu animalele de tracţiune și 
căruțele lor. Auzind că vorbim românește și 
văzând că am îndrăznit să-i dezarmăm pe 
germani, bieţii oameni ne-au rugat să 
intervenim să fie eliberaţi. Am intervenit și 
li s-a dat voie să se înapoieze acasă îm- 
preună cu vitele și carele lor. Dacă n-ar fi 
avut norocul să ne întâlnească pe noi și 
să-i ajutăm, desigur că ar fi fost târâti mai 
departe, și chiar dacă li s-ar fi permis să-și 
ia și vitele și căruțele. 

„„„Atât în ședința din 31 octombrie, cât 
și în cea din 4 noiembrie 1918, adunarea a 
ales pe stegarul în rezervă Gheorghe 
Dragoș (subs.) în calitate de comandant al 
Gărzii Naţionale Române; de asemenea și 
pe membrii acesteia,... 

„In ședința din 11 noiembrie 1918 a 
Sfatului Naţional - conform procesului 
verbal — s-a făcut propunerea și s-a decis 
să se întreprindă o colectă în vederea pro- 
curării unui drapel naţional pentru Garda 
Naţională. In acest scop s-a redactat și 
lansat următorul apel: „Fiecare român este 
rugat să ne sprijine și să dăruiască atât cât 
îi permit mijloacele materiale. Vom fi veseli 
când vom vedea fâlfâind între noi mândrul 
nostru tricolor. Pătrunși fiind în suflet de 
sfânta libertate, nici unul să nu caute a se 


da înapoi de la această mică jertfă ce se 
face spre fala noastră.” 

Membrii au răspuns cu însuflețire 
apelului, dăruind 336 coroane. Cu această 
sumă s-a procurat materialul necesar, din 
care un grup de tinere au confecţionat un 
frumos drapel naţional. 

In prima duminică din a doua jumătate 
a lunii noiembrie 1918 a avut loc sfințirea 
drapelului, purtat de membrii Gărzii 
Naţionale în formaţie militară. Mi-a fost dat 
să aud atunci izbucnind din piepturile 
tuturor participanților, cel mai avântat 
„Deşteaptă-te Române”, cântat de tot 
poporul. Când s-a ajuns la intonarea 
ultimelor versuri, „Murim mai bine-n luptă 
Cu glorie deplină, Decât să fim sclavi iarăși 
în vechiul nosť pământ!”, descărcarea 
inimilor a fost atât de năvalnică, încât 
lacrimile au inundat ochii tuturor... Apusul 
unui trecut de crunte suferinți și asupriri se 
contopea astfel, în lacrimi, cu zorile 
luminoase ale unui viitor mult așteptat de 
libertate. A fost o emoţionantă manifestare 
populară. 

In ședința următoare, Sfatul Naţional a 
discutat și a adus hotărâri privitoare la 
pregătirea participării la Marea Adunare 
Naţională de la Alba lulia, desemnând 14 
persoane care să ia parte la întrunirea de 
la Hărman, spre a alege 5 delegați pentru 
Alba lulia din partea cercului electoral. 
Redau numele celor 14 persoane: Nicolae 
Pană, Constantin lencica, Gheorghe 
Dragoș senior (tatăl meu)... etc. 

„„„Gărzile Naţionale Române au conti- 
nuat de asemenea să funcţioneze, până 
când, în luna ianuarie 1919, au început să 
fie înlocuite de organele de stat. 

In tot timpul când au funcţionat Sfa- 
turile și Gărzile Naţionale Române nu s-a 

înregistrat nici un conflict, nici un act de 
dușmănie și răzbunare din partea acestora 
față de Gărzile și Sfaturile Maghiare, și fată 
de populația maghiară. S-a manifestat în 
continuu o atitudine umană, de bună inte- 
legere, un spirit de colaborare, ceea ce re- 
zultă atât din principiile anunţate în ho- 
tărârile ședințelor Sfatului Naţional Român, 
cât și din fapte. 

Astfel, în ședința din 31 oct. 1918 a 
Sfatului Naţional Român s-a hotărât: „să se 
înființeze Garda Naţională Română, cu 
comandant român, însă la susținerea 
ordinii publice să conlucreze împreună cu 
Garda Naţională Maghiară... 

.In ședința din 8 noiembrie 1918 a 
Sfatului Naţional Român din Satulung s-a 
hotărât ca în toate problemele de alimen- 
tatie, ordine publică etc. „hotărârile aduse 
de ambele Sfaturi, român și maghiar, să se 
tranșeze în comun.”... 

„Atitudinea de omenie față de 
conlocuitorii noștri maghiari o dovedește și 
faptul că, atunci când Garda Naţională 
Maghiară din Satulung s-a autodizolvat, pe 
la 20 decembrie 1918, din cauza unor 
conflicte interioare, o parte din membrii 
acesteia, în număr de 12, au fost primiţi în 
Garda Naţională Română. 

Săcelele au contribuit cu tot elanul la 
acțiunea de pregătire a Unirii Transilvaniei 
cu România, organizând Sfaturi și Gărzi 
Naţionale Române, organe revoluționare. 
Aceste organe au fost emanaţia voinței 
poporului, ale cărui nazuinti Si interese le-a 
servit cu cinste, bucurându-se de auto- 
ritate deplină și de încrederea, dragostea 
și respectul tuturor. 

Acum, când se împlinește o jumătate 
de veac de la Mărețul și fericitul act al 
Unirii se cuvine să ne gândim cu dragoste 

Si cu profunde sentimente de cinstire a 
tuturor acelora care au participat la 
acțiunea de pregătire a Unirii Transilvaniei 
cu România, la actiunea de eliberare de 
sub jugul asupririi politice Si sociale. 

Mai jos menţionăm și alte 2 articole din 
carte, scrise de profesorul Gheorghe 
Dragoș: 


Participarea mea la primirea 
Armatei Române la Brașov, 
după proclamarea Unirii (10 dec. 1918) 


Libertatea și unitatea națională erau 
deja înfăptuite de zece zile prin voinţa și 
hotărârea liber și categoric exprimată la 
Alba lulia de către Poporul român din 
Transilvania, când şi-a făcut intrarea 
triumfală în Brașov prima unitate din 
Armata Română, Batalionul 6 Vânători, 
sub comanda colonelului Dobre. 

In ziua de 10 decembrie 1918, pe la 
orele 11, mă prezentam cu raportul săptă- 
mâna! din partea secţiei a IX-a Săcele, a 
Gărzilor Naţionale, la Comandamentul țării 
Bârsei. Când am intrat în biroul coman- 
dantului, prof. Aurel Ciortea, acesta, cu 
sclipiri de bucurie în ochi și cu emoție în 
glas mi-a comunicat, că a fost anunţat 
telefonic din partea șefului gării Brașov, că 
peste o oră și jumătate sosește din direcția 
Sf. Gheorghe un tren cu armată română. 

Imediat a fost anunţat profesorul Dr. 
Vasile Softu, președintele „Sfatului Natio- 
nal Român” din tara Bârsei, căpitanul Bujor 
Voinea, comandantul Gărzii Naţionale din 
Brașov, și alte persoane, în vederea 
pregătirii unei primiri cât mai însufleţite a 
primilor soli ai eroicei Armate române. 

Sfatul naţional și garda naţională 
română, cu drapel în frunte, precum și Ro- 


mânii și Romancele din Brașov și din co- 
munele apropiate, care au putut fi anunțate 
în grabă, au ieșit la gară întru întâmpinarea 
Armatei Române. La orele 12 și jumătate 
peronul gării era plin de lume, copleșită de 
emoția plăcutei așteptări. 

Nu peste mult s-a auzit din depărtare 
sunet de goarnă, și apoi a apărut la o 
cotitură locomotiva fumegândă și vagoa- 
nele încărcate cu soldaţi. Când s-a 
apropiat și când s-a oprit trenul, din 
piepturile tuturor au izbucnit vulcanic urale. 

Din tren a coborât colonelul Dobre, 
urmat de o patrulă, purtând drapelul 
regimentului. Intru întâmpinare i-a ieșit 
„Sfatul Național’, în frunte cu președintele, 
protopopul Vasile Saftu, precum și 
comandantul „Gărzii Naţionale” brașo- 
vene, căpitanul Bujor Voina, urmat de 
purtătorii drapelului gărzii. 

După ce protopopul Vasile Saftu a 
adresat o caldă urare de bun venit și a 
sărutat drapelul regimentului, și după ce 
colonelul Dobre, comandantul batalionului 
şi-a exprimat multumirea, copleșit de 
emoție, și a sărutat drapelul Gărzii natio- 
nale, ca la un semn toată lumea a început 
să cânte „Pe al nostru steag e scris unire”. 
Apoi s-a hotărât ca în aceeași zi, la orele 
16, după ce va fi încartiruit în fosta cazar- 
mă a „honvezilor” (azi sediul Comisa- 
riatului militar) — Batalionul 6 vânători să-și 
facă intrarea triumfală în oraș, însoțit de 
„Garda Naţională”. Cu aceasta s-a ter- 
minat prima parte a emoționantei primiri, 
urmând ca, după masă, să urmeze partea 
a doua, printr-o și mai insufletita mani- 
festare a bucuriei, prin participarea la pri- 
mirea în oraș a unui număr și mai mare de 
Români și Românce. 

Minunata veste s-a răspândit între timp 
în tot Brașovul și în împrejurimi, așa că, la 


orele 16, începând de la capătul străzii 
Vămii (azi „7 noiembrie”) — și până la Liceul 
Șaguna, se adunase o mulțime de bărbați, 
femei și tineret. Indeosebi, „Piaţa Sfatului” 
- (azi „23 august”) — era ticsită de lume. Se 
remarcau mai cu seamă Româncele din 
șchei, cu tradiționalele și pitoreștile lor 
costume, precum și voinicii „juni”. Feţele 
tuturor străluceau de bucurie și fericire. 

La orele 16 și un sfert, în sunet de 
goarne au intrat în strada „7 noiembrie” un 
grup de juni călări, apoi o formaţie a „Gărzii 
naționale”, urmată de batalionul 6 Vâ- 
nători. La apariția lor, mulţimea a izbucnit 
în strigăte puternice: „Trăiască Armata 
Română! Trăiască România Intregită!”, la 
care soldații, pășind voinicește răspun- 
deau cu urale. 

A urmat, apoi, în sala festivă a „Liceului 
Șaguna” o ședința festivă. Atât sala și cori- 
doarele, cât și spaţiul din fata liceului erau 
ticsite de lume. In sala festivă s-au rostit 
cuvântări înflăcărate din partea conducerii 
„Sfatului National”, a „Gărzii Naţionale”, a 
„Reuniunii Femeilor Române”, a Corpului 
didactic al Liceului precum și din partea 
armatei. Au răsunat apoi avântate cântece 
patriotice. Ca încheiere, toată lumea din 
sală și din afară au început să cânte cu foc: 
„Hai să dăm mână cu mână, cei cu inima 
română”, și să joace „Hora Unirii”, apoi să 
se îmbrăţișeze de bucuria fericitului eveni- 
ment, la care a avut norocul și fericirea să 
participe. 


Inițierea și organizarea de acţiuni 
împotriva „revizionismului” 

și a ciuntirii teritoriului Transilvaniei 
în urma odiosului dictat de la Viena 


Atât în timpul cât am funcţionat în Satu 
Mare — (1923-1929) — cât și după ce m-am 

stabilit la Cluj (1929-1940) eu am dus o 
continuă acțiune prin presă și cuvântări în 
ședințe publice - împotriva „revizionis- 
mului”, împotriva acelora care propagau 
ideea revizuirii tratatului de pace de la 
Trianon și a hotarelor României, a am- 
putării teritoriului tării noastre, a recăderii 
Transilvaniei în robia grofilor. 

Am organizat, totodată, manifestări 
publice, în perioada 1941-1945, când 
„Academia de Inalte Studii Comerciale și 
Industriale” din Cluj era refugiată la Brașov. 
Astfel, în ziua de 3/15 mai, an de an, am 
organizat pelerinaje la mormântul lui 
Andrei Mureșianu, împreună cu studentii 
Academiei. Până la cimitir mergeam înco- 
lonat având în frunte studente și studenți 
în costume naţionale. In timpul marșului 
studenții cântau cântece patriotice: ,Des- 
teaptă-te române”, „Pe al nostru steag e 
scris unire”, „Trei culori cunosc pe lume” și 
„Ardealul, Ardealul ne cheamă”. 

Ajunși în fața mormântului lui Andrei 
Mureşianu eu rosteam câte o cuvântare în 
care arătam nedreptatea ce ni s-a făcut 
prin dictatul de la Viena de către fasciștii 
hitleriști, precum și datoria ce o avem toți 
Românii de a lupta pentru înlăturarea 
acelei nedreptăți, pentru libertate, dreptate 
și unitate națională și eliberarea Transilva- 
niei de Nord. 

Urma apoi la cuvânt un student, care, în 
numele tineretului academic făcea legământ 
că studențimea va lupta fără preget pentru 
dobândirea libertăţii tuturor Românilor. 

Manifestaţia patriotică se termina cu 
„Deşteaptă-te Române”, cântat de toată 
studențimea și de mulțimea Românilor 
brașoveni și a celor refugiați din Ardealul 
de Nord, prezenţi întotdeauna, și culmi- 
nând cu intonarea versurilor: „Murim mai 

bine-n luptă, cu glorie deplină, decât să fim 
sclavi iarăși în vechiul nostru pământ!”, 
care răsunau ca un tunet din piepturile 
tuturor, și ca o poruncă țâșnită din 
morminte. 

Această manifestare studențească, de 
la 3/15 mai, intrase în tradiția Brașovului și 
se bucura de multă dragoste din partea 
tuturor Românilor. 


Din scrierea „Un sfert de veac de la 
Unire” (1943, pag. 647, 648, 651) redăm 
următoarele: 

„„„„Cu toate supliciile și cu toată ura 
revărsată împotriva voinței sale, Natiunea 
română, păstrătoarea tradiției de libertate 
şi demnitate a Sarmisegetuzei, n-a plecat 
niciodată fruntea, ci a zguduit din înche- 
ieturi rânduielile nedreptei istorii, printr-un 
nesfârșit lant de revoluții, începând cu anul 
1437, culminând cu cele din 1784 și 1848 
și terminând cu revoluția din 1818, care a 
încununat toate strădaniile, suferințele și 
martirajul veacurilor, prin epocalul act al 
Unirii din cetatea Marelui Mihai”. 

„Sub dominaţia spiritului legilor de fier 
ale aceleiași Sarmisegetuza, Națiunea 
noastră n-a manifestat niciodată slăbiciu- 
nea robului, n-a plâns și n-a vărsat lacrimi 
exterioare. Dacă această naţiune a înfrun- 
tat cu dârzenie, demnitate și credință fur- 
tuna veacurilor, miracolul se datorește altui 
fel de plâns: plânsul cu lacrimi interioare, 
care nu țâșnesc în afară, ci bat la poarta 
sufletului și îl transformă în jăratec. Este 
plânsul care nu împrăștie durerea, ci o 
împietrește în stânca demnității, dârzeniei, 
a hotărârii nestrămutate de a rezista, de a 
voi, de a acţiona, de a te transforma în 
uragan prăvălitor peste nedrepti și 
biruitor”. 


„Plânge sufletul în mine, zice poporul”. 
.Nu este o figură poetică. Este o adâncă 
filozofie populară, izvorâtă din experiența 
tristă a secolelor”. 

„Când roata blestemată plângea hain 
trupurile martirilor Horea și Cloșca, sunt 
sigur că românimea, forțată de gene- 
rozitatea grofească să asiste la barbarul 
spectacol, n-a vărsat lacrimi, ci sufletul i-a 
fost invadat de lava durerii și revoltei”. 

Când craiul munților, Avram lancu, 
după ce a fost trădat de aceeași minci- 
noasă împărăție, ca și Horea, cutreiera 
copleșit de melancolie satele și codrii, 
doinind din fluier durerea Neamului, lacri- 
mile Poporului român nu s-au revărsat în 
afară, ci înspre adâncuri de inimi. Aceste 
lacrimi interioare au alcătuit izvorul din 
care au țâșnit mai târziu neînfricatele vreri 
populare, nestăvilitele avânturi și im- 
petuosul iureș al biruintei de mai târziu”... 

„„„„Fiind vorba astăzi nu numai de 
preamărirea unui eveniment istoric, ci și de 
o Împărțire cu conștiința noastră, se 
impune să ne punem întrebarea firească: 
după 1918 ne-am menținut noi, oare, pe 
linia trasată de înaintașii noștri? Am fost 
noi oare dominați de același spirit curat al 
Albei-lulii, izvorât din legile Sarmi- 
segetuzii?” 

„Eu cred că nu”. 

„Printre noi a început să bântuie 
devastator vântul dezbinării... Unii dintre 
cei care au intrat cu demnitate pe poarta 
istoriei, n-au fost în stare să se menţină 
acolo, uitând că nu contează numai binele 
făcut odată pentru a te menţine în templul 
sacru al istoriei, ci îndeosebi constanta în 
demnitate și atitudini drepte. Contează nu 
atât capriciile și interesele momentane 
individuale, care duc la tranzacțiuni 
ușuratice, cât mai cu seamă interesul 


superior al existenței, demnităţii și 
propășirii naţionale. In istorie nu se 
pătrunde pe căi cotite și cu spinarea 
încovoiată, ci pe căi drepte și cu fruntea 
ridicată”... 

Ca dascăl, Gheorghe Dragoș și-a înce- 
put activitatea la Satu Mare, fiind înteme- 
ietorul învățământului comercial românesc. 


Dezvelirea bustului lui Gheorghe 
Dragoș (1898 - 1972) întemeietorul 
învățământului comercial românesc 
în Satu Mare — 28 aprilie 2015 


Prin grija Consiliului Județean Satu 
Mare, a Centrului Judeţean pentru Conser- 
varea și Promovarea Culturii Tradiționale și 


Lângă bust, eu nepoata lui și preotul venit special din 
Satulung pentru sfințirea bustului — părintele paroh Șerban 
Raul Valer. 


MEMORIA 
e pi ea] 


55 


56 


» 


a Colegiului Economic „Gheorghe Dragoș 
Satu Mare, în curtea colegiului a fost 
amplasat un bust al profesorului universitar 
dr. Gheorghe Dragoș. 

Gheorghe Dragoș a fost un distins 
reprezentant al învățământului și culturii 
economice românești, un educator model, 
bun organizator, publicist și economist. 

S-a născut la 30 septembrie 1898 în 
Satulung-Săcele, județul Brașov, într-o 
familie de mari patrioți. 

A urmat primele cinci clase primare la 
școala Confesională Ortodoxă Română de 
la Biserica „Sfinţii Arhangheli” din 
Satulung, apoi patru clase la Gimnaziul 
Ortodox Român din Brașov. 

Iși continuă studiile la școala Comer- 
cială Superioară Ortodoxă Română din 
Brașov, absolvind în 1916, cu diplomă de 
maturitate. In 1920 își continuă studiile su- 
perioare la Academia de Inalte Studii Co- 
merciale și Industriale din București, secția 
economică, obținând licența în studii 
economice în 1923. 

Inființează şcoala Superioară de 

Comerţ din Satu Mare, cu limba de 
predare română, fiind primul director al 
acestei școli de la 15 noiembrie 1923 până 
la 1 septembrie 1929.” 
„A fost primul doctor al Academiei de 
inalte Studii Comerciale și Industriale din 
Cluj în anul 1931. A parcurs toate treptele 
universitare, până la cea de Profesor. 
Rector al aceleiași Academii în Cluj- 
Brașov. 

Totodată a avut o remarcabilă activitate 
politică în cadrul Partidului Naţional 
Ţărănesc - președinte al organizatiei 
judetene Brașov și deputat în Marea 
Adunare Naţională în 1946 și chiar șeful 
tineretului țărănist din Ardeal. 

Urmărit, a stat ascuns la un profesor, în 
Cluj, timp de mulți ani (1947-1955). 

In perioada 1947-1955 pașii noștri se 
îndreptau cu mare dragoste spre locul 
unde Nenea Ghiţă (așa era el cunoscut de 
toată lumea) suporta cu demnitate și 
credință surghiunul clujean, în umbra celor 
care ne urmăreau. 

Camera în care locuia era la ultimul 
etaj, cu geamuri pe jumătate închise cu 
jaluzele, pentru a nu se vedea de vis-à-vis 
mișcarea din ea, soarele pătrunzând foarte 
greu sau aproape deloc. 

Mâncarea adusă de noi era încălzită pe 
un reșou iar eu aşteptam cu nerăbdare 
momentul lecţiilor, al poveștilor și al 
amintirilor. Preţioasele completări aduse în 
special la limba română, geografie, istorie 
erau un privilegiu în formarea mea, în 
epoca de tristă aducere aminte. Copiii se 
jucau pe afară, dar eu alături de Nenea 
Ghiţă mă simțeam ocrotită și îmbogățită 
intelectual. 

Seara ieșeam la plimbare în parcul ale 
cărui alei ar putea sta de mărturie, pentru 
gura de aer și mișcare foarte necesare, 
însoțiți de cei care ne urmăreau. 

Nopțile erau lungi pentru el. Lângă o 
ceașcă de cafea și o țigară citea, scria, rodul 
acestei perioade de aproape 9 ani au fost 
caietele cu citate, caietele de povești etc. 

„Intr-o zi a anului 1955(6) a fost ridicat 
și dus la Securitatea din Cluj. In perioada 
de anchetă, la noi venea aproape zilnic 
câte un domn (tovarăș) care o întreba pe 
mama din ce trăim, cum ne descurcăm, ce 
facem. Era o formă de anchetă la 
domiciliu. Au putut vedea mașina cu care 
tricota mama, atele cu care croșeta sau 
cosea, pentru că spre norocul nostru ea 
era înzestrată cu această deprindere, 


Gheorghe Dragoș, după detenţia de 4 ani 


îndemânare, aducând un ban în plus la 
mica pensie pe care o avea trebuind să mă 
întrețină și pe mine la școală și să cumpere 
medicamente pentru tatăl meu care era 
foarte bolnav. 

Relatările făcute de unchiul meu în 
anchetă pe de o parte, pe de altă parte 
cele auzite și văzute de ei în camera în 
care locuiam atunci, la o bucătărie și baie 
comune, au fost în deplină concordanță 
între ele și ca urmare unchiul meu a fost 
eliberat. 

Bucuria a fost de scurtă durată. Orga- 
nele de Securitate au pus la cale o nouă 
arestare, părându-li-se că Gheorghe Dra- 
goș a scăpat foarte ieftin. De aceea, într-una 
din zile când el mergea la sora lui din 
Brașov să o viziteze, urmărit fiind de o 
bună bucată de timp, ca din întâmplare a 
fost oprit pe stradă de un fost student. 


Unchiul meu a încercat să-l evite. 

Deși era precaut, echilibrat în tot ceea 
ce zicea și făcea evitând orice fel de 
întâlniri cu persoane necunoscute, totuși 
acea persoană însă, cu multă dibăcie și 
insistente a reușit să-l oprească și să-i 
adreseze după salutul obișnuit întrebarea: 
„Domnule profesor este bine? 

Unchiul meu enervat de insistența cu 
care a fost repetată această întrebare, și-a 
dat seama ce se urmărea printr-un răs- 
puns care putea da ocazia unei discuţii în 
contradictoriu a replicat la rându-i foarte 
scurt: „Da, e bine!. Atât de bine a fost, 
pentru că în scurt timp după întâlnire a fost 
arestat de la domiciliul din Satulung 
(Brașov). Nu am știut nimic de el, dar la un 
moment dat printr-o carte poștală am fost 
anunțați de posibilitatea trimiterii unui 
pachet la penitenciarul din Sibiu, semn că 
se apropie procesul. Așa a și fost. La 
proces nu am avut voie să participăm, dar 
prin avocatul pe care l-am angajat am aflat 
că a fost condamnat la 4 ani, cu con- 
fiscarea averii. 

Am mai putut să-i trimitem un pachet la 
Târgu-Mureș după condamnare ca apoi 
să-și ispășească pedeapsa la închisoarea 
din Râmnicul Sărat. La împlinirea celor 
patru ani de detenţie în loc să vină acasă, 
a fost trimis cu D.O. pe Bărăgan. 

„„„Locul în care și-a ispășit până în anul 
1964 (din 1960) „eliberarea” s-a numit 
Rubla — Valea Călmățui... 

Ne-a scris... o carte poștală... care ne-a 
anuntat de noul său domiciliu. Mama mea 
și cu mine ne-am bucurat de faptul că este 
în viață și că poate fi vizitat. 

Am adunat alimente, haine, vitamine și 
ne-am documentat cum putem ajunge în 
acel îndepărtat colț de lume. 

La biroul de voiaj nu se știa de gara 
Cioara, punctul terminus de cale ferată, de 
unde se continua drumul cu autobuzul spre 
Brăila. La început funcţionarele de la 
ghișeele de bilete se uitau foarte întrebător 
la noi, când ceream biletele până la acea 
destinație, ca mai apoi să se obișnuiască 
cu această localitate și să știe exact ce 
semnificaţie are. 

Bucuria revederii a fost imensă. 
Întâlnirea noastră după detentia unchiului 
meu de 4 ani a fost zguduitoare. 

La șosea, unde a oprit autobuzul, am 
zărit o umbră care ne căuta cu privirea lui 
caldă, cu o voce abia perceptibilă și 

Din fotografia alăturată se vede foarte 
bine chipul îndurerat... 

Caruta care ne-a dus de la șosea până 
la noul domiciliu s-a oprit în fata unei case 
— bordei — acoperită cu stuf, cu pereții din 
chirpici, cu un hol mic Si două cămăruţe. 
Într-o cămăruță locuia un preot reformat cu 
care unchiul meu Si noi ne-am împăcat 
foarte bine. Cămăruţa locuită de unchiul 
meu avea un pat mare din lemn brut, masa 
și patru scaune, pe perete era o scândură 
în care niște cuie bătute, serveau drept 
agățătoare pentru haine. 

Ne întâlneam uneori cu prietenii de 
suferință, izolați de lume, adevărații 
intelectuali, care se bucurau când aveau 
ocazia să vadă fete cunoscute din afara 
lagărului, căutând și dorind să afle cât mai 
multe și interesante informaţii, de care 
erau privaţi. 

„„„Printre persoanele care mi-au făcut 
Si mie o plăcere deosebită să le revăd 
chiar și în acest cadru oferit de Valea 
Călmățui, persoane pe care le-am întâlnit 
Si în casa copilăriei mele, casa părinților 

mei, au fost Corneliu Coposu, Nicolae 
Carandino, lon Anca, lon Diaconescu etc. 

La câte o ceasca de cafea făcută cu 0 
pricepere deosebită de către unchiul meu, 
se reinnodau amintirile Si se exprima 
profundul regret pentru cei care nu mai 
erau in viată... 

Cunostintele lor profunde, sensibilita- 
tea, gândurile lor luminoase spre viitor, 
adevărata prietenie care îi lega de-o viaţă, 
reușeau să învingă teama care plutea încă 
în jurul lor, cu fiecare întrevedere, gest sau 
vorbă. 

După-mesele treceau plăcut, încălzite 
nu numai de soarele arzător de afară cât 
mai ales de nesecatele resurse de dăruire 
sufletească. 

Supravegherea vigilentă a Securităţii 
se manifesta sub diferite forme. Duminica 
era obligatorie prezența în fata unui repre- 
zentant al Securităţii. 

In acest „dialog” erau prezentate bule- 
tinele celor care veneau să-și viziteze ru- 
dele sau prietenii, gradul exact de rudenie, 
ocupația, durata șederii. După aceste 
informații adunate cu mare grijă, se puteau 
exprima și niște doleante. 

La un moment dat, unchiului meu sufe- 
rind de o rinită și având probleme cu auzul, 
i s-a dat o învoire pentru tratament la Cluj, 
cu obligația de a prezenta certificatul me- 
dical eliberat de specialiștii de aici. 

In felul acesta pe scurt timp ne vedeam 
iarna, iar două veri consecutive erau aş- 
teptate cu nerăbdare pentru a fi din nou 
împreună pe Bărăgan. 

Anul 1964 aducând decretul de grațiere, 
a însemnat pentru toți eliberarea din robie. 

La fel ca unchiul meu, o persoană din 
generaţia mai tânără, Dr. lon Pity Vintilă 
prezintă D.O. din Bărăgan în materialul 
următor: 


Lagărul Rubla, o împlinire a 
dezideratelor comuniste din România 
Dr. lon Pitty Vintilă 


Temnitele supraaglomerate de deținuți 
politici din țara noastră, aveau un singur 
scop: izolarea de societate a reprezen- 
tanților autentici ai idealurilor strămoșești 
ale natiei române, a intelectualilor cu răsu- 
net naţional, a celor harnici întru propă- 
șirea neamului și a celor convinși de 
principii autentic-democratice. Cruzimea 
detenției acestora era dusă frecvent la 
limita exterminării fizice, alături de 
degradarea morală și psihică, în numele 
așa-numitului deziderat al reeducării. In 
lipsa succesului scontat de autoritățile 
represive comuniste, după expirarea 
perioadei de detenţie a celor condamnaţi 
la ani mulți de închisoare, în mod abuziv și 
ilegal, bună parte dintre aceștia, nu 
beneficiau de libertate, ci erau transportați 
cu escortă în salba de lagăre, înființate 
imediat după 1950, în zona sud- estică a 
României, în speță, în Bărăgan. In aceste 
lagăre, continuarea izolării lor sociale se 
făcea prin stabilirea domiciliului fortat 
(D.O.) și obligatoriu pentru perioade între 1 
și 3 ani, cu foarte frecvente prelungiri de 
alți mulți ani. Totul a durat până în 1964 
când printr-un decret de grațiere, detentia 
politică și domiciliile forțate obligatorii au 
încetat să funcţioneze iar așa-numita 
libertate oferită deținuților politici, i-a 
readus pe aceștia într-o tară românească 
în care grațiile și zăbrelele erau întinse în 
lungul frontierelor naţionale, în interiorul 
țării, toate principiile și libertăţile demo- 
cratice, fiind exterminate. 

Această soartă am împărtășit-o și eu, 
după detentia penitenciară fiind transportat 


Mama mea, sora unchiului meu, unchiul meu și cu mine, 
în faţa „casei” din chirpici, acoperită cu stuf 


în lagărul Rubla, județul Brăila, unde am 
stat 3 ani, până în 1964. 

Lagărul Rubla a fost înființat în 1951 
pentru deportații bănăţeni din apropierea 
graniței cu Iugoslavia Titoistă. Circa 1500 
de persoane, adulţi și copii, au clădit din 
chirpici și au acoperit cu stuf, casele cu 1 
sau 2 camere Si o bucătărie, în număr de 
aproximativ 500. După ridicarea domi- 
ciliului forțat al acestora o mare parte s-au 
reîntors la casele lor din Banat, o parte 
însă, au rămas pe loc. Astfel câteva sute 
de case au rămas nelocuite și în acestea, 
au fost aduși cu domiciliu forțat, detinuti 
politici eliberați din închisori. 

Tangential cu lagărul Rubla, curgea 
râul Călmățui, care la cca. 10 km se vărsa 
în Dunăre. Oficial, numele acestei locaţii 

era: Comuna Valea Călmățui, Raionul 
răila, Regiunea Galaţi și exista și o 
primărie, înființată (fictiv?) în mijlocul anilor 
'50. Numele de Rubla vine de la o fermă 
agricolă situată la vreo 2 km de lagăr, în 
jurul unui conac boieresc, construit prin 
anii '20 de către guvernatorul Băncii 
Naţionale a României, pe nume Criso- 
veloni. Această fermă, a fost poreclită Ru- 
bla în anii '50 ca o persiflare a monedei ro- 
mânești (Leu) cu nume rusesc, ilustrând 
pe această cale imixtiunea sovietică în 
destinele României. 

In acest lagăr, locuind aproape, l-am 
cunoscut, îndrăgit și respectat, pe marele 
om de cultură, gânditorul și eminentul eco- 
nomist Gheorghe Dragoș, nenea Ghiţă, 
cum îl numeau toti. Prezența domniei sale, 
alături de alţi politicieni și oameni de vază 
precum Corneliu Coposu, lon Diaconescu, 
Oni Brătianu, Radu Niculescu-Buzești, 
Nicolae Carandino etc. reprezentau ade- 
vărata lumină a intelectualității românești, 
esență a existențialismului unei naţii greu 
încercate pe scara istoriei, dar niciodată 
înfrânte. În lagăr, ne aflam două generaţii, 
total diferite ca șansă în formarea per- 
sonalității, cei tineri, cu viitorul în față, dar 
destul de neiîncrezători și cei în vârstă, 
maturi, formaţi prin convingerile lor, ca 
adevăraţi esteticieni ai condiției umane. 
Noi tinerii (de atunci), bătrâni de acum, le 
datorăm în mare măsură formarea noas- 
tră, a idealurilor noastre, a încrederii noas- 
tre în viitor și a participării efective, după 
puterea fiecăruia, la propășirea neamului 
românesc. 

Nenea Ghiţă, desfid ideea că ne-ai pă- 
răsit pentru eternitate. Sufletul tău trăiește 
și astăzi viu în inimile și conștiința mea și a 
multora dintre noi (deși, astăzi mai trăim 

doar vreo 10 persoane din fostul lagăr 
Rubla), ca un adevărat părinte spiritual, în- 
zestrat cu profunde sentimente nationale, 
venerând întotdeauna adevărul și omenia. 

Nene Ghiţă, mi-e tare dor de dumnea- 
ta, de vorba ta caldă Si incurajatoare, de ti- 
nuta distinsă pe care o radiai Si nu în ul- 
timul rând, de cafeluta inegalabilă cu care 
mă cinsteai adesea. 


Cluj-Napoca, 6 Nov. 2013 


Şansa de a fi avut un unchi întelegător, 
realist, cu dăruire pentru menirea lui ca 
dascăl, modelator de minti Si suflete, a 
constituit un model pentru mine. 

Cartile au fost averea lui Si le-a donat 
bibliotecilor din Brașov și Cluj. 

Devotamentul demn de admirat și 
urmat al Profesorului față de PN.Ţ. s-a 
concretizat prin afirmaţia: 

„Partidul nu este o societate în nume 
colectiv pentru exploatarea beneficiilor 
puterii”. 


Câtă dreptate a avut și câtă nevoie 
avem noi astăzi de așa ceva. 

Activitatea didactico-științifică și cea 
politică a unchiului meu a fost cuprinsă în 
volumele: 

e „Cu și despre Gheorghe Dragoș. 
Incursiune în timp”, ediţie revizuită și 
completată, Editura RISOPRINT, Cluj- 
Napoca, și 

* „Restituiri”, ediție revăzută, Editura 
RISOPRINT, 2017 


MARIA TIMUC 


Ovidiu Bojor 


Masacrul de la Mureșenii de Câmpie 


Cartea de față este povestea vieții unui 
om care-a reușit, trecând prin pierderi, prin 
mari suferinți, cu eforturi colosale uneori, 
cu jertfă de sine alteori, să aducă lumină și 
alinare suferinței omenești și să arate, în 
plus, o cale către alinare și vindecare. Incă 
din adolescență destinul i-a dat o încercare 
teribilă, pierderea unor oameni dragi din 
familie, mai întâi, apoi o vreme de exil ca o 
consecință a situației României, în special 
a Ardealului de Nord, care-a devenit terito- 
riu străin. Despărţit de mamă, de locurile 
natale, de oamenii dragi, Ovidiu Bojor, a 
găsit în suflet puterea de a ierta și forta 
extraordinară de a lupta pentru „mai 
binele” celorlalți și pentru vindecare. Este o 
atitudine exemplară aceasta, după mine 
un model de atitudine pentru viață, care 
poate inspira omul căzut sau pe acela ce 
se crede pierdut prin suferințele acestei 
lumi. Căci suferința nu ne este dată ca să 
picăm sub secera ei, ci pentru a interveni 
în cauzele ei și a le vindeca. Asta a făcut 
Ovidiu Bojor, care-a avut norocul să întâl- 
nească în viața sa mentori spirituali de 
excepție, începând cu Patriarhul iubirii și al 
iertării pentru el, preotul Andrei Bojor, ucis 
mișelește la Mureșenii de Câmpie, cum 
veţi citi în carte. Apoi, un alt mentor tul- 
burător de spiritual și de înțelept i-a fost 


propriul tată, un om pasionat de natură, de 
sufletul omenesc și de destinul sufletului 
pe Pământ. Părintele loan Suciu, Monse- 
niorul Ghika, Nicolae Steinhardt sau părin- 
tele Deliman, sfinţi sau aproape de sfinte- 
nie pe pământ, i-au marcat destinul lui 
Ovidiu Bojor prin însăși întâlnirea sa cu ei. 
Poate de aceea Ovidiu Bojor nu s-a limitat 
la cercetarea științifică, nu a atins doar vâr- 
ful în această zonă, devenind — în cele din 
urmă — academician, ci a devenit el însuși 
un model de spiritualitate, atrăgând atenţia 
asupra dimensiunilor esenţiale omenești, 
adică trupul, sufletul, spiritul, care au 
nevoie de susţinere și de vindecare. 

Veţi găsi în povestea vieții lui Ovidiu 
Bojor relatări din vremea anexării Ardea- 
lului de Nord, povești din timpul războiului, 
care-a dus -in cele din urmă — la distruge- 
rea spirituală a ființei, precum și povestea 
de iubire dintre Ovidiu și Mioara Bojor, 
care-i un model prentru ceea ce ar trebui 
să fie cuplul, și uniunea adevărată dintre 
bărbat și femeie. De asemenea, veţi găsi 
note de călătorie din lumea largă: din India, 
din Nepal, din Africa, din România, impre- 
sii și descrieri ale unor peisaje încântătoa- 
re, care ar putea să vă inspire pentru vii- 
toarele dumneavoastră călătorii prin lume, 
precum și relatarea primei expediţii româ- 

nești în Himalaya și cucerirea vârfului de 
peste 7000 de metri, Gurja Himal, o perfor- 
manta care va rămâne înscrisă în istorie. 
Nu în ultimul rând veţi afla lucruri 
interesante despre cercetările academi- 
cianului Ovidiu Bojor și despre cum se 
făcea cândva o teză de doctorat, cum veti 
găsi o multitudine de sfaturi pentru viaţă, 
care vă pot ajuta să fiți mai sănătoși, să 
trăiţi mai frumos și mai aproape de natură. 
Cartea conține și retete din plante, ceaiuri 
şi medicamente din plante care poartă 
semnătura inventatorului lor Ovidiu Bojor, 
precum și sfaturi pentru o viață spirituală 
care să vină în ajutor sufletului omenesc. 


Masacrul de la Mureșenii de Câmpie 


În luna septembrie a anului 1940 
Ovidiu Bojor avea aproape 16 ani, era un 
adolescent istet și înțelegea deja că istoria 
se derula în fața ochilor săi. Trăia la Târgu 
Mureș, într-o zonă care fusese supusă 
maghiarizării forțate în perioada 1850- 
1915. Mama lui Ovidiu se numea Aurora 
llieș, dar fusese înregistrată în actele 
primăriei maghiare cu numele Aranka lles. 
In nordul Ardealului trăiau comunități de 
români care se trăgeau din zona traco- 
geto-dacilor liberi și purtau numele acesto- 
ra, unele dintre ele intraductibile în limba 
maghiară, cum era și numele bunicii lui 
Ovidiu Bojor, Leontina. Maghiarii nu-i 
putuseră găsi un corespondent maghiar 
numelui Leontina, în schimb o botezaseră 
și pe ea lles în loc de llieș. Represiunea 
etnică și religioasă se petrecea în așa fel 
încât locuitorii din Ardealul de Nord o 
resimțeau cu vârf și îndesat, iar starea nor- 
mală a oamenilor era îngrijorarea și teama 
că se poate întâmpla ce-i mai rău. 

În septembrie 1940, loan Bojoru, tatăl 
lui Ovidiu, fusese numit profesor de 
științele naturii și gografie la Liceul Militar 
Si la Liceul de băieți, Al Papiu Ilarian. In 
acea perioadă lon Bojoru a participat la 
evaluarea liceelor, a bibliotecii și a 
Muzeului de Științe Naturale, unde a făcut 
un efort deosebit pentru a nu se pierde 
documente importante Si date cruciale 
pentru istoria României. 

In Primele zile ale lunii septembrie, 
când soarele picura cu multă căldură, încă, 
păstrând prin lume urmele verii, Horthy 
Miklos a intrat triumfător, pe un cal alb, în 
Târgu Mureș. Majoritatea intelectualior au 
fost arestaţi pentru a-l proteja pe Horthy de 
un eventual atentat. Printre ei a fost arestat 
și tatăl lui Ovidiu Bojor. Parcă presimţind 
tragedia ce avea să urmeze, în vara aceea 
loan Bojor nu-i permisese lui Ovidiu să 
meargă la Mureșenii de Câmpie, cum se 
întâmplase în toate celelalte veri. Adoles- 
centul obișnuia să își petreacă vacantele la 
bunici, iar în cea mai mare parte a timpului 
locuia la fratele tatălui său, preotul Andrei 
Bojor, care avea un băiat de vârsta lui 
Ovidiu, pe Victoraș. Băieții erau prieteni, se 
jucau împreună în fiecare vacanţă, își măr- 
turiseau toate secretele și se simțeau ca 
doi frați. Ovidiu suferise pentru că tatăl său 
îl oprise să plece la Reghin în vacanţă, ba 
chiar îi purtase pică, pentru această inter- 
dictie, deși tatăl îi explicase că erau vre- 
muri tulburi și lucrurile puteau lua o 
întorsătură anapoda oricând. 

In noaptea de 23 spre 24 septembrie a 
anului 1940 Ovidiu simțea că are o inimă 
grea, parcă se aștepta dintr-un moment în 
altul la ce era mai rău. Nu dormise prea 
bine, lumea părea că stă pe un butoi de 
pulbere, iar el se răsucise în așternut toată 

noaptea, de parcă ceva grav îl ataca. Era 
adolescent, încă, dar simțea greutatea și 
frământările lumii înconjurătoare, era chiar 
din cale afară de conștient de efectele dic- 
tatului de la Viena, mai ales că asculta zi 
de zi știrile la radio. In dimineaţa zilei de 24 
septembrie se ridicase din pat și se dusese 
spre radioul care-i astâmpăra setea de 
vești. Indată ce răsuci butonul o veste îl 
lovise în moalele capului, mai ceva decât 
ar face-o un bolovan mortal. Familia preo- 
tului Andrei Bojor, fratele tatălui său, care 
locuia pe la Mureșenii de Câmpie, pe malul 
Lacului Taga, fusese executată în cursul 
nopții, în frunte cu preotul. Victoraș, în 
vârstă de 17 ani, elev la Târgu Mureș 
atunci, locuia sub același acoperiș cu 
Ovidiu în timpul anului școlar, în casa lui 


loan Bojoru. Durerea ce-l cuprinse pe 
Ovidiu întrecea orice imaginaţie. Lacrimile 
lui, curgându-i în șiroaie mari pe obraji, nu 
puteau exterioriza nici măcar o mică parte 
din suferința interioară care-l copleșea. 
Pierduse dintr-o dată atâția oameni dragi, 
își pierduse reperul spiritual al vieții, își 
pierduse prietenul care-l insotise prin 
ungherele tainice ale copilăriei. O parte din 
sufletul său părea pierdută dintr-o dată, 
într-o dimineaţă de septembrie, în care 
lumea rămăsese la locul ei, dar sufletul 
său sfâșiat de durere nu mai era același. 
Simtea că s-a maturizat brusc, simțea că 
dintr-o dată copilul din el murise odată cu 
oamenii iubiţi care-i făcuseră copilăria mai 
frumoasă. 

Preotul Andrei Bojor era părintele spiri- 
tual al lui Ovidiu. El îl învățase tot ce știa 
mai frumos și mai bun despre lume și 
viață. li predase lecţia iubirii de oameni și a 
iertării, îi impregnase dragostea de Dum- 
nezeu și il învățase să trăiască în această 
viaţă ca un om bun, blând și plin de com- 
pasiune pentru păcatul omenesc. Nu se 
gândise nici o clipă că el însuși, prin acest 
destin tragic, îi va oferi cea mai grozavă, 
cea mai grea provocare a vieții, aceea de 
a ierta criminalii care uciseseră cu bestiali- 
tate o familie, propria sa familie iubită și 
aceea de a se ruga de acum înainte o viată 
întreagă pentru acești criminali. 

Să te rogi chiar și pentru criminali, îi 
spusese lui Ovidiu preotul Andrei Bojor! 

lar acum trebuia să facă asta chiar el, 
un copil: să ierte moartea celor mai dragi 
dintre ființele care-i marcaseră copilăria. 

Moartea preotului Andrei Bojor și a 
familiei sale a rămas în istoria sângeroasă 
a României și este cunoscută și astăzi ca 
„Masacrul de la Mureșenii de Câmpie”. Un 
pluton compus din 15 soldaţi, conduși de 

Albert Vas, devenit ulterior Albert Wass, 
cum a aflat chiar Ovidiu Bojor, a venit la 
casa preotului Andrei Bojor în noaptea de 
23 spre 24 septembrie 1940. Preotul încer- 
case cu disperare să oprească violența, se 
rugase în sinea sa și se rugase și cu voce 
tare, dar soldaţii lui Albert Vas erau instruiti 
deja să ucidă. Andrei Bojor a fost împușcat 
în cap la scurt timp după ce soldaţii au 
ajuns în casa sa, în toiul nopții. Victoraș, 
care avea doar 17 ani, a fost ucis cu 0 
baionetă, care i-a străpuns inima. Soldaţii 
păreau că n-au milă și nu cunosc nici un fel 
de sentiment omenesc, așa încât au ucis 
chiar și copiii fără nci o remușcare. Bestia- 
litatea omenească este, uneori, uluitoare, 
poate chiar diavolească. Și unde să 
lovească diavolul mai cu sârg, dacă nu în 
vieţile celor mai buni, mai înţelepţi și mai 
credincioși dintre oameni? 

In casa lui Andrei Bojor fusese adusă și 
o fetiță de numai 3 ani. Pentru că fetița 
plângea continuu, un soldat i-a zburat 
capul cu patul puștii. Apoi, toată noaptea 
întregul pluton de soldaţi au batjocorit 
femeile pentru ca dimineața să le omoare 
şi pe ele. Erau în casă 11 persoane între 
care cinci membrii ai familei Bojor. Sătenii 
au povestit că asasinii au făcut o groapă 
comună, i-au aruncat pe cei morți, au tur- 
nat benzină peste ei și le-au dat foc. In 
timp ce turnau pământul se mai auzeau 
gemetele celor care nu muriseră încă. 
Printre morţii de la Mureșenii de Câmpie a 
fost și servitoarea familiei Bojor, de origine 
maghiară, pe care au omorât-o pentru a-și 
șterge urmele crimei. Nu trebuia să fie nici 
un martor, fie el și unul maghiar. 

Albert Vas a inclus teritoriul Mureșeni- 
lor de Câmpie în categoria terenurilor sale 
de vânătoare, iar acolo locuia unchiul lui 
Ovidiu Bojor... La vremea aceea Albert 

Vas era grof. La început, comuna 
Muresenii de Câmpie a rămas teritoriu 
liber, frontiera fiind trasată pe granița dintre 
judetul Cluj și Someș. Contele ar fi „mutat” 
granita, cu ajutorul comisiei germano-ital- 
iene (Mussolini — Hitler), așa încât comuna 
a ajuns în stăpânirea Ungariei hortiste. 
După fixarea granitei în comuna Sava 
(Cluj) situată la 2 km de Muresenii de 
Câmpie, s-a instalat un batalion de 
grăniceri unguri, iar în comuna Muresenii 
de Câmpie a venit un batalion de grăniceri, 
încartiruit pe la casele oamenilor. 210 sol- 
dați și comandantul lor s-au instalat în 
casa Mureşenilor, situată la marginea sat- 
ului, unde au locuit cândva... părinții... 
După decesul acestora au rămas în casă, 
Lucretia Bojor și soțul ei, Andrei Bojor, cu 
cei trei copii ai lor: Lucia, licenţiată în litere, 
Mărioara studentă la Facultatea de Chimie 
din Cluj și Victor, elev în clasa a VIl-a de 
liceu. In ziua aceea au fost aduși în casa 
familiei Bojor soția, mama si fetița învăță- 
torului Petri, care era plecat de acasă. In 
același timp, soldaţii au adus-o pe soția 
primarului Vasilică Gurzău, însărcinată, și 
pe fiul acesteia în casa preotului Andrei 
Bojor. La ora 22.00 l-au împușcat pe preo- 
tul Andrei Bojor. Dimineaţa, pe la ora trei, 
se mai auzea doar răgetul vitelor și lătratul 
sinistru al câinilor. Până atunci se auziseră 
împușcături și țipete, care i-au făcut pe toti 
locuitorii să fugă și să se ascundă în 
pădure. 

A doua zi, la ordinul notarului Zymani 
din Sava, câțiva oameni s-au apropiat de 
mormântul celor uciși și i-au îngropat ceva 
mai departe. Au rămas îngroziți de cele 
văzute: 11 cadavre groaznic mutilate, cu 
oasele zdrobite, purtând numeroase răni, 
cu trupurile sfârtecate și în parte arse, unii 
având pământ în mâini. Au fost de faţă la 

Ovidiu Bojor, membru al Academiei de Știinte Medicale 


reînhumare și doi delegați, un german și 
un italian. Delegatul italian, oripilat de cele 
văzute, a leșinat lângă mormânt. La înmor- 
mântarea lor nu a fost glas de clopot și nici 
nu s-a oficiat un prohod, și nimeni din cei 
dragi nu le-a plâns la căpătâi, fiind departe, 
în refugiu. Aceste fapte au fost săvârșite 
de armata maghiară fascistă. Crimele au 
fost comise la instigarea contelui Vass 
Andrei şi a fiului său, Vass Albert, din 
comuna Scutard. Un fapt groaznic este 
acela că au ucis și o fată de etnie ma- 
ghiară, servitoarea familiei Bojor, ca să nu 
existe martori ai evenimentelor. Pentru 
acestea, Andrei Vass și Albert Vass au fost 
condamnați la moarte prin sentința nr. 1 
din 13 martie 1946 (dosar nr.1/1946) pen- 
tru crime de război. Sentinta nu a fost pusă 
în aplicare pentru că cei vinovați fugiseră 


în Ungaria și apoi mai departe, în SUA, a 
spus mulţi ani mai târziu avocatul Corneliu 
Mureșanu, fratele Lucretiei Bojor. 


Masacrul de la Mureșenii de Câmpie 
este în detaliu povestit în cartea „Admi- 
nistrația Militară Hortistă în Nord Vestul 
României (septembrie — noiembrie 1940; 
Ed. Dacia, Cluj Napoca - 1988, autori Gh. 
Bodea, Vasile Suciu, Ilie Puşcaş)”. Cartea 
prezintă fotografii și mărturii ale unor 
supraviețuitori ai masacrelor din acea 
perioadă. Tot mulți ani mai târziu Ovidiu 
Bojor a trimis un material informativ la 
solicitarea unui senator american, la sena- 
tul USA, unde a și fost prezentat, căci 
încercarea de reabilitare a lui Albert Vass a 
scos din mormânt istoria crudă și destinul 
nefericit al românilor cărora li s-a ridicat, 
între timp, un monument „de eroi”. Dar ce 
folos? 

Albert Vass are statui și a primit de la 
Guvernul Maghiar echivalentul distinctiei 
Legiunea de Onoare. Statuile sale au 
tronat în curțile bisericilor, în vreme ce 
printre victimele sale se află un preot, două 
femei bătrâne, o femeie însărcinată, un 
adolescent, o servitoare maghiară și un 
copil nevinovat. Poate că el a devenit un 
om bun și poate chiar a făcut fapte eroice, 
dar pierderile vieților omenești de care 
este responsabil sunt irecuperabile. 

Drama familiei Bojor a fost una care nu 
s-a putut șterge niciodată din sufletul lui 
Ovidiu. Timp de șase luni după mon- 
struoasa crimă de la Mureșenii de Câmpie, 
Ovidiu Bojor s-a ascuns prin podurile 
caselor, pe la rude și pe la prieteni, dor- 
mind pe unde dădea Dumnezeu. 

Urme ale unor eroi români 


pe teritoriul polonez 


Adunarea Naţională cu smerenie se închină înaintea memoriei acelor bravi români care în acest război 
și-au vărsat sângele pentru înfăptuirea idealului nostru, murind pentru liberatatea și unitatea naţiunii române. 


Din hotărârea Adunării Naţionale de la Alba lulia, 1 decembrie 1918 


În ciuda faptului că istoria României și 
a raporturile bilaterale româno-polone au 
stat în atenţia unor istorici de seamă 
polonezi, de la Stanislaw Lukasik și Emil 
Biedrzycki până la Wladyslaw Stepniak, A. 
Zielinski, H. Bulhak sau Tadeusz Dubicki, 
dacă i-aș enumera doar pe cei mai 
cunoscuți din rândul unei largi pleiade cu 
mult mai mari, și care au investigat perioa- 
da interbelică și raporturile politice, eco- 
nomice, militare, consulare culturale etc. 
dintre cele două tări, n-au abordat în nici un 
fel prezenţa a cca 10.000 de militari români 
îngropați sub glie poloneză. Istoriografia și 
publicistica din această țară, inclusiv cea 
românească, care a investigat prin teze de 
doctorat publicate, perioada respectivă, au 
tinut sub o dureroasă tăcere prezența mili- 
tarilor români, în fapt, a prizonierilor 
români, deportaţi cu zecile de mii pe teri- 
toriile pomerian și silezian, cât și de pe alte 
meleaguri. E drept că teritoriile respective 
au aparținut până în 1918 Germaniei sau 
Austriei, însă redobândite și administrate 
de polonezi după 1920, când între Polonia 
și România a funcţionat timp de 20 de ani o 


Alianță militară se cuvenea ca evenimentul 
să fie adus la cunoștința oficialităților 
românești, iar cele din urmă să se fi intere- 
sat, la rândul lor, despre situația acestora. 
Când România întreagă constată cum s-a 
raportat Polonia la martirii ei de la Katyn și 
din alte locuri de tristă amintire, evocarea 
dar mai ales punerea în ordine și cerce- 
tarea amănunțită și de către noi, de români, 
a situației date devine un comandament de 
mare actualitate. 


Stadiul cercetărilor 


Chiar și popularizatori ai României de o 
aleasă calitate intelectuală, umană și 
sufletească, receptivi, în general, la tot ce 
însemna în Polonia românitatea în ansam- 
blul ei, precum Danuta Biefikowska sau 
Kazimiera lllakowicz6wna, cea din urmă o 
poetă de o largă respiraţie și de un umanism 
profund (fostă secretară personală a mare- 
șalului Józef Pilsudski), n-au în scrierile 
sau însemnările lor nici o referire despre 
evenimentele respective; aceasta înseam- 
nă că umbra pădurilor pomeriene a fost 

prea deasă - ca și ignoranta sau nerecu- 
nostinta autorităților românești și poloneze 
— timp de zeci de decenii în această 
materie. 

Mai mult ca sigur, Juliusz Demel, 
autorul primului volum de mare ținută 
ştiinţifică privind istoria României, ca și a 
altor monografii despre personalități mar- 
cante românești, dascălul care și-a început 
studiile de istorie universală la Univer- 
sitatea din București, tot ca emigrant po- 
lonez, sub îndrumarea lui P.P. Panaitescu, 
n-a știut nici el nimic despre calvarul 
îndurat de aproape 40.000 de prizonieri 
români pe meleagurile poloneze, după 
1916 (din care cca 10.000 și-au dat viata în 
condiţii tragice) pe Oder și Nisa, cât și 
undeva în apropierea Mării Baltice. Aflăm 
că unii dintre ei mai zac în morminte 
năpădite de tufișuri și buruieni, multe fiind 
vandalizate în mod barbar, acestea petre- 
cute sub steaua umanismului socialist, 
transferată de la Moscova și în regiunea 
baltică a Poloniei după 1945. Istoricul din 
Wroclaw, Juliusz Demel, prezintă în 
lucrarea sa: Historia Rumunii, tipărită în 
două ediții, în deceniul al șaptelea și al 
optulea al secolului trecut, cu mare acribie 
desfășurarea primului război mondial în 
România și pe toate fronturile pe care au 
luptat militarii românii, precum și efortul 
depus de întreaga naţiune pentru consti- 
tuirea statului naţional unitar român, la 1 
decembrie 1918. 

Astfel — remarcă acesta — evenimentul 
a însemnat „realizarea cu dârzenie a 
năzuințelor de veacuri ale multor generații 
de români pentru înfăptuirea unei uniri 
depline în granitele propriului stat, ceea ce 
constituie dreptul natural al fiecărei naţiuni. 
Eliberarea Ardealului românesc, fără de 
care nu poate exista o Românie adevărată 

și deplină, unită cu Muntenia și Moldova - 
s-a întruchipat în opera respectivă într-un 
element indispensabil și hotărâtor.” (cf. 
Juliusz Demel, Historia Rumunii, Osso- 
lineum 1985, p. 359). 

Cenzura vremurilor de tristă amintire, 
înfiltrată și în academia poloneză, a fost pe 
punctul de a-i respinge lucrarea aflată în 
faza de tipar în anii '70, tocmai pentru 
abordarea ei dreaptă și curajoasă, care 
contrazicea „argumentele” potrivnice, vehi- 
culate până atunci în literatura de speciali- 
tate poloneză de unii istorici filo-maghiari. 

Până la urmă adevărul promovat de 
Juliusz Demel a ieșit greu dar victorios la 
suprafață, lucrarea cunoscând două ediții. 
Un istoric de talia sa, îl amintesc pe 
Wladyslaw Jaworowski, mai târziu, nu 
putea să nu amintească, dacă ar fi cunos- 
cut, realităţile respective prezentele româ- 
nești pe teritoriul polonez la care ne refer- 
im. Un văl de ignoranță și indiferenţă crasă 
dinspre Varșovia, Gdafisk, Opole, Toruñ 
sau Olsztyn s-a abătut spre acele locuri 
îndoliate pentru totdeauna, mai ales pentru 
noi — Românii. 

Mă frământă continuu întrebarea: — în 
ce măsură militarii polonezi și români, 
strategii căliți în Primul Război Mondial din 
cele două ţări, cei care au negociat în anii 
'20 primul Tratat de alianță româno-polon, 
din care nu au lipsit o seamă de clauze 
militare concrete, semnat la 3 martie 1921, 
și prelungit apoi din cinci în cinci ani, până 
în 1936, cunoscut-au sau nu cele petre- 
cute cu militarii români, deportați pe aceste 
teritorii, deja poloneze? 

In arhivele Ministerului Afacerilor Ex- 
terne al României, care conservă lucrarea 
redactată în 1943, cu acribia unui veritabil 
cerecetător, îl am în vedere pe It. colonel, 
T. Paulian, nu există referiri la cimitirele cu 


militari români de pe teritoriul Poloniei, în 
ciuda faptului că la obiectivul din Mar- 
kajmy, satul din preajma localității Lidzbark 
Warmifiski, unde au fost îngropaţi 506 pri- 
zonieri români, loc - asupra căruia vom 
reveni —, a intrat totuși în conștiința polo- 
neză din perioada interbelică drept 
„Cimitirul Românesc”, în ciuda faptului că 
și militari aparținând altor naţionalităţi au 
fost înmormântați acolo. 

Se pare că datorită mărturiilor orale ale 
celor care imediat după război au sesizat 
că pe inscripțiile mormintelor sau pe stâlpii 
care delimitau mormintele erau fixate ben- 
tite tricolore din tablă și inscripția: „Pentru 
tară, Popor și Regină”, în întregime locul a 
devenit românesc. 

Nici în Archiwum Akt Dawnych de la 
Varșovia, cea mai importantă instituție 
poloneză cu documente politico-diplomati- 
ce din perioada interbelică, și pe care le-am 
studiat în câteva rânduri, n-am întâlnit 
referiri pe această temă. Voi reveni asupra 
investigaţiilor, deoarece am aflat că în 
ultimul an colecţiile s-ar fi îmbogăţit. S-ar 
putea ca arhivele militare să aibă unele 
mărturii, care ne-au scăpat. Intrebarea 
care trebuie să treacă ca un fier roșu prin 
conștiințele noastre este: — cum s-a întâm- 
plat că timp de nouă decenii valoarea lor 
simbolică, inclusiv în planul raporturilor 
bilaterale, n-a fost cinstită de liderii politici 
români, de atâtea ori prezenți în Polonia 
de-a lungul zecilor de decenii, de la gene- 
rali, deputaţi, miniștri, ambasadori sau 
suverani ori preşedinţi ai României? 

Nu era oare datoria lor să cinstească 
memoria celor care zăceau în acele locuri 
sfinte pentru întreaga românitate? 

Spuneam că nici istoriografia roma- 
nească n-a fost mai presus de cea polone- 
ză, dacă nici la Nicolae lorga, cel mai mare 


filopolon pe care l-a avut poporul român, n-am 
găsit referiri despre acele locuri și eveni- 
mentele — petrecute acolo —, mai ales că, 
în anii ‘25, în Note polone, istoricul publi- 
cist consemnează aspecte dintre cele mai 
diverse din cotidianul polonez, nimic des- 
pre aceste morminte. 

Nimeni altul decât lorga este autorul 
memorabilelor cuvinte și îndemnuri: „a nu 
se uita niciunul din cei care au colaborat la 
această faptă istorică a minunii, de la 
general și de la fruntaș ardelean până la 
ultimul ostaș și țăran, omagiul recunoș- 
tintei noastre să se îndrepte azi către 
poporul acesta întreg, de oriunde și din 
toate vremile, martir erou”. 

Cum de a scăpat generației interbelice 
cât și la alte două, ba chiar la trei generaţii 
— după cel de al doilea război mondial — 
cunoașterea și implicarea cuvenite? 

Mare ne este mirarea că nici ardelenii 
Lucian Blaga sau Aron Cotruș, diplomaţi în 
capitala Poloniei, ca și mulți alţii n-au con- 
semnat nimic despre evenimentele încă 
proaspete în memoria românească din pe- 
rioada respectivă, cât și despre gheena ce 
ne amintește azi de un prolog al Ausch- 
witz-lui, Treblifikei sau Majdanek-ului. 

Spuneam că s-au scris și lucrări de 
doctorat, publicate chiar sub auspiciile 
Academiei Române, consacrate rapor- 
turilor dintre România și Polonia în perioa- 
da interbelică. Nici în acestea nu se con- 
semnează nici cea mai mică notă sau 
referire la mormintele eroilor români risipite 
prin Polonia. Intre cele două tări a functio- 
nat — de la jumătatea deceniului al șapte- 
lea începând — o Comisie de istorici, care 
avea sarcina contractuală de a pune în 
lumină aspecte ale raporturilor bilaterale 
dintre Polonia și România. Nici o întrunire 
pe această temă. După 90 de ani de tăcere 

surdă și dureroasă, în același timp, putem 
afirma, fără teama de a greşi, că focalizarea 
unor lumini noi asupra acestor aspecte 
poate juca un rol esenţial în ansamblul 
raporturilor bilaterale, dând o nouă dimensi- 
une respectului reciproc. 

S-ar impune ca, în lucrările de referință 
din cele două tări, poate chiar și în manu- 
alele școlare să se aducă informaţia cuveni- 
tă Si corecturile de rigoare. Pentru că în 
Polonia, cultul eroilor, cinstirea celor căzuți 
la datorie, cunoaște o reliefare cu dimensi- 
une de simbol naţional, pioșenia societăţii 
întregi fiind mai mult decât mișcătoare, mai 
ales după cel de al doilea război mondial, 
aceasta, prin evocări multiple, în cele mai 
diverse forme, de un vibrant patriotism, toc- 
mai pentru a-i cinsti pe martirii decedați pe 
meleaguri poloneze, dar și la Katyfi, Monte 
Cassino sau oriunde în lume, și care nu din 
vina lor și-au dat acolo obștescul sfârșit. Ei 
trebuie cinstiţi la fel ca și polonezii. In fata lui 
Dumnezeu sunt cu toții egali. 

Autorităţile de stat, Biserica și societatea 
civilă sunt în Polonia amplu implicate în tot 
felul de acţiuni, iar creatori din toate domeni- 
ile s-au întrecut în abordarea diversificată a 
tematicii respective, inclusiv la scara monu- 
mentală. Evoc, ca mod de a venera perma- 
nent evenimentele istorice ale celor două 
mari conflagratii mondiale, faptul că — după 
1945 — în Polonia zilelor noastre n-a călcat 
nici o delegație străină la nivel înalt, pe linie 
de stat, parlamentară sau guvernamentală, 
care să nu depună o coroană de flori la 
Mormântul Ostașului Necunoscut, din Var- 
șovia, amplasat sub arcadele dărâmate de 
bombe ale fostului Stat General Major din 
Piaţa Victoriei, acum Pilsudski, și unde au 
fost aduse urne de pe toate câmpurile de 
bătălie ale militarilor polonezi. 

Gestul respectiv se repetă și în alte 
locuri istorice. In fața mormântului din 
Varșovia și-au plecat fruntea și au depus 
coroane de flori toți liderii mondiali, aceas- 
ta înaintea întrevederilor la cel mai înalt 
nivel cu șeful țării gazdă, fie că oaspeții 
erau americani, ruși, francezi, germani 
etc., iar gestul Suveranului Pontif, Papa 
loan Paul al II-lea, care a îngenunchiat 
aici, în iunie 1979, ca și al cancelarului ger- 
man, Willy Brant, care în decembrie 1970 
a făcut același lucru la Monumentul 
Evreilor din cartierul Muranów, au avut un 
larg ecou mediatic în Polonia și în lume. 

Mai mult, înainte de a-și depune scriso- 
rile de acreditare, sau imediat după aceea, 
șefii misiunilor diplomatice acreditați în 
Polonia, obligatoriu depun și ei o coroană 
de flori la acest monument. 

Se marchează astfel începutul activi- 
tătii lor în această țară, pentru că un mare 
gânditor romantic spunea: Istoria e azi, 
ceva mai îndepărtat însă... 

Hotărârea consemnată de Adunarea 
Generală de la Alba lulia din 1 decembrie 
1918, pe care am ales-o drept motto pen- 
tru contribuția de față, obligă societatea 
românească să identifice toate locurile 
care sfințesc prin tributul lor de sânge 
depus pe altarul neamului de militarii 
români. Revine o obligație de conștiință și 
de neam cinstirea lor cum se cuvine de 
către o societate ajunsă în mileniul al 
treilea al civilizaței umane. 

Scriam că a 90-a aniversare a consti- 
tuirii statului naţional român ar trebui să fie 
un îndemn pentru liderii români de-a rupe 
cu indiferența, dovedind că: Patria este 
realmente recunoscătoare bravilor eroi 
români de pretutindeni. 

Cu regret, n-a fost să fie așa... 


Tuchola și Czersk - cele mai mari 
necropole românești din Polonia 


În anii '90 ai secolului trecut o seamă 
de cercetători polonezi din cadrul Univer- 
sităţii Nicolai Copernik din Toruf: W. 
Jastrzebski, Z. Karpus, W. Rezmer, S. 
Skribniak, K.Klawona, W. Wolos etc.*), au 
realizat o seamă de investigaţii arhivistice, 
în principal cele din fondul Arhivelor de 
Stat din Bydgoszcz, publicând o seamă de 
lucrări de mare interes și pentru România, 
cu toate că mobilul investigațiilor era altul, 
respectiv asigurarea unor răspunsuri perti- 
nente la criticile care veneau dinspre 
Moscova, în sensul că cele petrecute la 
Katyn au fost precedate de cazuri similare 
pe teritoriul polonez. 

Stupoarea produsă de intervenţia prof. 
dr. Zbigniew Karpus la seminarul de la 
Suceava a fost amplificată de informarea 
că Ambasada României la Varșovia, în 
ciuda faptului că ar fi fost invitată la o con- 
ferință de presă pe tema respectivă, n-ar fi 
dat curs invitaţiei. 

Imediat, în lunile care au urmat semi- 
narului de la Suceava, în septembrie, oc- 
tombrie și noiembrie 2007, la scrisorile a- 
dresate autorităţilor și instituţiilor poloneze: 


Arhivelor de Stat din Bydgoszcz, primări- 
ilor din Lidzbark Warmifiski și Tuchola ş.a., 
răspunsurile n-au întârziat să-mi parvină, 
inclusiv mesaje din partea prof. Slawomir 
Skowronek din Lidzbark Warmifiski sau a 
consulului onorific din Katowice, dl. 
Wladyslaw Mirota. 

Cel din urmă, urmare Si a unei convor- 
biri avute cu el, chiar la București, a infor- 
mat pe site-ul Consulatului onorific despre 
„dezvăluirile” pe care i l-am prezentat, ur- 
mare a interventiei avute la Suceava de 
cercetătorul Z. Karpus, a adresat un apel 
către conationalii săi, să cinstească memo- 
ria militarilor români, care zac în Polonia, 
în timpul pelerinajelor acestora, de Ziua 
Morților, prezenţi fiind prin acele locuri. La 
scurt timp după aceea am primit semnale 
și despre alte cimitire sau morminte identi- 
ficate, asupra cărora vom reveni. 

Concluzia sumară - preliminară a 
investigaţiilor de până în prezent a arhi- 
velor pomeriene, mai ales a documentelor 
care se află în Arhiva Centrală de la 
Bydgoszcz - ar fi că, imediat după adera- 
rea României, în Primul Război Mondial, 
de partea Antantei, din cei aproape 43 de 
mii de militari români, luaţi prizonieri de 
forțele Triplei Alianțe, în luptele de la 


* Spoleczefistwo polskie na ziemiach pod panowaniem pruskim (1914-1918), Societatea poloneză 
sub stăpânirea prusacă (1914-1918), pod red. M. Wojciechowskiego, Toruf 1996; 

Z. Karpus - W. Rezmer, Tuchola. Obóz jenców i internowanych 1914-1923, Cz. |, Tuchola. Lagărul 
de prizonieri și internați 1914-1923, Partea l-a, Toruñ 1997; 

Z. Karpus - W. Rezmer, Tuchola. Obóz jenców i internowanych 1914-1923, Cz. II, Choroby 
zaka¿ne i walka z nimi (1920-1922), przy wspólpracy K. Klawona (Tuchola. Lagărul de prizonieri și 
internati 1914-1923. Partea II-a, Bolile infectioase și lupta cu ele (1920-1922), în colaborare cu K. 


Klawona, Toruñ 1998; 


Z. Karpus - W. Rezmer, S. Skribniak, Tuchola. Obóz jenców i internowanych 1914-1923, Cz. III, 
Tuchola. Lagărul de prizonieri și internaţi 1914-192, Partea IIl-a, Condițiile de viață ale prizonierilor 


inernaţi (1920-1922), Toruñ 2002; 


Nicolae Mareș, Patria nerecunoscătoare, în Ziua din 13 octombrie 2007; 


Oficiul Naţional pentru Cultul Eroilor, www.once.ro. 

Turtucaia de pe Argeș și de pe alte câm-  zonierilor români incartiruiti in lagărul de la 
puri de bătălie, în jur de 20-25 de mii de  Gdafisk a fost de peste 500 de militari, în 
militari români au fost transportaţi ca pri- principal prizonieri în grad de ofițeri. 
zonieri de război în zona Pomeraniei. Aici Obiectivul din Gdafisk și-a menținut activi- 
s-a ajuns și de pe alte câmpuri de bătălie. tatea până la sfârșitul războiului, fiind 
Au urmat și alte transporturi spre Silezia, amplasat în cartierul de lângă canalul por- 
spre fostul lagăr din secolul al XIX-lea de la tuar. Prizonierii locuiau în vapoare anco- 
Lamsdorf, azi fambinowice, asupra cărora rate la mal. Despre cei morți aici nu avem 
ne vom apleca. încă nici o informaţie, ci numai despre pre- 

Astfel, încă de la începutul primului zenta lor. Autorităţile din Gdafisk cu 
război mondial nemtii au amenajat în zona  atribuţiuni în materie de martirologie nu mi-au 
Central Pomeraniană patru lagăre de con- răspuns încă la mesajele transmise. 
centrare: Repet: nu mi-au răspuns! 

In lagărul din Brodnica autoritățile ger- 

a. La Gdañsk-Troyl (Przerobce) și la mane au transferat unii prizonieri din 
Brodnica. Lagărele menționate mai sus citadela din Mainz, cca 650 de ofițeri și 200 
au fost amenajate în 1914, cu scopul dea de soldaţi de naţionalitate franceză, bel- 
se asigura forță de muncă în întreprinderile  giană și portugheză. 
industriale din această mare metropolă a A 
Germaniei; lagărele respective au func- b. In lagărul de la Tuchola (Tuchel), 
tionat aici până în 1917. Astfel, la Gdañsk cu o suprafată de 37,5 ha, amplasat la 3 
au fost încartiruiti 7-8 mii de prizonieri ruși km est de orașul cu același nume, pe șo- 
și câteva sute de alte naționalități, printre  seaua ce duce spre Swiecie, la cca 100 de 
care români, englezi și francezi. Potrivit km. de Gdafisk, a vietuit un număr impor- 
studiilor prof. dr. Z. Karpus, numărul pri- tant de prizonieri români. De menţionat că, 


Tuchel, Westpr, Getanpenenlager b. Lagărul din Tuchola 


la început lagărul a fost afectat numai pri- 
zonierilor ruși. În partea de nord a lagărului 
trecea linia ferată Tuchola-£askowice pe 
care erau transportați prizonierii, probabil 
cca 20.000 de persoane, care au fost ca- 
zate aici. Cei care ajungeau la Tuchola, 
erau duși într-una din cele 200 de gropi 
sau bordee, săpate de prizonieri, în care 
erau cazate câte 180 de persoane. Au mai 
existat și barăci din lemn pentru comanda- 
mentul lagărului, respectiv alte 13 barăci, 
din tablă ondulată, în care intrau câte 180 
de prizonieri în fiecare din ele, plus 6 barăci 
afectate pentru spitalul de 360 de paturi. 
Există documente, ce pot fi studiate în 
arhivele amintite mai sus, care evocă fap- 
tul că în 1917 în lagărul din Tuchola au 
murit 2 471 de români: 393 în ianuarie, in 
februarie și martie — 1 285, în aprilie — 383, 
în mai — 219, iar în lunile următoare cu 
zecile. Comparat cu numărul prizonierilor 
ruși — decedați în același lagăr (1 289), 
remarcăm tratamentul extrem de dur al 
nemților față de români. 


c. În lagărul de la Czersk, situat la 
nord de Tuchola, condițiile erau similare, 
dar cu un comandament german mult mai 
dur în raporturile cu prizonierii. Există măr- 
turii că soldaţii români ajunși aici au fost 
trataţi de nemti în mod bestial, considerân- 


rea 可 din Czersk 


du-i drept trădători, prin neintrarea 
României în tabăra Puterilor Centrale. La 
tratamentul inuman s-au mai adăugat și 
condițiile climaterice nefavorabile pe 
perioadele de toamnă și iarnă, caracteris- 
tice zonei respective, inclusiv faptul că mili- 
tarii nu aveau posibilitatea de a primi 
pachete cu hrană din partea familiilor, aju- 
tor care în acel timp ar fi constituit princi- 
palul mijloc de supraviețuire. 


Adunarea la lagărul din Czersk 


Tratamentului menţionat mai sus, la 
care trebuie adăugate condiţiile de cazare 
şi sanitare extrem de precare, iar nu în 
ultimul rând, epidemiile de boli infecțioase, 
inclusiv tifosul, tetanosul, tuberculoza și 
dezinteria, care făceau ravagii în Europa în 
anii respectivi, au condus la o mortalitate 
dintre cele mai mari ale militarilor români. 
ştim, de-acum, că în anul 1925 autoritățile 
poloneze au efectuat o anchetă privind 
tratamentul respectiv, audiati fiind martori: 
germani și polonezi. Din declaraţiile aces- 
tora rezultă imaginea vieții chinuite a pri- 
zonierilor din lagărul respectiv. Martorii au 
vorbit despre numeroasele cazuri de 
bătaie și maltratare a prizonierilor de către 
conducerea lagărului, cât și a hranei 

extrem de proaste. Ratia zilnică consta din 
o jumătate de pâine, la prânz și seara 
dintr-o ciorbă cu ceva fărâmituri de carne 
trasă prin mașina de tocat. 

Tratamentul respectiv a făcut ca pri- 
zonierii încaratiruiți în acest lagăr de tristă 
amintire să moară în mod masiv. Un pri- 
zonier polonez încorporat în armata rusă a 
declarat: Condiţiile de viață de la Czersk 
erau înfiorătoare. Prizonierii erau înghe- 
suiti cu sutele în bordee neincălzite nici 
măcar în timpul iernii, hrăniţi fiind cu coji de 
sfeclă înghețată și cu pâine uscată, mu- 
cegăită. Zilnic, din zorii zilei până noaptea 
târziu, prizonierii erau manati la muncă 
grea, în principal pentru dezvoltarea la- 
gărului, cât și pe câmpurile moșierești. Pe 
linia ferată special construită veneau în 
fiecare zi noi eșaloane cu prizonieri. 

Nu amintește oare aceată declaraţie 
de Auschwitz-ul de mai târziu? Primul mili- 
tar român, care a închis ochii în aceste 
condiții inumane, în lagărul din Tuchola, la 


31 octombrie 1916, a fost Gheorghe Antei 
de 36 de ani. In noiembrie și decembrie 
1917 au murit în lagărul respectiv încă 45 
de prizonieri. 

Situaţia de la Czersk a fost și mai 
nemiloasă, cum mentionam mai sus. Aici 
şi-a închis pe veci ochii, în vârstă de 34 de 
ani, primul prizonier român transportat pe 
aceste meleaguri: Dinu Sava, la 9 decem- 
brie 1916. 

Până la sfârşitul războiului, în noiem- 
brie 1918, vor muri în lagărul de la Czersk 
5.005 prizonieri români, ultimul fiind 
Constantin Topu, în vârstă de 28 de ani. 
Toate datele au fost notate cu o scrupolo- 
zitate nemteasca de supraveghetorii ger- 
mani. Pentru comparaţie amintim că 
numărul prizonierilor ruși morți aici a fost 
de 3.252 de persoane, cu toate că aceștia 
au rămas în lagăr cu doi ani mai mult. In 
afara românilor și a rușilor au mai murit în 
aceste lagăre 49 de francezi, 135 de itali- 
eni și 65 de englezi. 


Maschinengewehrturm im Gefangenenlager. 

Lagărul de la Czersk 


În total, în întreaga zonă a Pomeraniei 
au murit, din datele de care dispunem 
până în prezent, 7 651 de soldați și un 
ofițer român. Decesele din lagărul de la 
Gdafisk nu le cunoaștem încă. 

Din documentele primite de la Arhivele 
de Stat din Bydgoszcz rezultă că în 
Cimitirul Garnizoanei din Toruf se află 
îngropaţi alţi 6 militari, decedati în 1917 și 
1918: Curcă lon, Becholta lon, Trifău 
Nicolai, Radutau lon, Avramescu Marui și 
Aurel Ioniță, iar la cel din Grudzi dz, Radu 
Constantin. (Cf. arhivă personală Archi- 
wum Pafistwowe Bydgoszcz, p. 7). 

Acești militari, mulţi plecaţi de la plug, 
din toate regiunile ţării, vor surprinde în 
versuri de mare simplitate toată deznăde- 
jdea lor. Amintesc de însemnările în versuri 
compuse de un Vasile Iordăchescu, trans- 
mise familiei și posterităţii: Unul câte unul. 
Ceasul./Vine el, pe rând, la toți,/Căci să 
scapi de coasa morții,/Ori ce-ai face, tot nu 
poți. (cf. www.once. ro) 


Cimitirul din Markajmy 
- Lidzbark Warmifiski 


Din partea primarului localităţii Lidzbark 
Warmifiski, doamna magistru, ing. 
Krystyna Sroka, am primit datele din 
anexă. Aș spune, cu date destul de con- 
crete Si punctuale, cu privire la Cimitirul 
Markajmy. Mi s-a sugerat, totodată, să 
contactez persoana care, după cum 
aveam să remarc, la scurtă vreme, și-a 
dedicat decenii din viață acestui cimitir, 
împreună cu elevii săi de la școala ele- 
mentară din localitate. Este vorba de prof. 
Slawomir Skowronek, căruia autorităţile 
românești ar trebui să îi fie profund recu- 
noscătoare. Din schimbul de mesaje avute 


cu distinsul dascăl, rezultă că cimitirul 
amintit a fost inițial sub supravegherea au- 
torităților românești din perioada interbe- 
lică; n-ar fi exclus ca chiar regina Maria 
personal, la fel ca și în cazul cimitirilor din 
Franța de la Dieuze sau din Soulzmat, să 
se fi implicat, păstrându-se în regiune un 
cult fată de Regina Mamă despre care pro- 
fesorul personal a scris în presa locală. 

In legătură cu denumirea cimitirului au 
existat câteva versiuni neoficiale. Prima 
din ele amintește de denumirea: Krieger- 
friedhof așadar de cimitir militar — inscrip- 
ționat pe șoseaua Lidzbark-Warmifiski — 
Sarnowo; singura hartă existentă a cimiti- 
rului poartă denumirea de Gefangene- 
friednhof — deci de cimitir al prizonierilor de 
război. 

Potrivit cercetătorului Slawomir Skow- 
ronek, nici una din cele două denumiri nu 
sunt adecvate, deoarece în cimitirul 
respectiv au fost îngropate și persoane 
civile, iar o parte dintre acestea n-au fost 
de origine germană. Acesta a identificat 
însă o vedere fotografiată în perioada 
interbelică, și pe care locul este inscriptio- 
nat: Waldfriedof — cimitirul din pădure, cu 
toată că la vremea respectivă terenul era 
plin doar cu lăstari. 

In mod neoficial cimitirul a purtat și 
denumirea de Cimitirul românesc sau 
Românul - așa cum subliniam mai sus — 
urmare a numeroaselor plăcuțe emailate în 
culorile tricolorului care inscripționau pie- 
trele funerare. Când și cum au fost puse 
acestea nu există încă mărturii. 

Cimitirul din Markajdam se află înscris 
în registrul operelor comemorative de răz- 
boi — dacă ar fi să folosim denumirea ro- 
mânească - de pe teritoriul voievodatului 
Olsztyn, cu nr. 3740 din ianuarie 1987 — 

aflându-se de-abia de atunci, sub ocrotire 
juridică, după ce ani de-a rândul a fost van- 
dalizat. 

Actualmente, nu numai factorii admi- 
nistrativi sunt implicaţi în îngrijirea și ocro- 
tirea cimitirului, ci Si profesorul Slawomir 
Skrowonek, aspect pe care primarul loca- 
lităţii Lidzbark Warmifiski a tinut să mi-l 
semnaleze în corespondența menţionată. 
Slawomir Skowronek s-a îngrijit ani în anii 
‘80 de cimitirul respectiv, împreună cu 
„Cercul de istorie” al școlii elementare nr. 1 
din Lidzbark. Tot profesorul Skowronek a 
elaborat și o „mini-monografie” a cimitirului 
pe baza datelor accesibile din arhive sau 
ale unor declaraţii. (Anexa V). A scris, cum 
am amintit mai sus, câteva articole în 
presa locală pentru a ține trează memoria 
obiectivului. 

Slawomir Skowronek a întocmit, toto- 
dată, lista celor 506 prizonieri îngropaţi la 
Markajmy (listă predată oficial de subsem- 
natul Oficiului pentru Cinstirea Eroilor, d-lui 
colonel dr. Cristian Scarlat), precum și pro- 
fesiile militarilor români din cimitir: agricul- 
tori (389), muncitori (3), dulgheri (26), tâm- 
plari (29), fierari (5), zugravi (2), zidari (9), 
căruțași (13), vopsitori (1), lemnari (1), mu- 
zicanți (1), electroniști (1), muncitori se- 
zonieri (3). 

Alături de celelate zeci de mii de pri- 
zonieri, în majoritatea lor ruși, românii au 
cultivat moșiile latifundiarilor pomeranieni, 
au lucrat la construcţia căii ferate Lidzbark 
Bartoszyce, a unei mori incendiate ulterior, 
cât și la edificarea unor construcții. 

In ceea ce privește amplasarea lagăru- 
lui, acesta se află nu departe de șoseaua 
care duce de la Lidzbark Warmifiski spre 
Bartoszyce, respectiv pe drumul pietruit 
spre Sarnow, unde poate fi întâlnită încă in- 

Scriptia: „Zum Kriegerfriedhot” fixată pe o 
piatră în care se află înzidită o cruce de fier. 


Suprafaţa cimitirului este de 1,8 ha și 
are forma unui dreptunghi neregulat. Aici 
se află îngropaţi cca 3.000 de persoane 
din care 2.751 de prizonieri din primul 
război mondial: 2.081 — ruși, 506 — români, 
49 - britanici, 45 - belgieni, 43 — francezi, 
19 italieni, 8 sârbi. 

Starea actulă a cimitirului — așa cum 
am întâlnit-o descrisă pe internet, în sensul 
că „au fost supuse devastării totale cele 
două cimitire rămase de la nemți, iar cimi- 
tirul românesc (cimitirul prizonierilor din 
primul război mondial al diferitelor nationa- 
lităţi) a fost aproape în întregime distrus, 
autorităţile ocupându-se de salvarea a 
ceea ce a mai rămas abia după 1989, 
apropie judecata de cea a autorului, care 


Cimitirul din Lidzbark (Markajmy) 


în 1993, va consemna că cimitirul și-ar fi 
„păstrat, în mare măsură, în ciuda trecerii 
timpului și a vandalismului la care a fost 
supus, valorile sale de monument de artă”. 

Mentionez încă o dată că denumirea 
românească: operă comemorativă de răz- 
boi — pare a fi mult mai adecvată. Dar cele 
menționate mai sus, nu se potrivesc mai 
deloc cu descrierea dureroasă până la la- 
crimi pe care o face, în 2001, tânărul pu- 
blicist, Radu Tutuianu, în mass-media ro- 
mânească: 

„Cimitirul românesc din Lidzbark e pro- 
fanat adesea — monumente funerare spar- 
te, dislocate, zgâriate, laolaltă cu sticle de 
bere, cartoane de la țigări, pungi și ghirlan- 
de bătute de vânt. Pădurea de pini fereşte 
de privirea răufăcătorilor miile de morti ali- 
niati sub colină; înăuntru, soarele luminea- 
ză clar movile pline de oasele lui Vlădut 
Zdrafcu, Nichita, Munteanu, Păcuraru, En- 
culeascu, Hozu, Bălan, Cârneci, Matei, 
Pârvu. În cimitir sunt 506 români Îngropati 
în 251 de morminte. Între anii 1917 și 
1918, cam 700 de prizonieri români au 


ajuns în lagarul de muncă din Lidzbark, 
dintre aceștia mai putin de 200 vor supra- 
vietui — doar șase luni au trebuit și 492 de 
soldaţi români au dispărut subit. În Primul 
Război Mondial, armata română a pierdut 
80.000 de soldaţi în prizonierat la germani, 
dintre aceștia 12.512 au murit, etc.” 

A rămas și această descriere zgudui- 
toare, însă și ea fără nici un ecou în socie- 
tatea românească bântuită de o tranziţie — 
ca de un taifun — care ne-a trecut prin inimi. 

Și mai dureros, s-ar putea spune: au 
fost aruncate și alte vorbe în vânt, în ciuda 
faptului că reportajul a fost înserat în mai 
multe publicaţii, premiat cu Mentiune la 
Concursul „Tânărul Jurnalist al Anului 
2001” și nominalizat la Secţiunea Reportaj 
social în Concursul „Jurnalistul Anului 
2001”: organizator Clubul Român de Presă. 

Unde au fost Ministerul Apărării, Minis- 
terul Afacerilor Externe, în acel an, Amba- 
sada României la Varșovia și alte instituții 
românești? De ce nu s-a făcut nimic? In- 
dolenta era dată deja in vileag. Începând 
cu acea dată nu se mai putea invoca ne- 
cunoașterea. A început nesimtirea. 

Revin la registrele de deces, care se 
păstrează la Oficiul de stare civilă din 
Lidzbark Warmiâski. În ele sunt consem- 
nate numele și prenumele decedaţilor, 
numele părinților, locul nașterii, domiciliul 
lor și al părinţilor, profesia, vârsta, data și 
ora decesului, confesiuna și data întocmirii 
actului. 

Lista prizonierilor morti, întocmită de dl. 
Slawomir Skowronek mi-a fost trimsă de 
Oficiu de stare civilă din localitate, cât și de 
distinsul profesor pe care am predat-o 
directorului Oficiului Naţional pentru Cultul 
Eroilor, dl. colonel dr. Cristian Scarlat. 

De la Oficiu cunosc că unele docu- 
mente despre cimitir ar fi fost tipărite de 

Comitetul Internaţional al Crucii Roșii în 
Nouvelles de l'Agence Internationalle des 
Prisonniers de Guerre. 

Nici această publicaţie n-a fost văzută 
de nimeni? 


Vechiul cimitir al prizonierilor 
de război din fambinowice-Opole 


Pe teritoriul” acestui mare cimitir și 
muzeu totodată, întins pe cca 4,5 ha. se 
află 6 500 de morminte, în principal a unor 
prizonieri ruși, români, sârbi, francezi și 
italieni — morti și îngropați în timpul primu- 
lui război mondial. 


pi mp. 


Vechiul cimitir al prizonierilor din primul război mondial din 
£ambinowice-Opole 


Autoritățile poloneze au denumit acest 
cimitir, din anul 1968, drept Monument al 
Memoriei Naţionale. 


Cimitirul Militar nr. 384 din 
fagiewnice-Cracovia 


Din informaţiile pe care le detin de la 
consulul onorific român din Katowice, 
Wladyslaw Mirota, și de pe internet, am 
aflat că Cimitirul se află amplasat în 
apropiere de Sanctuarul Milostiveniei 
Cerești din localitatea situată lângă vechea 
capitală a Poloniei - Cracovia. 

Pe obeliscul memorial se află inscripția 
„OMNIA PRO PATRIA”. 


Monumentul victimelor primului război mondial din 
Cimitirul fambinowice-Opole 


Aici își dorm somnul de veci 266 de mi- 
litari austrieci, cehi, croați, germani, esto- 
nieni, italieni, lituanieni, polonezi, români, 
ruși, serbi, slovaci, sloveni, ucrainieni și 
unguri decedați în primul război mondial. 

Cum de nimeni nu l-a dus pe Carol al II-lea, 
care în 1937 vizita Polonia, Si bine înțeles 
Wawelul, unde a și depus o coroană de 
flori la mormântul lui Józef Pilsudski, și la 
mormintele românilor îngropaţi aici? Să nu 
fi știut nimic colonelul Józef Beck despre 
această necropolă și nici ministrul pleni- 
potențiar al României la Varșovia, suitele 
zecilor de delegaţii care au vizitat împre- 
jurimile să nu le fi ajuns la urechi o aseme- 
nea informaţie? 

Am publicat în Ziua din 13 noiembrie 
2007 o pagină intitulată: Patria nere- 
cunoscătoare, nădăjduind că va cutremura 


conștiințele unor funcționari care trăiesc 
din a cinsti aceste morminte. 

Nici o măsură concretă nu s-a între- 
prins. 

Am susținut o comunicare la Cercul 
Militar. Am realizat o emisiune televizată. 
Ca un blestem, fără rezultate. Cred că am 
scris la Preşedinţie, la Guvern, la Externe. 
Nici un răspuns. 

Concluzie — 18 aprilie 2010: suntem o 
societate bolnavă de o nesimţire crasă. 


Nota autorului: 

Spaţiul nu îmi permite să atașez anexele de 
care dispun. Sper să le pot publica într-un album 
la care lucrez. 

Atașez, totuși, traducerea după scrisoarea ofi- 
cială primită de la Lidzbark Warminski, în octom- 
brie 2007, urmare a corespondenției purtate cu 
Primăria din localitate. 

(TRADUCERE) 


URZYD GMINY., 
LIDZBARK WARMINSKI 
ul. Krasickiego 1 
tel/fax. ( 0-89) 76732-74 


Nr. de înregistrare: GKB.Zp.7090-5/07 Data: 29.10.20077r. 
D-lui prof. dr. Nicolae MARES 
Referitor: informații privind cimitirul militar din Markajmy 


În legătură cu scrisoarea dv. din 17 octombrie 2007, vă informăm că Localitatea Lidzbark 
Warminski are în supravegherea sa cimitirul militar de la Markajmy, care face parte din 
obiectele de patrimoniu ale localităţii - înregistrat în registrul monumentelor cu nr A-3740 în 
ziua de 12 ianuarie 1987. 

Starea actuală a obiectului: cimitir Într-un parc împădurit având suprafaţa de 1,08 ha, cu 
morminte și plăci din gresie, cât și două monumente în partea centrală a cimitirului. 

Monumentul consacrat soldaţilor ruși, are o formă piramidală, realizat fiind din piatră na- 
turală; 

Monumentul consacrat soldaţilor britanici, constă dintr-o cruce, realizată din gresie 

Registrul Cimitirului: 

1. Localitatea: Markajmy 

2. Comuna: Lidzbark Warmiñski 

3. Raionul: Lidzbarsk 

4. Data înființării cimitirului: 1914 rok 

5. Numărul soldaților îngropaţi: 2751 

6. Cu apartenenţă la armatele: 

- Rusesti -2081 

- Românești - 506 

- Englezești - 49 

- Belgiene - 45 

- Franceze - 43 

- Italiene - 19 

- Sârbești - 8 

Comuna Lidzbark Warminski desfășoară activităţi de curățenie, îngrijire și amenajare a spati- 
ilor verzi de pe terenul parcului. S-au efecuat și unele lucrări de conservare și reparare pe terenul 
afectat cimitirului. 

Supravegherea colecției istorice intră în atribuţia d-lui Slawomir Skowronek, care vă poate da 
mai multe informații privind cimitirul. 

Actele de deces ale prizonierilor îngropaţi se află la Oficiul de Stare Civilă din Lidzbark 
Warminski. 

In octombrie a.c. cimitirul a fost vizitat de o delegaţie din Letonia. La arhivele noastre nu s-a 
înregistrat nici o prezenţă a vreunei delegații românești. (sublinierea mea: NM). 


Comunicare inserată în publicaţia: Eroi și morminte, tipărită de Oficiul Naţional pentru Cultul Eroilor; 
Studii și comunicări la Sesiunea anuală din 12 decembrie 2008 

Colonel (R) Prof. CLAUDIU AIUDEANU 
Lecţie de patriotism 


de la Slovacia! 


Toate evenimentele care au precedat 
măsurile luate de statul slovac s-au petre- 
cut și se petrec continuu într-o Românie 
ajunsă țară de pripas. Autorităţile cu 
responsabilități constituționale în contra- 
cararea acțiunilor șovine și iredentiste sunt 
pasibile de acuzaţii majore pentru tradare 
de țară. Va veni și vremea încadrărilor 
juridice corecte, pentru că România a fost 
distrusă și politic, iar poporul, desconsider- 
at de criminalii politico-sociali ca masă 
amorfă, iși va recompune funcţiile care 
constituie baza existenței statale. 


Maniera intransigentă, corectă și euro- 
peană în care Slovacia a rezolvat proble- 
ma neorevizionismului maghiar intern — 
care îi ameninţă siguranța naţională — mi-a 
generat un sentiment de admiraţie totală și 
de respect sincer față de această tară. 

Slovacia dovedește Europei și lumii în- 
tregi că, deși este un stat mic ca teritoriu Si 
număr de populație, posedă o splendidă 
calitate, specifică numai statelor puternic 
consolidate ca democraţii, anume aceea a 
unei impresionante demnități naţionale do- 
vedind și prin aceasta că este un stat mare. 

Principiul care a generat o asemenea 
atitudine politică și naţională a Slovaciei nu 
este o invenţie a acestei țări, nici nu a fost 


descoperit acum după îndelungi căutări, 
necunoscut până astăzi, ci este unul vechi 
de când lumea și la îndemâna oricărei tări 
care dorește cu adevărat să-și apere 
interesele naţionale fundamentale. A fost și 
este un principiu axat pe patriotism, demni- 
tate naţională și apărarea cu fermitate a 
intereselor supreme de stat. 

Rememorarea câtorva acțiuni între- 
prinse de statul slovac împotriva neore- 
vizionismului revanșard, șovin și exclu- 
sivist etnic, practicat tenace de Ungaria, se 
impune pentru noi românii. 

România este, la fel, o țintă permanen- 
tă a politicii extremist - revanșarde a 
Budapestei, iar atitudinea Slovaciei ne 
oferă modul în care această tară a știut să 
contracareze acţiunile respective și să se 
protejeze. 

Un exemplu elocvent în acest sens l-a 
reprezentat refuzul autorităților slovace de 
a permite, în august 2009, intrarea în tară 
a președintelui Ungariei, Laszlo Solyom, 
cu intenţia de a inaugura o statuie a „Sf. 
Stefan”, în localitatea Komarno, cu con- 
centraţie de etnici maghiari. 

Refuzul Slovaciei a avut o motivare 
inatacabilă anume că vizita preconizată 
coincidea cu împlinirea a 41 de ani de la 
invazia trupelor Tratatului de la Varșovia, 


MEMORIA 
pi e] 


81 


82 


între care și cele ale Ungariei, în 
Cehoslovacia. 

Intrucât nu s-a ținut seama de anunţul 
făcut pe canale diplomatice că „vizita nu 
este binevenită”, Laszlo Solyom a fost 
oprit la granița statului slovac fiind nevoit 
să facă cale întoarsă; a fost declarat 
„persona non grata”! 

Prin această decizie autoritățile slo- 
vace au preîntâmpinat organizarea pe 
teritoriul slovac a unor manifestări cu 
caracter revizionist, revanșard și șovin 
maghiare care erau preconizate a se 
desfășura cu prilejul vizitei lui Solyom. 

De asemenea, Slovacia a făcut fată cu 
succes intenţiei Ungariei de a acorda 
cetățenia ungară etnicilor minoritari 
maghiari de pe teritoriul național slo- 
vac prin adoptarea de către parlamentul 
ungar a unei legi în acest sens (mai 
2010). Reacţia a fost una la fel de fermă, 
neezitantă și perfect legală prin adop- 
tarea legii care prevede că se interzice 
dubla cetăţenie, iar etnicii maghiari care 
deţin cetăţenia ungară nu pot ocupa 
funcţii publice în Slovacia. 

Atitudinea statului slovac, în acest 
caz, a fost una logică fiind arhicunoscut 
faptul, probat nu de puţine ori de-a lun- 
gul istoriei, că loialitatea nu poate fi 
împărţită, ea poate fi doar una și faţă de 
o singură tară. 

Cu atât mai mult cu cât politica 
Ungariei față de Slovacia este una 
revanșardă, de revizuire a tratatelor de 
pace, de după Primul Război Mondial, care 
au consfințit crearea statului Cehoslovac 
și de realizare a iluzoriei Ungarii Mari! 

Semnificativă în această situaţie a fost 
solidarizarea cu Slovacia a lui Vaclav 
Klaus, președintele Cehiei. 

La fel, în baza aceluiași principiu al pri- 
mordialității interesului național, auto- 
fitatile slovace au implementat regiona- 
lizarea respingând organizarea ad- 
ministrativ-teritorială pe criterii etni- 
ce, evitând astfel aparitia acelei „mici 
Ungarii” pe teritoriul său, atât de mult dorit 
de Ungaria Si subordonat total intereselor 
acesteia, nu numai în cazul de fată dar Si în 
cel al României, Ucrainei, Serbiei, etc., pes- 
te tot unde există o minoritate maghiară. 

Deosebit de consecvent în planul con- 
tracarării actiunilor neorevizioniste, extre- 
miste, revansarde Si de amestec in proble- 
mele sale interne, iniţiate în prezent de 
Ungaria, statul slovac a 
interzis desfăşurarea 
pe teritoriul său, la Komarno, în ziua de 
27 iunie 2012, a sedintei unei comisii a 
Parlamentului Ungariei. 

Si în acest caz, ca și în altele, Ungaria 
fidelă „principiului” care guvernează politi- 
ca sa externă În raport cu tările pe teritoriul 
cărora există etnici minoritari maghiari, 
respectiv amestecul în treburile interne 
ale acestor state, a intentionat organi- 
zarea ședinței menționate fără a consulta, 
în prealabil, autoritățile slovace. In acest 
context, mai amintim de faptul că trupa 
rock Karpatia, din Ungaria, este interzisă 
pe teritoriul Slovaciei, datorită mesajelor 
extremiste, șovine, xenofobe, rasiste Si 
de susţinere a refacerii așa zisei Ungarii 
Mari, cuprinse în repertoriul ei. 

O menţiune se impune, anume că mă- 
surile aplicate de Slovacia, la care am fă- 
cut referire nu au fost criticate de ţările 
membre ale Uniunii Europene, ele nefi- 
ind considerate nici nelegale, nici antide- 
mocrate, nici antieuropene, nici anti- 
maghiare! 

Harta Slovaciei, 2018 


Fie și la o simplă privire este evidentă 
asemănarea izbitoare a modului de acti- 
une practicat de Ungaria, în virtutea doc- 
trinei hungariste a neorevizionismului, 
extremismului, exclusivismului etnic, sepa- 
ratismului teritorial și șovinismului, în cazul 
Slovaciei și României! 

Toate situaţiile din Slovacia, enu- 
merate mai sus, s-au petrecut copie la 
indigo în România. 

Trebuie spus, însă, că în timp ce Slo- 
vacia a rezolvat, ferm, logic, fără ezitare, în 
favoarea sa această situaţie, România, 
datorită atitudinii de expectativă și ezi- 
tante a autorităților statului, a fost 
umilită și sfidată de Ungaria! 

Din această perspectivă, comparativ, 
vorbim de un stat slovac puternic apărat 
printr-o demnitate naţională impresionan- 
tă și de un stat român vulnerabil în care 
această calitate esenţială pare să nu mai 
existe. 

Autoritățile țării mele, România, nu au 
considerat până în prezent necesar să 


găsească și să aplice soluții la aceași 
problemă. 

Cu siguranță că nici nu au fost intere- 
sate, în acest sens, dacă este să ținem 
seama numai și de faptul că modelul slo- 
vac era aproape și la îndemână! 


http:/Awww.condeiulardelean.ro/articol/slovacia- 
o-tara-europeana-demna-si-care-trebuie-respecta- 
ta-de-noi-romanii, Condeiul ardelean, Nr. 269 - 19 
aprilie - 1 mai 2013 

Eroi ai luptei anticomuniste 


Decorarea a 50 
de foști deţinuţi politic 
de către 

Președintele României 


Președintele României, domnul Klaus 
lohannis, a susținut marţi, 26 iunie 2018, la 
Palatul Cotroceni, o alocuţiune cu prilejul 
ceremoniei de decorare a 50 de foști 
deținuți politic. 


„Domnule Președinte al Asociaţiei 
Foștilor Deținuți Politici, 

Doamnelor și domnilor, 

Sunt deosebit de onorat să-i decorez, în 
numele statului român, pe unii dintre ultimii 
foști deținuți politic, oameni care au luptat 
pentru ca valorile libertăţii și democrației să 
renască. Dumneavoastră sunteţi dovada 
vie că în timpul regimului comunist au exis- 
tat și eroi care au salvat onoarea națiunii și 
pe care societatea românească îi redes- 
coperă și, iată, îi cinstește cum se cuvine. 

Profit de această ocazie să salut 
participanţii români și străini la Congresul 
Asociaţiei Internaţionale a Foștilor Deținuți 
Politici din Fostele țări comuniste, care se 
desfășoară la Brașov. 

Rezistenţa cu care v-aţi opus dictaturii 
comuniste reprezintă pentru noi toti o lecţie 
de curaj și hotărâre fără termen de 
comparație. 

V-aţi pus viața în slujba unui crez 
suprem - acela de a apăra, cu orice pret, 
valorile democratice și drepturile funda- 
mentale. Aţi fost supuși unor tratamente 
inumane, aţi renunțat la familie, v-aţi sacri- 

ficat libertatea pentru că ati crezut în viito- 
rul democratic al acestei tări. 

V-aţi împotrivit cu stoicism dictaturii, iar 
rezultatul luptei dumneavoastră se vede în 
parcursul democratic pe care România și l-a 
asumat după 1990. 

De aceea, politicienii care azi se decla- 
ră victime ale abuzurilor justiției și etalează 
fără nicio urmă de bun-simt eticheta de 
«condamnaţi» sau «detinuti politic» ar tre- 
bui să nu mai întineze memoria dramelor 
prin care ati trecut cu atâta demnitate. 

Doamnelor și domnilor, 

România celebrează în 2018 o sută de 
ani de la desăvârșirea statului naţional unitar. 

Suntem, astăzi, o naţiune puternic ata- 
șată de valorile democratice, membră a 
Uniunii Europene și a Alianţei Nord Atlan- 
tice, însă nu trebuie să uităm toate trans- 
formările prin care România a trecut în ulti- 
mul veac. 

Aproape jumătate din secolul care s-a 
scurs de la Marea Unire, România s-a aflat 
sub dictatura comunistă, caracterizată prin 
teroare și prin numeroase abuzuri. 

Centenarul este, așadar, despre onora- 
rea istoriei, despre recunoașterea merite- 
lor celor care au contribuit, prin sacrificiul 
lor, la modernizarea României și, nu în ulti- 
mul rând, despre angajamentul ferm al 
generației de astăzi de a lupta împotriva 
oricăror manifestări extremiste și radicale 

care pun în pericol principiile statului de 
drept și valorile europene. 

Avem datoria ca, la 100 de ani de la 
Marea Unire, să ne implicăm activ în pro- 
iectul României de mâine și să milităm 
pentru democrație, unitate și libertăți 
cetățenești. Doar așa, sacrificiul celor care 
au suferit în închisorile comuniste va putea 
fi valorificat. 

Condamnarea ororilor comunismului și 
valorizarea rezistenței comuniste au fost 
angajamente pe care mi le-am asumat 
încă de la preluarea mandatului de 
Președinte al României. Nu întâmplător 
am ales să ofer prima decorație domnului 
Octav Bjoza, președintele Asociatiei 
Foștilor Deținuți Politici din România, ca o 
recunoaștere a sacrificiului celor care au 
luptat pentru libertate. 

Societatea are nevoie de exemple 
demne, iar deținuții politic care au pus 
lupta pentru principiile democratice și pen- 
tru libertate mai presus decât viața lor 
reprezintă astfel de repere. 

Am susţinut, în diferite rânduri, necesi- 
tatea prezervării memoriei naţionale și 
importanta cultivării spiritului civic. În acest 
sens, memoria comunismului va putea fi 
pusă în valoare în cadrul unui Muzeu al 
Comunismului, proiect pe care îl susțin în 
continuare. 


În acest demers de cunoaștere și asu- 
mare a trecutului, este fundamentală sanc- 
ționarea faptelor care au reprezentat un 
atac direct la adresa demnității umane. 
Constat însă că, în privința investigării cri- 
melor comunismului, ne aflăm într-o situa- 
ție de blocaj. Nu putem tolera ca cei vino- 
vati de crime împotriva umanităţii să doar- 
mă liniștiți. Instituţiile abilitate au obligația 
să acționeze imediat în acest sens. 

In încheiere, aș vrea să reamintesc 
tuturor că anul viitor vom marca 30 de ani 
de la căderea regimului comunist. 

Va fi un moment extrem de important, 
în care vom analiza parcursul României 
postcomuniste și vom rememora idealurile 
Revoluţiei din decembrie 1989. 

Tocmai de aceea, mă astept ca 
autoritățile să dea dovadă de responsabili- 
tate și să demareze, încă de acum, 
pregătirile pentru proiectele și manifes- 
tările dedicate acestui moment. 

Românii își doresc să vadă evenimente 
cu o simbolistică profundă, care să ne 
reamintească tuturor de luptătorii antico- 
muniști, simboluri ale determinării, curaju- 
lui și sacrificiului pentru tară. 

Vă felicit și vă mulțumesc!” 

Mircea Roman, Înger în Tamisa, 2005, Lemn, culoare, tifon, 170 x 80 x 50 cm 


ION ANTON DATCU (Canada) 


Maria Plop 


şi Grupul „Haiducii Muscelului” 


(cercetare memorialistică) 


După ce s-a încheiat a doua confla- 
grație mondială, România a rămas sub 
stăpânirea Moscovei, datorită generozității 
marelui Winston Curchill, premierul brita- 
nic, care, anterior, stabilise cu marele 
Stalin, destinul tuturor românilor. La adă- 
postul tancurilor sovietice, comuniștii ro- 
mâni au trecut la acte de răzbunare asupra 
industriașilor exploatatori, asupra chiaburi- 
lor, ofițerilor, preoților și altor categorii, care 
urmau să fie pedepsite exemplar. Datoriile 
de război față de „Fraţii de la Răsărit” tre- 
buiau plătite urgent, prin orice mijloace și 
„dușmanii poporului” urmau să fie reduși la 
tăcere, după un retetar bine stabilit, nimic 
altceva decât veritabile abatoare umane. 

Un alt eveniment major, care a retezat 
multe vieți a fost seceta abătută în Mol- 
dova, ca un blestem ,pe parcursul a 24 de 
zile (7-31 iulie 1946), cu 38 de grade dimi- 
neata și 54 de grade la prânz. Ravagiile 
declanșate au afectat profund belșugul 
promis de comuniști, în preajma alegerilor 
din 19 noiembrie 1946. Acele alegeri, au 
fost atent fraudate pentru a facilita accede- 
re la putere al Partidului Comunist, partid 
nedorit de populația ostilă dictaturii care se 
prefigura. In urma pârjolului declanșat de 
secetă, mulți moldoveni s-au deplasat în 
Sudul României în căutarea hranei, după 
care s-au stabilit în diferite sate cu oameni 


primitori. Printre ei s-a aflat eroina Maria 
Plop, despre care vom face referire în rân- 
durile ce urmează. 

La 11 iunie 1948 s-a trecut la Nationa- 
lizarea Principalelor Mijloace de Productie, 
un act de cruntă reprimare aplicat la 
comandă sovietică, o naţionalizare care 
promitea că este o măsură de egalizare 
socială, prin confiscarea bunurilor tuturor 
„îndestulaţilor nedemni”. Doi ani mai târziu, 
în noaptea de 5/6 mai 1950 au fost arestaţi 
82 miniștri, generali de prim rang, profesori 
universitari și academicieni care au fost 
trimiși la închisoarea din Sighet. Se ur- 
mărea lichidarea elitei naţionale, prin 
măsuri radicale și imediate. In noaptea de 
17/18 iunie 1951 s-a trecut la violenta 
deportare în Bărăgan, cu un singur gea- 
mantan, a 40.326 de români, din 258 de 
localități aflate în zona de frontieră româ- 
no-iugoslavă. Bilanţul acelei crime în lant 
s-a ridicat la cifra de 1.700 de morti, dintre 
care 175 de copii nevinovaţi! 

In urma acestor multiple acţiuni antiro- 
mânești au apărut Mișcările de Rezistență 
Anticomunistă. Insurgenţii s-au organizat 
în grupuri armate, în care au fost înrolați 
toți cei nemulțumiți. Adică, acei patrioți 
curajoși, care nu au mai suportat abuzurile 
comise de noile autorități comuniste și 
tâlhăriile interminabile ale soldaţilor sovie- 

tici, specialiști ai metodelor de violență ex- 
cesivă direcționate asupra populației, care 
se opunea stalinizării țării. Era o mândrie 
patriotică, un uriaș act al demnității, pentru 
cel care se hotăra să plece în munți, dis- 
pus pentru sacrificiul suprem. In mod auto- 
mat, organele de Militie și Securitate îl 
înregistrau pe cel plecat, cu formularea 
acuzatoare de „Fugar, dușman al poporu- 
lui”, urmând ca rudele să fie arestate și bă- 
tute în prelungite anchete, șantaj ce urmă- 
rea ca cel fugit să se întoarcă acasă, cât 
mai urgent, pentru a suporta consecințele. 

Pe fiecare dosar al insurgenților antico- 
muniști din munti scria, invariabil, cuvântul 
„Bandit, chiar dacă titularul era ţăran, 
ofițer, preot, medic sau academician. Sub 
loviturile aplicate în anchetele dure, neferi- 
citul era schilodit până la ultima suflare, 
timp în care torționarul repeta obsesiv 
„spune tot, bandit nenorocit, înainte să-ţi 
sapi groapa”. 

Pe acest fundal, la poalele Muntilor 
Făgărașului, pe versantul sudic au apărut 
pătimirile moldovencei Maria Plop născută 
la 14 septembrie 1927, într-o familie nevo- 
iașă, cu mulți copii, din localitatea Prise- 
cani situată la sud de lași, lângă Prut. 

Maria Plop, a fost singura femeie activă 
şi demnă, membră a grupului de partizani 
„Haiducii Muscelului” de la Nucsoara - 
Muscel, care a rezistat nouă ani, cu arma 
în mână, pe versantul sudic al Muntilor 
Făgărașului, de la înființarea Mișcării de 
Rezistență Anticomunistă, în martie 1949, 
până la 20 mai 1958, când a fost arestată. 
Datorită șantajului și a conjuncturii fără 
alternative, Maria a luat hotărârea să se 
predea organelor de Securitate în ziua de 
20 mai 1958, deoarece a rămas singură, 
fără să-și mai poată apăra fiica, în vârstă 
de doi ani, timp în care fetița a crescut în 

sălbăticie. În dimineata aceleiași zile, soțul 
său, locotenentul Toma Arnăutoiu, condu- 
cătorul grupului Si Petre, fratele acestuia, 
fuseseră capturati de Securitate în urma 
unei trădări abjecte venite chiar de la un 
fost prieten apropiat, cu care au copilărit! 
Anchetele violente au urmărit, în special, 
mutilarea trupească și sufletească a aces- 
tor „dușmani ai poporului”. Au fost execu- 
taţi la Inchisoarea Jilava, în noaptea de 
18/19 iulie 1959, aspect care va fi detaliat 
spre final. 

Fiica Mariei a primit din partea părinților 
prenumele de loana Rodica născută la 22 
mai 1956, în conditii precare, într-o grotă 
bine camuflată, cu o intrare îngustă situată 
în peretele dealului abrupt numit „Râpele 
cu Brazi”. Urcarea și coborârea din acea 
peșteră aflată la un nivel greu accesibil 
erau posibile numai pe o scară mobilă 
confecţionată din două frânghii unite cu 
bare, pentru a putea fi retrasă și ascunsă 
după folosire. 

In acele condiţii de sălbăticie cumplită, 
similare Comunei Primitive, botezată cu 
mijloacele aflate în jur, loana Rodica, ființa 
plăpândă a crescut doi ani, după care a 
urmat clipa violentă a separării, cu forța, de 
mama ei iubitoare. In timpul anchetelor 
dure de la Inspectoratul Securităţii din 
Pitești, fetița plângea fără oprire la auzul 
țipetelor mamei desfigurate, aflată sub o 
ploaie de pumni, până în ziua înfiorătoare 
în care au fost despărțite pentru totdeauna 
(30 august 1958)! 

Maria Plop, în vârstă de 32 de ani, prin 
Sentința nr. 107/19 mai 1959 a fost con- 
damnată la muncă silnică pe viată, pentru 
acțiuni subversive contra ordinii sociale și 
acte de terorism, ca membră a bandei lui 
Toma Arnăuţoiu, art. 207 și art. 327, Cod 
Penal. După trei ani de detenţie sinistră, a 


Locotenentul Toma Arnăuţoiu, loana Rodica (Voicu-Arnăuţoiu), Maria Plop 


decedat la închisoarea de tristă amintire, 
Miercurea Ciuc, în ziua de 31 ianuarie 
1962, la vârsta de 35 de ani. A murit cu 
gândul la micuța ei zână, despre care nu 
ştia nimic de patru ani. Zilnic s-a rugat la 
Dumnezeu să-i călăuzească pașii, acolo 
unde se va afla. 

După multe zile de plânsete Si zbu- 
cium, fără să știe de ce a fost despărțită 
prin violență de mama ei, micuța loana 
Rodica a fost repartizată de Securitate la 
un orfelinat (leagăn) din Câmpulung, unde 
nu a fost vizitată de cineva, timp de doi ani, 
bunicii fiind și ei arestaţi și întemnițați pen- 
tru mulți ani. Mlădița nevinovată aflată în 
derivă totală, a fost înfiată în anul 1960, la 
vârsta de patru ani, de o familie onorabilă, 
cu numele de Voicu, părinți adoptivi de 
înaltă calitate, care s-au ocupat cu mult 
devotament de creșterea și educația ei, ca 
violonistă în domeniul muzicii simfonice, 
deoarece avea un talent promițător. 

Când a atins vârsta de 17 ani, loana a 
aflat că a fost înfiată. Găsise actul de 
naştere în care a văzut numele altei 


mame, mama naturală, iar la rubrica tatălui 
nu figura nimeni, deoarece numele „bandi- 
tului” Arnăuţoiu era proscris. Părinţii adop- 
tivi nu știau nici ei cine sunt părinții naturali 
ai fetiţei. Era un subiect tabu, o interdicţie 
gravă, pentru a fi cercetată. Şansa imensă 
a loanei a fost aceea că în 1990 s-a dus la 
leagănul de la Câmpulung, unde a găsit-o 
pe directoarea albită de trecerea anilor, 
care avea încă memoria pefectă, referitor 
la cele petrecute cu 32 de ani în urmă. Și-a 
adus aminte că într-o seară, din luna mai 
1958, o femeie severă, în uniformă de 
ofiter de Securitate a adus o fetiță, după 
care s-a răstit să nu i se pună întrebări. In 
anul 1994, loana a perfectat documentele, 
pentru a reveni la identitatea stelară a 
părinţilor naturali, o datorie sacră fată de 
acei martiri ai infernului concentraționar, 
simboluri ale demnităţii, înaintea cărora se 
înclina cu deosebită mândrie. 

În prezent (2018), loana Rodica Voicu- 
Arnăuţoiu are vârsta de 62 de ani și este 
profesoară universitară la Conservatorul 
„Ciprian Porumbescu” din București. 

loana Rodica Voicu-Arnăuțoiu, fiica Mariei Plop și a căpi- 
tanului Toma Arnăuţoiu, născută în munţi, în 1956 


Recent, trauma vieții ei a fost prezentată 
telespectatorilor de către postul Realitatea 
Tv. din București, în seara zilei de 31 
octombrie 2017. Din postura unei adevă- 
rate doamne, din toate punctele de vedere, 
copleșită de emotii și-a exprimat regretul, 
că nimeni nu-i va da înapoi copilăria 
zdrobită de racilele criminale ale comunis- 
mului odios. In casa părintească de la 
Nucșoara se află și în prezent, în România 
tranzitivă, Postul de Poliţie al comunei, cu 
toate că în repetate rânduri, urmașii vechi- 
lor proprietari au solicitat imobilul, pentru a 
intra în posesia celor în drept, într-un stat 
care se recomandă „de drept”! 

Părinţii-Martiri ai loanei, au fost și victi- 
mele propagandei mizerabile a Occiden- 
tului, care repeta, în mod obsesiv și 
amăgitor, la posturile de radio știute 
„Români, fiti gata, luptaţi, rezistaţi, clipa 
eliberării voastre se apropie”. Aceste peni- 
bile asigurări erau adresate unor creduli 
înșelați, care mureau zilnic pentru o cauză 
pierdută, ceea ce a însemnat un lung șir de 
dezamăgiri, din cauza unor minciuni, care 
au generat un munte de cadavre. 

In realitate, Occidentul nu dorea în rup- 
tul capului să încalce înțelegerile stabilite 

în „Trocul” parșiv încheiat cu Stalin. Adică, 
acele aranjamente de înalt nivel, care pre- 
vedeau ca „Părintele Popoarelor” să aibă 
toată libertatea de a staliniza cu forța toate 
țările din Estul Europei, iar Occidentul să 
rămână cu toate coloniile, care, sărăcite 
profund, vor emigra masiv spre tările con- 
solidate ale foștilor stăpâni, începând cu 
anul de graţie 2015! 

In octombrie 2009, loana a publicat 
volumul „Luptătorii din munţi. Toma Arnău- 
toiu, Grupul de la Nucșoara”. A avut un real 
succes pentru cititorii inteligenți. 

Nu putem încheia această tristă sinteză 
biografică, fără să-l amintim pe un în- 
fiorător torționar comunist, care, cu mijloa- 
cele specifice vremii a contribuit efectiv la 
provocarea suferințelor celor de mai sus. 
Fostul muncitor forestier, Nicolae Pleșită, 
în august 1948 a devenit plutonier de Se- 
curitate și zece ani mai târziu (1958) apare 
în evidențe avansat la gradul de căpitan. 

In luna mai 1958 a contribuit efectiv, 
fără milă și regrete, la capturarea grupului 
anticomunist „Haiducii Muscelului”. In 
perioada 1962-1967, când ocupa functia 
de comandant al temutei Securităţi din Cluj 
a obținut licenţa în Istorie! In 1989, Nicolae 
Pleșiță avea gradul de general cu două 
stele mari, comandantul Direcţiei de 
Informaţii Externe a Securităţii. După 1990 
afirma la diferite televiziuni, că este curat 
ca lacrima și drept ca lumânarea. La postul 
O.T.V. vorbea despre opozantii regimului 
comunist, ca despre niște infractori mizera- 
bili de drept comun, adică, susținea cu 
hotărâre, că a fost pe deplin justificată 
lichidarea acelor bande subversive, de 
către apărătorii cuceririlor revoluționare! 

In acea perioadă chinuitoare, cu doliu 
atârnat la majoritatea porților, crimele apli- 
cate cu multă mânie proletară tuturor anti- 


comuniștilor, au fost coordonate de 
renumiţi șefi ai Securităţii, agenţi sovietici 
M.G.B. (N.K.VD.) la vedere. Trei dintre ei 
au venit din Basarabia cu idei ereditare, de 
cumplită răzbunare, dornici să-și dedice 
viața crimelor purificatoare: Gheorghe 
Pintilie (Timofei Bodnarenco), Alexandru 
Nicolschi (Boris Grumberg) și Vladimir 
Mazuru (Wladimir Mazurow). Ca dovezi? 
Sute de mii! 

Cei 16 Haiduci ai Muscelului au fost 
capturați de Securitate în luna mai 1958, în 
munții din zona Nucșoara-Muscel. După 
un lung proces a urmat execuția lor, la 
Inchisoarea Jilava, în noaptea de 18/19 
iulie 1959, începând cu orele 21.00, dar, la 
intervale de 15 minute, unul față de altul, 
pe parcursul a patru ore tensionate. Groa- 
pa comună a fost săpată chiar de „benefi- 
ciari”, înainte de a primi în piept gloantele 
fierbinți. Carnagiul s-a terminat la orele 
01.00, după miezul nopții. Impușcarea 
osândiților s-a efectuat individual. Stând 
aliniaţi, în tăcere, cu privirea ridicată spre 
cer, fiecare aștepta să-i vină rândul 
Mantuiriil 

(1) Nicolae Andreescu (preot, executat la 
ora 21.00). (2) lon Constantinescu (preot, ora 
21.15). (3) Toma Arnăutoiu (locotenent de 
cavalerie, ora 21.30). (4) Petre Arnautoiu 
(învățător, frate cu primul, ora 21.45). (5) lon 
Drăgoi (preot, ora 22.00). (6) Titu Jubleanu 
(țăran, ora 22.15). (7) Constantin Popescu 
(tăran, ora 22.30). (8) lon Săndoiu (țăran, ora 
22.45). (9) Nicolae Sorescu (cioban, ora 
23.00). (10) Nicolae Bășoiu (țăran, ora 23.15). 
(11) Gheorghe Tomeci (proprietar, ora 23.30). 
(12) Alexandru Moldoveanu (învățător, ora 
23.45). (13) lon Mica (învăţător, ora 24.00). 
(14) Gheorghe Popescu (învățător, ora 24.15). 
(15) Benone Milea (țăran, ora 24.30). (16) 
Nicolae Nitu (proprietar, ora 24.45). 


Toma Arnăuţoiu din Nucșoara 


Este vorba de un ofițer, un cioban, doi 
proprietari, trei preoți, patru învățători și 
șase țărani, luptători dispuși să se sacrifi- 
ce, pentru demnitatea României nerecu- 
noscătoare. În timpul cumplitelor anchete, 
cei trei preoți au auzit de zeci de ori o for- 
mulare giratorie valabilă pentru toți 
purtătorii de sutană: „Dacă ești teolog, 
înseamnă că ești anticomunist, iar a fi anti- 
comunist, înseamnă că ești legionar. A fi 
legionar înseamnă că ești mistic și fiind 
mistic ești un teolog periculos”. Soțiile 
acestor preoți au fost și ele condamnate la 
temniţă grea, fiecare cu câte 15 ani de de- 
tenție, Maria Andreescu, Justina Constan- 
tinescu și Elena Drăgoi. 

Acești temerari, cu pregătiri diferite, dar 
asemănători în credință au așteptat până 
în ultima clipă apariția unei Minuni, care să 
le schimbe pedeapsa capitală, în detenţie 

Maria Plop coboară din ascunzătoarea sa, pe scară, cu 
micuta loana în brate. Imaginea e trasă de un fotograf 
aflat în spatele plutonului de milițieni, care o aștepta jos, 
în bătaia puștii, pentru ca „bandita” să nu scape. 


pe o perioadă limitată. Conjunctura inter- 
națională le dădea mari sperante. Cu un 
an mai înainte (15 august 1958), trupele de 
ocupație sovietice și consilierii Moscovei 
plecaseră din România, urmând ca din 
anul 1961 să înceapă destalinizarea, să fie 
diminuată agresivitatea existentă. Se zvo- 
nea, că deținuții de conștiință vor fi eliberați 
în totalitate, o altă Minune, ce urma să se 
petreacă, târziu, în perioada 1962-1964. 
Inutil, pentru Grupul „Haiducii Musce- 
lului”, luptători care nu au mai apucat să se 
bucure de acele șanse prea îndepărtate. 
Martirii erau deja sub pământ, constatând 
că „întunericul este gratuit, uitarea tot mai 
densă!” (loana Măgură Bernard). Pentru 
ei, totul s-a sfârșit într-o noapte de Cireșar, 

înainte de Sânziene, în fata unor ne- 
miloase rafale de pistol automat Tip-P.P.Ş. 
(Pistolet-Pulemyot Șpaghina). Bravura lor 
de a lupta contra tancurilor unui comunism 
devenit puternic a fost considerată „o mare 
utopie”! 

Anumite mărturisiri discrete, din zona 
fostului mediu carceral (cu care putem să 
fim de acord sau nu) susţin că soldaţii plu- 
toanelor de execuţie erau recrutați, prin 
voluntariat, dintre elevii școlilor de Secu- 
ritate. După semnarea unui jurământ supli- 
mentar de fidelitate, cu pistoalele în mână 
se aflau la orele de „practică” sinistră, un 
criteriu hotărâtor Si tentant pentru a fi 
avansați în grad „a exceptional”! 

La sfârșitul execuţiei prelungite, 
comandantul de pluton le-a spus pistolari- 
lor epuizați, din cauza duratei ritualului plin 
de sadism: „Tovarăși ne-am îndeplinit 
datoria față de partid și clasa muncitoare”. 
După împușcarea lui Nicolae Nitu, ultimul 
condamnat pe listă, soldaţii au adunat 
tuburile goale ale gloanțelor trase, 240 la 
număr, prin folosirea lanternei ofițerului. 
Supliciul a fost consemnat de comandant 
în raportul execuției, acţiune terifiantă, 
care s-a încheiat la orele 1.00, după miezul 
noptii. Plutonul de execuţie era de fapt o 
grupă de trei trăgători atent selectați, fieca- 
re având de expediat câte cinci gloanțe 
pentru fiecare condamnat. 

După plecarea celor care au asistat la 
măcel, a fost adusă o altă serie de con- 
damnati la moarte să-i acopere cu pământ 
pe cei care, încă nu se răciseră, unul chiar 
mai gemea stins. Acești gropari de ocazie 
urmau să fie împușcați peste câteva zile. 
Până atunci trebuiau să „fiarbă” intens, din 
punct de vedere psihologic presati asupra 
moralului, de scena atroce la care 
participaseră nevoiţi. Să știe ce îi va 


aștepta în curând, atunci când le va veni 
rândul să-și sape groapa veșniciei. Aceste 
practici erau prezente într-o epocă în care 
se trâmbița că „Omul este cel mai prețios 
capital”, într-un totalitarism expert în 
retetele uciderii, ctitor generos al numeroa- 
selor cimitire, permanent extinse cu gropi 
comune neștiute! 

Eroismul acestor curajoși plini de dem- 
nitate, nu este cuprins în manualul de isto- 
rie, deoarece încă mai supără pe cineva, 
dovadă certă că trecutul se amână și 
opozanții anticomunismului hotărăsc, în 
continuare, prin urmașii lor. Spre exemplu, 
la 30 octombrie 2017, un grup de parla- 
mentari conduși de senatorul P.S.D., Şer- 
ban Nicolae s-a opus stabilirii unei zile co- 
memorative pentru luptătorii anticomuniști 
din Munţii României. Motivul îl cităm din 
memorie: „deoarece s-au aflat în slujba 
unui stat străin și au luptat pentru instau- 
rarea unui regim străin. Partizanii au slăbit 
capacitatea de apărare a României, iar 
acțiunile lor au fost îndreptate împotriva 
intereselor țării”. In fața acestor argumente 
s-a respins propunerea, ca ziua de 26 oc- 
tombrie să fie declarată „Ziua Mișcării de 
Rezistență Armată Anticomunistă din 
România”! 

Toate aceste realităţi incredibile se 
petrec într-o Românie desfigurată, cu o 
tranziție prelungită la infinit și premeditat 
deturnată de la cursul normal al dezvoltării, 
cu un electorat disperat, aflat în derivă, 
care așteaptă docil viitorul luminos, promis 
în mod repetat, dar mereu amânat! 

Pentru final am ales două strofe 
grăitoare, din poezii diferite scrise de poe- 
tul Adrian Păunescu, în anul 1979 și în 
2006, care, încă, nu au fost interzise: 
„Capul lui Mihai Viteazul ne-a lăsat numai 


cu trupul, / Nu contează că străinii nu 
aveau nici pic de scrupul / Eu, de-o 
singură-ntrebare, mă scârbesc și mă mai 
mânii / Totuși, unde-au fost, românii? 
Totuși, unde sunt românii?” (...) „S-au 
abătut necazuri mari pe țară / și păsările 
negre se rotesc, / Hiene pândesc ca ea să 
moară / Grăbind să stingă neamul româ- 
nesc”. Poetul, care știa răspunsul, ne-a 
părăsit la data de 5 noiembrie 2010, în 
vârstă de 67 de ani și trei luni, fără să ne 
spună cine sunt hienele pânditoare și 
păsările negre! 


Această prezentare are un caracter 
strict documentar și istoric, fără ficțiuni sau 
tendințe de măsluiri ale faptelor descrise. 


5 mai 2018 


Note: 

Irina Munteanu, „Timpul mărturisiri”, Jurnalul.ro, 
16 iunie 2005. 

„Istoria contează. Eroine Nucșoara”, Dosarul 
C.N.S.A.S. nr. 1238, volumele 43,45,47 și 81. 

Serialul „Martiri în infernul concentraţionar”, epi- 
soadele 9 și 19, autor lon A. Datcu. 

„Gloanțe cu dedicație”, volumul 2, cap. 8 — 
Împușcaţi la ceas de seară, pag. 66, 67, 68. 

Mircea Roman, Catedrală ruptă, lemn 180 x 23 


IULIU-MARIUS MORARIU 


Doina Cornea 


Jurnal — ultimele caiete 


Scrisul autobiografic e cu certitudine o 
experiență dificilă. A vorbi despre tine pre- 
supune un risc multiplu: pe de-o parte, 
autorul riscă să se laude excesiv, contri- 
buind prin aceasta la decredibilizarea sa și 
la crearea unui context literar hilar, pe de 
altă parte, există riscul unei evaluări impre- 
cise a experienţelor trăite. In plus, a scrie 
despre sine reprezintă o experienţă trans- 
formatoare care-l transformă pe autor într-un 
om vulnerabil. Poate de aceea, multi 
oameni importanți ai vremurilor prezente și 
trecute nu și-au asumat această menire, 
de-a lăsa posterității memorii sau jurnale. 

Conștientă de aceste lucruri, Doina 
Cornea a ales totuși s-o facă. Informaţiile 
pe care ea le publică în jurnalul editat în 
anul 2009 de Fundaţia Academia Civică, 
corelate cu cele din paginile altor volume 
de dialoguri sau de texte’, se constituie în 
ample mărturii cu privire la ororile comu- 
nismului. 

Volumul, prefațat de scriitoare Ana 
Blandiana, care remarcă fervoarea meta- 
fizică ce caracterizează însemnările au- 
toarei, cuprinde însemnări cu privire la 
viața ei cotidiană, începând cu anul 1988. 
Momentele grele, marcate de presiuni 
puternice din partea autorităților comu- 
niste, de supraveghere intensă, sunt 


Doina Cornea, Jurnal — ultimele caiete, col. „Istorie orală”, 
vol. 13, Editura Fundaţiei Academia Civică, București, 2009. 


dublate de anumite situaţii familiale dificile 
(ca de exemplu, moartea mamei). Ele o 
determină pe autoare să se concentreze 
asupra unor noțiuni intrinsece, să-și pună 

întrebări chiar cu privire la crezurile proprii 
și cu privire la relaţia dintre memorie și 
interpretarea faptelor“, sau să redacteze 
adevărate pagini de autobiografie spiritu- 
ală. lată un astfel de exemplu: 

„Fiecare clipă este o chemare. Sunt 
chemările Tale. Când nu le aud sau mă 
prefac că nu le aud, Te alung din mine, 
devin impermeabilă. In fiecare clipă Tu mă 
chemi, atât prin semnele binelui din jur ca 
să mă bucur de bine cu re-cunoștință (Si în 
sensul de re-cunoaștere), cât și prin sem- 
nele răului, ale absenței și uitării de Tine, 
ca să Te readuc acolo de unde ești alungat 
— în primul rând, în propriul meu cuget. 

Tu mă chemi adesea tocmai prin relele 
care mă năpădesc, încercând astfel să mă 
scoti din inerție și din somn. Sunt bătută și 
înjosită pe nedrept de cei ce au în mână 
puterea..., e o chemare a Ta de a nu-mi 
pierde curajul dreptății. Sunt încercuită de 
miliţie, izolată de prieteni și cunoștințe... Tu 
mă chemi să mă apropiu de Tine, să te 
simt alături ca pe un Prieten, ca pe un 
Sprijin real. In această nesiguranță, Tu mă 
înveți ca să nu te am cu adevărat decât pe 
Tine... să simt acest lucru”. 

Dacă suferința este cea care se 
amprentează puternic asupra sufletului 
autoarei, determinând reorientarea ei spre 
spiritualitate Si spiritualizare, ea nu este 
totuși un element care o face să piardă 
simțul realității. Conștientă de importanța 
culturii vii și de rolul ei în viața omului, 
doamna Cornea este totuși ancorată în 
realitățile pragmatice ale lumii în care 
trăiește. Acest lucru este lesne vizibil în 
lectura unor însemnări cu privire la mama 
dânsei*, care-i generează adesea prilejul 
unor frumoase reamintiri: 

„Uitându-mă la mama îmi trec prin fata 
ochilor o mulțime de amintiri legate de 

paradisul copilăriei mele... grădina din 
Șercaia... amenajată și întreținută de 
mama... soare, flori parfumate, alei îngri- 
jite, iarbă răcoroasă... Era și tata acolo. Mă 
învăța să nu-mi fie frică de urzici, să disting 
urzicile bune de cele rele” 

Și experiențele traumatice sau repercu- 
siunile pe care le are atitudinea ei de 
dizidentă asupra faimiliei, se regăsesc în 
paginile însemnărilor. Astfel, uneori vor- 
bește despre situația ciudată a fiului dân- 
sei, alteori meditează cu privire la sacrifi- 
ciul pe care îl face și importanţa lui”, iar 
alteori descrie atmosfera sufletească ce o 
măcina în timpul detenţiei din beciurile 
Securităţii: 

„O jalnică și obsedantă frustrare a pus 
stăpânire pe mine. Deodată, ajunsă acasă, 
mi-am amintit zilele petrecute în celula din 
beciurile Securităţii. E un an de atunci. Am 
revăzut lumina murdară revărsată ziua și 
noaptea, deopotrivă, asupra noastră, din 
tubul livid de neon, tencuiala zgrunțuroasă 
și umedă, masa de piatră (cât suprafața 
unei noptiere) prinsă între cele două rân- 
duri de paturi de fier, suprapuse; frigul și 
mucegaiul pretutindeni... și mai ales, 
cumplita spaimă de a-l ști pe Tin Tin are- 
stat alături de mine... sacrificat...” 

Amintirile notate cu oarecare con- 
secvență în jurnal sunt apoi însoțite de alte 
însemnări sporadice, de anumite scrisori, 
dar Si de un frumos interviu în care, 
Georgeta Pop moderează o masă rotundă 
ce cuprinde descrierea experiențelor din 
comunism, relatate atât de protagonista 
memoriilor, cât și de fiii ei, Ariadna Com- 
bes și Leonin luhas (pp. 149-280). Apoi, 
spre finalul volumului se regăsește o listă a 
fotografiilor ce împodobesc textul, dar și o 
anexă documentară, cât se poate de 
potrivită pentru un asemenea de demers. 


Astfel, jurnalul doamnei Doina Cornea, 
însoțit de toate aceste elemente, se consti- 
tuie într-o operă frumoasă și importantă, 
ce va rămâne o mărturie atât cu privire la 
atrocitățile comunismului, cât și cu privire 
la rezistența unor oameni de atunci și com- 
plexitatea formelor ei. Cunoașterea și lec- 


Note de subsol 

"Precum: Doina Cornea, Fața nevăzută a 
lucrurilor (1990-1999). Dialoguri cu Rodica 
Palade, col. „Remember”, Editura Dacia, Cluj- 
Napoca, 1999 (apărut și în limba franceză: Idem, 
La face cachée des choses: 1990-1999 - dialogue 
avec Rodica Palade, col. „Vox Latina”, Editions du 
Felin, Paris, 2000); Idem, Libert6?: entretiens 
avec Michel Combes, Les Editions de Criterion, 
Paris, 1990; Idem, Puterea fragilității, Editura 
Humanitas, București, 2006; Idem, Scrisori 
deschise și alte texte, Editura Humanitas, 
București, 1991. 

? Există în acest jurnal al Doamnei Doina 
Cornea, din anii de maximă persecuție și prime- 
jdie, o asemenea fervoare metafizică, o aseme- 
nea dorință de a descoperi adevăratul sens al 
lucrurilor, de a despărți ceea ce este esențial și 
peren de ceea ce — oricât de dureros - este deri- 
zoriu, încât întâmplările din solul cărora cresc 
plantele luminoase ale gândurilor se estompează 
până la dispariție, așa cum realitatea din spatele 
tablourilor nonfigurative devine neglijabilă”. Ana 
Blandiana, „Cuvântul editorului”, în Doina Cornea, 
Jurnal — ultimele caiete, col. „Istorie orală”, vol. 
13, Editura Fundaţiei Academia Civică, București, 
2009, p. 7. 

*,Poate interpretarea pe care o facem lumii 
noastre este total eronată. S-ar putea să nu fim 
tocmai fiinţele superioare și superior organizate 
(așa cum credem) din sistemul vital de pe Terra... 
O emisiune mai veche de la televiziune (realizator 
- Bacalu), despre sensibilitatea plantelor mi-a dat 
de gândit. O plantă-martor l-a recunoscut, în cinci 
subiecţi umani care i-au fost înfăţișaţi, pe agre- 
sorul care a maltratat planta din imediata ei 
vecinătate... Memorie? Simpatie? Plantele nu au 
sistem nervos. Care este sursa acestei «sensibili- 
tăţi»?” Doina Cornea, Jurnal — ultimele caiete, col. 


tura lui se constituie într-o îndatorire pentru 
generațiile care nu au cunoscut zăduful 
acelor vremuri, dar și într-un act de respect 
și de asumare a unei istorii dureroase, 
pentru toate generaţiile. 


„Istorie orală”, vol. 13, Editura Fundaţiei 
Academia Civică, București, 2009, p. 21. 

“Ibidem, pp. 41-42. 

%,Cultura nu poate fi vie decât în măsura în care 
valorile ei sunt trăite, transformate în atitudini 
spirituale manifeste și constante, chiar și în cele 
mai potrivnice împrejurări. Artiştii, scriitorii noștri 
sunt, în bună parte, numai meseriași, producători 
iscusiti de obiecte de artizanat plastic (poezie, 
proză), în care nu pun nici un fel de crez, de 
vreme ce sunt oricând dispuși să facă concesii 
politicului, modei, care tot un fel de cenzură e”. 
Ibidem, p. 43. 

*Mă uit la mama. Azi împlinește nouăzeci de 
ani. De un an și jumătate e țintuită la pat. Nu prea 
mai e conștientă de situaţia ei. Totuși, mai are 
momente de luciditate și dă semne certe de afec- 
tivitate. Surprind la ea o nevoie sporită de tan- 
drețe, de căldură, de protecţie. Imi spune 
«mamă», când o tratez cu duiosie. Când o negli- 
jez, se închide în ea însăși”. Ibidem, p. 48. 

"Ibidem, pp. 48-49. 

* Zile de groază. Tin-Tin a fost concediat. Cu 
siguranță, din cauza activităţii mele de opoziţie la 
nelegiuirile acestui regim. Nu cred că se va putea 
reangaja în curând. Toate întreprinderile (și insti- 
tutiile) sunt astfel organizate încât depind de ten- 
taculele puterii (securistul întreprinderii, șeful de 
cadre - securist și el — , secretarul organizaţeii de 
bază a PCR) care le dirijează, le conduc îndea- 
proape, înăbușind orice iniţiativă proprie”. Ibidem, 
p. 52. 

*Sigur, sacrificiul nostru este imens, raportat 
strict la familia noastră, iar rezultatul său e imper- 
ceptibil după toate aparențele — chiar inexistent. 
Protestele nu se înmulțesc, nici gesturile de soli- 
daritate. Oamenii mărunți continuă să tacă și să 
îndure resemnaţi”. Ibidem, p. 53. 

"Ibidem, p. 17. 

IN MEMORIAM 


Mihai Stoica Olteanu 


(1910-2018) 


La 30 mai 2018, a trecut la Domnul 
unul dintre cei mai înverșunaţi luptători 
împotriva comunismului, Mihai Stoica Ol- 
teanu. Pentru mulți, el a fost și un mecena, 
care a sprijinit financiar din California, pub- 
licaţii, cărţi, emisiuni de televiziune, din 
România, dar și alte mișcări anticomuniste 
existente în lume. 

Numere din Revista Memoria, sesiuni 
ale Evenimentului PERT Pitești, episoade 
din Memorialul Durerii, emisiuni de televizi- 
une din străinătate, ziare și cărți ale româ- 
nilor din exil sau din țară, care au dezvăluit 
ororile comunismului, toate au fost sus- 
ținute cu sprijinul acestui suflet mare. 

Motivația acestor acte de mecenat este 
ura împotriva comunismului încă din tine- 
rete. Intre anii 1959-1964, Mihai Stoica Ol- 
teanu a fost deținut politic și închis în la- 
găre și închisori, în urma unei condamnări 
de 23 de ani, dată în Procesul ținut la Tri- 
bunalul Militar în 1959, când s-a constatat 
că înființase împreună cu alţi tineri o orga- 
nizație anticomunistă în 1958 la Liceul Ma- 
tei Basarab, din București. 

Fratele său, Victor Nicolae Stoica Oltea- 
nu, un elev eminent și un posibil geniu al 
matematicii, care obținuse 13 diplome olim- 
pice naţionale, deși fusese admis cu 10 la 
Facultatea de matematică a Universității 
din București, fusese tăiat de pe listă și 

oprit să frecventeze facultatea. Nemaipu- 
tând supravietui într-o asemenea tară, el Si- 
a dat viața pentru ca tinerii să poată studia. 
Despre el am scris un articol în revista „Me- 
moria și un capitol în romanul „Dedublarea“ 

După eliberarea din detenţie, în anul 
1964, Mihai Stoica Olteanu a absolvit clasa 
a XI-a la Liceul Gh. Lazăr și Institutul Poli- 
tehnic București, devenind inginer de cal- 
culatoare electronice în 1970. Din dorința 
de a trăi într-o tară liberă, în 1976, a luat 
drumul exilului în SUA. 

Acolo, a ocupat funcții importante cum 
ar fi Systems Engineer at Electronic Data 
Systems în San Francisco și, mai apoi, a 
devenit Senior Vice President of Network 
Engineering at Wells Fargo Bank în San 
Francisco între anii 1984 și 2004. 

Până atunci, el s-a împotrivit regimului 
totalitar, fiind încă din tinerețe un revoltat. 
Intre anii 1956-1959, de comun acord cu 
alți colegi, la Liceul Matei Basarab, pe a- 
tunci denumit, după comanda vremii, școa- 
la medie nr. 17, a înființat organizația școlară 
anticomunistă „Frontul Eliberării Naţionale”, 
care a funcţionat între 1958 și 1959. 

Fiind președintele acesteia, Securitatea 
l-a arestat și l-a numit „bandit contra- 
revolutionar“. Membrii organizaţiei erau 
motivaţi încă de mici să lupte contra comu- 
nismului. 


Mihai Stoica Olteanu 


Intr-un interviu apărut în revista „Dacii” 
în Germania, Mihai Stoica Olteanu mi-a 
mărturisit: „Am început lupta mea solitară 
contra comunismului la „venerabila” vârsta 
de 10 ani, în 1952, când Stalin era încă în 
viață. Comuniștii au organizat colectarea și 
uciderea majorității câinilor din sat, care-i 
deranjau în raidurile lor nocturne când 
jefuiau gospodăriile „chiaburilor”. 

Mi-au ucis o cățelușă, pe Molda, la 
care tineam foarte mult. Ea a fost omorâtă 
cu parul, într-un mod sălbatic. Am tipat la 
ei, am plâns și i-am înjurat. Am sărit în 
picioare și am strigat: „Când mă fac mare, 
eu am să-i omor pe toți comuniștii din 
lumea asta, pe toți am să-i omor!” 

Mai întâi, încă din 1954, la vârsta de 12 
ani, Mihai Stoica Olteanu s-a gândit să în- 
ființeze o organizație împreună cu alti trei 
colegi de școală, motivaţi și ei în acest 
sens (fii de mici burghezi, iar unii aveau 
părinții sau bunicii în pușcărie, fuseseră 


expropriați de terenuri sau case) socotiți 
dușmani înverșunaţi ai regimului comunist. 

Propunerea lui Mihai Stoica Olteanu de 
a înființa o organizaţie, (numele „Frontul 
Eliberării Naţionale”, a fost dat ulterior), a 
însemnat doar scânteia care a aprins 
flacăra speranţei de a porni la luptă. In 
1956, după Revoluţia din Ungaria și sub 
influenţa ei, câțiva băieți care împliniseră 
14 ani și erau prieteni din clasele primare, 
şi-au propus demascarea caracterului pro- 
fund antipatriotic și antiromânesc al regi- 
mului comunist, sovietizat, schimbarea 
regimului și revenirea la cel anterior. 

Organizaţia a devenit, mai apoi, „Fron- 
tul Eliberării Naţionale” și și-a mărit 
numărul la12 membri. Ei erau selectaţi din- 
tre elevii claselor a XI-a din liceul Matei 
Basarab, un elev de la Liceul Mihai Vi- 
teazul şi un tehnician arhitect. Numele lor 
este: Președintele Mihai Stoica Oltea- 
nu, Dinu Vlad, vicepreședinte, Marin Chio- 
seaua, Dan Spătaru, Alexandru Teodores- 
cu, Dumitru Furtună, lon Vladimir Iliescu, 
Valeriu Mălăcilă, Puiu Costel Stancu, lon 
Spătaru, Paul Bunescu, Peter Falk. 

Organizaţia a fost influențată de mani- 
festațiile anticomuniste din Cracovia și de 
Revoluția din Ungaria din 4 noiembrie 
1956. Organizația se conducea după sta- 
tutul elaborat și votat în cursul anului 1957, 
iar în caietul de procese-verbale, s-au notat 
activitatea organizaţiei și contribuţiile finan- 
ciare. 

Adunările se țineau de obicei acasă la 
președinte sau la alt membru al organiza- 
tiei, dar, întrucât majoritatea aveau diverse 
funcții în U.T.M., patru ședințe operative, 
au avut un număr redus de participanţi. Ele 
aveau loc în camera de la etajul întâi a 
liceului, care servea drept birou al organi- 
zatiei U.T.M. pe școală. 

Caietul în care erau consemnate proce- 
sele-verbale a fost extrem de util pentru înlă- 
turarea suspiciunilor Securităţii asupra par- 
ticipării părinților Si a profesorilor din Liceul 
Matei Basarab. Din 1940, tatăl lui Mihai 
Stoica Olteanu era doctor în Ştiinţe Econo- 
mice la Berlin, în 1940. 

In locuinţa lui, Securitatea găsise la per- 
cheziție și cartea „Mein Kampf” a lui Hitler, 
ceea ce i-a făcut pe securiști să bănuiască 
faptul că organizaţia ar fi fost una prolegio- 
nară, iar pe domnul Olteanu să-l considere 
mentorul ei. De aceea l-au arestat și anchetat 
timp de două luni, dar, apoi, l-au pus în „liber- 
tate“, neexistând probe. 

Niciun profesor nu a putut fi implicat în 
organizație, pentru că numele lor nu au fost 
găsite în documentele aflate în caietul cu 
procese-verbale. Statutul organizației se afla 
la domiciliul președintelui Mihai Stoica 
Olteanu. Cu ocazia percheziţiei caietul a fost 
descoperit într-o ladă veche. Acesta pre- 
vedea 7 articole: 

1. Scopul final al luptei Frontului Eliberării 
Naţionale este înfrângerea și eliminarea dic- 
taturii comuniste din România, prin toate 
mijloacele posibile. 

2. In acest scop, Frontul Eliberării 
Naţionale va colabora cu toate organizațiile 
românești sau străine care luptă împotriva 
comunismului, cu toate agențiile guverna- 
mentale străine angajate în cruciada antico- 
munistă mondială. 

3. Dupa răsturnarea dictaturii comuniste, 
Frontul Eliberării Naţionale va milita pentru 
instaurarea unui regim cu adevărat demo- 
cratic care să promoveze libertățile politice, 
sociale, economice și religioase ale tuturor 
românilor. 

4. In România viitoare, toate mijloacele 
de producţie vor fi în proprietate privată, elim- 
inându-se în întregime proprietatea de stat. 

5. Constitutia României viitoare va fi 
modelată după Constitutia Statelor Unite 
ale Americii. 

6. Toate hotărârile privind planuirea Si 
executarea actiunilor împotriva autorităților 
comuniste vor fi luate prin votul democratic 
al tuturor membrilor organizatiei. 

7. Toate funcţiile de conducere ale 
Frontului Eliberării Naționale sunt elective 
prin vot majoritar... 

In afară de cele câteva ședințe, elevii 
au scris și împărțit noaptea manifeste anti- 
comuniste cu titlul „Români!” sau „Schimb 
de locuință”, pe străzi și în școală, în ziua 
când se aniversau doi ani de la revoluţia 
din Ungaria. Deși Mihai Stoica Olteanu a 
fost recunoscut de un coleg dintr-o clasă 
mai mică, direcţiunea școlii nu a se- 
sizat Securitatea. 

Toti membrii organizației au fost tinuti 
sub observație câteva luni și, în dimineața 
zilei de 14 mai 1959, înaintea examenului 
de maturitate (bacalaureat), toți membrii 
organizaţiei au fost arestaţi. Ei au fost ridi- 
cati de la ore, de pe stradă sau de la 
repetiţia pentru serbarea școlară. Au fost 
închiși, în urma unei expertize grafologice, 
dar și după percheziția efectuată la domi- 
ciliul lui Mihai Stoica Olteanu, când s-a 
descoperit caietul cu procesele-verbale ale 
organizaţiei. 

Cei 12 membri au fost duși la sediul 
Securității cu ochelarii de tablă la ochi, 
pentru a nu vedea ce se întâmplă și a 
repera drumul și localul Securităţii. Acolo 
au fost bătuți, dar, nedivulgând nimic, au 
fost trimiși la Uranus, unde torționarul 
Enoiu și echipa sa i-au bătut câteva luni 
din vara anului 1959, de obicei nopțile. 

Bătaia „la rangă” la care victima era 
legată de o bară de metal care avea circa 
2.5 cm. diametrul. Aceasta era trecută 


printre genunchi și coate și apoi ridicată pe 
niște căpriori de lemn, victima își expunea 
coloana vertebrală loviturilor cu bastonul 
de cauciuc sau „vâna de bou”. 

Mihai Stoica Olteanu ca și alții au 
rămas suferinzi pe viată și au avut dureri 
puternice în zona lombară și a coapselor. 
După 52 de ani, Mihai Stoica Olteanu și-a 
pierdut jumătate din capacitatea ambulato- 
rie, iar ca el mai sunt și alţii. Aceasta era 
adevărata anchetă de la Securitate. Chiar 
sub bătaie, nimeni n-a declarat nimic care 
să atragă și pe alți elevi sau profesori, cum 
ar fi dorit Securitatea. S-a hotarât data pro- 
cesului. Acolo, s-au fixat și condamnările. 

Securitatea spera că tinerii se vor lăuda 
în celulă cu faptele lor și le-au trimis infor- 
matori chiar dintre gradele superioare, cum 
mărturisește Mihai Stoica Olteanu, care a 
asistat întâmplător la autodemascarea 
unui colonel de Securitate. 

Procesul, sau mai bine zis simulacrul 
lui s-a desfășurat la Tribunalul Militar al 
Sectorului 2 București, la 20 August 1959. 
El a început cu o faimoasă declaraţie a 
„președintelui” Tribunalului, care anunta că 
fiecare din avocaţii apărării, numiţi din ofi- 
ciu va putea să vorbească „timp de 5 
minute”. 

Procesul s-a ținut la Tribunalul Militar 
Teritorial, la Negru Vodă de lângă Biserica 
Sfânta Vineri, în apropierea Teatrului 
Evreiesc de Stat. Au asistat părinții, fraţii Si 
prietenii celor arestaţi. 

Președintele Tribunalului Militar era 
căpitanul Prună Liviu, care a condamnat la 
moarte zeci de oameni în perioada 1957- 
1959. El a fost promovat după eveni- 
mentele din Decembrie 1989 ca general- 
colonel (de la general-maior) și șef al 
Justiţiei militare din România. 


Conform declaraţiei lui Marin Chio- 
seaua în interviul luat în cartea mea De pe 
băncile școlii în închisorile comuniste”, 
Curtea Veche Publishing, Ed 1, 2010, Ed II, 
2014: „Mihai Stoica Olteanu, a avut con- 
damnarea cea mai mare, iniţial 23 de ani 
muncă silnică.” 

Sentintele s-au dat însă, în absența 
inculpaţilor, pe 25 August 1959. Acestea 
s-au încadrat în articolul 209, alin. E, pct.1 
și s-au primit pedepse între 25 și 15 ani, iar 
pentru omisiune de denunt, între 4 și 6 ani. 

Au fost condamnaţi următorii elevi: 

1. Olteanu Stoica Mihai - 23 de ani muncă 
silnică, la recurs - 15 ani 

2. Chioseaua Marin - 20 de ani muncă sil- 
nică, la recurs-13 ani 

3. Vlad Constantin - 19 ani muncă silnică, 
la recurs - 12 ani 

4. Spătaru Dan - 11 ani muncă silnică, la 
recurs - 10 ani 

5. Teodorescu Alexandru - 15 ani muncă 
silnică, la recurs - 8 ani 

6. Falk Hans-Peter - 15 ani muncă silnică, 
la recurs - 8 ani 

7. Furtună Dumitru - 15 ani muncă silnică, 
la recurs - 8 ani 

8. Iliescu lon - 15 ani muncă silnică, la 
recurs - 8 ani 

9. Mălăcilă Valeriu - 15 ani muncă silnică, 
la recurs - 8 ani 

10. Puiu Stancu - 15 ani muncă silnică, la 
recurs - 8 ani 

11. Spătaru loan - 6 ani muncă silnică - 2 
ani, pentru omisiune de denunt 

12. Bunescu Paul - 6 ani muncă silnică - 2 
ani, omisiune de denunt 

13. Bogoiu Valentin - 5 ani, muncă silnică - 

1 an, omisiune de denunt 

La recurs, pedepsele s-au micșorat, 
după cum se observă. 

Despre Organizaţia FEN s-a scris în 
„Scânteia Tineretului” din 1959 și 1960, 
drept „grupul de la Liceul Matei Basarab”. 

După finalizarea anchetei, pe data de 
13 decembrie 1959, ei au fost transportaţi 
la Fortul Nr. 13 — Jilava. La sosirea în 
Jilava, la 8 metri sub pamânt, au fost „luaţi 
în primire” de ofițerul de serviciu care tre- 
buia să semneze pentru identificarea 
fiecărui deținut. El avea trei întrebari stan- 
dard: „Cum te cheamă?”, „Cât ești con- 
damnat?” și „Pentru ce?”. 

Ei mai fuseseră deținuți și la Malmai- 
son, pe strada Plevnei, colț cu Ștefan 
Furtună, iar Jilava au fost închiși din 
august 1959, până în mai 1960. 

„Am ajuns noaptea la sediul din mijlocul 
fortului, la reduit, la Fortul 13, într-o hrubă 
mare”, mărturisește în interviul său Marin 
Chioseaua în cartea „De pe băncile școlii 
în închisorile comuniste”, de Lăcrămioara 
Stoenescu, Editura Curtea Veche 
Publishing, Ed |, 2010, Ed II, 2014, p. 53. 

El descrie astfel închisoarea: „Era frig 
și exista un bec chior. M-a impresionat 
acea hrubă. O văd și acum, cu apa care 
curgea pe pereţi. Era lată, mare, de nu i se 
vedeau marginile. Era frig în luna august, 
pentru că ne aflam la zece metri sub 
pământ. Era ca-n filmele naziste.” 

Mihai Stoica Olteanu povestește că 
erau repartizați într-o celulă mare din 
Secţia |, în care erau vreo 50 de suflete, 
care dormeau în paturi suprapuse pe trei 
rânduri, cei mai tineri întotdeuna la „patul 
trei”. Drept toaletă se foloseau două hâr- 
daie, numite „tunuri” pentru motive evi- 
dente. Cu 10-15 minute înainte de ora 
„deșteptării”, fiecare striga „Numarul 1 (sau 
2, 3, 4) la tun”, ca să-și rezerve un loc. 

Hârdaiele erau scoase în curte de 
echipe de deținuți care făceau cu rândul. 

Erau desertate Si spălate după ce gardienii 
din schimbul de dimineață făceau „nu- 
mărul”, adică numărătoarea deținuților din 
celulă. Când intrau la „număr”, gardienii în- 
trebau întotdeuna: „N-aţi mai murit, mă? 
Când aveți de gând să muriti?” 

Percheziţiile corporale erau frecvente 
și constituiau una din practicile cele mai 
neplăcute de la Jilava. In fiecare seară 
„stingerea” se dădea la ora zece. La mij- 
locul lui ianuarie 1960, Mihai Stoica Oltea- 
nu a fost mutat in Secţia V, o secţie mică în 
prelungirea Secţiei |. 

Era încă minor, nu împlinise 18 ani, 
când în celula mică stătea împreună cu un 
alt minor, Armin Stokel, un neamt din 
Turnu Severin, un băiat care încercase să 
treacă fraudulos granita în Iugoslavia, pe 
Dunăre. Aflaseră că în celula de alături, se 
aflau doi condamnati la moarte. Se auzea 
tot timpul zăngănitul lanțurilor pe care le 
purtau la picioare. 

La 24 ianuarie 1960, Ziua Unirii Princi- 
patelor, aceștia au fost scoși la 4 dimineața 
Si executați în „Valea Piersicilor” din incinta 
închisorii. Pe la 9 dimineata, un gardian le-a 
deschis ușa celulei și le-a dat să mănânce 
fiertura de arpacaș, a celor doi detinuti 
executați, spunându-le să zică „Bog- 
daproste! și Dumnezeu să-i ierte! 

Cei doi au fost impresionați de actul de 
mare curaj al gardianului, băiat de la tară, 
care a vrut să facă o pomană creștinească 
pentru cei doi martiri executați de „Ziua 
Unirii Principatelor”! Nu au aflat niciodată 
cine erau cei doi martiri. 

La sfârșitul lui februarie 1960, pre- 
ședintele FEN a fost transferat într-o altă 
celulă mare din Secţia | unde au cunoscut 
mulți rolul dominant al Securității. Apoi, a 
fost transferat cu ceilalți la colonia de 
muncă Luciu Giurgeni, unde au locuit pe 


un bac, „Gironde”, un vapor foarte mare 
care avea patru magazii, unde erau ame- 
najate patru paturi suprapuse, nu trei. 

„Acolo, am lucrat la orezărie, într-o 
zonă inundabilă la pod la Giurgeni — Vadul 
Oii spune și Marin Chioseaua”, la p. 155, 
vol. „De pe băncile școlii în închisorile 
comuniste” de Lăcrămioara Stoenescu, 
Editura Curtea Veche Publishing, Ed. |, 
2010, Ed. II, 2014. Deoarece beau apă din 
Dunăre, se îmbolnăveau de febră tifoidă și 
doar tinerețea îi salva de la moarte. 

Următoarea colonie de muncă a fost la 
Grădina, la diguri, unde s-au mutat de pe 
Gironde la o colonie, pe pământ, deoarece 
iarna era groaznic de frig pe bac. Acolo, 
lucrau la dig, dar unii au fost transferați la 
Gherla, la Fabrica de mobilă. 

De-abia în ultimii doi ani au putut trimite 
o carte poștală acasă. Acestea erau stas, 
parcă trase la indigou, ca să nu fie confis- 
cate. Au mai muncit și la Salcia, iar, pe tim- 
pul inundației, au încercat să stăvilească 
apa cu fasciile, niște crengi de salcie tăiate 
cu lopata și legate mănunchi. 

După eliberare foștii deținuți și-au com- 
pletat studiile și au repetat clasa a XI-a. 
Mihai Stoica Olteanu a fost șef de promotie 
la Liceul Gh. Lazăr și apoi, a absolvit 
Institutul Politehnic București, Inginer de 
Calculatoare Electronice în 1970. 

„In vara lui 2012 se împlinesc 60 de ani 
de când lupt cu barbaria comunistă”, 
declara Mihai Stoica Olteanu, în interviul 
dat, dar și: „Eu n-am fost niciodată «victi- 
ma» comunismului sau a Securităţii.“ „Am 
fost un om liber care a hotarât să lupte 
pentru libertate, asumându-și toate ris- 
curile inerente.” Interviul său l-a dedicat 
fratelui său, Victor Nicolae Stoica Olteanu, 
un intelectual de excepție, care a fost o 


adevarată victimă a comunismului și a 
Securitatii. De asemenea l-a dedicat tatălui 
său, Mihai Stoica Olteanu, mamei sale, 
Sabina Stoica Olteanu, lui „Willi” și mamei 
sale din Tărlungeni, toți victime ale bar- 
bariei comuniste. 

De curând, ultimul gest generos al 
acestui mecena, care a fost Mihai Stoica 
Olteanu a constat in sponsorizarea ed. Il a 
romanului „Dedublarea”, de Lăcrămioara 
Stoenescu, o carte pe înțelesul tuturor 
despre comunism, dedicată memoriei lui 
Victor Nicolae Stoica Olteanu, elev la 
Liceul Matei Basarab. 

Deși a deținut 13 diplome olimpice 
naţionale, la olimpiada de matemată și de 
fizică, el a fost respins la examenul de 
admitere la Facultatea de matematică în 
1961, din cauză că fratele său, Mihai 
Stoica Olteanu era deținut politic. Cele 300 
de volume cumpărate de Mihai Stoica 
Olteanu au fost donate elevilor merituoși 
din clasele a XI-a de la Colegiul Naţional 
Matei Basarab, fostul său liceu, Colegiul 
Naţional Cantemir-Vodă, Colegiul Naţional 
Mihai Viteazul și Liceul Teoretic C.A. 
Rosetti din București. 

Un pios omagiu acestui luptător 
neînfricat împotriva comunismului de 
pretutindeni. 


Lăcrămioara Stoenescu 

Theophania Papacostea (1864-1938) 


Doamna Dascala 


Așa i se spunea bunicii mele „mama- 
mare” cum ne învățase și pe noi, nepotii să 
o numim, din respect pentru știința ei de 
carte pe care o insuflase și tuturor copiilor 
săi, precum și, prin profesie, elevilor și fa- 
miliilor acestora de aromâni din Macedonia 
grecească. Theophania (Fanca în familie) 
era născută Tonu și măritată cu STERIE- 
GUȘU (Gusu în familie) Papacostea. 

Cele două cuvântări pe care le repro- 
ducem mai jos stau mărturie tocmai luptei 
pe care o purtase ea, alături de soțul său, 
pentru împlinirea misiunii cu care se 
simțiseră amândoi învestiți conform pro- 
gramului lansat de revoluționarii pașoptiști 
în frunte cu Nicolae Bălcescu în vederea 
recuperării aromânilor și reintegrării lor în 
națiunea română prin REDEȘTEPTAREA 
conștiinței lor naţionale. 

Familia Papacostea locuia în străve- 
chiul oraș Veria în care predicase și 
Apostolul Pavel, la circa 100 km de 
Salonic, la poalele muntelui Vermion. 

Gusu Papacostea a fost unul dintre cei 
10 copii aromâni recrutați de călugărul 
atonit Averchie care, în 1865, au fost aduși 
în capitală spre a învăţa la școala înființată 
special pentru ei la mănăstirea Sfinţii 
Apostoli din București. Cu acești 10 copii 
educați în țară guvernul român urmărea 
ca, după întoarcerea lor acasă, să înte- 
meieze școli românești în care să învețe 

copiii aromânilor autohtoni care din familie 
cunoșteau doar dialectul aromân. 

Soții Gușu și Theophania Papacostea 
au întemeiat primele școli comunale în 
Macedonia cu misiunea de a contribui toc- 
mai la „redeșteptarea” conștiinței naţionale 
românești a aromânilor. Misiunea lor nu a 
fost ușoară, deoarece au avut de luptat 
atât cu rezistența aromânilor autohtoni, cât 
și cu cea a stăpânitorilor greci, școala fiin- 
du-le uneori chiar incendiată. Un frate al lui 
Gusu fusese „măcelărit” conform unei 
legende adesea menţionate în familie. Pe 
fiul lor, Apostol, (Tolea) l-am cunoscut și eu 
în București. Rămas orfan din fragedă co- 
pilărie, cum am spus, a fost adoptat de alt 
frate al tatălui său asasinat, Buşulenga. 
Fotograf profesionist Tolea avea un cochet 
atelier de fotografie artistică pe Bd. Eli- 
sabeta, deasupra unui cinematograf frec- 
ventat și de fratele meu și de mine. Regi- 
mul comunist avea să-i fie fatal lui Tolea, 
deoarece în atelierul său fotografic au fost 
găsite fotografii ale unor membri ai mișcării 
legionare (și ei tot de origine aromână). 
Tolea a fost arestat, atelierul i-a fost devas- 
tat, apoi confiscat cu toată aparatura și cu 
apartamentul în care era instalat. La 
înapoierea din închisorile comuniste nu a 
mai avut nici locuinţă, nici vreun mijloc de 
a-și câștiga existența. Acest om lovit din 
copilărie de atâtea nenorociri, și-a sfârșit 


viata rătăcind din casă în casă, fiind totuși 
întotdeauna glumet și bine dispus, după 
cum mi-l amintesc chiar eu. 

Cu misiunea de a înființa școli româ- 
nesti în Macedonia odată încheiată, bunicii 
mei s-au instalat în România, primul venit, 
Gușu primind un modest post de diriginte 
de poștă în comuna Viziru din Județul 
Brăila. La scurt timp după el a venit și 
Theophania, care din cauza persecuțiilor 
primise și numele conspirativ de Flora, cu 
primii copii, Alexandru, viitor prof. universi- 
tar de economie la Univ. din Cernăuţi și 
Cezar viitor prof. univ. de limbi clasice, la 
Univ. din lași. Au urmat apoi ceilalţi fii, 
Petre, jurist și om politic, viitor director al 
Poștei Române și secretar al Mareșalului 
Averescu, Victor, istoric, viitor profesor la 
Univ. din București, precum și fetele, 
Maria-Eliza, mama mea, licenţiată în litere 
și filozofie și lrina-Elvira, chimistă. Rămasă 
văduvă de timpuriu, Theophania, spre a-și 
putea întreţine copiii și a le permite să 
studieze, a ținut ani de zile și slujba lui 
Gusu de la oficiul poștal din Viziru. 

Această femeie curajoasă și însuflețită 
de apartenența sa la națiunea română, 
după ce copiii își făcuseră toti o profesie și 
își întemeiaseră familii aduna duminica în 
jurul unui nuc din grădinița casei ei mode- 
ste pe strada Clopotarii Vechii din Bucu- 
rești (astăzi demolată de furia distrugă- 
toare a lui Ceaușescu) mulţi aromâni care 
îi cereau sprijinul, fie cu un sfat, sau chiar 
un ajutor material, scriindu-le scrisori sau 
diverse petiţii, pe unii mai puțin școliţi 
învățându-i și carte, sau mergând în audi- 
ente sau pe la diferite autorităţi pentru ei. 

Cu timpul au venit în tară, la lași, 
mama Theophaniei, străbunica mea, pre- 
cum și două surori ale Theophaniei, nas- 
cute de asemenea Tonu, Evdochia (numită 


Theophania Papacostea (1864-1938) 


în familie Chia), măritată cu un membru al 
unei vechi familii boierești ieșene, Stroja, și 
Elena (numită în familie Nena) măritată 
Burada cu cunoscutul muzicolog și etnolog 
Theodor Burada. 

Din păcate, ultima pagină a primei 
cuvântări nu s-a mai regăsit. Le publicăm 
pe ambele așa cum le-am găsit, în tradu- 
cerea românească realizată de doamna 
Rodica Mihaela Tanașoca, sora regretatu- 
lui istoric Nicolae-Șerban Tanașoca. Origi- 
nalele ambelor cuvântări scrise de 
Theophania în dialectul aromân au fost 
predate centrului Cultural aromân din 
București. 


Micaela Ghiţescu 

Teophania (Fana Flora) Papacostea (1864-1938), 
soția lui Gușu Papacostea 

şi mama lui Alexandru, Cezar, 

Petre, Eliza, Victor și Irina 


1884, 29 iunie 
Domnilor efori, cinstită Adunare, 


Un om, când se duce într-un loc pentru 
a întreprinde ceva care să îi aducă profit, 
pentru a ajunge mai repede acolo unde 
vrea să se ducă, pentru a nu pierde mult 
timp pe drum, ca să nu se ostenească prea 
tare și să nu cheltuiască mai mult, trebuie 
să aleagă calea cea mai bună, mai sigură 
şi mai puţin costisitoare. Altfel, dacă alege 
un drum ocolit, strâmb va ajunge mai târziu 
și, în loc să câștige, va pierde sau va 
câștiga atât de putin încât nu-și va scoate 
nici cheltuielile făcute. Când omul știe, 
recunoaște calea cea bună, când vede că 
atâția câți se duc pe acel drum merg bine, 
și câștigă, iar el se duce, după mintea lui 
pe drumul greșit, ca să piardă, atunci acel 
om nu lucrează pentru sine — pentru 
câștigul său, ci în pierdere; și acela se 
cheamă că este mânios pe interesul lui, pe 
viaţa lui, pe familia pe care o va pierde. 

Un asemenea om nu poate avea sfârșit 
bun. Omul se duce pe calea pierzaniei lui, 
fără a voi, deci el se pierde din neștiință, 
mintea lui nu poate distinge binele de rău; 
şi când omul are o asemenea minte 
întunecată, când nu știe drumul ce-l con- 
duce spre mai bine — spre câștig, ca să nu 
se piardă de tot binele, fără amânare, 

interesul lui o cere ca el sa se întrebe, să 
observe și să urmeze pe cel care știe, unul 
care face/întreprinde așa ceva și câștigă, 
pe unul educat/învăţat. 

Cum este omul, așa este și etnia. Oaia 
care se pierde de turmă este mâncată de 
lup. Un popor care nu progresează, care 
rămâne în urma altor popoare pateste ca 
oaia rămasă în coada turmei. Un popor 
care nu este educat poate ajunge sclavul 
altuia, educat. Ca un popor să nu piară cu 
totul sau să ajungă să aibă o viață precum 
a animalului, ceea ce este și mai de 
nedorit, trebuie să muncească și să facă 
ce fac și minţile luminate. 

Domnilor, toți știu că școala și biserica 
sunt cele două lucruri care conduc astăzi 
lumea și o fac să meargă înainte, către 
împaraţia lui Dumnezeu. Fără biserică și 
fără școală omul va fi în stare de barbarie, 
mai rău decât fiarele, nu va vrea să 
cunoască și să aibă frică de Dumnezeu, va 
vrea să omoare pe cel care-l dovedește, 
așa cum dobitoacele mai mari le ucid pe 
cele mai mici; biserica este cea care îi 
îndulcește inima animalică a omului care, 
în neștiința lui, face mai mult rău decât 
fiara, cel care taie, omoară și-și ucide 
seamănul fără frică, fără milă de păcatul 
greu; biserica îi «drege»/ îi transformă 
inima și îl determină să-și iubească aproa- 


Gușu Papacostea 


pele și să se ajute unul pe altul, și să nu 
provoace moartea. Școala îi deschide 
mintea, i-o luminează și îl face să distingă 
lucrurile ce sunt de făcut pentru binele său 
și al tuturor și îl apropie de Dumnezeu. 
Fără școală omul este ca în întuneric, 
mintea/ judecata lui este înconjurată de 
nori groși, ce nu lasă lumina să pătrundă. 
Toate descoperirile, toate invențiile pe care 
le vedem astăzi, precum calea ferată, tele- 
graful, fabricile de țesătorie Si haine, toate 
felurile de mașini/ utilaje care au apărut 
pentru îmbunătățirea vieţii omului de la 
şcoală provin, au fost făcute de oameni 
învățați, nu de oameni neinstruiţi. Biserica 
Si școala, deci, constituie cea mai mare 
binefacere adusă omului, atât pentru viața 
aceasta, cât și pentru cealaltă viață. 

Veţi spune, Domnilor, ca școală și bi- 
serică am avut și noi, dintotdeauna și, cu 
toate acestea, de la noi nu a rezultat ceva 
bun/pozitiv pentru această lume. Așa este. 


Dar, spuneti-mi, pentru că sunteți oameni 
care au cutreierat Europa, lumea: unde ati 
văzut, care alt popor face ca noi, care nu 
are șscoală și biserică unde se învaţă și se 
slujește în limba lui? Care altă natie 
urmează școala și slujba la biserică în 
limbă străină, nevorbită și neințeleasă de 
membrii ei? Așa fac englezii, francezii, ger- 
manii, ungurii, italienii, sârbii, așa fac bul- 
garii, care până mai ieri erau o natie mult 
în urma noastră? Nu. Cu toţii știți, dom- 
nilor, că asta facem noi: urmăm școala, 
urmărim slujbele la biserică în limba 
greacă, o limbă străină în întregime pentru 
noi, armanii, nu o face vreo altă etnie. 
Dacă ar fi fost bună o asemenea cale pe 
care mergem noi, de ce nu o folosesc și 
francezii, și englezii și celelalte minţi lumi- 
nate? Ce! Noi ne consideram mai luminati 
şi mai înţelepţi decât toți? Vreti să spuneți, 
poate, că noi am văzut și vedem, toată 
ziua, numai fericire de la această limbă și 
de aceea o păstrăm și o învăţăm. Unde 
este această binefacere a ei? Să intrăm în 
biserică ca să auzim graiul lui Dumnezeu și 
să ieşim dintr-însa cu capul mai gol, cu 
inima împietrită, că mintea armână rămâne 
surdă la toate cele ce ne cânta preoții. In 
ceea ce privește școala, tânărul intră și 
iese precum bărbatul din biserică, pierde 
10 — 15 ani și iese bărbat fără să-și amin- 
tească altceva decât să scrie alfa-vita, 
numai ca să scrie scrisori din străini cu 
litere grecești și vorbe armânești. De atâți 
ani aveți școala greacă și astăzi, în tot 
satul/ regiunea nu există un om măcar, 
care să știe să scrie și să citească această 
limbă. Unde este, deci, binefacerea limbii 
elene? Vedeţi, dar, domnilor, că limba 
greacă, pentru noi, armanii, este drumul 
nepotrivit, este calea pieirii și, pentru a nu 
rămâne în urma tuturor neamurilor, ca să 

nu pățim ca oaia care rămâne în urma 
turmei, pentru a putea înainta este necesar 
ca, pe cât de curând posibil, să renunțăm 
la acest sistem de până acum, cu învăţă- 
tură trebuie să lăsăm să pătrundă în noi 
lumina. 

Vreau să spun să introducem, la biseri- 
că și la școală, limba noastră părintească. 
Să învăţăm, pe lângă limba noastră și alte 
limbi, care sunt mai bune și mai necesare 
pentru noi, ne servesc interesul, precum 
limba franceză, italiana și altele, care sunt 
surori cu limba noastră și pe care elevul 
român poate să le învețe ușor și, apoi, să 
învăţăm și limba greacă, numai în interesul 
nostru, cu sprijinul/ ajutorul limbii noastre. 
Așa procedază, domnilor, toate popoarele 
și progresează, de aceea vedem la natiile 
luminate tineri de 20-25 de ani iesiti din 
toate școlile cu... [lipsă o pagină] 

* 


* * 


Înaintea luării şcolilor comunale 
(1886?) 


Domnule Efor, 
Cinstită Adunare, 


Am spus multe de când sunt aici, la 
sărbătoririle examenelor din anii trecuti; 
am discutat mult, chiar Si prin case, de 
aceea ni s-a părut că este spre bineface- 
rea fetelor Dumneavoastră Si a şcolilor. 
Sunt, însă, multe de spus Si acum spre stâr- 
pirea relelor care aduc prejudicii acestei 
şcoli. De data aceasta, însă, o să vorbesc 
foarte putin, pentru că știu că aproape toti 
care aveti pe cineva din familie la această 
şcoală sunteti mari negustori Si gospodari 
mult mai pricepuţi decât mine, nu pot să 
cred că Dvs., care circulati peste tot și ati 
văzut multă lume, mai luminată decât 

aceasta de aici și școli cu mult mai bine 
organizate, să nu știți ce organizare tre- 
buie să aibă și școlile din satele/ localitățile 
Dvs. ca să funcţioneze bine. 

Nu pot să cred, spun, pentru că vă 
cunosc și știu că mulţi dintre Dvoastră sun- 
teti oameni de rang înalt, care știu precis și 
înțeleg toate neajunsurile din localitate și 
care provoacă un asemenea obstacol la 
avansarea acestei școli. Fetele, de exem- 
plu, sunt ocupate din greu cu treburile 
casei și absentele pe care le-au făcut 
unele dintre ele întrec, ca număr, zilelele în 
care au venit la școală pentru a învăţa; și 
am curajul ca astăzi să apar cu ele în fata 
Dvs. pentru că ele sunt foarte inteligente 
din născare (de la Dumnezeu) și sclipi- 
toare și pot face/ au să facă în limba lor 
părintească această școală; pentru că 
cineva să judece just trebuie să se mi- 
nuneze astăzi de știința lor, având în 
vedere că vin neregulat la școală, fiind 
impiedicate de acasă. 

Această opreliște fără socoteala ce se 
face fetelor la școală, o știți și Dvs., ca și 
mine, că aduce mai multă neregulă și 
rupere de școală. Cu toate acestea, răul se 
face cu știință. 

Școala în care ne-ati pus să învăţăm 
prezintă toate scăderile, dar părti pozitive — 
nici una; pare mai degrabă o școală de 
oameni de nimic decât o școală de oameni 
gospodari și negustori, cum sunteți Dvs. 
Această școală, pe lângă alte cusururi 
mari, ne strică și sănătatea. In tot timpul 
anului nici o rază de soare nu are cum să 
pătrundă într-insa. Asta nu mi se pare 
potrivit nici pentru scumpele Dvoastră fete, 
nici pentru învățătoare. Asta o știți și Dvs. 
Că așa este; și, cu toate astea, cu voie sau 
fără voie, fără nici un interes, cu știința nu 
faceți nimic pentru curmarea răului. 


O bunică fericită 
Rândul 1 de sus în picioare: losefina Papacostea, Constantin Ghiţescu, Maria Eliza Ghiţescu, Cornelia Papacostea, Victor 
Papacostea, Georgeta Papacostea, (un prieten), Cezar Papacostea. 

Rândul 2: Petre Papacostea, Anton Papacostea, mama losefinei Papacostea, Dora Papacostea, Rodica Papacostea, 
Teophania Papacostea, Irina Elvira Papacostea, Theodor Theodorescu. 

Rândul 3: copiii Andrei Ghițescu, Micaela Ghiţescu, Eugen Papacostea, Șerban Papacostea, Cornelia Danielopolu, Petre 
Papacostea 


Apa trece, pietrele rămân, spune o 
vorbă armanească ramasă din bătrâni. 
Orice aţi face, dar, pentru familia Dvs. se 
va face, familie care rămâne în sat, și nu 
pentru mine care, ca apa curgătoare, 
astăzi sunt aici și mâine - cine știe unde. 

Toate acestea și multe altele care tre- 
buia să vi se reamintească astăzi, aici, le 
știți și Dvoastră că nu sunt bune și dău- 
nează mult sănătății și învățăturii. Trebuie, 
doar, să reflectaţi să întreprindeţi ceva ce 
va aduce ordine, astfel încât școlile să 
avanseze. Lipsa de voinţă și interes când 
este vorba de binele familiei voastre tre- 
buie date deoparte dacă doriti ca și familia 
Dvoastră să ajungă unde îi este locul. 


Domnule Efor, 
Cinstită Adunare, 


Vă mulțumesc din inimă tuturor pentru 
onoarea pe care aţi avut bunăvoința să o 
aratati examenelor acestei școli, multu- 
mesc, de asemenea, Si bunilor părinţi ai 
acestor fete, care au avut încrederea să își 
dea familia în mâinile mele. Vă rog, acum, 
să aveți puțină răbdare și să fiţi cu luare 
aminte la ascultarea fetelor. 


Traducere Rodica Tanașoca 

LACRAMIOARA STOENESCU 


Pretorul 


Cum distrugeau comuniștii o familie 


În vechea organizare administrativ- 
teritorială dintre cele două războaie mon- 
diale, pretorul era reprezentantul conduce- 
rii centrale într-o plasă, având atribuții 
administrative și judecătorești. In perioada 
1942-1948, după noua Reformă Adminis- 
trativă din aprilie 1942, în România, numă- 
rul plășilor a crescut la 366. 

Pretorul era, pe cale ierarhică, superior 
primarilor, care conduceau câte o comună, 
și subordonat prefectului, care conducea 
județul. Acest funcționar administrativ 
ocupa postul în urma unui concurs și avea 
studii juridice. Deși adesea era fiu de țăran 
sau de meșteșugar, regimul comunist l-a 
considerat dușman al poporului și multi din- 
tre pretori au plătit cu viața sau, în cel mai 
fericit caz, cu ani grei de detenție timpul 
trăit în mijlocul sătenilor. 


Unul dintre aceștia a fost și Corneliu P. 
Stoenescu, prim-pretor al plășii Comana- 
județul Vlașca. In 1943, în județul Vlașca 
erau 8 plăși, iar în 1945, orașul București 
avea în subordine județele Ilfov, Buzău, 
Râmnicu-Sărat și Vlașca. Model de cinste 
şi de corectitudine, pretorul Corneliu P. 
Stoenescu a stat în fruntea plășii Comana, 
județul Vlașca, în perioada 1942-1948. 

El a fost iubit și respectat de sătenii 
comunei, dar și ai celorlalte sate din plasă 

(Călugăreni, Brăniștari, Moşneni-Dobro- 
iești, Strâmba-azi Hulubești, Mihai Bravu, 
Adunatii Copăceni, Crânguri, Stoeneşti, 
Falaștioaca). Sătenii găseau sfaturi in- 
telepte și înțelegere la pretorul lor cel bun, 
de care s-au despărțit cu tristețe atunci 
când regimul comunist a desființat această 
funcţie administrativă, fără implicaţii poli- 
țienești, nu așa cum, eronat se scria în 
dicționarele din epoca de tristă amintire. 
Dar cine era Corneliu P. Stoenescu? 
Născut la 13 martie 1907, în Giurgiu, dintr-o 
familie de mici meșteșugari, el a absolvit 
liceul ,lon Maiorescu” din același oraș în 
1928, ca și alți tineri, care, din cauza 
războiului, au întrerupt studiile pentru o 
perioadă te timp de un an (liceul avea 
atunci opt clase, douăsprezece de acum). 
Printre profesorii săi de liceu au fost cu- 
noscuții cărturari: poetul și matematicianul 
lon Barbu, Mauriciu Kandel, profesor uni- 
versitar la Facultatea de Istorie din Bucu- 
rești și Nicolae Cartojan, profesor de lite- 
ratură română la Universitatea București. 
In toţi acești ani, Corneliu P. Stoenescu 
a fost primul în clasă, fapt atestat de 
Anuarul liceului „lon Maiorescu”. El s-a 
remarcat, în mod deosebit la literatura 
română, latină și istorie. Fiind apreciat de 
profesorii săi, i-a suplinit de multe ori, iar 
elevii din clasele inferioare l-au îndrăgit și 


Corneliu P. Stoenescu 


respectat. Cu banii primiţi, și-a putut 
cumpăra cărți și plăti taxele de examinare 
la Facultatea de Drept din București între 
anii 1929-1932. 

Ca tânăr magistrat a funcţionat la Videle 
și Clejani, iar ca judecător, până în 1942. In 
1935 s-a căsătorit cu domnișoara Melania 
Divari, funcţionară la Secţia Financiară din 
Giurgiu. Deoarece absolvise un curs de 
ofiteri, situându-se pe locul al doilea, deși 
nu avea studii tehnice, el a obținut gradul 
de locotenent-major de artilerie și a fost tri- 
mis în cel de-al Doilea Răzbiu Mondial. 

In 1942, în urma unui examen, la care a 
reușit cu brio, a fost numit pretor în plasa 
Comana-județul Vlașca. La 33 de ani, pre- 
torul era dornic să se dedice misiunii sale, 
să ofere cetățenilor din plasă liniște și un 
trai decent. Nefiind un conducător autocrat, 
el s-a apropiat de țărani, le-a înțeles 
păsurile și i-a ajutat să trăiască în pace. 

Popularitatea sa se datora faptului că 
era comunicativ, vorbind ca de la egal la 


egal cu sătenii, neținând seama de studii 
sau de situaţia lor socială. Era văzut în 
căruță împreună cu ei, fie de Ziua Eroilor, 
fie cu ocazia frumoaselor baluri origanizate 
în scop distractiv sau caritabil, deși nu știa 
să dansesze. 

Astfel, au trăit împreună zile frumoase, 
când era tocmai în floarea vârstei, dar și 
seceta, războiul și inundația. Pretorul nu și-a 
precupețit liniştea și sănătatea, străbătând 
cu căruța sau cu sania kilometri întregi și 
obositori, pentru a constata care era 
situaţia pe teren, pentru a îndruma și a găsi 
soluții. Pentru devotamentul său, el a primit 
două scrisori de mulțumire din partea 
Regelelui Mihai |. 

In 1942, devine tatăl unei fetite, 
Lăcrămioara, pe care de multe ori o lua în 
căruță, pe teren, pentru a cunoaște plaiurile 
copilăriei. Să fie o coincidență sau mâna 
destinului faptul că, după exact 30 de ani, 
ea va functiona ca profesor de limba și lite- 
ratura română în perioada 1972-1978, la 
Liceul din Călugăreni, una dintre comunele 
din fosta plasă a tatălui său?! 

Odată cu schimbarea regimului și cu 
noua Împărțire administrativ-teritorială din 
1948, în regiuni și raioane, plășile se 
desființează și, odată cu aceasta și funcția 
de pretor. Unii își amintesc poate de roma- 
nul „Setea”, de Titus Popovici sau de filmul 
cu titlul omonim, în care gloata- instigată de 
comuniști striga din toate puterile: „Jos cu 
pretorul fascist”. 

Așa au luat cunoștință eronat de 
această funcţie, pe care comuniștii o înfie- 
rau, otrăvind mințile tinerilor și nu numai. 
Considerându-i pe pretori „dușmani de 
clasă”, ba chiar mai rău, „dușmani ai popo- 
rului”, ca pe toți cei care fuseseră implicaţi 
în diferite funcţii administrative, după care 
comuniștii au trecut la arestarea acestora. 

În noaptea de 14 aprilie 1952, după o 
percheziție a Securităţii din Giurgiu, Corne- 
liu P. Stoenescu, atunci, un modest functio- 
nar de 45 de ani, la Instituția de Gospodă- 
rie Locală a orașului Giurgiu, a fost arestat. 
Sub pretext că ar fi deținut o armă, fostul 
pretor a fost reținut la Securitate, fără a i se 
spune care ar fi fost motivul? 

Poate faptul că și-a făcut conștincios 
datoria față de oamenii pământului, pe 
care, deși orășean din tată în fiu, i-a înțeles 
și i-a consiliat... El a fost nevoit să execute 
doi ani de detentie, fără a fi judecat și con- 
damnat, între 1952 și 1954, din care un an 
la Târgu Ocna-Onești și altul la Spantov- 
Olteniţa, la orezărie. 

Comuniștii nu s-au mulțumit doar să în- 
chidă pe capul familiei, ci au vrut să dis- 
trugă în totalitate acea familie, să rupă le- 
găturile dintre soț și soție, dar și dintre pă- 
rinți și copii. Astfel, i-au deportat familia în 

Bucovina, la Rădășeni-Suceava, unde so- 
tia sa a lucrat ca muncitoare necalificată la 
Combinatul Forestier din Fălticeni, la 8 km 
de casă, pentru un salariu de 160 sau 180 
de lei, neputând să îndeplinească norma. 
La 48 de kilograme ale sale, după ce 
avusese febră tifoidă, Melania Stoenescu, 
fost contabil, s-a văzut nevoită să care 
dulapi de două trei ori înălțimea sa cu un alt 
muncitor. Fiica pretorului a fost exmatri- 
culată din școală la numai 10 ani, când nu 
împlinise încă 11, ca „dușman al poporului”, 
deoarece era fiica unui „dușman de clasă”. 
Știindu-se premiantă și fără a avea vreo 
absenţă, i-a fost greu să înțeleagă de ce fu- 
sese exmatriculată. Numai după moartea lui 
Stalin i s-a admis să dea examen la fără 
frecventă la toate materiile, chiar și la desen, 
muzică și educație fizica. Nu era însă sin- 
gură, în situația sa au mai fost 100 de copii 
din Giurgiu. (Pe Youtube se află postată emi- 


Siunea ,Dislocati in numele prieteniei trans- 
misă lunar pe Pro 2 la orele 23.00) 

Ceilalţi copii aveau însă stâlpul familiei 
care să-i încurajeze. Comuniștii considerau 
pe „deținuții politic” dușmani ai poporulul și 
credeau că trebuiau distruși cu familii cu 
tot. Mulţi cunosc sloganul după care se 
conduceau comuniștii: „Cine nu este cu noi 
este împotriva noastră”. 

Acesta este numai un exemplu de 
teroare comunistă din epoca stalinistă, pe 
care guvernul Gheorghe Gheorghiu-Dej a 
promovat-o. Din detenţie, Corneliu Stoe- 
nescu s-a întors în 1954, bolnav de inimă și 
cu o pareză la piciorul stâng. După elibera- 
re, a stat un an fără slujbă, în timp ce sotia 
sa a fost primită la serviciu după șase luni. 

Oare statul care „garanta” drepturile 
omului, susținând că în comunism nu exista 
șomaj, s-a gândit cum au trăit patru persoa- 
ne, dintre care un copil în creștere, șase 
luni fără niciun venit? După un an de la eli- 
berarea sa, fostul pretor a fost încadrat ca 
registrator la Intreprinderea de Industrie 
Locală „Steagul Roșu” din Giurgiu, functie 
pe care putea s-o deţină orice absolvent de 
şcoală generală. 

Numai în final, a putut ocupa o funcţie 
adecvată studiilor sale, adică după 1964. 
Viaţa din detenţie și-a pus amprenta asupra 
sănătăţii sale și la numai 67 de ani, 
Corneliu P. Stoenescu s-a stins din viață, 
fără să-și cunoască sentința. La aceasta a 
contribuit și proiectul de sistematizare prin 
care se propunea demolarea casei sale din 
strada Grădiniței nr. 5. 

Exact la trei săptămâni mai târziu, și-a 
găsit sfârșitul. Timp de 20 de ani, după 
eliberare a fost urmărit de Securitate și ținut 
sub supraveghere de MAI Direcţia regio- 
nală București. Aceasta reiese din adresa 


Nr 383/115026 din 26 mai 1954. Printr-o 
altă adresă i se face cunoscută scoaterea 
de sub urmărire în urma decesului și se 
atașează Cerificatul de deces. 

Pretorul Corneliu P. Stoenescu deveni- 
se, în sfârșit, inofensiv pentru comuniști în 
1974 odată cu moartea sa. Cei care l-au 
cunoscut i-au apreciat blândețea, înțelep- 
ciunea, calmul, dar și spiritul civic, mo- 
destia, probitatea profesională și, nu în ulti- 
mul rând, umorul său debordant, care l-a 
ajutat să treacă mai ușor prin detenţie. Era 
un bun epigramist, iar pentru cei din Co- 
mana și din celelalte sate ale plășii Co- 
mana, el a rămas pretorul lor cel bun. 

Memoria sa este cinstită prin spectaco- 
lul radiofonic „Un om nevinovat” scenariul 
radiofonic Lăcrămioara Stoenescu transmis 
la Radio România Cultural și cartea me- 
morialistică „Copii-dușmani ai poporului” de 
același autor, Editura Curtea Veche, 2007, 
în traducere italiană de Mauro Barindi 
„Bambini nemici del popolo”, Editura 
Saecula Edizioni, 2014 Italia. Acesta a fost 
prezentat de autoare la Salonul de la Torino 
în anul 2014. 

DANIEL DRAGOMIRESCU 
13-15 iunie 1990, 


Marea Vânătoare de Oameni 


Anumite lucruri par lămurite până la 
capăt în ce privește Marea Mineriadă. Ce 
pare oarecum mai greu de înțeles este 
modul în care au operat atunci forțele 
represive, care nu s-au limitat să îi vizeze, 
mai bine zis să îi vâneze, pe cei cunoscuți 
ca fiind sigur drept „golani din Piaţa 
Universității”, ci și-au extins acțiunile 
asupra multor alte grupuri de persoane. A 
agresa și a maltrata trecători acostaţi la 
întâmplare pe stradă pare ceva neverosi- 
mil și ilogic. In realitate, vânătoarea de 
oameni pe străzile și în casele Bucureștiu- 
lui din zilele Marii Mineriade nu a fost 
făcută la întâmplare, nu a fost rezultatul 
unei improvizații de moment. Luni bune 
până la Mineriada din iunie toţi partici- 
panții, permanenti sau ocazionali, la mani- 
festația din Piaţa Universităţii au fost filati, 
filmati, fotografiaţi, denunțați, identificaţi, 
înregistraţi. In sprijinul puterii FSN a timpu- 
lui au venit și o serie de documente unde 
apăreau, cu datele din buletin și adresa 
exactă, toți cei care, în perioada martie — 
mai 1990, din convingere, în numele unui 
viitor mai bun pentru țara lor, semnaseră 
pentru aplicarea Punctului 8 al Procla- 
maţiei de la Timișoara, ca și tabelele nomi- 
nale cu cei care se înscriseseră în PNL și 
mai ales în PNTcd, pentru că toate aceste 
documente au ajuns în cele din urmă în 
mâinile forțelor represive, care nu întâm- 
plător au spart și devalizat sediile celor 

două partide democratice de opozitie. 

Cei maltratati și asasinati pe străzile 
Capitalei, în plină zi ori la miez de noapte, 
in acele zile tragice din iunie, se pot 
încadra în mai multe categorii: a) persoane 
care i-au blamat pe mineri ori și-au expri- 
mat în orice alt mod dezacordul cu faptele 
lor (cazul poetului Cezar Ivanescu, mal- 
tratat bestial fiindcă, de la balconul unui 
apartament din zona Pietei, pe Magheru, a 
huiduit un grup de mineri și civili care par- 
ticipa la represalii, este doar un singur 
exemplu); b) persoane aflate pe listele 
negre, urmărite, filate, monitorizate; c) stu- 
denții (de la Arhitectură și Universitate); d) 
oameni care, spre ghinionul lor, aveau o 
înfățișare de intelectuali (aveau barbă și 
ochelari, purtau blugi etc.) și care, cum s-a 
dovedit într-o serie de cazuri, nu aveau nici 
o legătură cu Piaţa Universităţii, dar care s-au 
aflat la locul nepotrivit în momentul nepotri- 
vit (precum Mihai Tănăsescu, ajuns mai 
târziu ministru de finanţe al PSD, bătut de 
mineri, fiindcă a fost luat drept opozant al 
FSN). Motivația acestui mod de a actiona 
ține de resorturile represiunii politice. După 
prăbușirea dictaturii comuniste, frica tre- 
buia (redinstituită la nivelul întregii soci- 
etăţi, pentru ca factorii politici de decizie ai 
momentului să poată opera nestingherit, în 
conformitate cu proiectul lor, fără a mai 
întâmpina vreo opoziție semnificativă din 
partea cetățenilor. 


Vânătoarea de oameni de la Marea 
Mineriadă a lăsat în urmă multe victime. 
Numărul celor maltratati în mod grav a fost 
mare, dar și numărul morților ca urmare a 
acţiunii/ a acţiunilor represive a fost apre- 
ciabil. Cifra oficială de 6 morți între 13 și 15 
iunie 1990, menţionată în toate sursele 
care se pretind obiective, este o poveste 
de adormit copiii. In realitate, numărul ce- 
lor decedați ca urmare a represiunii a fost 
semnificativ mai mare. Numarul exact al 
victimelor nu se cunoaște nici acum bine, 
dar poate fi aproximat, coroborând infor- 
mațiile. Există mărturii ale unor medici, 
care menționează numărul mare de vic- 
time cu răni foarte grave, care după ce au 
primit primele îngrijiri în spital au refuzat in- 
ternarea și despre care medicii cred că nu 
au putut supraviețui. La cimitirul Străulești 
2, situat la marginea de nord a Capitalei, 
într-o zonă mai greu accesibilă, la scurtă 
vreme după sângeroasele evenimente din 
13-15 iunie, au fost aduse și înmormântate 
fară nici o ceremonie, zeci și sute de cada- 
vre în putrefacție ale unor morti neidentifi- 
cati. Străulești 2 este un caz notoriu dato- 
rită unei tentative de cercetare întreprinse 
din inițiativa unor studenţi de la Medicină și 
unei relative publicităţi de care s-a bucurat 
în presă, dar se știe că morţi neidentificaţi 
au fost înhumați, în iunie 1990, și în alte 
cimitire (ca de exemplu, în cimitirul din 
comuna suburbană Domnești). Tot potrivit 
unor mărturii, Crematoriul Cenușa ar fi 
funcţionat non stop în acele zile din iunie. 
Există și persoane dispărute, despre care 
se bănuiește că s-au aflat printre mortii de 
la Mineriadă. Un martor străin care a tinut 
să își păstreze anonimatul evocă, în acest 
sens, cazul unui copil de 12 ani, împușcat 
mortal în timpul nopții în zona Universităţii. 
Așa cum rezultă din actul de punere sub 


acuzare emis în decembrie 2016 de către 
procurorii Parchetului de pa lângă Inalta 
Curte de Casaţie și Justiţie, o serie de lide- 
ri politici cu înalte responsabilități în stat în 
anul 1990 (și după aceea) au mâinile 
pătate de sânge; dar și cei care au făcut în 
public apologia represiunii din iunie 1990 
poartă o vină de ordin moral, indiferent 
care sunt circumstanțele atenuante pe 
care le invocă astăzi pentru a se disculpa. 
lon Iliescu îi condamnă pe legionari, dar în 
acele zile FSN-ul fondat de el s-a manifes- 
tat ca o organizaţie care nu s-a dat în lături 
să aplice cu mult zel cele mai violente și 
mai antidemocratice metode pentru a păs- 
tra monopolul puterii. A rămas antologică 
declaraţia lui din 1990 că România postco- 
munistă putea să fie în continuare o tară 
totalitară, dar „cu un despot întelept:. 
Urmările Marii Mineriade în istoria 
noastră de după 1989 nu sunt cu nimic mai 
puțin grave. Dominată de forțe politice 
pentru care adevărata democraţie nu 
conta, România a rămas la periferia lumii 
civilizate, cu politicieni venali, cu o dez- 
voltare economică sub nivelul potenţialului 
de care dispune, cu o mulţime de plagiatori 
deveniți peste noapte chiar și miniștri, cu 
şcoli silite să se plieze mereu în fata fac- 
torului politic în detrimentul unei mai bune 
instrucţii și educaţii, cu spitale în care se 
moare cu zile, cu o corupție înfloritoare, cu 
sute de mii de kilometri de drumuri proas- 
te, care își iau zilnic cota de morţi și de 
mutilati, cu palate de sute de mii de euro și 
cu zeci de mii de asistați social, cu mili- 
oane de persoane care pleacă ori au ple- 
cat din tară în căutarea unei vieţi mai bune. 
După 27 de ani, Marea Mineriadă 
rămâne încă o rană deschisă pe trupul 
României. 
13 iunie 2017 

DANIEL DRAGOMIRESCU 
Era ticăloșilor 


Evoluția României după cele petrecute 
în decembrie 1989 (o revoluție anticomu- 
nistă deturnată în beneficiul comuniștilor 
din eșalonul doi) a fost una sinuoasă și 
contradictorie. Nu a trecut mult timp de la 
alungarea Ceaușeștilor de la cârma tării și, 
după euforia inițială, opinia publică a 
descoperit că locul fostului PCR (formal 
dispărut) fusese luat de noul FSN, care 
acaparase rapid puterea în stat și, din 
această postură incompatibilă, de arbitru și 
de jucător, având pâinea și cuțitul în mână, 
decidea constituirea sa ca partid și partici- 
parea la alegeri, încălcându-și angajamen- 
tul de neparticipare, asumat public chiar de 
către lon llici Iliescu și negat vehement și 
cu seninătate de același câteva săptămâni 
mai târziu. 

A fost un semnal clar că tara era împin- 
să într-o direcție cu totul contrară revenirii 
la autentica democraţie. In jurul lui lon 
Iliescu, un cvasinecunoscut pentru marele 
public, devenit peste noapte conducătorul 
de facto al României, un nucleu dur de 
foști tovarăși din PCR (Brucan, Bârlă- 
deanu, Martian, Roman și alţii) scotea de 
la naftalină vechile metode bolșevice, pe 
care le folosise cu 45 de ani în urmă, pen- 
tru acapararea puterii, tripleta Petru Groza, 
Gheorghiu-Dej, Ana Pauker, sub protecția 
armatei sovietice de ocupaţie și cu asis- 

tenta lui Andrei Vâșinski, călăul de serviciu 
al lui Stalin în procesele politice din anii '30 
de la Moscova. A rămas de notorietate edi- 
torialul „Iluziile au durat numai o lună” 
publicat în „România liberă” de Octavian 
Paler, prin care cunoscutul scriitor denunța 
esența nedemocratică a regimului politic 
fesenist care se instaura la București. 
Văzând că exista o opoziție pe care nu 
o putea manipula în întregime, Iliescu ar fi 
ordonat (potrivit unei declarații a lui Const. 
Ticu Dumitrescu) acțiuni în forță („Toate 
tunurile pe eil”). Au urmat timpuri care, 
dacă formal nu se mai încadrau într-un 
regim clasic de tip totalitar comunist, nu au 
fost mai puțin dure. Din ianuarie, de la 
marele miting al partidelor de opoziție din 
Piaţa Victoriei și până în zilele fierbinţi ale 
Marii Mineriade din iunie 1990, societatea 
civilă s-a aflat sub asaltul continuu al 
forțelor puterii neocomuniste. Perma- 
nentele scandaluri provocate în CPUN de 
ciracii lui lon Iliescu, pentru a se crea 
impresia că pluripartidismul înseamnă 
anarhie, diversiunile (precum sângerosul 
conflict interetnic de la Târgu Mureș din 
martie 1990), denigrarea permanentă a 
liderilor partidelor de opoziție, fiindcă 
veneau din Occident unde „nu mâncaseră 
salam cu soia” și ar fi urmărit, chipurile, să-i 
readucă la putere pe „moșieri” în dauna 


„clasei muncitoare”. Tinta predilectă a 
acestor atacuri, care au îmbrăcat și forme 
violente, erau PNTcd și liderul său, 
Corneliu Coposu, care (spre deosebire de 
Raţiu și Câmpeanu) nu părăsise niciodată 
România după eliberarea din închisoare; 
satirizat, înjurat de presa fesenistă, abor- 
dat de sus cu numele dinadins stâlcit de 
„domnu' Copoiu” de lon Iliescu la așa-zisele 
tratative ocazionate de mitingul anti-FSN 
din 28 ianuarie, în timp ce, în provincie, 
mai ales în sud și în est, populația era 
asmuţită contra simpatizanţilor ori a mem- 
brilor PNT-cd și ai altor partide de opoziţie 
etc. Reţinerea fără mandat a manifes- 
tanților, instigați să pătrundă în palatul 
Guvernului de către diversioniștii fostei și 
deloc defunctei Securităţi cu ocazia mitin- 
gului din 18 februarie și tratarea lor cu duri- 
tate, precum și prezentarea unora dintre ei 
la TVR(L) drept huligani a fost încă un 
episod amintind de timpurile staliniste, 
destinat să inducă din nou frica în oameni, 
ca pe vremea regimului comunist. Spe- 
cifică stalinismului a fost contramanifes- 
tatia organizată în 29 ianuarie de FSN, 
unde, dincolo de violența subliminală sau 
manifestă, s-au lansat cele mai abjecte 
sloganuri politice stângiste care s-au auzit 
vreodată într-o țară europeană: „Noi 
muncim, nu gândim” și „Moarte intelectu- 
alilor”. In acea zi, am avut și eu o expe- 
riență personală care mi-a dat definitiv per- 
ceptia asupra regimului FSN ca un regim 
de continuitate cu regimul comunist, atunci 
când, aflat fată în fată cu un ofițer din 
structurile noii puteri, care mă legitimase, 
am primit de la acesta sfatul să-mi exercit 
dreptul la liberă exprimare și protest prin 
manifeste pe care să le lipesc doar la mine 
acasă, în baie. 


Deși se lăuda cu o largă susţinere 
populară, puterea FSN n-a ezitat să creeze 
o atmosferă politică înveninată pe durata 
campaniei electorale din aprilie-mai 1990, 
divizând populaţia tării în tabere violent 
antagonice, în loc să o unească în numele 
valorilor nobile ale democraţiei. A provocat 
oroare episodul agresării de către susțină- 
torii FSN din Galaţi a liderului liberal Ștefan 
Mailat, confundat cu Radu Câmpeanu, 
incident produs în mai 1990 și mediatizat și 
la TVR(L), într-una din puţinele emisiuni 
alocate Opozitiei. Insă incidente violente, 
soldate cu agresarea unor membri ai 
opoziției, mai ales ai PNTcd, au avut loc în 
mod constant peste tot prin tară și ele au 
fost semnalate în presa care nu era înregi- 
mentată sub steagul FSN. Din mass media 
audio-vizuală dominată de putere s-ar fi 
crezut că opoziţia țărănisto-liberală, care 
nu dispunea nici măcar de un subsecretari- 
at de stat, era cea care îi teroriza pe fese- 
niști și pe guvernanti, punând la cale lovi- 
turi de stat legionare (fără legionari). 

Un alt fenomen a fost extraordinara 
proliferare, în primele luni ale anului 1990, 

a unor partide politice (în jur de o sută), 
dintre care unele erau compuse doar din 
membrii unei singure familii, iar altele erau 
concepute ca niște parodii, precum Par- 
tidul Liber Schimbist al lui Ștefan Cazimir, 
precum și o ciupercărie întreagă de partide 
declarate liberale, socialist-liberale sau 
ecologiste, multe altele total fanteziste și 
improvizate, tocmai pentru a submina 
ideea de pluripartidism și a deruta publicul, 
în beneficiul monolitului fesenist, evident. 
Așa ceva nu ar fi fost posibil dacă ar fi exi- 
stat o lege care să impună criterii serioase 
și clare pentru fondarea unui partid, dar 
FSN, care deţinea controlul asupra CPUN 

(un fel de parlament autoales), nu era 
deloc interesat să stopeze convertirea ad- 
hoc a unor mici grupări de cartier în par- 
tide. Ele îi erau utile în acea perioadă, atât 
fiindcă creau confuzie, cât și pentru că risi- 
peau o parte din voturile Opoziţiei în avan- 
tajul său, ceea ce s-a și întâmplat: după 
acele alegeri, ciupercăria partidelor de 
apartament a dispărut subit, ca la un sem- 
nal cu bagheta magică. Așa cum ciomă- 
geala și brutalitățile aplicate manifes- 
tantilor în 28 ianuarie 1990 de către „prole- 
tarii” aduși pe înserate de Dan losif din 
Banu Manta în Piaţa Victoriei copia 
metodele bandelor comuniste de ciomă- 
gari care îi atacaseră pe manifestanții adu- 
nati pe 8 noiembrie 1945 în Piaţa Palatului 
de ziua Regelui, spre a manifesta pentru 
democraţie, tot așa și ciupercăria pluripar- 
tidică din prima jumătate a anului 1990 o 
copia pe aceea creată de regimul Groza- 
Dej după acapararea puterii, în vederea 
alegerilor parlamentare care aveau să se 
țină în noiembrie 1946. Oameni cu expe- 
riența acelei epoci aflaţi în structurile FSN 
aveau grijă de asta, iar alături de ei activau 
cu succes și specialiști de la Academia 
Ștefan Gheorghiu sau alte școli speciale. 
Printre acești „tehnocraţi” marca PCR se 
număra Virgil Măgureanu, autor al unei 
cărți despre tehnicile de manipulare a 
oamenilor pe care o elaborase în perioada 
ceaușistă, și părintele fondator al SRI. 
Mitingul-maraton de 53 de zile din 
Piaţa Universităţii a fost evenimentul cel 
mai important petrecut între prăbușirea 
regimului Ceaușescu și alegerile din mai 
1990. El a jucat rolul hârtiei de turnesol, 
fiindcă a relevat în fata Europei și a întregii 
lumi natura nedemocratică a regimului 
FSN şi a creat prima „Zonă liberă de comu- 

nism” din România (după ce în decembrie 
1989 Timișoara devenise primul oraș liber 
de comunism). Pus la cale sau declanșat 
în mod spontan (sau poate câte ceva din 
fiecare), nu are importanță, fenomenul 
Piaţa Universităţii 1990 a arătat că dezide- 
ratul major al unei părţi semnificative a 
societății românești era revenirea la de- 
mocratie și reintegrarea europeană a 
României, după o lungă perioadă de domi- 
nație totalitară și înglobare forțată în sfera 
de influență sovietică. Impostura regimului 
fesenist și a lui Iliescu însuși au devenit 
evidente pentru toți observatorii atenți și 
simulacrul democratic practicat de noul 
regim politic a putut fi tot mai greu susținut 
la nivel oficial, în relaţiile cu tările occiden- 
tale. Cu o furie proletară, Iliescu i-a calificat 
pe protestatari drept „golani”, deși printre 
ei se aflau personalităţi de talia lui Alexan- 
dru Paleologu sau Eugen Ionescu, și din 
nou și-a pregătit „toate tunurile”, ca să 
suprime orice voce critică la adresa re- 
gimului său. TVR(L) a început să difuzeze 
reportaje trunchiate și calomnioase la 
adresa protestatarilor din Piaţă, creând în 
provincie, acolo unde lumea nu avea alte 
surse de informaţie, impresia că Piaţa 
Universităţii era locul unde se adunau hoţii, 
bișnițarii, consumatorii de alcool Si de 
droguri, care împreună puneau la cale 
pieirea României. Nici o vorbă aproape 
despre Punctul 8 al Proclamaţiei de la 
Timișoara, susținut în Piaţa Universităţii, 
care le cerea foștilor nomenclaturiști să 
stea departe de viața politică timp de două 
legislaturi. Am asistat, întâmplător, pe 
atunci, în provincie, la o discuţie între un 
tânăr muncitor care trecuse prin Piaţa 
Universităţii și o tânără muncitoare, care 
nu plecase din orașul ei provincial și nu 


avea drept surse de informare decât 
TVRI(L) și flașneta răspândacilor de servi- 
ciu ai FSN de la ea din fabrică. Tânărul 
muncitor, care se vedea că era un om 
onest, a început să-i explice tovarășei sale 
de lucru care erau cu adevărat reven- 
dicările manifestanţilor din Piaţa Univer- 
sității, dar nu a apucat să explice prea 
mult, fiindcă muncitoarea l-a întrerupt și i-a 
acoperit de înjurături și insulte pe manifes- 
tanti, care se drogau, făceau bișniță și se 
ocupau în general numai de lucruri rele. 
Vehemenţa cu care biata femeie repeta 
papagalicește propaganda de la TVR l-a 
determinat pe tânărul muncitor venit de la 
București să nu-i mai spună nimic 
tovarășei sale de la fabrică, probabil din 
prudență sau de teamă. Ca un drog de 
mare putere, propaganda fesenistă avea 
un impact năucitor asupra unor categorii 
de oameni, în numele cărora comuniștii 
dictaseră tării timp de două generații. 

Se credea, totuși, că Piaţa Universităţii 
nu avea să devină Tien An Men Il, așa cum 
cineva scrisese cu litere mari, negre, pe 
zidul Facultăţii de Arhitectură, poate ca o 
glumă. Deși semne ale unei răzbunări vio- 
lente existau, manifestanții din Piaţă au 
continuat protestul, lovind adânc în amorul 
propriu al lui Iliescu și al tovarășilor săi. 
Demascarea lor ca exponenti ai vechiului 
regim, cu legături la Moscova, le strica 
proiectul comunismului perestroikist pe 
care l-ar fi vrut instaurat la București. 
Pretextul Marii Mineriade a fost oferit de 
câștigarea alegerilor din Duminica Orbului 
cu un procent apropiat de alegerile aran- 
jate din cinci în cinci ani de regimul 
ceaușist. Pentru FSN și lon Iliescu cas- 
tigarea unor alegeri însemna ceea ce 
însemnase și pentru PCR în noiembrie 


1946: consolidarea la putere și pedepsirea 
oricărei opoziții, din Parlament și din soci- 
etate. Ca urmare, din tot PNŢ-cd-ul la care, 
în prima parte a anului, aderaseră câteva 
sute de mii de persoane, în Parlament au 
ajuns numai trei reprezentanţi, în timp ce 
PNL a reușit un scor mai bun cu 2-3 pro- 
cente, după rezultatele oficiale. Dar marea 
problemă de rezolvat rămânea rebeliunea 
legionară (fără legionari) din Piata Univer- 
sității, care era, de fapt, prima noastră 
mișcare civică pentru democraţie. Repre- 
siunea minerească la care a fost supusă a 
fost o recrudescență virulentă a statului 
totalitar, de care se credea că ne mân- 
tuisem la 22 decembrie 1989. Cu acel 
prilej nomenclaturiștii din eșalonul doi al 
PCR ajunși la cârma tării au dovedit că nu 
erau cu nimic mai prejos decât înaintașii 
lor din primul eșalon, trași pe dreapta. In 
timp ce lon Iliescu pregătea un nou acord 
de prietenie cu URSS și declara că 
România putea fi condusă chiar și de către 
un despot, cu condiţia să fie unul „luminat”, 
primul ministru Petre Roman își declara cu 
aceeași nonșalanță adeziunea la un tip 
nou de democraţie, bun de aplicat doar în 
România, botezat de el cu sintagma „o 
democraţie originală”. Renăscut ca Pa- 
sărea Phoenix din cenușa Securității, 
Vadim Tudor alcătuia de zor liste negre cu 
cei care urmau să fie executați pe sta- 
dioane, dacă puciul de la Moscova ar fi 
reușit să restaureze un regim de tip bre- 
jnevist și să menţină în viață „lagărul 
socialist”. O nouă eră a ticăloșilor în ediţie 
soft, sub fardul unei democraţii de faţadă, 
își făcea debutul în România. 

TUDOR PETCU 


În dialog cu Alteta Sa Regală 
Principele LEKA al II-lea al Albaniei 


Principele Leka al II-lea al Albaniei este 
născut la 26 martie 1982. Bunicul său, Zog 
| (1895-1961) a fost alungat din tară de 
ltalia fascistă în anul 1939, iar monarhia a 
fost ilegal abolită în Albania de către 
regimul comunist în anul 1946. Tatăl său, 
Regele Leka | (1939-2011), născut în 
Regatul Albaniei două zile înainte de ocu- 
patia fascistă, a fost proclamat Rege al 
Albanezilor în anul 1961, de către 
Adunarea Naţională a albanezilor din exil la 
Paris. Familia Regală albaneză, găzduită în 
exil de Familia Regală a Egiptului, Spaniei 
sau Regatului Unit, a putut reveni în tară în 
anul 2002. 


Cred că este foarte important pentru 
cititorii noștri să începem cu o referire la 
istoria Familiei Regale a Albaniei, sau, 
să vorbim de importanţa istorică a 
dinastiei. Astfel, vă rog să ne explicati 
ce a însemnat monarhia pentru soci- 
etatea albaneză, cum ar trebui să 
înțelegem rolul istoriei Familiei Regale 
albaneze în istoria naţională? 

Monarhia albaneză a fost un simbol al 
unității naţionale, în special pentru 
albanezii din Kosovo și Macedonia. 
Monarhia albaneză este, poate, cea mai 
tânără dintre monarhiile europene, dar a 
rămas un simbol al rezistenței în timpul 

celor 50 de ani de regim comunist. Regele 
Zog a fost fondatorul statului albanez mod- 
ern și este recunoscut rolul său în constru- 
irea unui stat prosper Si stabil pentru o nati- 
une care a fost tot timpul in pericol să dis- 
pară in faza incipientă. In ultimii cinci sute 
de ani nu a existat un singur moment în 
istoria Albaniei în care familia Zogoli să nu 
fi susținut independența și propășirea 
naţională. 


Este cunoscut faptul că monarhia a 
fost un sprijin foarte mare pentru multe 
țări europene, în special pentru cele din 
Europa de Est și Sud-Est. Un exemplu în 
acest sens ar fi România, o țară a cărei 
dezvoltare se datorează și monarhiei. 
Cu siguranţă ne putem referi în același 
fel la Familia Regală albaneză, și aș 
aprecia dacă ne-ati putea prezenta cele 
mai mari contribuții istorice ale Familiei 
Regale albaneze la modernizarea 
Albaniei. 

Dacă putem vorbi despre o contribuție 
majoră a monarhiei, aceasta este europeni- 
zarea Albaniei. Cinci sute de ani de domi- 
nație otomană au afectat fiecare aspect al 
vieţii albanezilor. Monarhia a reușit să 
modernizeze și să occidentalizeze Albania 
în timp ce a menținut aspectele pozitive ale 
statutului de țară între orient și occident. Al- 


Principele Leka al II-lea 


banezii au devenit un simbol al armoniei re- 
ligioase, iar prin monarhie și-au redes- 
coperit identitatea naţională. Totodată, a 
fost o perioadă de dezvoltare și prosperi- 
tate. 


Deși monarhia în Albania a existat 
numai între 1914 și 1925 și 1928-1939, 
negreșit a fost unul dintre cele mai 
importante capitole în istoria tării. 
Precum orice altă Familie Regală în 
Europa de Est, Familia Regală albaneză 
a trebuit să îndure o mulțime de greutăţi 
şi nedreptăţi. Din nou mă gândesc și la 
Familia Regală a țării mele, îndeosebi la 
Regele Mihai | care a fost obligat să 
abdice și să plece în exil. Bineînţeles, 
după aceea România a devenit un stat 
communist, un regim politic care ne-a 
afectat timp de mai bine de 45 de ani. 
Din câte știu, Familia Regală albaneză 
nu a avut de ales decât să urmeze exilul. 


Ce s-a întâmplat de fapt cu Familia 
Regală albaneză după Al Doilea Război 
Mondial? Unde a fost exilată? 

In 1939, Albania a fost prima tară din 
Europa invadată de fasciști. Regele Zog a 
declarat război și a încercat să reziste, dar 
nu a reușit. Nu a abdicat niciodată. Bunicul 
meu și Regina Geraldine au trebuit să 
părăsească Albania, trecând prin Grecia, 
Turcia și România, unde au fost găzduiţi de 
Regele Carol al II-lea. Familia Regală a 
pribegit, în următorii 50 de ani, prin 20 de 
alte țări: Anglia, Egipt, Spania, Zimbabwe, 
Africa de Sud, pentru a menţiona doar 
câteva. Casa Regală albaneză a reușit să 
mențină un guvern în exil până la căderea 
comunismului, care a avut ambasade și 
legaţii în toată lumea. Până la revenirea 
noastră definitivă în Albania în anul 2002, 
eram singura familie din lume care avea 
dreptul de a emite și utiliza pașapoarte 
regale albaneze, neacceptând niciodată 
cetățenia altei tări. 


As dori să aflu mai multe despre 
relaţiile istorice pe care le-a avut Familia 
Regală albaneză cu Familia Regală a 
României. Așa cum spuneam înainte, 
ambele familii regale au fost obligate să 
plece în exil, desigur în alte țări. Au exis- 
tat relaţii între familiile voastre în timpul 
exilului? 

Așa cum am spus, părăsind Albania, 
Regele Zog a vizitat România și s-a întâlnit 
cu Regele Carol al II-lea. Un episode 
menționat în memoriile bunicii mele a fost 
că, în timpul întâlnirii cu Regele Carol, un 
emisar fascist a venit la Castelul Peleș și a 
cerut României să-l aresteze pe Regele 
Zog, iar Carol al II-lea l-a asigurat pe 
bunicul meu de prietenia și protecția 
poporului român. România a avut întot- 

Principele Leka al II-lea și soția sa Elia Zaharia 


deauna o legătură și o prietenie istorică specială 
cu Albania. Un exemplu este faptul că mișcarea 
de independență albaneză a fost creată la 
București. Asta, ca să nu vorbim despre istoria 
antică. 

Bunicul meu și tatăl meu, Regele Leka, s-au 
întâlnit de multe ori cu Regele Mihai, cu care au 
păstrat o prietenie puternică în timpul anilor 
exilului. Regele Mihai se bucură de un mare 
respect la noi. 


În acest moment Albania este o 
democraţie parlamentară, dar Familia 
Regală are un statut special, deoarece, 
istoric vorbind, reprezintă un simbol impor- 
tant pentru societatea albaneză. Care este 
rolul principal al Familiei Regale Albaneze, 
cum înțeleg albanezii monarhia? Am și o 
curiozitate personală: credeți că mai există o 
șansă ca Albania să redevină monarhie? 

Monarhia albaneză caută un echilibru 
între realitatea republicană și îndeplinirea 
rolului său de familie regală în Albania și în 
Kosovo. Realizăm activități sociale și uman- 
tare prin care suntem prezenţi în viețile 
oamenilor, iar acest efort se vede. Instituția 
monarhiei are o activitate importantă, ne 
concentrăm pe protejarea intereselor 
naţionale ale albanezilor. După 50 de ani de 
comunism, opinia publică este împărțită, dar 
sondaje de opinie recente arată o mare 
susținere pentru restaurarea monarhiei. 


* 


Micaela Ghiţescu a întâlnit-o pe fiica 
Regelui Albaniei Eleonora Bunea (năs- 
cută de Wied) la penitenciarul de femei 
din România, Mislea. Avea o con- 
damnare de peste 20 de ani (presupun 
că pentru spionaj) era o doamnă plă- 
cută, educată, modestă, timidă chiar, 
delicată și de aparenţă fragilă, cu o ver- 
ticalitate și o atitudine de mare demni- 
tate). 

In 1955 penitenciarul de femei Mislea 
în urma Convenţiei de la Geneva, care 
obliga regimul comunist să elibereze pe 
toate condamnatele cu pedepse de sub 
5 ani, ceea ce a produs desființarea 
penitenciarului și mutarea deţinutelor cu 
pedepse mari, printre care și pe 
Eleonora Bunea la teribilul penitenciar 
de la Miercurea Ciuc, zona cea mai 
geroasă din România. Eleonora Bunea 
s-a stins acolo probabil de frig și de 
lipsă totală de îngrijire și hrană, fiind de 
o constituție mai curând fragilă. 
Comuniștii români ar trebui să fie trași la 
răspundere pentru această crimă 
săvârșită asupra unei ființe inofensive. 


RADU PREDA 
O idee în flăcări 


Acum 29 de ani, la început de primă- 
vară, Liviu Cornel Babeș își dădea foc pe 
pârtia Bradu din Poiana Brașov. Nu înainte 
de a plasa o pancartă galbenă pe care 
scria „Stop Morder! Brașov=Auschwitz!. 

Gestul electricianului cu înzestrare de 
pictor va fi imediat notat de presa româ- 
nească din exil, cei de acasă aflând despre 
el mai ales de la Europa Liberă. Pentru o 
tară aflată sub clopotul izolării totale, pri- 
zoniera unui regim crepuscular, dar nu mai 
puțin atent și la nevoie brutal, chiar preven- 
tiv violent, răspândirea știrii cu omul-torță 
din Poiană s-a produs foarte rapid. Pro- 
babil că tocmai această promptitudine 
avea să pună în lumină adevăratul mesaj, 
anticomunist, al unui gest care putea fi 
mușamalizat și să treacă drept o sinu- 
cidere, fie și spectaculoasă. 

In plus, conform imaginarului epocii, 
momentul de maxim eroism civic de la noi 
a fost plasat în seria deschisă de un Jan 
Palach, tânărul care s-a autoincendiat în 
ianuarie 1969 în semn de protest fată de 
înăbușirea de către armatele Tratatului de 
la Varșovia a primăverii de la Praga. Să nu 
uităm că în contextul ultimilor ani ai totali- 
tarismului comunist din Europa de Est și în 
consecventă linie a războiului rece, orice 
gest, remarcă sau formă de protest căpă- 
tau semnificaţii și proporții greu de înțeles 
astăzi. Tensiunii de atunci îi erau suficiente 


doar câteva scântei. La propriu. 

Este meritul asociaţiilor „Brașov - 
Decembrie 1989” și „15 Noiembrie 1987, 
secondate de filiala brașoveană a 
Asociaţiei Foștilor Deținuți Politici din 
România (AFDPR), că nu lasă ca memoria 
lui Liviu Cornel Babeș să se stingă. Chiar 
și în lipsa unei culturi memoriale pe 
măsură, asumată ca atare de autorităţile 
locale, insistența celor care văd în gestul 
lui Babeș urmarea revoltei din noiembrie 
1987 și prefața răsturnărilor din decembrie 
1989 trebuie salutată ca atare. Dacă abia 
acum Elisabeta Rizea va fi onorată la 
București printr-un bust, Babeș mai aș- 
teaptă încă la Brașov. 

Oameni asemeni lui Liviu Cornel 
Babeș reprezintă un real patrimoniu de 
demnitate, plămada unei posibile înnoiri a 
societății care, în ansamblul ei, s-a obișnuit 
în dictatura proletariatului cu întunericul 
încât poartă în libertate ochelari de soare. 
El nu a fost un dizident, renunțând la car- 
netul de partid, ci un opozant. Nu a dorit 
îmbunătăţirea regimului ale cărui idealuri 
ar fi fost „întinate” de unii și de alții, ci dis- 
paritia lui. Totală. Pe pârtia de la Bradu nu 
și-a dat foc un om, ci avea să coboare cu 
schiurile o idee în flăcări. 


Tableta Zilei, Adevarul de weekend, Vineri -= Duminică 1-3 
martie 2018, https://adevarul.ro/cultura/istorie/o-idee- 
flacari-1_5a97c5ffdt52022f7518d2e2/index.html 

COMUNICAT DE PRESA IICCMER 


Actiunea de cautare 


şi deshumare a 10 persoane 


condamnate la moarte 


Si executate la 1 septembrie 1958 


București, 7 mai 2018. Institutul de Investigare a Crimelor Comunismului și 
Memoria Exilului Românesc (IICCMER) organizează începând cu ziua de 8 mai 2018 
o acţiune de investigaţii arheologice în Cimitirul Pomenirea din mun. Arad. Acţiunea 
are drept obiectiv căutarea, deshumarea și recuperarea rămășițelor pământești a 10 
persoane, care au fost executate prin împușcare la 1 septembrie 1958 în urma unei 
condamnări penale pentru fapte îndreptate împotriva regimului comunist. 


După instaurarea regimului comunist, 
conducerea politică a tării a iniţiat un 
adevărat program de anihilare a oricărei 
forme de opoziție, iar metodele utilizate 
pentru îndepărtarea tuturor celor care se 
împotriveau noului regim au fost condam- 
narea pentru infracțiuni politice la pedepsa 
cu moartea sau încarcerarea în penitencia- 
re, lagăre și colonii de muncă, ori executa- 
rea sumară a oponenților fără existența 
unor sentințe judecătorești. 

După moartea lui Stalin, intervenită în 
martie 1953, în unele tări ale lagărului 
socialist au existat anumite tendințe spre 
unele deschideri și transformări social-poli- 
tice sau de intensificare a opoziției împotri- 
va regimurilor comuniste, inițiate de anumi- 
te persoane sau organizații. În România, în 
cursul anului 1955, mai multe persoane de 
etnie maghiară și română au pus bazele 
unei organizaţii clandestine de tip laburist- 


creștin, concretizată într-un partid politic, 
numit Partidul Muncitoresc Creștin. După 
cum rezultă din documentele Securității, 
scopul invocat al acestei mișcări politice 
anticomuniste a fost declanșarea unei lovi- 
turi de stat pentru răsturnarea prin mijloace 
violente a ordinii sociale existente și rein- 
staurarea vechiului regim politic, această 
acțiune fiind preconizată a se înfăptui în 
cursul lunii august 1956. Organizaţia a avut 
un program ideologic concretizat într-un 
manifest de partid, care a fost conceput și 
redactat în cea mai mare parte de către 
Szoboszlay Aladar, un preot catolic născut 
la Timișoara dar legat de zona Aradului 
unde a slujit în câteva parohii. Szoboszlay 
a fost liderul recunoscut al acestei forma- 
țiunii politice, care, alături de alte persoane 
de încredere, a reușit în condiții de clan- 
destinitate să adune mulţi aderenti ce s-au 
organizat în grupuri subversive în mai 

multe zone din tară. În cadrul filialelor teri- 
toriale ale partidului au predominat membrii 
de etnie maghiară, ponderea românilor 
fiind de circa 15%. 

În programul Partidului Muncitoresc 
Creștin se acredita ideea creării unui stat 
confederal româno-maghiar și chiar paneu- 
ropean, fiind propusă o structură de guver- 
nământ bazată pe niște principii de functio- 
nare ce urmau să conducă la rezolvarea 
definitivă a diferendelor istorice româno- 
maghiare. Între dezideratele propuse în 
acest program, se situa întroducerea siste- 
mului pluripartidist în viața politică a tării și 
organizarea societăţii după niște principii 
care nu aparțineau nici comunismului și nici 
capitalismului. Promovarea acestor teorii 
au condus ulterior, după destructurarea or- 
ganizației și arestarea multor membri, la 
acuzaţii grave din partea Securităţii, sus- 
ținându-se că s-a militat pentru știrbirea 
suveranității țării și subminarea regimului 
popular, atentându-se la cuceririle revo- 
luționare ale poporului român, fiind calom- 
niată Uniunea Sovietică. 

Activitățile planificate ale membrilor par- 
tidului au urmărit o colaborare cu anumite 
grupări și persoane din Ungaria, care au 
fost implicate în pregătirea și declanșarea 
Revoluţiei maghiare împotriva dictaturii 
bolșevice și a ocupației sovietice, care a 
izbucnit în 23 octombrie 1956. După 
înăbușirea revoltei populare din Ungaria în 
intervalul 4-10 noiembrie 1956, organizaţia 
și-a sistat în mare parte activitatea. Între 
timp, Securitatea a început să adune 
informaţii despre această formaţiune 
politică clandestină precum și despre per- 
soanele implicate sau care au avut 

cunoștință despre aceasta. Arestările au 
început abia în toamna anului 1957, primul 
reținut fiind chiar Szoboszlay Aladar, iar în 
lunile următoare au mai fost arestate și 
încarcerate aproape 200 de persoane. 

După terminarea anchetei, Securitatea 
a trimis în judecată un număr de 57 de per- 
soane, acest lot de inculpaţi primind nume- 
le de lotul Szoboszlay, după organizatorul 
și ideologul partidului. Procesul a început în 
ziua de 17 aprilie 1958 la Timișoara în fata 
Tribunalului Militar al Regiunii a III-a Militară 
Cluj, completul de judecată fiind prezidat de 
Macskasi Pavel, ajuns maior de justiție fără 
a fi absolvent al vreunei facultăţi de drept. 
Instanța a hotărât prin sentința penală nr. 
719 din 30 mai 1958, pronunţată în dosarul 
de judecată nr. 357/1958, condamnarea a 
10 persoane la pedeapsa capitală, ceilalți 
47 de membri ai lotului fiind condamnaţi la 
pedepse grave cu închisoarea, dispunân- 
du-se și confiscarea averii pentru toti 
inculpații. Cât privește pe cei condamnaţi la 
moarte, acuzaţia principală adusă acestora 
a fost de uneltire împotriva securităţii inter- 
ne și externe a R.PR. Identitatea acestor 
persoane este următoarea: 


Fotografiile victimelor, fără Orban Ștefan (Arhiva CNSAS): 
1. Abraham Arpad; 2. Fîntînaru Alexandru; 3. Huszar Iosif; 
4. Konya Ștefan; 5. Lukacs Ștefan; 6. Orban Carol; 

7. Szoboszlay Aladar; 8. Tamas Dezideriu, 9. Tamas Imre. 

Szoboszlay Aladâr - născut la 18 
ianuarie 1925 în Timișoara, fiul lui Aladar și 
losefina; preot catolic, necăsătorit, fără 
copii. 

Huszár Iosif - născut la 9 martie 1913 
în Viena (Austria), fiul lui Ladislau și Maria; 
fost moșier, ultima ocupație geamgiu, 
divorțat, fără copii. 

Konya Ștefan - născut la 4 ianuarie 
1915 în mun. Gheorgheni, jud. Harghita, 
fiul lui Emeric și Ana; avocat, căsătorit, fără 
copii. 

Lukâcs Ștefan - născut la 20 februarie 
1920 în orașul Pecica, jud. Arad, fiul lui 
Ștefan și Vilma; fost contabil, ultima ocu- 
patie comerciant-gestionar, căsătorit cu 
trei copii. 

Tamâs Imre - născut la 7 septembrie 
1907 în satul Iscroni, oraș Aninoasa, jud. 
Hunedoara, fiul lui loan și luliana; învățător, 
divorțat, trei copii. 

Tamás Dezideriu - născut la 16 mai 
1901 în Bărbătenii de Jos, oraș Lupeni, fiul 
lui loan și Susana; funcționar, căsătorit cu 
doi copii. 

Orbân Ștefan - născut la 20 august 
1900 în com. Păuleni-Ciuc, jud. Harghita, 
fiul lui Petru și Terezia; funcționar, căsă- 
torit, doi copii. 

Orbân Carol - născut la 6 iulie 1888 în 
com. Mădăraș, jud. Harghita, fiul lui 
Gheorghe și Șarolta; fost moșier, ultima 
ocupaţie contabil, necăsătorit, trei copii. 

Ábrahám Árpád - născut la 16 februa- 
rie 1914 în com. Bixad, jud. Covasna, fiul 
lui loan și Carolina; preot catolic, 
necăsătorit. 

Fîntinaru Alexandru - născut la 25 
martie 1895 în com. Semlac, jud. Arad, fiul 
lui Nicolae și Elisabeta; avocat pensionar, 
divorțat, un copil. 

Toate persoanele condamnate au 
depus în 6 iunie 1958 recurs împotriva 
sentinței, acesta fiind admis de Tribunalul 
Suprem al R.P.R., Colegiul Militar. Prin 
decizia nr. 206 din 24 iulie 1958, instanța 
supremă a schimbat două încadrări juridice 
pentru unii condamnați dar a păstrat 
sentința cu pedepsele hotărâte de prima 
instanță, care astfel a rămas definitivă. 
Potrivit adresei Tribunalului Suprem, Cole- 
giul Militar, nr. 206 din 26 iulie 1958, toti 
condamnaţii la moarte au adresat cereri 
individuale de grațiere către Prezidiul Marii 
Adunări Naţionale a R.P.R., care au fost 
respinse în ședința din 22 august 1958. 
Astfel, după epuizarea acestei încercări de 
comutare a pedepselor, toți cei 10 
condamnaţi la moarte au fost executaţi în 
ziua de 1 septembrie 1958. 

Conform datelor consemnate în Fisele 
Matricole Penale ale persoanelor condam- 
nate la moarte, acestea sunt încarcerate la 
Penitenciarul din Arad începând cu ziua de 
24 aprilie 1958, în timpul procesului fiind 
duse la Timișoara atunci când era nece- 
sară prezenţa lor în fata instanţei. Tot din 
aceste fișe rezultă că înainte cu câteva zile 
de punerea în practică a pedepsei, con- 
damnaţii au fost ridicaţi din Penitenciarul 
Arad de către delegaţii Regionalei de 
Securitate Timișoara spre a fi executaţi. Din 
conţinutul proceselor verbale de execuţie, 
întocmite individual pentru fiecare condam- 
nat, rezultă că îndeplinirea sentinței s-a 
făcut în noaptea zilei de 1 septembrie 
1949, între orele 23.00 și 24.00, oamenii 
fiind uciși prin împușcare după ce au fost 
așezați cu spatele la grupa de execuţie. 
Deși în aceste documente oficiale nu se 
specifică locul precis unde s-a desfășurat 


execuţia, înțelesul ar fi că aceasta a fost în 
incinta Penitenciarului Timişoara, lucru 
care însă trebuie cercetat și stabilit cu pre- 
cizie. După execuție, trupurile morţilor au 
fost predate comandantului Penitenciarului 
Timișoara pentru a dispune înhumarea lor. 
Decesele au fost oficializate abia în anii 
următori, fiind întocmite certificate de moar- 
te pe baza cărora decesele au fost înregis- 
trate în registrul stării civile de la Sfatul 
Popular al orașului Timișoara, aceste 
consemnări fiind dispersate în perioada 
anilor 1960-1971. 

După căderea oficială a regimului 
comunist, rudele și urmașii celor executaţi 
au început să facă demersuri pe la diferite 
instituţii ale statului pentru a putea afla locul 
unde au fost îngropați morţii, scopul fiind 
recuperarea osemintelor și reînhumarea lor 
creștinească. Acest lucru nu s-a putut însă 
realiza deoarece nu existau informatii sigu- 
re despre locul înhumării. În anul 2010 s-a 
reușit totuși să se facă pe cale juridică o 
oarecare dreptate morală pentru cele 10 
persoane ucise în 1958 din motive politice. 
Printr-o cerere adresată Parchetului de pe 
lângă Tribunalul Militar Cluj la data de 31 
ianuarie 2007, d-na Szabo Emilne Alexan- 
dra, sora lui Szoboszlay Aladar, în prezent 
decedată, a solicitat revizuirea sentinței 
penale nr. 719 din 30 mai 1958 pronunţată 
de Tribunalului Militar al Regiunii a III-a 
Militară Cluj. După multe tergiversări și 
declinări de competenţă între instanțele de 
judecată, cauza a intrat în cele din urmă 
spre soluționare pe rolul Curţii de Apel Cluj. 
În urma judecării, procesul s-a încheiat prin 
pronunţarea sentinței penale nr. 54 din 13 
mai 2010. Instanța a hotărât anularea 
integrală a sentinței nr. 719/1958 și achita- 


rea tuturor celor 57 de condamnaţi din lotul 
Szoboszlay, dispunând și restituirea averi- 
lor confiscate. 

Despre locul execuției, de-a lungul tim- 
pului au circulat mai multe variante după 
care aceasta a fost făcută la Jilava, în 
pădurea Macea din împrejurimile Aradului, 
în subsolul clădirii Securității din Arad, în 
poligonul orașului Arad sau în incinta Peni- 
tenciarului Timișoara. Din procesele verba- 
le de execuție reiese că de organizarea 
acestei acţiuni s-a ocupat în mod direct 
Direcţia Regională de Securitate Timișoara 
cu implicarea penitenciarul din oraș. În 
ceea ce privește locul unde au fost 
îngropaţi morţii, de asemenea au existat 
mai multe păreri după care înhumarea s-ar 
fi făcut la Jilava, în Arad, în pădurea Macea 
sau undeva în Timișoara. Varianta cea mai 
plauzibilă a fost că trupurile victimelor au 
fost înhumate într-o groapă comună, 
săpată undeva în cimitirul Pomenirea din 
Arad. Această ipoteză este susţinută și de 
o mărturie făcută prin anii 60 ai secolului 
trecut de un fost ofițer la Miliția orașului 
Arad, care a indicat cu aproximaţie unei 
cunoștințe locul mormântului. În anul 2013, 
cel care a primit informaţia de la ofițerul de 
miliție, a transmis-o istoricului Karoly 
Vekov, unul dintre puţinii cercetători care au 
studiat și cunosc foarte bine problematica 
cazului. În cursul anului trecut, acesta a 
sesizat IICCMER despre locul unde s-ar 
afla mormântul comun, prezentând toate 
informaţiile care susțin acest lucru. Tot în 
2017, cu sprijinul unei firme din Ungaria 
specializată în prospecţiuni geofizice, s-a 
efectuat o verificare a terenului cu tehnică 
de detectie non-invazivă a solului, fiind 
vizată o parcelă a cimitirului neocupată 

încă de morminte contemporane Si unde se 
presupune că s-ar afla mormântul comun. 
Rezultatele investigației au depistat ano- 
malii în structura geologică a solulului în 
trei locuri, acestea urmând a fi verificate 
prin săpătură arheologică. 

Dacă din punct de vedere juridic per- 
soanele executate au fost declarate nevi- 
novate în urma rejudecării cazului, viaţa lor 
însă nu a mai putut fi restituită. Singurul și 
cel mai important lucru care se mai poate 
face ca reparație morală pentru memoria 
acestor victime, este descoperirea gropii 
comune și recuperarea rămășițelor pămân- 
testi ale acestora. 

Cercetările vor fi efectuate de un colec- 
tiv de arheologi de la IICCMER și instituțiile 
muzeale colaboratoare (Muzeul Naţional 
de Istorie a Transilvaniei Cluj, Complexul 
Muzeal Arad, Muzeul Naţional al Unirii Alba 
lulia, Muzeul de Istorie și științele Naturii 
Aiud), alcătuit din Gheorghe Petrov, Marius 
Oprea, Paul Scrobotă, Gabriel Rustoiu, 
Horaţiu Groza, Peter Hugel, Victor Sava și 
Florin Mărginean. 

investigaţiile se vor desfășura în 
prezența unui procuror militar de la 
Parchetul Militar Timișoara, instituție care a 
fost sesizată de IICCMER în privința aces- 
tui caz și a locului unde se presupune că 
victimele au fost înhumate. Acţiunea se 
desfășoară în colaborare cu Televiziunea 
Română, fiind sprijinită de către Primăria 
mun. Arad și Complexul Muzeal Arad. 

Relaţii suplimentare se pot obține de la 
arheolog Gheorghe Petrov, expert IIC- 
CMER, organizatorul și coordonatorul 
acțiunii (tel. 0721 400396). 

România 
Si 
Anul Centenar 


În România și Republica Moldova 
situaţia politică se deteriorează pe zi ce 
trece, devine din ce în ce mai dramatică 
și mai dureroasă. Se face totul ca splaiul 
românesc =- România și Republica 
Moldova - să ajungă Si să rămână în 
afara lumii valorilor occidentale. 
Reacţiile acesteia devin din ce în ce mai 
critice, atât mass-media cât și marile 
instituții occidentale denunță ce se 
întâmplă și iau poziţie. leri Secretarul 
general al Consiliului Europei a cerut ca 
România să aștepte avizul Comisiei de 
la Venetia privind reforma codului penal 
şi a celui de procedură penală; în 5 iulie 
la Parlamentul European a avut loc o 
importantă dezbatere privind situația 
politică din Republica Moldova. 

Ceea ce se petrece în spatiul româ- 
nesc nu este revoltător numai în sine ci 
Si prin faptul că are loc în Anul Centenar 
când celebrarea acestui mare eveni- 
ment, fondator al României moderne, ar 
fi trebuit sa mobilizeze întreaga suflare 
românească. Suntem cu toții respon- 
sabili, datori să apărăm spațiul româ- 
nesc ca parte a lumii valorilor occiden- 
tale. Este un apel pe care asociaţia 
noastră cu toată modestia îl lansează. 


Alexandru Herlea 


IN MEMORIAM 


Pierre Hassner 
(1933-2018) 


La 26 mai 2018 s-a stins din viaţă la 
Paris prietenul și colegul meu de clasă la 
Liceul Francez din Bucureștii anilor 1950, 
și, totodată, prietenul nedezmințit al revis- 
tei Memoria pe care o onora cu aprecierea 
sa. Stabilit definitiv la Paris cu părinţii care 
voiau astfel să-l apere de comunismul care 
se instala în țară. După studii la Ecole 
Normale Supérieure unde Raymond Aron 
îl va considera cel mai bun elev al său, Si 
apoi în Universităţi americane, predând la 
Centrul european al universităţii John- 
Hopkins din Bolonia, Strălucitul viitor spe- 
cialist în filozofia politică, director de cerce- 
tare emerit la CERI (Centre de recherches 
internationales) de Sciences PO din Paris 
se bucurase de reîntâlnirea cu mine 
„nainte de noua Si definitiva despărțire 
care ne așteaptă, după cum îmi scrisese 
premonitoriu în dedicaţia pe prima sa carte 
pe care mi-a dăruit-o, La violence et la paix 
(Paris, Editions du Seuil, 2000). Colindând 
acum Împreună în orașul visurilor noastre 
adolescentine în căutarea cafenelelor 
pariziene legate de literatura franceză (le 
Flore, le Voltaire, Les Deux Magots, le 
Lipp, Le Lapin agile) sau vizionând o piesă 
mai puțin cunoscută a lui lonesco, Délire à 
deux... à tantqu'on veut la sfârșitul căreia 


am exclamat amândoi „Conu Leonida”... 
De altfel citatele din Caragiale erau 
frecvente la Pierre, când se afla în 
România, vorbind la Memorialul de la 
Sighet sau la o lansare a Memoriei, bună- 
oară... Pentru a-i înțelege frământările voi 
cita din volumul mai sus amintit: „Român 
de formatie franceză, francez de origine 
română,evreu de formaţie catolică, vizita- 
tor bilunar timp de 20 de ani al unei univer- 
sităţi americane în Italia, interpret al Estului 
în Vest și al Vestului în Est la nenumărate 
colocvii internaţionale, împărțit între copilă- 
ria balcanică, între pasiunea informaţiei zil- 
nice și nostalgia unui adevăr care ar de- 
păși-o... i-a privit totdeauna cu o oarecare 
invidie pe cei cărora originea sau vocaţia le 
dăduseră un sentiment de identitate, de 
comunitate ori de apartenenţă care lui îi 
lipseau dureros.” 

Pentru mine Parisul va fi mai gol de 
acum înainte fără bunăvoința, atenţia, dis- 
cretia și marea finețe spirituală a lui Pierre 
Hassner, prietenul meu neobosit de tot- 
deauna, plecat prea devreme să se odih- 
nească în fine care, sunt sigură, a început 
deja să mă aștepte... 


Micaela Ghiţescu 

Apel către urmașii victimelor 


decedate în penitenciarul de la Târgu Ocna 


IICCMER a descoperit 


încă 3 victime 


București, 19 iunie 2018. Institutul de Investigare a Crimelor Comunismului și 
Memoria Exilului Românesc (IICCMER) a desfășurat în perioada 7-13 iunie 2018 o 
nouă campanie de investigații arheologice în orașul Târgu Ocna, jud. Bacău. 
Acţiunea a urmărit căutarea și descoperirea mormintelor deținuților politici morți în 


penitenciarul din localitate. 


Conform unei evidențe provizorii 
bazate pe surse documentare, în perioada 
1950-1964 în penitenciarul din Târgu Ocna 
au fost încarcerate, pe diferite termene de 
timp, un număr de 841 de persoane con- 
damnate pentru delicte politice, dintre care 
71 au decedat în timpul detenţiei. Morţii au 
fost înhumați într-un cimitir parohial situat 
în apropierea penitenciarului, lângă biseri- 
ca ortodoxă cu hramul Sfinţii Impărați 
Constantin și Elena aflată în Parohia 
Poieni. Inmormântările s-au făcut într-o 
zonă separată a cimitirului, folosită în tre- 
cut pentru nevoile funerare ale penitencia- 
rului. Trupurile defuncţilor au fost depuse, 
fără sicriu, în gropi individuale sau, co- 
mune, nemarcate la suprafaţa solului. Intre 
anii 1977 Si 1997, timp în care imobilul 
penitenciarului a adăpostit un Sanatoriu 
pentru bolnavi psihici, mulți dintre pacienții 
decedați aici au fost îngropați tot în 
această zonă a cimitirului. In ultimele 
decenii, terenul unde au fost îngropaţi 
deținuții a fost cedat treptat credincioșilor 
din parohie pentru locuri de veci. Ca 

urmare, gropile de înhumare au afectat, 
parțial sau integral, multe din mormintele 
deținuților și ale bolnavilor psihici. 

Evoluţia obiectivă a situaţiei din teren a 
făcut ca în zona cimitirului unde s-au 
îngropat deţinuţii să mai rămână libere 
puține suprafețe de teren. Această situaţie 
a determinat efectuarea în cursul anilor 
2011 și 2013 a unor cercetări arheologice 
pentru verificarea acelor porțiuni de teren 
care urmau să fie ocupate de morminte. S-au 
executat atunci trei secțiuni arheologice, 
fiind verificată o suprafață însumată de 
24,40 mp, fiind identificate și cercetate un 
număr de 22 de morminte dintre care 10 
aparțineau unor foști deţinuţi. Datorită fap- 
tului că între timp puţinele suprafețe de 
teren rămase încă libere au fost sau vor fi 
repartizate pentru locuri de veci, s-a impus 
efectuarea de urgență a unei noi interventii 
arheologice care să elibereze respectivele 
locuri de sarcina istorică care o pot con- 
tine. Astfel, în perioada 7-13 iunie 2018 s-a 
desfășurat o nouă campanie de săpături, 
care a constat în executarea a trei secțiuni 


arheologice în spaţiul împrejmuit al cimiti- 
rului, fiind verificată și cercetată o 
suprafață însumată de 15 mp. Totodată, s- 
a verificat prezența unor posibile înmor- 
mântări de detinuti pe un teren viran situat 
în partea de sud-est a cimitirului, aici fiind 
practicată o secțiune de control cu dimen- 
siunile de 19 x 1.00 metri în care nu au fost 
depistate gropi de morminte. In secțiunile 
practicate în cimitir au fost descoperite un 
număr de 20 de morminte dintre care trei 
aparțin unor deţinuţi politici. Numărul total 
al mormintelor depistate în cursul celor trei 
campanii de cercetări este de 42, dintre 
care 13 sunt ale unor deţinuţi politici. 
Scheletele acestora au fost descoperite 
integral sau parțial, cele din urmă fiind 
deranjate de înhumări ulterioare. Patru 
dintre gropile de înhumare erau comune 
deoarece fiecare adăpostea osemintele a 
câte două persoane, iar cinci au fost 
morminte individuale. Toate rămășițele 
pământești considerate ca aparținând 
deținuților politici au fost extrase și recu- 
perate. 

Cazul deţinuţilor politici morţi în peni- 
tenciarul de la Târgu Ocna face obiectul 


unui dosar de cercetare penală, deschis la 
Secţia Parchetelor Militare ca urmare a 
unei sesizări oficiale înaintate de către IIC- 
CMER. Pe lângă răspunderea penală ce 
poate să revină unor persoane din fosta 
Securitate și din administraţia penitencia- 
rului care se pot face vinovate de moartea 
acestor oameni, un scop important al aces- 
tui demers este de a se putea identifica 
osemintele ce au fost și care vor mai fi 
recuperate. Investigațiile de la Târgu Ocna 
vor continua printr-o nouă campanie de 
săpături, care se va organiza probabil 
chiar în toamna acestui an. 


Cercetările au fost efectuate de echipa 
arheologică a institutului, alcătuită din spe- 
cialiști angajați și colaboratori. In teren s-a 
conlucrat cu procurorul militar de caz, cu 
polițiști criminaliști și cu medici legiști. 
Acţiunea s-a desfășurat în colaborare cu 
Televiziunea Română, având aprobarea și 
susținerea Arhiepiscopiei Romanului și 
Bacăului. In plan tehnic și logistic am fost 
sprijiniți de Primăria orașului Târgu Ocna 
(primar ștefan șilochi), Parohia Ortodoxă 
din Târgu Ocna-Poieni (preot Cristian 
Gabriel Mazilu) și de câteva persoane 
voluntare din localitate. 

IICCMER lansează Si cu această 
ocazie un nou apel către rudele și urmașii 
victimelor care au decedat în penitenciarul 
de la Târgu Ocna, pentru a contacta pe 
orice cale institutul în vederea îndrumării 
acestora către autorităţile care au în sar- 
cină identificarea osemintelor recuperate. 


Relaţii suplimentare se pot obține de la 
d-nul Gheorghe Petrov, expert IICCMER, 
organizatorul și responsabilul șantierului 
arheologic (tel. 0721400396). 

RADU PREDA 


Masacrul inocenților 


Institutul de Investigare a Crimelor 
Comunismului și Memoria Exilului Româ- 
nesc (IICCMER) a completat acum câteva 
zile sesizarea penală din 1 iunie 2017 cu 
noi detalii despre modul cum statul comu- 
nist scăpa de „rebuturile“ lui umane. 

Localizat în partea de nord a României, 
Spitalul de copii neuropsihici „Siret“, numit 
sugestiv în limbajul localnicilor „Orfelinatul 
Groazei“, a fost înființat în 1956, fiind prin- 
tre primele unităţi medicale din România 
comunistă dedicate afecţiunilor neurologi- 
ce infantile. In perioada 1956-2001, au fost 
internaţi la „Siret“ 8586 de copii, dintre 
aceștia pierzându-și viata nu mai puțini de 
1500. Din raţiuni de timp Si resurse umane 
limitate, știind că investigația este de mari 
proporții, atât pentru IICCMER, cât și pen- 
tru Parchetul General, s-a ales pentru 
început perioada anilor '80. 

In perioada de referință avută în vedere 
de denuntul recent, așadar între 1 ianuarie 
1980 și 22 decembrie 1989, s-au înregis- 
trat 340 decese, cu un maxim de 81 de 
decedați în 1981, în timp ce în 1991, în 
condiţiile create prin implicarea unor 
organizaţii filantropice, registrele de stare 
civilă consemnează două decese. Numărul 
declarat al deceselor scade considerabil 
începând cu anii 1983 și 1984 (numai 12 
decese în 1984), ca urmare a transferului 
masiv de copii către alte unități din tară. 
Registrul spitalului consemnează transfe- 
rul a peste 750 de copii în numai câteva 
zile de la finele lunii noiembrie 1983. 

Majoritatea deceselor avea loc iarna, 
cauzele acestora fiind, într-o proportie 
covârșitoare, afectiunile pulmonare, urma- 
te de epilepsii, boli cardiace, renale, hepa- 
tice, gastrointestinale etc. Pe grupe de 
vârstă, cele mai multe decese au fost con- 
semnate in dreptul grupei 1-4 ani (mai mult 
de jumătate), urmate de grupele 5-10 ani, 
11-18 ani și peste 18 ani. O mare parte a 
acestora proveneau din localităţi din 
județul Suceava sau județe învecinate, dar 
și din zone mai îndepărtate precum 
București, Bihor, Timiș, Dâmboviţa și 
Constanţa. i 

De ce ne preocupă toate acestea? In 
primul rând: victimele masacrului nu au 
nici azi un avocat pe măsura atrocităților. 
Rostul legal al IICCMER este tocmai acela 
de a da voce celor fără de voce și a cere 
dreptate pentru cei fundamental nedrep- 
tătiti. In al doilea rând: călăii inocenților se 
ascund bine în cutele societăţii, unii fiind 
medici de familie sau terapeuti. Poartă 
halate albe în timp ce sufletele lor sunt 
negre, prescriu rețete pentru gripă cu 
aceeași mână care, cu decenii în urmă, tri- 
mitea fiinte plăpânde, zgribulite de frigul 
unui destin proletar, la moarte. 


Articol apărut Adevărul, ediția din 28 iunie 2018. 
htips://adevarul.ro/news/societate/masacrul-inocen- 
tilor-1_5b34e9d5df52022f759fa8f8/ index.html 


COMUNICAT DE PRESA 


Sesizare penală a IICCMER privind tratamentele 
neomenoase aplicate în perioada comunistă în 
Spitalul pentru copii neuropsihici cronici Siret, 
judeţul Suceava 


București, 25 iunie 2018. Institutul de Investigare a Crimelor Comunismului și 
Memoria Exilului Românesc (IICCMER) a înaintat un denunt către Parchetul 
General cu privire la săvârșirea infracţiunii de tratamente neomenoase aplicate în 
timpul regimului comunist copiilor aflaţi în Spitalul pentru copii neuropsihici cro- 
nici Siret. Denunţul face referire la perioada 01.01.1980 - 22.12.1989 în care au 


murit 340 de minori. 


investigațiile IICCMER vor continua 
pentru a putea determina traseul fiecărui 
copil transferat în acea perioadă. 

Majoritatea deceselor aveau loc în 
lunile de iarnă, cauzele acestora (vezi 
detalii în dosarul de presă anexat) fiind, 
într-o proporție covârșitoare, afecțiunile 
pulmonare, urmate de epilepsii, afecțiuni 
cardiace, renale, hepatice, gastrointesti- 
nale etc. Pe grupe de vârstă, cele mai 
multe decese au fost consemnate în drep- 
tul grupei 1-4 ani (mai mult de jumătate), 
urmate de grupele 5-10 ani, 11-18 ani și 
peste 18 ani. O analiză asupra locului de 
proveniență al copiilor decedați demon- 
strează faptul că o mare parte a acestora 
proveneau din localităţi din judetul Su- 
ceava sau județe învecinate, dar și din 
zone mai îndepărtate precum București, 
Bihor, Timiș, Dâmbovița, Constanţa etc. 

Contextul istoric declanșator a fost 
creat în anul 1966, când regimul comunist 
din România a inițiat una dintre cele mai 
restrictive politici demografice pronataliste. 


Creșterea forțată a populației, strict canti- 
tativă, fără respectul fată de om și fără 
asigurarea tuturor condiţiilor decente de 
viață, a avut printre consecințe creșterea 
mortalităţii materne și infantile, creșterea 
fără precedent a numărului de copii năs- 
cuti cu malformatii congenitale grave, cu 
afecțiuni fizice și psihice, cu diverse boli 
moștenite sau dobândite după naștere, mii 
de copii ajungând orfani și un număr 
impresionant fiind abandonaţi. 

Minorii ce necesitau protecţie din 
partea statului erau împărţiţi în trei cate- 
gorii: „recuperabili”, „parțial-recuperabili” și 
„nerecuperabili”. Diferenţierea era făcută 
între o categorie de minori pe care statul 
încerca să-i „recupereze”, total sau parțial, 
pentru integrarea ulterioară în producţie, și 
o categorie de copii în care statul nu era 
dispus să investească și pe care nici 
măcar nu dorea să-i recunoască. Rea- 
bilitarea, chiar și parțială, a acestor copii, 
care ar fi putut fi ulterior integrați în muncă, 
solicita cheltuieli importante, la care statul 

contribuia doar parțial. Părinţii erau nevoiţi 
să acopere o parte din costurile îngrijirii 
copiilor, indiferent de situaţia lor materială. 
Nu puține sunt cazurile în care familii 
monoparentale, cu venituri minime, sunt 
nevoite să plătească până la jumătate din 
acestea pentru întreținerea minorului în 
cămin. Mai dificilă era situația minorilor 
orfani de ambii părinţi, lipsiți de bunuri 
materiale sau rude, pentru care bugetul 
asigurărilor sociale nu avea prevăzute 
sume și nici baza legală prin care să poată 
acoperi aceste cheltuieli. Pentru ideologia 
comunistă, doar omul sănătos intra în dis- 
cutie, „rebuturile” fiind ascunse și, la limită, 
evacuate. 

In urma analizei actelor de deces și a 
certificatelor constatatoare de moarte, 
efectuată de experţii IICCMER și de o 
echipă de specialiști în medicină legală, 
s-a constatat că, pe de o parte, au existat 
rate crescute de mortalitate în cazul unor 
patologii ușor de prevenit sau de diagnos- 
ticat precoce și de tratat corespunzător, iar, 
pe de altă parte, au existat cauze de 
moarte care susțin, prin specificul lor, con- 
cluziile cu privire la existența unui regim 
caracterizat prin tratamente neomenoase 
aplicate minorilor din spital. 

Ca urmare a descoperirilor făcute, 
IICCMER a înaintat o sesizare penală 
către Parchetul General, a doua dintr-o 
serie de sesizări care vizează crime sis- 
temice și sistematice petrecute în perioada 
comunistă, având în vedere toate ramifi- 
caţiile administrative, profesionale și politi- 
ce. Potrivit cadrului legal de funcţionare, 
IICCMER este abilitat să efectueze investi- 
gatii științifice cu privire la crimele, abu- 
zurile și încălcările drepturilor omului pe 
întreaga durată a regimului comunist Si să 
sesizeze organele în drept. 

Reamintim că IICCMER a depus și 
anul trecut, exact de Ziua Copilului, un 
denunt (nr. 281/P/2017) referitor la să- 
varsirea infracţiunii de tratamente neo- 
menoase aplicate în timpul regimului 
comunist copiilor aflaţi în Căminele spital 
pentru minorii nerecuperabili din Cighid și 
Păstrăveni, respectiv în Căminul pentru 
minori deficienti nerecuperabili din Sighetu 
Marmatiei. Conform informatiilor primite de 
IICCMER, aspectele sesizate sunt cer- 
cetate de către Parchetul de pe lângă 
Inalta Curte de Casatie și Justiţie. Cu alte 
cuvinte, s-a început urmărirea penală in 
rem, cu privire la faptă. Având în vedere 
dimensiunile de mari proporții ale ambelor 
denunțuri, IICCMER continuă să sprijine 
eforturile Parchetului General prin date și 
investigații științifice. 

IICCMER a adunat din spaţiul on-line 
mărturii privind condiţiile de viată de la Spi- 
talul pentru copii neuropsihici cronici Siret, 
precum și din alte instituții (cămine-spital): 

România irecuperabilă - Orfelinatele groazei: mii de 
copii erau bătuți, legaţi și înfometați! - 
htips://www.youtube.com/watch ?v=Uxei6vr697kât=57s 

Lungul drum spre casă (I) - Cum sună povestea copiilor 
abandonați în „lagărul” de la Siret? - 
htips://www.youtube.com/ watch?v= 0qpQ1SMThRM 

Lungul drum spre casă (1) - „In premieră”: Povestea lui 
Petrică, copilul adoptat de la Siret - 
htips://www.youtube.com/ watch?v= GNqYk55Ar-c 

Lungul drum spre casă (2) - „In premieră”: Povestea lui 
Petrică, întâlnirea cu mama după 16 ani - 
https://mww.youtube.com/watch ?v= H2WLxnhW_aw 

In premiera: Infernul copiilor uitaţi (Drama copiilor abandonaţi 
în spitale) - htips:/Www.youtube.com/watch ?v=umk1TWRTDifs 

Conditiile în care trăiau copii cu handicap în România 
după moartea lui Ceaușescu - https:// 
www.youtube.com/watch ?v=4sAirxyOZlo&t=1s 

Mărturii din Cighid — Lagărul de exterminare a copiilor din 
România https://mww.youtube.com/watch ?v=2ibdv7bfHnw 

Izidor Ruckel - povestea adoptiei sale din „lagărul” de 
copii de la Sighet https://www. youtube.com/ 
watch ?v=w6bH1P0qQhs 

http://mww .life.ro/fine-living/trends/tot-ce-va-imaginati- 
mai-rau-si-mai-monstruos-pe-lumea-asta-a-avut-loc-acolo- 
la-spitalul-siret-adina-marcela-o-connor-director-executiv- 
al-fundatiei-o-noua-viata- 17058792 


Istoricul și organizarea 
Spitalului pentru copii 
neuropsihici cronici Siret 


Localizat în partea de nord a României, 
într-o localitate de frontieră, Spitalul de 
copii neuropsihici Siret! a fost înființat 1956 
prin ordin al ministrului Sănătăţii, fiind, ală- 
turi de cele de la Lugoj, Pâclișa și Râul 
Vadului, printre primele unități medicale din 
România, dedicate afecţiunilor neurologice 
ale copilului. 

Clădirea principală a spitalului a fost 
amenajată într-o fostă cazarmă militară 
datând din perioada administraţiei austro- 
ungare, în care, începând cu anul 1952 și 
până în 1956, au fost adăpostiţi copii 
coreeni refugiați. 

Inițial, unitatea a funcţionat sub denu- 
mirea de Cămin spital pentru copii neuro- 
psihici cronici, având o capacitate de 400 
de locuri și o schemă de personal de 57 de 
posturi. Un an mai târziu, prin comasarea 
cu Casa Copilului Siret, capacitarea unităţii 
crește la 600 de locuri și 183 de salariaţi, 
iar din 1960 la 287 persoane angajate. 

Debutul politicii pronataliste a regimului 
Ceaușescu și creșterea impresionantă a 
numărului de copii cu probleme neuropsi- 
hice au făcut necesară extinderea capa- 


'Date preluate din Arhiva Ministerului Sănătăţii, Arhiva 
fostului Spital pentru copii neuropsihici cronici Siret, 
Registrele de stare civilă ale orașului Siret și lucrarea pu- 
blicată de Popescu Georgie, Monografia Spitalului de Copii 
Neuropsihici din Orașul Siret - judeţul Suceava: de la înfi- 
ințarea sa în 1956 până în anul 2001, lași, Editura PIM, 
2016; 


cității la 1200 de paturi după 1966 și la 
1310 după 1973. 

In 1968 unitatea se reprofilează în 
Spital de copii neuropsihici, dedicat celor 
cu handicap neuropsihomotor recuperabil 
sau parțial recuperabil, cu vârste cuprinse 
între 1 și 16 ani. Din cauza afluxului de 
pacienţi minori cu afecţiuni psihice, Spitalul 
de la Siret se menţine de facto ca unitate 
de tip Cămin-spital, în care erau găzduiţi, 
pe mai mulți ani, inclusiv un număr mare 
de copii cu afecțiuni considerate nerecu- 
perabile. Spre exemplu, la începutul anului 

1990, in Spitalul de copii neuropsihici Siret 
Se aflau internati 114 copii declarati nere- 
cuperabili, dintr-un efectiv de 510 de copii. 

Spitalul pentru copii neuropsihici cro- 
nici Siret a funcţionat ca unitate de interes 
republican, aflată în subordinea Ministe- 
rului Sănătăţii și era condus de un medic 
director, numit prin ordin de ministru. Până 
în 1991 spitalul a fost administrat de nouă 
medici directori, ultimul dintre ei aflându-se 
la conducere nu mai puţin de 24 de ani. 

Schema de personal cuprindea, la 
nivelul anilor '80, 29 de persoane: 14 cadre 
medicale de specialitate, 109 de cadre 
sanitare medii, personal auxiliar, 115 per- 
soane, 12 persoane ce lucrau în sectorul 
administrativ, 12 persoane care se ocupau 
de Căminul-școală, care funcţiona pe 
lângă spital și 47 muncitori. 


Despre decese 


Între 1 aprilie 1956 și 6 iunie 2001, au 
fost internaţi la Siret 8586 copii, dintre 
aceștia pierzându-și viata nu mai puţin de 
1500 de copii. 

Pentru o perioadă de referință cuprinsă 
între 10.01.1980 și 03.05.1991, s-au înre- 
gistrat nu mai puțin de 356 decese, cu un 
maxim în anul 1981 de 81 de copii dece- 
daţi, în timp ce în 1991 registrele de stare 
civilă consemnează doar 2 decese. 

Numărul acestora scade considerabil 
începând cu anii 1983 și 1984, (numai 12 
decese în 1984), ca urmare a transferului 
masiv de copii către alte unităţi din țară. In 
1982 au loc 188 transferuri, în 1983 — 872, 
în 1984 — 89, iar în 1985 — 109. Cele mai 
comune destinaţii erau Căminul spital din 
Sasca, județul Suceava (peste 150 de 
copii transferați), Căminul-spital Tulgheș, 
judeţul Harghita, (272 de copii transferați), 

Căminul atelier Odobeşti, Căminul spital 
din Huși etc. 

In rândul personalului care a lucrat la 
Siret în această perioadă circulă legenda 
unui ordin venit de la conducerea Parti- 
dului Comunist privind eliberarea rapidă a 
spitalului de o mare parte a acelor inter- 
nati, ordin executat rapid la finele lunii 
noiembrie 1983. Registrul spitalului con- 
semnează transferul a peste 750 de copii 
în numai câteva zile de la finele lunii 
noiembrie 1983. Foștii angajaţi susțin că o 
mare parte dintre copii, în special cei cu 
părinți necunoscuţi, nu au ajuns la desti- 
natiile de transfer fiind izolaţi pe un câmp și 
lăsaţi să moară fără a fi înregistrați. 

Documentele pe care le detinem nu au 
putut confirma această ipoteză șocantă, iar 
investigaţiile vor continua pentru a putea 
determina traseul fiecărui copil transferat 
în acea perioadă. 

Revenind la evidenta deceselor 
înregistrate, se poate constata că majori- 
tatea acestora, peste 60%, aveau loc în 
lunile de iarnă, cauzele acestora, fiind în- 
tr-o proporție covârșitoare, de aproape 
70%, afecțiunile pulmonare (cele mai 
comune fiind bronhopneumoniile), urmate 
de epilepsii (12%), afecţiuni cardiace (7%), 
renale, hepatice, gastrointestinale etc. 

Pe grupe de vârstă, cele mai multe 
decese au fost consemnate în dreptul grupei 
1-4 ani (53%), urmate de grupele 5-10 ani 
(24%), 11-18 ani (18%) și peste 18 ani (5%). 

O analiză asupra locului de prove- 
niență al copiilor decedați demonstrează 
faptul că o mare parte a acestora prove- 
neau din localități din județul Suceava, sau 
județe învecinate (peste 40%), dar și din 
zone mai îndepărtate precum București, 
Bihor, Timiș, Dâmboviţa, Constanţa etc. 


Constantin Brancusi 
devine al doilea 

cel mai bine vandut 
sculptor din lume 


Lucrarea „La Jeune Fille Sophistiquée 
(Portrait de Nancy Cunard)” de Constantin 
Brâncuși vândută marti, 15 mai 2018, de 
casa de licitaţii Christie's din New York a 
stabilit un nou record pentru artistul român 
care devine astfel al doilea cel mai bine 
vândut sculptor din lume. 

Nu mai puțin de 71 de milioane de 
dolari a plătit colecţionarul care și-a 
adjudecat lucrarea semnată de Brâncuși 
scoasă la licitație la New York. Trei 
cumpărători au făcut oferte pentru „La 
Jeune Fille Sophistiquée (Portrait de 
Nancy Cunard)” (Tânăra fată sofisticată). 
In cele din urmă, sculptura de bronz cu 
postament de marmură a fost adjudecată 
după o ofertă făcută prin telefon de un 
colecționar al cărui nume nu a fost 
dezvăluit. „E un simbol şi oamenii sunt 
fascinati de simboluri” a comentat Abigail 
Asher, parteneră a agentiei de consultanță 
artistică Guggenheim Asher catalogând 
contrastul dramatic dintre sculptura lustru- 
ită și postamentul sculptat ca ieșit din 
comun: „it was rarer than rare”. Brâncuși 
vânduse lucrarea în 1957 în atelierul său 
unei familii americane pentru 5000 de 
dolari. Licitatia de marti a transformat „La 
Jeune Fille Sophistiquée (Portrait de 
Nancy Cunard)” de Constantin Brâncuși în 


a treia sculptură cel mai bine vândută vre- 
odată, după „L'Homme au doigt” Si 
„L'Homme qui marche |” de Alberto 
Giacometti, vândute de aceeași casă de 
licitaţii în 2015 și 2010 pentru 145,9 și, 
respectiv, 117 milioane de dolari. Până 
acum, cel mai mare preţ atins de o lucrare 
de Brâncuși era de 37,6 milioane de dolari, 
sumă pentru care sculptura Madame LR 
(Portrait de Mme LR) se vânduse la Paris 
în 2009. O altă vedetă a licitaţiei dedicate 
artei impresioniste și moderne de la New 
York a fost lucrarea „Compoziție suprema- 
tistă” de Kazimir Malevich, care s-a vândut 
cu 85,8 milioane de dolari. 


Răzvan Tupa 
http://mww.mediafax.ro/cultura-media/preţ-record-pentru- 
o-lucrare-a-lui-constantin-brancusi-care-devine-astfel-al- 


doilea-cel-mai-bine-vandut-sculptor-din-lume-la-jeune-fille- 
sophistiqu-e-vanduta-cu-71-de-milioane-dolari-1 7217530 

PEN ROMANIA 


Scrisoare de protest 


Scrisoare de protest adresată 
Ambasadorului Ucrainei la București 
față de intervenţiile în forță ale 
autorităţilor de la Cernăuţi împotriva 
Centrului Cultural Român „Eudoxiu 
Hurmuzachi” și a conducerii acestuia 

* 


Serviciile speciale SBU au descins la 
Centrul Cultural Român din Cernăuti; poe- 
tul Vasile Tărâteanu, membru de onoare al 
Academiei Române, a fost retinut de aces- 
te forte polițienești și supus unor tratamen- 
te absolut inacceptabile. 


Scrisoare către Ambasadorul Ucrainei 
Excelenţei-Sale, Domnului 
Ambasador Oleksandr Bankov 
Excelenţa Voastră, 

PEN România își exprimă speranţa că 
relaţiile dintre Ucraina și România se vor 
dovedi pe termen lung la fel de constructi- 
ve și cordiale pe cât sunt cele pe care 
Centrul nostru le întreţine cu PEN Ucraina. 

PEN România și-a exprimat public 
admirația și susținerea pentru confrații 
noștri ucraineni, aflati în prima linie a luptei 
dramatice pe care țara Domniei-Voastre o 
duce pentru suveranitate, democrație și 
integrare europeană. 

De asemenea, PEN România susține 
apelul internaţional lansat, cu ocazia debu- 

tului Campionatului Mondial de Fotbal de 
la Moscova, în favoarea lui Oleg Sentov， 
cunoscutul regizor ucrainean condamnat 
în mod abuziv la 20 de ani de colonie 
penitenciară pe teritoriul Federaţiei Ruse. 
Considerăm că eliberarea d-lui Sentov și a 
celor mai bine de șaptezeci de deținuți 
politici ucraineni de pe teritoriul Federaţiei 
Ruse trebuie să reprezinte o prioritate pen- 
tru acțiunea diplomatică europeană și 
internaţională. 

Date fiind cele de mai sus, veti înțelege 
amplitudinea șocului moral pe care l-am 
resimțit la vestea descinderii efectuate de 
serviciile speciale SBU ale statului pe care 
Excelența-Voastră îl reprezintă, la sediul 
Centrului Cultural Român „Eudoxiu 
Hurmuzachi” din Cernăuţi, în data de luni 
11 iunie a.c. Ca urmare, președintele 
Centrului „Eudoxiu Hurmuzachi”, poetul 
Vasile Tărâţeanu, membru de onoare al 
Academiei Române, a fost reținut de aces- 
te forțe polițienești și supus unor tratamen- 
te absolut inacceptabile. 

Pretextul pentru această acțiune poli- 
țienească brutală a fost stupefiant, decla- 
rațiile publice emise de SBU mergând în 
sensul criminalizării unor manifestații 
pașnice, culturale și academice, de cele- 
brare a Centenarului Marii Uniri. După cum 
Excelența Voastră știe, publicul din tara 


noastră percepe acest eveniment consu- 
mat acum un secol drept emergenta unui 
proiect nu doar etno-naţional, ci deopotrivă 
democratic și european. Evident că și co- 
munitatea românilor din Ucraina rezonea- 
ză cu solemnitatea acestui moment și îl 
consideră, în mod firesc, drept un prilej de 
afirmare a coeziunii culturale a tuturor ro- 
mânilor, dintr-o perspectivă în care valorile 
care ne definesc sunt inseparabile de valo- 
rile general-europene. Celebrarea Unirii 
realizate în 1918, la sfârșitul primului război 
mondial, nu are, nici în interiorul României, 
Si nici în rândurile comunităților românești 
din afara granițelor, nici un fel de conotaţie 
revizionistă, revanșardă sau xenofobă. 

In aceste condiții, intervenția serviciilor 
secrete în desfășurarea unui eveniment 
cultural pare să ne reamintească direct de 
coșmarul totalitar de care speram că par- 
tea noastră de lume s-a eliberat definitiv. 

Apelăm la Excelenţa Voastră cu 
rugămintea de a transmite Guvernului și 
Președinției Ucrainei protestul nostru ferm 
și profunda noastră indignare în faţa aces- 
tui mod incalificabil de a supune cultura la 
regimul forței brute. Precizăm că PEN 
România reacționează în această situaţie 
cu aceeași energie și în baza acelorași 
principii ca atunci când se exprimă în 
apărarea drepturilor civice, culturale și 


politice ale tuturor comunităţilor etnice din 
România. PEN-România își exprimă res- 
pectul pentru toate comunitățile etnice din 
țara noastră Si consideră că e de datoria sa 
să protesteze energic în situaţia în care 
statul român nu și-ar respecta obligaţiile 
morale și constituționale de protejare a 
identităţii acestor comunități (inclusiv, evi- 
dent, a celei ucrainene). Așadar, în raport 
cu statul pe care Excelenţa-Voastră îl 
reprezintă, PEN România exprimă absolut 
aceleași exigente pe care le exprimă și 
fată de propriul nostru stat. 

Incheiem exprimând speranţa că vom 
evita ironia amară a situației ca, după ce 
PEN-România a sustinut cauza suvera- 
nităţii, libertății și democraţiei ucrainene în 
toate forurile și ocaziile internaţionale, să 
ne vedem siliți să ne mobilizăm pentru a 
atrage atentia aceleiași comunităţi inter- 
naționale asupra abuzurilor și presiunilor la 
care sunt supuși confrații și conaţionalii 
noștri din Ucraina vecină. 

Primiti vă rugăm, Excelenţă, expresia 
deplinei noastre considerații. 


București, 19.06.2018 
Magda Cârneci, 
Președintă PEN România 
Caius Dobrescu, 
vicepreședinte PEN România 

Editia jubiliara 


a Scolii de Vara de la Sighet 


(15-16 iulie 2018) 


Pentru a sărbători un sfert de secol de 
existență a Memorialului și pentru a marca 
20 de ani de la prima ediţie a școlii de Vară 
de la Sighet, foști elevi și profesori s-au 
întâlnit din nou la Memorial în zilele de 15- 
16 iulie pentru a vorbi despre ce a 
reprezentat pentru ei această experiență 
(amintiri, semnificaţii, influenţe, urmări). 

Școala de Vară de la Sighet, organizată 
de Fundaţia Academia Civică la 
Memorialul Victimelor comunismului și al 
Rezistenței s-a desfășurat între 1998 și 
2014. De-a lungul celor 17 ediţii au venit la 


Sighet 238 de conferenţiari din 19 tări, 
1300 de elevi și studenți din România și 
Republica Moldova și 200 de profesori de 
istorie din România. Au avut loc conferințe, 
mese rotunde, dezbateri, lansări de carte, 
expoziții, concerte, filme, excursii. 

Cu prilejul reuniunii de la Sighet din 15- 
16 iulie un grup de inițiativă format din 
absolvenţi ai celor 17 ani de cursuri a 
hotărât crearea comunităţii Alumnii școlii 
de Vară de la Sighet. 

Alumnii școlii de Vară își propun să 
păstreze „spiritul școlii de Vară de la 

Stéphane Courtois, Ana Blandiana - 2018 


Sighet”, cultivându-i cu nostalgie ideile și 
solidaritatea după modelul fraternităţilor 
studențești ale marilor unviersități și să 
sprijine proiectele educationale ale 
Memorialului Sighet. In perioada urmă- 
toare grupul de inițiativă dorește să adune 
în jurul său un număr cât mai mare din cei 
peste 1300 de tineri care — în perioada 
1998-2014 - au participat la școala de 
Vară de la Sighet 


* 


* * 


„Scoala de Vară de la Sighet nu a dat 
cursanților doar informaţii corecte despre 
represiunea comunistă, ci și o perspectivă 
morală asupra istoriei care nu poate fi înțe- 
leasă corect în lipsa acestei viziuni morale 
care își depășește obiectul de studiu și 
devine, în cele mai bune cazuri, un mod de 
interpretare a existenței. 

Școala de Vară de la Sighet a fost locul 
unei empatii generale care năștea senti- 
mentul, nespus de încurajator, că — în 
afara lumii tulburi, contradictorii, dezbinate 
în care trăim în restul timpului — există și 
posibilitatea existenței unei lumi armo- 
nioase, solidare, în care respectul și admi- 
ratia dintre generaţii, dintre elevi si profe- 
sori, dintre savanții aparținând diferitelor 
culturi europene face să renască speranța 


în șansele Binelui. Plecăm de la Sighet în 
fiecare an cu bateriile încărcate, pentru a 
putea continua lupta cu toate morile de 
vânt prin, înfrângerea cărora -— oricât ar 
părea de ciudat - se scrie istoria.“ 

Ana Blandiana, președintele Fundaţiei 
Academia Civică și fondatoare a Memoria- 
lului Sighet 


* 


* * 


„Școala de Vară de la Sighet a fost, 
de-a lungul anilor, o formidabilă experiență 
umană. Pentru sutele Si sutele de elevi 
care au trecut prin această școală, dar și 
pentru toți conferentiarii și toti cei care s-au 
implicat în organizarea acestei școli de 
vară. Marea forță a Memorialului și a școlii 
de Vară o reprezintă relația fundamentală 
dintre memorie și istorie.“ 

Stephane Courtois, rectorul școlii de 
Vară de la Sighet (2001-2014) 


* * 


„M-a interesat în mod deosebit școala 
de Vară de la Sighet creată pentru elevi din 
România și Republica Moldova, la care am 
contribuit în repetate rânduri și căreia i-am 
servit de două ori drept rector onorific. 
Efectul școlii de Vară asupra acestor elevi 
de 17 și 18 ani reiese în mod clar din con- 
tribuţiile lor la dezbateri și din eseurile lor, 
pe care Fundaţia Academia Civică le-a 
publicat într-o serie de volume anuale de- 
dicate acestui eveniment. Misiunea Memo- 
rialului și a școlii de Vară de la Sighet este 
să scoată la iveală și să prezinte aspectul 
coercitiv al regimului comunist și să inves- 
tigheze trecutul comunist în spiritul iertării, 
dar nu al uitării.“ 

Dennis Deletant, rectorul școlii de Vară 
de la Sighet (1999-2000) 

4 CENTRUL Institutul „Eudoxiu 
para ata pa i% CULTURAL Trapa RE pe 
A TOPLIȚA mâna da Pta 


Cai ea 
Corana Parhta 
Ministerul Culturii siIdentitifti Naționale- Centrul Cultural Toplița 
în parteneriat cu cu sprijinul financiar al 
Centrul European de Studii Covasna-Harghita Ministerului pentru Românii de Pretutindeni 
Asociaţia „Răsăritul Românesc” Institutului „Eudoxiu Hurmuzachi?” 
Alianţa pentru Centenar pentru Românii de Pretutindeni 
Federaţia Organizaţiilor Românești din Episcopiei Ortodoxe a Covasnei şi Harghitei 
Centrul și Sud-Estul Europei 


UNIVERSITATEA DE VARĂ 


„NV IZVORU MUREȘULUI 
1 J Ediția a XVI-a, 1-7 iulie 2018 


România și românii de pretutindeni 
ene ci. în anul Centenarului Marii Uniri 


YY 

Românie intregita, 


îincuntinate 22000 de ani 
de di continuitate 
E, eL 4 
OMâneasca 


Unde sunt cei 


care nu mai sunt 


„Catalogul“ celor uciși 
în temniţele comuniste 


IACOB Anastasia, n. 1914, Giurgiu; d. 
9 mart. 1944, Giurgiu, împ. sold. sov. 

IACOB Chirică, n. 1910, Vulturi (lași), 
mecanic; d. 14 mart. 1947, Văcărești 

IACOB Constantin T., n. 21 apr. 1886, 
Suceava, țăran; ar. 28 sept. 1951; d. 5 iul. 
1955, Gherla 

IACOB Erzsebet, n. 10 iun. 1914, 
Alungeni (Covasna); d. 21 oct. 1964, Arad 

IACOB Gheorghe, n. 1927, țăran; d. 25 
apr. 1948, Văcărești 

IACOB loan G., n. 21 apr. 1931, munci- 
tor; ar. 12 iun. 1952; d. 26 iul. 1953, 
Văcărești 

IACOB lon, 71 ani; d. 5 ian. 1947, 
Văcărești 

IACOB lon, din Brașov, gardian; d. 6 
dec. 1944, Brașov, împ.sold.sov. 

IACOB Jivoin V., n. 23 aug. 1899, 
Denta (Timiș), țăran; ar. 4 iul. 1952; d. 24 
febr. 1953, Capu Midia 

IACOB Nicolae N., n. 6 mai 1904, 
Polovragi (Gorj), țăran, ar. 7 mart. 1958; d. 
5 aug. 1959, Craiova 

IACOB Petru Gh., n. 1 nov. 1908, 
Untesti (Vaslui); d. 20 ian. 1953, Galaţi, în 
anchetă 

IACOB Silvia, n. 15 apr. 1958, Movila 
Gâldăului, copil; d. 29 apr. 1958, Movila 
Gâldăului 


IACOB Vasile, n. 1 iun. 1923, Șimleu 
Silvanei (Sălaj), mecanic; ar. 1948; d. 14 
febr. 1950, Aiud 

IACOBAN Alexandru l., n. 18 aug. 
1894, Botoșani, magistrat; ar. 1 nov. 1958, 
cond. 8 ani î. c. pt. „uneltire contra ordinii 
sociale”; d. 16 apr. 1960, Gherla 

IACOBAN Dumitru N., n. 16 sept. 1909, 
lacobeni (Suceava), pădurar; ar. 28 nov. 
1950, cond. 2 ani m.s.; d. 16 iul. 1951, 
Târgu Ocna 

IACOBAN Mihai, din Șepreuș (Arad), 
țăran; d. 1 aug. 1949, ucis de Securitate în 
timpul revoltei împotriva colectivizării 

IACOBESCU Dumitru Şt., n. 26 febr. 
1889, Filipeni (Bacău), învățător; ar. 28 iul. 
1958, cond. 20 ani m. s. pt. „uneltire contra 
ordinii sociale”; d. 3 febr. 1961, Botoșani 

IACOBICI Iosif l., n. 8 dec. 1884, Alba 
lulia, general, fost ministru; ar. 21 dec. 
1948, cond. 8 ani t. g. pt. crimă de război; 
d. 11 mart. 1952, Aiud 

IACOBZONN Leizer, n. 24 dec. 1891, 
Târgu Neamţ; d. 9 ian. 1959, Poarta Albă 

IACOȘ TRAIAN, n. 15 mai 1922, Oarta 
de Sus (Sălaj), muncitor; d. 8 mai 1948, 
Spit. Brașov 

IACOVLOV Sergiu |., n. 29 iun. 1924, 
Botoșani, student; d. 18 mart. 1946, lași, 
împușcat de comuniști 

IAGOLNIA Emil O., n. 29 apr. 1889, 
Burdujeni (Suceava), fost chestor; ar. 
1945, rear. 4 apr. 1957, cond. 25 ani, t.g. 
pt. „activitate contra clasei muncitoare”; d. 
18 ian. 1963, Gherla 

IALOMIȚEANU Ovidiu C., n. 10 mai 
189, Buzău, avocat; ar. 1951; d. 22 iun. 
1952, Capu Midia 

IAMANDI Constantin, n. 24 apr. 1906, 
lași, funcționar; d. 4 sept. 1964, Poarta 
Albă 

IAMANDI Gheorghe, n. 1915, Gorj, 
muncitor; d. 23 mai 1947, Văcărești 

IAMANDITA Gogu, n. 19881, 
Sărățeanca (Buzău), muncitor; d. 6 sept. 
1947, Ploiești 

IANCOVICI loan Veneru l., n. 16 mai 
1903, Piatra Neamt, ofițer; ar. 14 ian. 1956, 
cond. 20 ani m.s. pt. „uneltire contra ordinii 
sociale”; d. 25 apr. 1959 

IANCSO Moise, n. 30 aug. 1886, țăran; 
ar. ian. 1955, în anchetă 

IANCU Alexandru D., n. 3 sept. 1929, 
Axintele (Ialomița), contabil; ar. 23 sept. 
1953, cond. 1 an î. c. pt. „omisiune de 
denunt ; d. 31 iul. 1954, Caransebeș 

IANCU Andrei Gh., n. 30 nov. 1914, 
Tulcea, notar; ar. 27 oct. 1949, cond. 10 
ani î.c. pt. „uneltire contra ordinii sociale”; 
d. 16 sept. 1960, Periprava 

IANCU Dumitru l., n. 20 oct. 1888, Jina 
(Sibiu), chestor de Poliţie; ar. 19 iun. 1948, 
cond. 25 ani m.s. pt. crimă de război; d. 11 
ian. 1954, Făgăraș 

IANCU Gheorghe, n. 23 sept. 1908, 
Eliza-Stoenești (Ialomița); d. 16 mart. 
1959, Făgăraș 

IANCU Gheorghe N., n. 17 iun. 1887, 
Bârlad, profesor; ar. 15 aug. 1952; d. 13. 
nov. 1952, Galeș 

IANCU Gheorghe V., n. 3 sept. 1904, 
Ploiești, arhitect; ar. 4 nov. 1958, cond. 16 

ani m.s. pt. „uneltire contra ordinii sociale”; 
d. 8 oct. 1961, Botoșani 

IANCU Grand, n. 14 dec. 1900, Brăila; 
d. 14 sept. 1959, Brăila 


IANCU lon M., n. 17 iun. 189%, 
Gubancea (Dolj), țăran; d. 16 febr. 1960, 
Periprava 


IANCU Manole, n. 1912, Miroslăvești 
(lași), șofer; d. 18 iun. 1947, Galaţi 

IANCU Maria, din București; d. 15 ian. 
1945, Drăgaica (Buzău), împ.sold.sov. 

IANCU Sica, din București, casnică, 90 
ani; d. 8 oct. 1947, Ploiești 

IANCU Ștefan, n. 21 apr. 1910, 
București; d. 9 febr. 1957, Văcărești 

IANCU Toma, din Sarateanca (Buzău), 
52 ani; d. 31 dec. 1952, Focșani 

IANCULESCU Ștefan l., n. 9 mai 1929, 
Beba Veche (Timiș), elev; ar. 31 mai 1948, 
cond. 1 an și 6 luni î. c. pt. „uneltire contra 
ordinii sociale”; d. 24 aug. 1950, Târgu 
Ocna 

IANI Vasile N., n. 9 dec. 1909, Titu 
(Dâmbovita); d. 8 dec. 1958, Făgăraș 

IANOSEVICI Constantin, n. 20 apr. 
1927, Moldova Nouă (Caraş-Severin), 
muncitor; d. 23 dec. 1958, Chilia Veche 

IANOS Mihai, n. 1 iul. 1910, Ungaria, 
muncitor; d. 3 ian. 1952, Cernavodă 

IANOVICI Elena, servitoare; d. 8 nov. 
1945, Drobeta-Turnu Severin, împ. sold. 
sov. 

IANOVICI Ştefan P., n. 17 ian. 1882, 
Timişoara; ar. 1952; d. 1954, Canal 

IARCA Stelian, din Talea (Prahova), 
şofer, 23 ani; d. 8 iul. 1947, Ploiești 

IAROVOI Sebastian P., n. 22 aug. 
1910, Suceava, politist; ar. 9 apr. 1951; d. 
13 mart. 1952, Saligny 

IBĂNESCU Andrei, n. 1902, Foltești 
(Galaţi), țăran; d. 25 mai 1947, Galaţi 

ICHIM Costache, n. 7 mai 1932, 


Suceava, țăran; d. 17 iun. 1959, Valea 
Neagră 

ICHIM Haralambie, din Ghindărești 
(Constanţa), pescar, 45 ani; d. 6 dec. 
1947, Galaţi 

ICHIM  lordache, din Pătrășcani 
(Vrancea), țăran, 66 ani; d. 15 apr. 1953, 
Focşani 

ICHIM Nicolae N., n. 18 febr. 1929, 
Basarabi (Constanţa); cond. 3 ani î. c.; d. 
28 dec. 1950, Canal, împușcat într-o ,in- 
cercare de evadare” 

ICHIM Pavel, n. 18 oct. 1914, Brăila, 
muncitor; d. 21 iul. 1947, Suceava 

ICHIM Ștefan I., n. 8 ian 1891, Sibioara 
(Constanţa), ofițer; ar. 4 sept. 1958, cond. 
10 ani, t. g. pt. „uneltire contra ordinii 
sociale”; d. 6 febr. 1960, Gherla 

ICONAR Gheorghe, n. 9 mai 1926, 
Bondita (Cluj); d. 3 mai 1959, Poarta Albă 

ICONARU Ștefan, n. 1916, muncitor; 
d. 23 febr. 1947, Văcărești 

IEDU Dragalina, din Denta (Timiș), 
muncitor; d. 1946, Denta, ucis de comu- 
niști în campania electorală 

IENCIU Moise P., n. 10 nov. 1910, 
Colnic (Caraș-Severin), funcționar; ar. 29 
oct. 1948, cond. 3 ani î. c. „uneltire contra 
ordinii sociale”; d. 15 dec. 1952, Rahova- 
București 

IEPURE Maria, țărancă; ar. 1958, 
cond. pt. „opoziție la colectivizare”; d. 
1960, Miercurea Ciuc 

IEȘEANU Gheorghe T., n. 1 mart. 
1888, Joldeşti (Botoșani), functionar; ar. 15 
aug. 1952; d. 6 febr. 1953, Valea Neagră 

IETA loan V., n. 23 iul. 1901, Lugoj, 
avocat; ar. 15 aug. 1952; d. 24 ian. 1953, 
Capu Midia 

IFRIM Gheorghe G., n. 16 iun. 1907, 
Codreni (Vaslui), milițian; ar. 1950; d. 13 
dec. 1951, Văcărești 


IFRIM Vasile N., n. 15 iul. 1928, 
Bogești (Vaslui), profesor; ar. 4 sept. 1958; 
d. 26 nov. 1958, Văcărești 

IFTIM Vasile, n. 18 ian. 1902, Dodesti， 
Vaslui; d. 16 oct. 1958, Poarta Albă 

IFTIMIE Toader, din  Gorbănești 
(Botoșani), țăran, 64 ani; d. 27 dec. 1952, 
Focșani 

IFTINCHI Teodor G., n. 4 oct. 1888, 
Frătăuți Vechi (Suceava), preot ortodox,; 
ar. 1953, rear. 7 mart. 1956, cond. 6 ani î.c. 
pt. „uneltire contra ordinii sociale”; d. 10 
iun. 1960, Gherla 

IGIROȘEANU Horia S., n. 4 aug. 1895, 
Azuga (Prahova), tehnician; ar. 14 iul. 
1959, cond. 14 ani t. g. pt. „activitate con- 
tra clasei muncitoare”; d. 10 iul. 1960, 
Văcărești 

IGNA Ancateu, din Prigor (Cars- 
Severin), partizan în grupul Gligor 
Cantemir; d. 14 sept. 1950, Prigor, 
împușcat de Securitate 

IGNAT loan l., n. 13 febr. 1910, Jidvei 
(Alba), comerciant; ar. 2 dec. 1953; d. 9 
ian. 1954, Ocnele Mari 

IGNAT loan V., n. 7 dec. 1909, Măgești 
(Băcău), fierar; ar. 26 apr. 1949, cond. 2 
ani î. c. pt. „favorizarea infracțiunii”; d. 6 
febr. 1951, Gherla 

IGNAT lon, n. 15 nov. 1905, Ciucurova 
(Tulcea); d. 6 febr. 1963, Văcărești 

IGNAT Vasile, n. 14 dec. 1921, Bogata 
(Mureș), învățător; ar. 1949; d. 17 mai 
1950, Aiud 

IGNIȘCA Pavel Gh., n. 3 iul. 1906, Ineu 
(Bihor), contabil; ar. 14 dec. 1956, cond. 20 
ani m.s. pt. „crimă de uneltire contra ordinii 
sociale”; d. 15 oct. 1961, Oradea 

IHREA Ferenc-Franţ, n. 2 dec. 1924, 
Sfântu llie (Suceava), militar; d. 10 iun. 
1949, Văcărești 

IHUȚ Traian P., n. 1917, Bistra (Alba), 

țăran, partizan în grupul Nicolae Dabija; d. 
iul. 1952, Muntele Băișorii, ucis de 
Securitate 

ILARION Ștefan, militar; d. 27 ian. 
1945, împ.sold.sov. 

ILASIEVICI Constantin N., n. 7 mart. 
1889, Dorohoi (Botoșani), general, fost 
ministru; ar. 5/6 mai 1950, cond. adm. 24 
luni, majorată cu 60 luni; d. 6 oct. 1955, 
Văcărești 

ILEA GHEORGHE, din Masca (Cluj), 
țăran; d. 6 sept. 1949, Masca, executat de 
Securitate 

ILIE GH., n. 22 sep 1922, Masca (Cluj), 
d. 2 sept. 1949, Masca, executat de 
Securitate 


ILEANA MIHAI, n. 19 iul. 1904, 
Vânători (Arad), țăran, d. 30 dec. 1958, 
Periprava 


ILIESCU PETRE, n. 26 iun. 1927, 
Valea-Mare (Argeș), mecanic, d. 12 mai 
1959, Chilia Veche 

ILIE COSTACHE, n. 7 febr. 1905, 
Osesti (Vaslui), d. 22 febr. 1948, Spit. 
Brașov 

ILIE ELENA, n. 4 mart. 1935, Pitești, d. 
21 apr. 1959, Văcărești 

ILIE GHEORGHE, d. 22 sept. 19949, 
Berechiu (Bihor), ucis de Securitate 

ILIE GHEORGHE P, din Caracal, d. 
oct. 1944, Caracal, împ. sold. Sov 

ILIE IOANA, n. 3 mai 1900, București, 
casnică, d. 14 sept. 1947, Văcărești 

ILIE NECULAI I., n. 1 iun. 1892, Galaţi, 
comerciant; ar. 16 sept 1959, cond. 5 ani î. 
c. pt. „uneltire contra ordinii sociale”; d. 26 
febr. 1960, Galaţi 

ILIE PUIU, din Rusca Montană (Caraș- 
Severin); ar. 18 nov. 1951, cond. moarte 
(grupul parașutiștilor- grupa Săplăcan); d. 
26 dec. 1951, Jilava, executat 

ILIE RADU, din Buzău, ofiter; d. 22 
sept. 1944, Valea Teancului (Buzău), 
împ.sold.șov. 

ILIE SÂRBU ȘTEFAN, n. 24 aug. 1886, 
Plenita (Dolj), muncitor; d. 18 aug. 1947, 
Văcărești 

ILIE STELIAN, din Bucium (iaşi), 
paznic; d. 14 aug. 1945, Bucium, împ. 
sold. sov. 

ILIESCU ALEXANDRU, n. 2 iul. 1912, 
Slatina, ospătar; d. 7 nov. 1952, 
Cernavodă 

ILIESCU ALEXANDRU, țăran, 19 ani; 
d. 20 sept. 1947, Galaţi 

ILIESCU ALEXANDRU V., n. 3 sept. 
1896, Constanţa, medic; ar. 15 aug. 1952; 
d. 8 dec. 1952, Capu Midia 

ILIESCU EUGEN GH., n. 18 sept. 
1893, Buzău, moșier; ar. 12 nov. 1948, 
cond. 10 ani t.g. pt. „uneltire contra ordinii 
sociale”; d. 24 mai 1953, Gherla 

ILIESCU GHEORGHE, n. 1909, 
Giurgiu, referent; d. 24 sept. 1951, 
Văcărești 

ILIESCU GHEORGHE, n. 6 mart. 1908, 
Zănoagă (Dolj), d. 7 mai 1959, Poarta Albă 

ILIESCU IULIAN GH., n. 10 iun. 1895, 
Movila Ruptă (Botoșani), contabil; ar. 15 
apr. 1952, cond. adm. 24 luni; d. 24 ian. 
1953, Capu Midia 

ILIESCU MARIN 1l., n. 10 apr. 1885, 
Urluiască (Olt), țăran; ar. 22 apr. 1952; d. 
22 dec. 1952, Văcărești 

ILIESCU MIHAIL, n. 16 aug. 1894, 
Ploiești; d. 19 mart. 1960, Poarta Albă 
(RSC Poarta Albă) 

ILIESCU OVIDIU C., n. 18 ian 1930, 
Câmpina (Prahova), student; ar. 28 dec. 
1949, cond. 2 ani î. c. pt. „uneltire contra 
ordinii sociale”; d. 4 ian. 1952, Poarta Albă 


ILIESCU VASILE V., n. 27 oct. 1925, 
Feldru (Bistrita- Nasaut), student; ar. 2 iun. 
1948; d. 27 ian. 1950, Pitești, în „reeducare” 

ILIESCU PALANCA DUMITRU, n. 27 
oct. 1903, Nemoiu (Vâlcea), protopop; ar. 
9 mai 1948, cond. 20 ani m. s. pt. „crima de 
uneltire contra ordinii sociale”; d. 17 mart. 
1963, Ostrov 

ILIEȘ ANDREI, n. 14 nov. 1889, Feldru 
(Bistrita- Năsăud), țăran; d. 17 febr. 1953, 
Caransebeş 

ILIEȘ CAROL l., n. 18 oct. 1928, 
Fratelia (Timiș), țăran; ar. 1952; d. 11 febr. 
1953, Poarta Albă 

ILIEȘ IOAN GH., n. 16 oct. 189%, 
Feldru (Bistrița-Năsăud), țăran; ar. 1952; d. 
18 mart. 1953, Poarta Albă 

ILINCA GHEORGHE D., n. 11 iun. 
1911, Poenari (Vâlcea), comerciant; ar. 7 
febr. 1950, cond. 3 ani î. c. pt. „răspândire 
de publicaţii interzise”; d. 24 febr. 1951, 
Spit. Văcărești 

ILIOIU DUMITRU, din Prahova, munci- 
tor, 17 ani; d. 17 aug. 1947, Ploiești 

ILIUȚĂ VICTOR, n. 12 nov. 1944; d. 15 
iul. 1963, Văcărești 

ILONAS TEODOR l., n. 15 febr. 1898, 
Mezlad (Bihor), țăran; ar. 23 aug. 1959, 
cond. 7 ani î.c. pt. „uneltire contra ordinii 
sociale”; d. 26 sept. 1961, Aiud 

ILONCA GHEORGHE, n. 1929, 
Berechiu (Arad), țăran; d. 1 aug. 1949, 
Arad, împușcat de Securitate în timpul re- 
voluţiei împotriva colectivizării 

ILONCA PETRE, din Berenchiu (Arad), 
tăran; d. 3 aug. 1949, Berenciu, împușcat 
de Securitate în timpul revoluției împotriva 
colectivizării 

ILOVICI IACOB E., n. 16 dec. 1909, 
Cavnic (Maramureș), mecanic; ar. 23 ian. 


1959, cond. 7 ani î. c. pt. „uneltire contra 
ordinii sociale”; d. 23 dec. 1959, Gherlea 

IMBERG HERSU S., n. 12 mart. 1892, 
Bârlad, funcţionar; ar. 6 aug. 1958, cond. 
25 ani m. s. pt. „uneltire contra ordinii 
sociale”; d. 16 iun. 1959, Gherla 

IMBRE ANDREI, n. 20 dec. 1918, 
Ghelinta (Covasna), muncitor, d. 31 mart. 
1947, Spit. Brașov 

IMBRESCU ILIE, n. 26 apr. 1909, 
Dalboset (Caraș-Severin), preot ortodox; 
ar. mart. 1948, cond. 15 ani m.s.; d. 19 nov. 
1949, Aiud 

I(A)MPLOSCKI AVRAM R., n. 10 iul. 
1898, URSS, funcţionar; ar. 12 iun. 1953; 
d. 29 iun. 1953, în anchetă 

INCICAU MIHAIL, n. 1899, Șepreuș 
(Arad), țăran; d. 2/3 aug. 1949, Șepreusș, 
executat pentru „fugă de sub escortă“ 

IOAN ANGHEL, n. 8 oct. 1927, Valea 
Mare (Argeș), muncitor; d. 18 iulie 1947, 
Văcărești 

IOAN CORNELIA, d. 11/12 iul. 1965, 
ucisă pe stradă într-o altercaţie cu un mili- 
tian (Sinteză 1968) 

IOAN DIMOFTEI, n. 1923, Bulgaria, 
țăran; d. 21 aug. 1947, Văcărești 

IOAN DUMITRU, din Ceptura (Praho- 
va), muncitor, 18 ani; d. 16 iun. 1947, 
Ploiești 

IOAN GHEORGHE A. (zis Gică-Zică), 
n. 1 apr. 1893, Mărcești (Dâmbovita), tă- 
ran; ar. 22 febr. 1961, cond. adm. 36 luni; 
d. 8 febr. 1962, Periprava 

IOAN GHEORGHE Gh. n. 5 febr. 1923, 
Focșani, inginer; ar. 29 nov. 1956, cond. 15 
ani m.s. pt. „crimă de uneltire contra ordinii 
sociale“; d. 13 apr. 1958, Aiud 

Maria Toacă - Martiri români din infernul foametei, 
Cernăuţi, 2018 (fără editură). 


Această carte conține mărturii înfiorătoare despre E, 


suferințele populației din regiunea Cernăuţi și Basarabia 
aflate sub ocupație sovietică și tirania lui Stalin, în timpul rA [ 
foametei din anii 1946-47, precum și despre Holodomorul 
din Ucraina din anii 1932-33. 
Martiri români 


i din infernul foametei 


* * 


Dumitru Hîncu -  Demult și neuitat, București, 
Ed. Vivaldi, 2018. 


Cercetarea in vederea cunoașterii unui adevăr e mai 
totdeauna o aventură. O capcană a spiritului, întrucât 
dacă știi de la ce premisă pornești, n-ai cum bănui la ce 
încheieri poti ajunge. 

Cartea de față este un asemnea pelerinaj atractiv și 
plin de surprize, purtându-l pe cititor de la „A fost cândva 
Palatul Sturza” prin Bucureștii anilor treizeci, apoi după un 
popas prin arhivele diplomatice germane dar și vieneze 
la începutul acelorași ani treizeci ai secolului trecut, după 
care urmează un salt la New York-ul de acum 99 de ani, Mda 4 
autorul interesându-se atât de enigmaticul testament al lui DUMITRU HINCU ze: 
Jacques Elias în 1923, cât și de o neașteptată corespon- 
dență dintre Albert Einstein și George Oprescu, sau de DEMULT 
alta dintre Sadoveanu și Topârceanu, precum și de ȘI NEUITAT 
receptarea lui Goethe Țările Românești. îi 

Pentru comenzi: tel.021 210 88 91/021 210 10 13. 

m. Am Any 
Trecutul 
mânat 


ROMÂNIA mea 
COMUNISTĂ 


lon Anton Datcu - Trecutul amânat (Toronto -— fără 
editură fără an). 

Autorul este stabilit de un număr de ani în Canada. 

Din sumarul volumului: 

Cucerirea Prefecturii Dolj (17.02.1945) sau începutul 
paradoxurilor) 

Utopia căutării unei societăți perfecte (ll) 

Leul românesc, între strălucire și jefuire. 

Războiul împotriva țărănimii (1907 — până în prezent). 

Dreptul emigrării, „respectat” cu gloantele puterii. 

In loc de final, un aspect viral... Toapa. 


Catherine Durandin - România mea comunistă, 
Trducere din limba franceză de Doina Jela, Editura 
Vremea, București, 2018, 212 p. 

Atrebuit să vină o istorică străină pentru a scrie în 2018 
cartea de mai sus, care dă în vileag atitudinea servilă a 
istoricului român L. Boia față de regimul totalitarist și acti- 
unea sa de denigrare a realizărilor tării noastre tocmai în 
momentul aniversării unui centenar de la îndeplinirea Marii 
Uniri, pentru a contracara canditatura istoricului loan Aurel 
Pop la președinția Academiei Române, fapt care a dat 
ocazia unui bine cunoscut personaj din lumea noastră edi- 
torială, să aplice cenzura revistei Memoria 94 (1/2016), 
apărută fără întrerupere din 1990, lucru dificil chiar în 
momentul în care revista se afla sub tipar. 

Pentru comenzi: tel. 021 335 81 31. 


Pr. Dr. loan Dură — Dar din „râvna casei tale” (Onești, 
Ed. Magic Print, 2018) 

Autorul, Doctor al Univ. din Atena și al Univ. din 
Louvain. Ca peot, a slujit în Olanda și Belgia flamandă - 
Flandra) și este ctitor a 18 parohii în cele două tări. Este 
primul profesor de Religie ortodoxă în învățământul de 
stat din Belgia, în 1988, și singurul în anul de învățământ 
1988-1989). 

Volumul cuprinde evocări istorice, comemorări, atitu- 
dini, scrisori deschise, pledoarii. Militează pentru renaște- 
rea BOR, s-a implicat în combaterea demolării bisericelor 
din București, a pledat pentru sprijinirea candidaturii 
României la Nato. 

Pentru comenzi: tel. 0234 319 810. 

O Revista Memoria poate fi procurată în București, direct de la sediul 
redacției noastre, de la librăriile Humanitas, iar în țară de la librări- 
ile Humanitas, UBB - Cluj, librăria Corina - Arad, librăria Sabin 
Opreanu SRL - Băile Herculane. 

O Începând cu anul 2018, din cauza scumpirii taxelor postale, pretul 
abonamentului anual se va modifica după cum urmează: 

a Un abonament în tară (4 numere consecutive): 70 lei (taxe 

poștale incluse). 

cn Un abonament în străinătate (4 numere consecutive): 50 euro 
(taxe poştale incluse. 

O Numerele vechi disponibile ale Revistei Memoria le puteţi achi- 
zitiona la prețul de 5 lei / ex., respectiv 10 lei / nr. dublu pentru 
numerele 1-64/65. Începând cu numerele 66/67 pretul se află 
afișat pe coperta fiecărui exemplar. 

A Pentru achiziții comandati prin telefon: 0741086569 (Oana Ichim) 
ori prin e-mail: revistamemoriaOgmail.com. 

O Numărul 93 al Revistei Memoria conține sumarul numerelor 
1-91/92 inclusiv. În curând acest sumar — actualizat periodic — îl 
veti regăsi și online pe siturile revistei noastre: 
www.revista.memoria.ro și www.revistamemoria.ro 


Nu se primesc articole scrise de mână, dactilografiate sau cele în format 
electronic fără diacritice. 
Responsabilitatea pentru continutul articolelor revine autorilor. 


Îi mulțumim pentru generozitate susținătorului nostru 
din străinătate, C.C., fără al cărui ajutor 
revista noastră nu ar supraviețui. 

O Antologia Liricii de detenţie anticomunistă 
din spațiul românesc, realizată de ILIE POPA 
O carte de 862 pagini, pe care o puteți găsi la 
sediul redacţiei noastre la prețul de 50 ron, prin 
comenzi la adresa: 
revistamemoriaOgmail.com, sau în librăriile 
Humanitas din București și din tară. 


Următoarele titluri pot fi achiziţionate prin poștă cu plata ramburs: 


O Annie Samuelli, Gratiile despărțitoare, traducere Adina 
Arsenescu, ediție îngrijită de Micaela Ghiţescu, Ed. Fundaţia 
Culturală Memoria, 2001, 280 p., 10 ron 

O Cicerone lonitoiu Nicole Val&ry-Grossu. O lumină în bezna exilu- 
lui românesc, Ed. Fundaţia Culturală Memoria, 1997, 344 p., 10 ron 

O Aurel Sergiu Marinescu, Aspecte românești reflectate în articole 
publicate în exil, Ed. Tiparg, Pitești, 2015, 478 p., 20 ron 

O Mihail Ciocanu, Represaliile politice pe cântarul justiţiei, Ed. 
Fundaţia Culturală Memoria, București, 2014, 456 p., 20 ron 

O Anastasia Dumitru, Vocaţia mărturisirii. Lumina dintre gratii, vol. 
1, Ed. Fundaţia Culturală Memoria, București, 2017, 388 p., 20 ron 

O lon Siugariu Poeme, Ed. Fundaţia Culturală Memoria, 2013, 15 ron 

O Meșterul Manole, antologie literară alcătuită de Al. Husar, ediţie 
îngrijită de Gheorghe Derevencu, Ed. Fundaţia Culturală Memoria, 
2004, 330 p., 10 ron 

O Sergiu Grossu, Ei triumfă înaintea lui Dumnezeu, Ed. Fundaţia 
Culturală Memoria, 2007, 240 p., 18 ron 

O Victor Alexandrescu, Monografia bisericii Sfânta Vineri - Bucu- 
rești, Ed. Fundaţia Culturală Memoria, 2006, 70 p., 5 ron 

